
Trenul abea de se mişcă, frângându-se în 
legăturile dintre vagoane, ca un şarpe uriaș 
ce se îndoaie şi se târie leneş la soare, prin- 
tre pietrele rupte ale munților. 

Orizontul se strânge şi se apropie până face 
zid, ridicându-se la cer, aşa ca să nu se mai 
vadă decât pereţii vagoanelor gata să se stri- 
vească sub apăsarea stâncilor. 

Un fluerat lung și trenul se înclină într'o 
parte, în curbă, aproape să cadă în prăpa- 
stie... se îndreaptă şi într'un ritm de respira- 
ţie obosită intră pe o gură de tunel, învăluit 
de întuneric, fum şi miros de cărbune... 

„Puf...” „puf...” „puf...”. 

Locomotiva își numără pulsaţiile până la 
şaizeci, şaptezeci, opt... 

In fața ferestrelor bezna începe să albi- 
cească şi în mai puţin de o clipă, toată gama 
revărsatului de zori se îneacă în lumina albă 
a zilei. 

Maşina svâcneşte şi pufăe... 

Inaintea ei, şinele negre, aşezate pe tra- 
verse ca pe treptele unei scări culcate, cote- 
şte în stânga şi în dreapta, ocolind adâncimi, 

ca să se cațăre printre stânci şi să se reteze 
înt”o poartă deschisă de întunerec. 

Alt tunel... 

Şi trenul, cu sgomotul înfundat de uzină 
îndepărtată, îl pătrunde cât te-ai șterge la 
ochi, ca să iasă deasupra unei adâncimi de 
prăpastie cu fundul abia bănuit, peste care 
mâni meştere, aruncase puntea unui viaduct 
în arcade nenumărate; viaduct, sprijinit pe 
picioare lungi ce se pierdeau în adânc ca 
ciucuri ai unei horbote ce încinsese brâul 
munţilor. 

In fundul prăpastiei, un drumeag de care, 
larg cât o potecă, se necăjea îndoindu-se când 
într'o parte când în alta, să ţină tovărășie 
unui pârâiaş abia înţeles, subţire cât o şuviţă 
de apă vărsată dintr'un ulcior. 

Munţii se aplecau unii peste alţii, se desfă- 
şurau și se înălțau, încălecându-se, să-şi arate, 
care mai de care, crestele. 

O căsuţă cu cărămida aparentă, un felinar, 
o laviţă, o inscripţie pe o tablă de lemn şi un 
om, spuneau că trenul se oprise într'o haltă 
„zece minute”... 

Zece minute, atât a durat viața; și sgomo- 
tul de fierărie al vagoanelor negre cu pufăi- 
tul mașinei, au plecat ca să revină a doua zi, 
la aceiași vreme, să găsească același felinar, 
aceiași inscripţie şi același om pentru o nouă 
viaţă de alte „zece minute”. 

Trenul se încovoia, mereu şerpuind, fără să 
grăbească. 

Munţii se desfășurau depărtându-se și adu- 
nându-se, unii lângă alţii, ca flăcăii în horă. 

Pe un făgaș de mușchi verzi, lat de-o pal- 
mă, şopotea o apă limpede ce venea din cre- 
ştetul înălțimilor să sporească gârla vărsată 
din ulcior... 

In fereastra vagonului, un călător, om ca 
la patruzeci de ani, cu faţa rotundă, rasă, 
ochii albaştri şi părul mare, încărunţit pe 
lângă tâmple, ciufulit din cauza vântului, 
fuma. Scutură scrumul unei ţigări de foi și 
obosit de cât stătuse în picioare, să cuprindă 
cu ochii munţii pe o întindere mai mare, se 
retrase din geam să şadă pe canapeaua roșie 
de catifea. Incepuse să cânte şi puţin a lipsit 
să nu vorbească singur, cu gândurile lui. Il 
plictisea golul încăperii în care se găsea şi îl 
obosise înălțimile... Făcu ochii mari, surprins 
parcă într'o faptă urită. 

In faţa lui, un tânăr cu două geamantane 
în plasă, deasupra băncei, cu braţele încru- 
cişate pe piept şi tremurul nervos al buzelor, 
se uita pieziş la el şi afară pe fereastră la 
priveliștea ce se depărta şi se apropia de par- 
că natura toată ar fi voit să-i intre în suflet. 

Picior peste picior, se mișca neastâmpărat 
ca unul ce călătorea pentru întâia oară pe li- 
nia aceia, plictisit în acelaşi timp de înceti- 
neala cu care se mișca trenul, întârziindu-l 

de-a ajunge mai repede la destinaţie, acolo 
unde îl aştepta o viaţă tot aşa de nouă ca și 
locurile pe cari le străbătea în drum. 

Tot timpul cât omul din fereastra vagonu- 
lui fumase, privind văile şi înălțimile, el se 
apropia de geam să scoată capul afară şi să 
se dea înapoi, înfiorat de adâncurile ce se 
deschideau la picioarele sale ca şi de cerul 
de care se apropia şi apăsa asupra lui ca un 
plafon de odae joasă. 

Călătorul cu ţigara îşi tot Bătea capul, ne- 
dumerit, cum de nu-l văzuse pe cel din faţă 
încă dela Oraviţa, unde schimbase trenul şi 
unde, desigur, odată cu el se urcase şi tova- 
răşul de drum. 

Cum de a putut să se creadă singur?... 

Nu gândise la nimic de seamă ce ar fi pu- 
tut să-l fure realităţilor... privise afară, ca tot- 
deauna, căutând aceleaşi puncte de reper pe 
cari şi le  însemnase în minte, de ani, de 
când fusese angajat la minele de cărbuni din 
Anina. 

O piatră chilomtrică, spartă pe jumătate, 
lângă un capăt de pod... 

Un vârf de munte asemuitor unui poteapiu 
călugăresc... 

Un pom trăsnit... 


Işi pipăi fruntea să vadă dacă nu cumva îl 
doare capul, ca şi cum gestul acesta l-ar fi lă- 

murit mai bine... Săltă umerii, se uită la tâ- 
năr, la geamantane, la vagon... 

Vagonul era același cu care pleca şi ve- 
nea de câte ori avea de călătorit spre Timi- 
şoara sau numai la Oraviţa... Un vagon de 
clasa II-a care altă dată fusese de III-a. O 
încăpere în curmezijul căreia, aşezate spate 
în spate, erau băncile de lemn pe cari se aş- 
ternuse niște perini umplute cu câlţi şi dro- 
turi, bănci ce despărţeau vagonul în trei 
compartimente deschise. 

Amândoi călători se găseau în cele două 
extremităţi ale  vagonului şi se priveau pe 
deasupra băncilor ce-i despărţeau. 

Prin faţa ferestrelor fugeau pomii, piatra 
ruptă de dinamita ce croise cale trenului, spi- 
nările munţilor împăduriţi şi pleşurile de 
gresie, straturi-straturi, ca teancuri de cărţi 
răsfoite, cu colţurile întoarse, făcute varză. 

Roţile vagoanelor se frecau de şinele curba- 
te şi hârjâiau fluerând mai sgomotos decât 
fluerul mașşinei ce gâfâia mereu, ca o bestie 
obosită, trăgând după ea două vagoane de 
clasă şi zece vagoane de marfă goale cari a- 
veau să se încarce cu cărbuni... 

Munţi, prăpăstii, tuneluri şi viaducte... 

Trenul obosit părea că orbăcăe, ca un om 
în întuneric, urcând în spirală, marginele 
înalte ale unei gropi imense în formă de: 
pâlnie. 

Călătorul cel tânăr, își mişca buzele, voia 

să rupă tăcerea, voia să vorbească ştiind că 
mai e cineva lângă el... Incepuse să-i fie frică 
să nu se năruie piatra sub linie şi să cadă cu 
toată uzina ce-l purta, în prăpastie... Voia să 
schimbe un cuvânt, când privea însă la 
necunoscut, atitudinea gravă a acestuia îl o- 
prea. Işi strânse fălcile de ciudă, scrâșni din- 
ţii şi întoarse brusc capul, să privească afară, 
ca şi mai înainte, piatra, pomii, şi singurăta- 
tea care începuse să-l supere ca o migrenă. 
Gândul de a-i vorbi stărui însă până ce în- 
trebă: 

— Mai este mult până la Anina?... 

Călătorul din faţă se trezi ca din somn, în- 
toarse numai decât capul să privească afară 
ca pentru a se orienta, apoi se uită în ochii 
tânărului, parcă n'ar fi înțeles întrebarea şi 
făcând socoteli în gând, închizând din pleoa- 
pe ca şi cum ar fi privit în zări, spuse tără- 
gănat, cu o voce răgușită de boală: 

— Nu... nu mai e departe... de-acum trenul 
coboară... va merge ceva mai repede, prea 
repede însă nu... îl împiedecă curbele... sunt 
mici... 

Se uită la ceas şi continuă: 

— Mai e o oră... La şapte şi jumătate ajun- 
gem... La cine vă duceţi în Anina, dacă îmi 
daţi voe să vă întreb?... Și așteptând să i se 
răspundă, călătorul cu glasul răgușit, îl cer- 
cetă atent: 

Ochii negri neastâmpăraţi, părul mare, dat 

peste cap, bărbia răsfrântă, buzele cărnoase 
şi obrazul alb ca de fată. 

Tânărul se sculase dela locul lui şi apro- 
piându-se, se prezintă cu o mândrie specifică 
tuturor titraţilor la începutul carierei: 

— Inginer Alexe Constantin... sunt numit 
la minele de cărbuni din Anina... 

— Inginer Lorenz... Şi eu sunt la mine... 
Sunt şeful puţului la care vii dumneata... Ni 
se comunicase din partea administraţiei, dela 
Bucureşti, că vei sosi, cum era hotărît, încă 
de săptămâna trecută... 

Alexe, auzind numele şi calitatea pe care 
călătorul o avea la mină, se făcu mic și cu 
ochii mari căscaţi de surprindere la început, 
sfârși prin a zâmbi aşa cum altădată zâmbea 
profesorilor pe cari îi cunoştea. 

Se simțea mai aproape de capătul dru- 
mului. 

Deodată însă faţa îi căpătă expresia unei 
seriozităţi temătoare. I se spusese că a fost 
aşteptat. 

Sub imperiul gândului, Alexe trăi într'o 
clipă stări sufleteşti deosebit de complexe. 
Nici nu apucase să intre în serviciu şi rău- 
şise să nemulţumească pe cei mari cari îl aş- 
teptau încă de „săptămâna trecută”. 

Sfios încercă să se desvinovăţească: 

— N'am putut, domnule Inginer, să sosesc 
la timp, pentrucă... 

— N'ai pierdut nimic.. dacă ai fi venit ieri 

sau vii azi, la mină nu se schimbă nimic... 
până şi vremea stă pe loc, abia numai când 
eşim la suprafață vedem că soarele numai 
este la răsărit ci la apus... 

Zâmbi și făcu un gest cu mâna explicând 
cuvântul: 

— Nimic... 

Lui Alexe îi flutră din nou zâmbetul pe 
buze. I se ştersese de pe faţă umbra oboselei 
pe care o aşternuse douăzeci şi patru de ore 
de drum, lăsând loc bucuriei şi curiozităţii 
ce-i luminau ochii de a şti, cu un ceas mai de 
vreme, ce anume va avea de făcut în serviciul 
ce i se va încredința. Neliniştea de mai îna- 
inte se schimbase. Voia să ştie cât mai mult 
despre mină, până la amănunt. Inima îi bătea 
cu putere, numai luă seama la încetineala cu 
care mergea trenul iar înălțimile sau prăpă- 
stiile treceau acum prin faţa ferestrei ca stål- 
pii de telegraf şi lanurile de grâu pe drumul 
Bărăganului. Se găsea în buna dispoziţie pe 
care o dă tovărăşia cunoștinței şi totuşi, în 
toată clipa, îşi aducea aminte că omul din 
față era „şeful puţului” şi omul acesta 
prindea proporţii de mare superioritate pen- 
tru el, care abia terminase politechnica și 
cunoștea mina după o machetă redusă pe 
care o cercetase, ca pe o ciudățenie, de câte 
ori avusese prilej să intre în muzeul şcoalei. 
Aceasta îl făcuse, să-și domolească, pe ne- 
“simţite, entusiasmul ce-l furase. In urechi 

îi suna vorba răguşită, gravă, a străinului: 
„sunt şeful puţului...” iar el, un biet ingine- 
raş plecat de două luni depe băncile şcoalei, 
abia răsărit ca firul ierbei... 

Şezu pe canapea, în aceiaş despărțitură a 
vagonului, privind cu admirație la inginer, 
fără să spună un cuvânt. 

Lorenz se uita pe fereastră fără să vadă 
altceva decât chipul tânărului plin de viaţă, 
asemeni căruia se vedea pe el cu paisprezece 
ani în urmă... Clătină capul şi fără să se mi- 
şte din poza în care se găsea, întrebă: 

— Unde ai învăţat, la Timișoara?... 

— Nu... La București. 

— .. Eu am făcut trei ani le Berlin... A ve- 
nit războiul şi apoi, am terminat la Timi- 
şoara... Când ţi-ai luat Diploma? 

— Acum două luni... 

— Ca şi mine, spuse Lorenz mai mult pen- 
tru el, mereu gîndind cu ani în urmă... Clăti- 
nă capul încet şi repetă de două-trei ori, abia 
mișcându-şi buzele: 

— Ca şi mine... ca şi... Tot la două luni 
după ce am terminat şcoala am fost angajat 
şi eu. De atunci... 

Tăcu. Inchise ochii şi rămase să privească 
undeva în vremile trecute. 

„Eram tânăr, sănătos, nu fusesem la Som- 
merfrisch...” 

Deschise ochii și se uită la inginerul de 
acum închipuindu-l întrun viitor de câţiva 

ani, sau poate mai de vreme chiar, răgușit 
sau tușind uscat, ca mai toți minerii, ca toţi 
ofticoşii. 

Trenul a trecut printr'un tunel scurt. 

— Unde ai făcut practica?... întrebă Lo- 
renz. 

— La sondele dela Moreni şi la Uzinele 
metalurgice Hunedoara. 

— La mină n'ai fost? 

— Nu. 

Eu am făcut practică la mină, gândi Lo- 
renz. 

— Da, da... spuse tare ca şi cum tânărul 
i-ar fi auzit gândul, eu am făcut la Ruhr... 
Zi... vei intra pentru prima oară într'o mină, 
la noi. 

— Da. 

In chiar clipa în care Alexe a spus cuvân- 
tul da, îşi dădu seama că a făcut rău. Tre- 
buia să răspundă că a fost... Se prosti în gând, 
şi a rămas mut cu ochii în ochii şefului de 
puț, fără să clipească... Greşise, vedea bine, 
dar... F 

Culoarea feței i se schimba când în roşu, 
când în galben de parcă ar fi fost bolnav de 
friguri. Când şi când, simțea năvala sângelui 
că îi umflă vinele dela tâmple, să le spargă. 

Trecu o clipă, două, trei... 

In capul lui Alexe, gândurile năşteau și 
mureau ca să nască iar într'o încâlceală ne- 


www.dacoromanica.ro 


VIERMII PĂMÂNTULUI 17 
E Ra RC E A NI CA PRR EEE CI 


stăpânită din care se lămurea teama, teama 
de a nu fi respins ca nepriceput într'o mese- 
rie ce se întemeiază pe cunoașterea practică 
a realităţilor. 

Se mustră în cuget că spusese adevărul fără 
să se fi gândit la urmări... Ar fi trebuit să 
mintă... 

Şi pentrucă Lorenz tăcea mereu, se hotărî 
să îndrepte greşeala pe care o făcuse. 

— Domnule Inginer, e drept, n'am făcut 
practică la cărbuni, dar vă asigur, cunosc 
meseria... Pentru mine nu înseamnă nici o 
greutate, adică vreau să spun, voi ști tot aşa 
de bine ca şi unul care a mai fost în mină... 
Am terminat studiile clasificat întâiul... 

— Cred, cred... 

Lorenz făcu acelaşi gest de mai înainte, re- 
petând: 

— N'ai pierdut nimic. 

— Pentru mine, urmă Alexe, ingineria mi- 
neră a fost o pasiune. 

— Pasiune?!... 

— Am iubit meseria aceasta ca pe o fe- 
meie... 

— Ca pe o femeie!... Ha, ha, ha... şi râse şe- 
ful ca să continue apoi serios: 

— Nu trebue să faci aceasta... Femeia în- 
șală... Dumneata nu şti, (mai cu seamă la mi- 
neri) femeia... 

Suspină lung ca şi cum şi-ar fi adus amin- 

te din trecut de una sau de mai multe pe cari 
le iubise. 

Aprinse o ţigară şi continuă: 

— Eşti bogat? 

— Nu. 

— Ai familie? 

— Mamă. 

— Pe care trebue să o întreţii, nu-i așa? 

— Da. 

— Aşa eram şi eu acum paisprezece ani, 
când m'am însurat... Acum numai am pe ni- 
meni... Mama a murit iar nevosta sa dus... 
Nevestele de mineri se plictisesc grozav în 
căsnicie, ele nu ştiu ce e munca la cărbune, 
cât e de grea... Ele vor să fie  desmierdate, 
dar vezi dumneata, omului nu-i mai arde de 
nimic când ese din adânc... 

— ?... 

— Te-am ntrebat dacă ai avere pentrucă 
atunci, când femeia te înşală, îți trebucsc 
bani ca să o poţi uita. Ei, dar eu vorbesc pen- 
tru mine, nu pentru dumneata. E bine însă să 
ştii şi să nu te minunezi, sau să râzi vreodată, 
văzând la alții ceeace ţi se poate întâmpla şi 
ție. Să nu te surprinză faptul că femeile își 
uită bărbatul chiar atunci când vorbesc cu 
cl... Mina e mai rea decât femeia. Femeia te 
înşeală, te minte şi se duce; mina te omoară. 
Nici una nici alta, după mine, nu merită 
ceiace i se dă. Nici iubire, nici viaţă... A- 
sta-i !... 


www.dacoromanica.ro 


VIERMII PĂMÂNTULUI 19 
(API TR A OR RE CER E E E ERE 8 


Și, întorcându-se cu spatele spre Alexe, 
privi pe fereastra vagonului. 

— Uite ce privelişte frumoasă... Dumneata 
pentru întâia oară străbaţi locurile acestea. 

Două stânci uriaşe, eșite în afară de linia 
dreaptă a muntelui, stăteau gata să se nărue 
în prăpastia în fundul căreia se pierduse un 
şir de plopi pitici, un ţare şi o casă cât o cu- 
tie de chibrituri. 

— De paisprezece ani aştept să văd că stân- 
cile acestea au căzut... Şi una şi alta, abia de 
se mai ţin în câte un colţ. Le bate ploaia, le 
îngreuiază zăpada şi tot neclintite rămân. 

Trenul părea că se descătușase din zidu- 
rile strânsorii. Curbele largi, panta repede şi 
vagoanele goale, goneau lăsânt să se şteargă 
în fereastră, tot alte şi alte privelişti. In lun- 
sul drumului, locomotiva sa mai oprit, din 
când în când, câte zece minute,mereu în faţa 
aceleiaşi stații cu altă inscripție şi alt om. 
Călătorii nau ştiut nimic, sau pau ţinut 
scamă. 

Deodată în faţa lor, într'o albie de dealuri, 
se ridică câteva coşuri de uzină... In clipa ur- 
mătoare, valea se împestriță de albul caselor 
răvăşite pe munte şi sub munte, câte trei, pa- 
tru, la un loc. 

Locomotiva pufăe tot mai rar şi mai greoi, 
încetinindu-şi mersul... 

A trecut pe lângă zidurile înalte ale unei 


www.dacoromanica.ro 


20 C. ARDELEANU 


clădiri şi pe sub un pod, ca o scehlărie de 
fier, deasupra căruia, vagonetele împinse de 
oameni, goneau pe creasta unui deal de căr- 
bune să-l crească, deşertând alţi cărbuni. 

Pe două cabluri aeriene, alte două vagone- 
te, distanţate între ele, alunecau ca nişte ju- 
cării de copii trase pe o sfoară. 

Anina... 

A doua zi era Duminică. 

Alexe, cu toată oboseala drumului, se sculă 
de dimineaţă, deschise fereastra şi odată cu 
aerul rece pe care-l respira, se uită să cuprin- 
dă, cu o singură aruncătură de ochi, întrea- 
ga colonie — „coron” — cu așezările de case, 
cu coșurile fabricelor şi drumurile ce se în- 
câlceau, ncrucişindu-se, unele cu altelc, în- 
tr'o odihnă de câţiva paşi, ca să coboare apoi, 
sau să urce mai departe dealurile, să se piar- 
dă în munţi. 

Ochii i se luminau de bucurie şi setos ca un 
avar de bogății, găsea în fiecare pom şi în fie- 
care pisc, tot alte şi alte frumuseți decât cele 
cunoscute. 

Un stejar înalt cu coroana bogată şi larg 
răsfirată în creștet, părea o umbrelă deschisă 
ce apără de soare o stâncă îmbrăcată în muş- 
chiu. O scobitură de piatră, un perete de 
gresii în mijlocul împădurit al munţilor, pră- 
pastiile repezi ca şi căderea apelor, liniile ce 
desemnau marginea  cocoaşelor pământului 
îmbătrânit, despărțindu-le de albastrul tăriei, 

toate, toate îi păreau că ale lui sunt şi pentru 
ele venise. 

De bucurie, îi lăcrimau ochii ca unui pro- 
prietar de moşie întinsă şi îşi făgădui, ca în 
fiecare zi, când va fi liber, să cerceteze cât 
ma mult toată comoara aceasta de frumuseți 
crude, să le ştie, să le cunoască aşa cum îşi 
cunoaşte casa de la Bucureşti din „Drumul la 
Tei”. 

— Casa dela Bucureşti... 

Inchise ochii şi prin sita genelor tremurate, 
Alexe privea undeva departe... 

Intr'un colț al odăii, patul; în mijloc, masa 
rotundă, sprijinită întrun picior despărțit în 
patru capete de lebădă; canapeaua, în care 
îşi lăsa urma trupului lungit, pentru odihnă, 
de câte ori venea dela şcoală, — canapeaua 
avea un braţ rupt. Prosopul de după ușă, du- 
lapul cu cărţi, fereastra şi în faţa ferestrei 
maică-sa  cetind o gazetă, împletin ciorapi 
cârpind rufele, sau numai aşa să privească a- 
fară salcâmii prăfuiţi din marginea ulucilor 
sau rondurile de betunii şi busuioc, din mijlo- 
cul curţii. 

Mama...” 

Se întoarse cu față dela fereastră şi privi 
încăperea mare şi luminoasă cu păreţii înflo- 
riți şi chenăruiţi, în care a dormit prima 
noapte în „coron”, în colonia cărbunelui... 
Suspină și imediat îşi făcu în gând socoteli, 
că de cum se va așeza mai bine, să împli- 

nească golul odăii cu mobile frumoase; o eta- 
jeră pentru cărţi, o sofa pe care să trândă- 
vească în ceasurile de odihnă, câteva velinţe 
basarabene şi tablouri... 

Ochii i se luminară şi faţa i se însenină la 
gândul că va avea odată un interior aşa cum 
visase de mult, să se simtă bine, ca om cu 
stare... 

Respiră adânc şi simţi cum îi cresc plă- 
mânii... 

Se uită iar pe fereastra deschisă... 

Un tren mic, încărcat cu lemne, scăpat din 
pădure, fluerând şi lăsând în urmă o scamă 
de fum negru, cobora din munte arătându-se 
prin perdeaua pomilor răriți din marginea 
căei, ca printr'o reţea destrămată. 

Işi luă pălăria şi ieşi. 

Numără treptele scării până jos: „douăzeci 
şi cinci”... 

In drum, au trecut doi oameni şi amândoi 
şi-au scos şepcile dându-i: „noroc bun” !... 

— Bună ziua |... a răspuns Alexe. 

Oamenii au întors capul, l-au privit şi au 
plecat mai departe. 

De sus, din spre munte, curgea ca o casca- 
dă, treptele largi a şapte scări ce legau trei 
drumuri între ele, drumuri aşezate pe coastă, 
unul deasupra celuilalt, ca poliţele întrun 
raft. Toate duceau la mină. 

Fluerase de şase şi lucrătorii schimbaţi, 
plecau să se culce. 

Alexe le-a ieșit în cale și se uită cu drag la 
ci căutând să reţină figurile unora pe cari, 
a doua zi poate, îi va întâlni la muncă, avân- 
du-i sub ordine. 

Toţi erau vlăguiţi... Nu vorbeau... Câte u- 
nul tuşca la un capăt al pâlcului, ca dela ce- 
lălalt capăt să răspundă altul și altul... 

Erau slabi şi mergeau cu capul în pământ 
ca o turmă. 

Unul i-a spus: „noroc bun”... un altul l-a 
privit, altul l-a ocolit așa ca pe o stâncă şi 
turma, îndoită de genunchi, a trecut înainte 
lăsând în urmă sgomotul bocancilor şi tusea 
împrăștiată ce se lovea de cer. 

Pe acoperișul unei zidiri, ca de cetate, de-a- 
supra unei schelării de fier, două roate de di- 
mensiuni mari, se învârteau în sens contrar. 

— De ce se învârtesc roatele acestea ? a în- 
trebat Alexe pe un tânăr de vreo şaptespre- 
zece ani, rămas în urma muncitorilor. 

— Coboară lucrătorii în mină ca să iasă 
alții... „Colivia”. Ascensorul... 

Oamenii s'au dus şi Alexe a rămas în loc să 
privească roţile ce se învârtcau. 

Liniştea se întindea ca o pânză, din munte 
în munte. 

Deasupra intrărei, pe faţada de piatră a 
minci, scria: „Noroc bun”. Jos, la nivelul 
primei trepte din cele şapte scări, o casă mare 
cât o cazarmă, un fel de fabrică cu zidurile 
afumate şi negre de praful cărbunelui, fără 

nici o înfloritură arhitectonică, cu ferestrele 
toate ca una, adăpostea sub marginele acope- 
rişului deschis în unghiu, un ceas şi dedesubt: 
„Direcţiunea”. 

— Şase şi cinci, spuse Alexe destul de tare 
ca şi cum ar fi vorbit cu altul... 

Se uită la ferestrele multe oprindu-se la 
fiecare în parte, să se întrebe : 

— La care fereastră va fi lucrând Lorenz?... 

Atâta om ştia în Anina şi la el se gândea. 
li părea că se cunosc de mult, că sunt prie- 
teni... i 

Și toate ferestrele erau oarbe. 

Se răsuci pe călcâe, se uită jur împrejur, la 
casele din colonie, toate la fel ca și ferestrele 
„Direcţiunei”, căutând par'că, să afle care va 
fi a lui Lorenz ?... 

Uniformitatea aceluiaşi tip de locuinţă, îl o- 
bosise. Uncle mai sus, altele mai jos, unele în 
spatele puţului, acolo unde se învârteau ro- 
tile iar altele aproape ascunse în pădure, se 
arătau risipite ca o mână de porumb. 

Pete de alb și roş strpoite de un zugrav ur- 
cat pe o scară nevăzută. | 

Trei vile, aruncate la întâmplare, îşi ridi- 
cau ţuguiurile de tablă lucitoare, răsărind ca 
maci învolţigpe fondul cenușiu-verde al mun- 
telui. 

Sus, pe linia ce închide zarea, în dosul 
unei biserici mohorite, o cruce mare înfiptă 
în stâncă, cu braţele deschise, tăiată în pânza 

cerului, se ruga Celui din slavă pentru su- 
fletele chinuite ale minerilor... 

In gară, o locomotivă, umbla hai-hui pe li- 
niile multe ale staţiei, trăgând după ea când 
un vagon, când patru, când mai multe, când 
niciunul. Fluera, bufnea şi aluneca pe roţile 
grele, de colo până colo, ca un câne ameţit 
de foame. 

Toate vagoanele erau pline de aurul negru 
al cărbunelui. 

In preajma minei, era uzina de cocs. Nici 
la uzina de cocs nu se simţea viața cum nu 
se simțea nicăiri. Un nour de fum firav, se 
întindea din coşul înalt să facă legătura între 
cer și pământ. 

Aproape de „cocs” îşi înfipsese coşul în al- 
bastru, fabrica de cherestea unde, pe lângă 
lemnăria de tot felul ce se punea în comerţ, 
se fasonau stâlpii şi grinzile ce serveau întă- 
riturilor şi politului galeriilor subpământene 
ale minei. 

Căruţe încărcate, femei cu boccele la spi- 
nare, ţărani şi copii, începură să curgă pe 
toate drumurile spre răspântia cea mare din 
faţa gării. 

Piaţa. 

Boccelele s'au deslegat, căruțele sau oprit şi 
magherniţele de scânduri, una lângă alta şi 
una câte una, în cari erau brutăriile, măcelă- 
riile şi zarzavaturile, au început să-și deschidă 

ușile muncitorilor ce se aprovizionau, cu de 
ale mâncării, pentru zilele săptămânii. 

Alexe se simţea străin de toată gloata aceia 
cu preocupări mărunte. Intoarse spatele şi 
porni pe un drum singuratec ce tăia linia fe- 
rată ca să ducă până sub munte şi de-acolo 
să urce, să se piardă printre pomi şi stânci. 

Nu se mai vedea piaţa şi nu se mai auzeau 
vorbele oamenilor. 

Se opri şi privind din nou locurile şi aşeză- 
rile de case ce împlineau coronul în care de 
aci încolo trebuia să ducă o viaţă nouă, i se 
păru că retrăeşte momente ştiute. 

— Ciudat |... 

Locurile, casele şi mina chiar, nedefinite 
în minte, îi păreau cunoscute de par'că le mai 
văzuse cândva, de mult, aşa ca să nu se pre- 
cizeze decât într'o revenire asupra fiecărui 
punct în parte. 

— Şi totuşi, niciodată n'am fost într'o regi- 
une asemuitoare acesteia... 

Deasupra a tot ce vedea, în afară de munţi, 
ca o catedrală uriaşă, domina schelăria de 
fier a ascensorului, înălțându-se majestos pe- 
ste coşurile uzinelor dela „cocs”, „cherestea” 
şi negrul dealului de cărbune cu vagonetele 
înțepenite pe linie, asemeni celor spânzurate 
de cablurile groase ale funicularului. 

A privit Alexe, a privit până ce i sa înce- 
țţoşat în faţa ochilor. Nu mai avea nimic de 
văzut.. Ar fi voit să întoarcă caleidoscopul, 

munţii să se nărue sau să se dea la o parte, 
să se deschidă loc larg în față-i, să vadă de- 
parte, departe... 

Prea îl strângea zarea şi prea se lovea de ea 
la tot pasul, ca un tăun de păreţii încăperii. 
Cerul îşi coborise tavanul sprijinidu-se pe 
crestele munților în care brazii și fagii se în- 
fipsese ca piroane de legătură cu tăria. 

Vremea era liniștită şi linişte era pe pă- 
mânt şi în cer... 

Nu adia pic de vânt, nu mişca frunza şi nu 
se vedea nour să se distrame. 

Alexe încremenise asemeni  naturei, ase- 
meni pietrei. 

Și munţii nu se dădeau la oparte şi nici nu 
se nărueau să deschidă cale nouă. 

Se găsea într'o groapă imensă cu ţărâna ri- 
dicată în margini şi ţărâna va aluneca încet, 
încet, să-l acopere, să-l îngroape. 

Anina. 

Işi aduse aminte de bucuria pe care a avu- 
t-o, câteva zile mai înainte, atunci când a 
ştiut că venind aci îşi va câștiga viața. 

Işi aduse aminte de visurile anilor de stu- 
dii... 

Singur... 

Se vedea închis ca  într'un lazaret de le- 
proşi din care ar fi voit să fugă, să se în- 
toarcă înapoi, acasă, în marginea Bucureştiu- 
lui unde cerul se topeşte în linia albastră a 
zărilor fugare. Ar fi vrut să alerge odată cu 

soarele ce sc ridică de la un capăt al pămân- 
tului ca să ajungă la celalt capăt, trecând 
peste câmpii neîngrădite şi întinderi de ape 
necuprinse. 
Aci, numai crucea din spatele biscricei, cu 
braţele deschise, îmbrăţişa nemărginirea... 
Toată voia bună de mai înainte se şterse. 
Capul i se plecă greoi pe umeri şi privind în 
pământ, ca muncitorii cei mulți pe cari i-a 
văzut eşind din mină, în turmă, asemeni lor, 
întoarse calea pornind spre casa în care o- 
dihnise întâia noapte a visurilor împlinite. 
Urcă scările, intră şi închizând ferestrele, 
se culcă să doarmă, aşa îmbrăcat cum era. 
Ostenit de priveliștea obsedantă a aceluiaşi 
decor şi de năvala gândurilor, se simțea pră- 
pădit. 

De zece zile, intra regulat în mină. A vă- 
zut oamenii de-asupra pământului, a văzut 
pământul de-asupra oamenilor și a văzut su- 
fletele chinuite ale celor mulţi şi buni, la 
cari Dante, în trecerea lui prin „Infern” n'a 
cutezat să se uite. Zece zile în cari, la început 
în tovărăşia lui Lorenz iar mai apoi singur, 
na schimbat nimic din ceeace făcuse în pri- 
ma zi de călătorie şi învăţ în „adânc”. 

Sus, la gura puţului, într'o sală mare po- 
dită cu plăci de oţel pe cari şinele vagonete- 
lor, multe şi încâlcite, închipuiau o viaţă de 
om dezordonat, sub schelăria de fier pe care 
se învârteau două roţi ale coliviei, lucrătorii, 
pe două rânduri, cu lămpile de mină în 
mâni sau aninate de încheutoarea  hainei, 
răspundeau la apelul pe care îl făcea „berg- 
maestrul” Kudak, în faţa unei icoane uriaşe 
ce acoperea un perete întreg, icoană a Sfin- 
tei Varvara, patroana minerilor. 

Toată lumea se descoperă... Cineva spune 
„Tatăl nostru” şi fiecare repetă în gând, cu- 
vintele rugăciunei. 

Cu capetele plecate, cucernici, cu ochii 

pierduţi undeva în necunoscut sau la icoana 
mântuitoare, asemeni celor două chipuri în- 
genunchiate pe cari mâna meșterului zugrav 
le aşternuse la picioarele Sfintei, minerii stau 
nemişcaţi. 

„Amin...” 

Fac semnul crucii, odată, de două, de trei 
ori... 

Colivia neagră, udă de apă şi murdară de 
praful cărbunelui, tăiată pe din două de un 
lanţ gros de fier de care atârnă lămpile sau 
se țin cu mânile, se umple. Patru de o parte, 
patru de alta. Coboară cât ţine un stat de om 
şi deasupra celor dintâi, în al doilea cat, in- 
tră tot atâţi muncitori. 

Trei bătăi în bara de fier a ascensorului, 
semnal de plecare și colivia coboară cu iu- 
teala unui bulgăre de piatră scăpat pe gura 
puţului din care cineva a scos, mai înainte, 
apă cu o doniţă spartă și apa cade în puț 
înapoi, pe colivie, oameni şi ghizduri ca să 
se prelingă până „la fund”. 

Urechile ţiue şi umezeala face ca respira- 
ţia să fie tot mai grea. Cei ce vorbesc între 
ei, își aud hăuitul cuvântului în cerul gurei 
ca în pieptul unei vioare. În urechi, pare că 
un flutre de noapte își bate aripele fine de 
timpan. 

Lumina slabă a lămpilor ce spânzură de 
lanţ, face să strălucească piatra şi cărămida 

ghizdului ce închide puţulîn cerc ca smoala 
topită. 

Din loc în loc, la o sută sau două de metri, 
apare câte un sâmbure de lumină, bec elec- 
tric, ce înseamnă începutul şoselelor subpă- 
mântene cărora mineri le zic „orizonturi”. 

Colivia cade mereu şi orizonturile sc nu- 
mără după becurile elcctrice, unul, doi, trei, 
patru. Sa oprit o clipă, atât cât a trebuit ca 
doi mineri să coboare şi să se identifice lu- 
minilor slabe ale lămpilor ce se legănau în 
întuneric ca să dispară imediat înghiţite de 
negură sa să fic ascunse de vre-o cotitură a 
galeriei. 

Din nou bătăi în toaca de fier a ascensoru- 
lui şi colivia scapă în adânc, afundându-se 
în beznă, să întâmpine un alt orizont şi un al- 
tul, până la orizontul şapte, ultimul, unde ex- 
ploatarea e mai bogată. 

— La ce adâncime suntem aci? întrebă 
Alexe. 

— La opt sute cincizeci de metri, răspunse 
Lorenz. 

Şa ridicat lanțul ce ţinea loc de uşă as- 
censorului, s'a deschis o portiţă mică de fier 
a puţului şi oamenii, în lumina becului ce 
lumina deasupra capetelor, au pornit pe ori- 
zont ca numai după câţiva paşi să se transfor- 
me în licăriri de lumină, legănate în dreapta 
şi stânga până ce sau pierdut în ritmul pasu- 
lui ce lovea cu bocancii în piatra galeriei. 

Alexe, cu mersul nesigur, călca alături de 
Lorenz într'o hrubă joasă, cu păreţi rupţi de 
dinamită, hrubă ce se adâncea înaintea lor 
odată cu întunericul de smoală în care lăm- 
pile de miner abia cutezau să deschidă calea 
cercuind-o la un pas. 

In urma'lor se auzea sgomotul picăturilor 
mari de apă ce cădeau pe acoperişul coliviei 
şi de-acolo mai jos, în fundul puţului, ca o 
ploaie torențială. 

— Apleacă capul să nu te loveşti, spuse 
Lorenz... Ivaţă-te să umbli mereu adus de 
spate ca şi cum mereu ai avea o povară de 
purtat în spinare... Fiecare dintre noui, mi- 
nerii, e un Atlas care ţine pământul pe u- 
meri... Fii atent 

Alexe plecă capul. 

Deasupra creștetului, bârne mari, groase, 
depărtate la două palme una de alta, ca tra- 
verse sub linia drumului de fier, sprijineau 
pământul. Calea e lungă și pe mijlocul ei, 
două linii, decauville, apropiate, îngreuiază 
umbletul. 

Orizonturile se întretae şi cotesc şerpuind 
ca făgaşele pe urma roților de care. 

Un şir de vagonete împiedecă înaintarea 
inginerilor, forţându-i să se oprească să 
desfacă vagonet de vagonet şi să le împin- 
gă înainte sau înapoi, spre gura puţului, să-și 
poată face loc, aplecându-se pe vine, să se 

strecoare unul după altul, pe lângă roțile va- 
gonetelor şi peretele căei. 

Mai departe, o locomotivă pitică, fără coş, 
fără fum şi fără aburi, cu trei cilindri supra- 
puşi,încărcaţi cu aer comprimat, trage după 
ea o încărcătură de cărbuni spre eşire. 

Pe jos, lapoviţă şi noroi. 

Intrun colţ, o pompă în funcțiune, cufun- 
dată aproape toată într'o baltă de apă, făcea 
un sgomot asurzitor. Lorenz se opri, o cercetă 
la lumina lămpii şi observă că e stricată, că 
nu soarbe şi apa era mare de împlinea gale- 
ria ca un canal revărsat. 

— S'a mâncat garnitura. 

Scoase un carneţel din buzunar şi însemnă. 

Au plecat înainte, prin apă, lăsând în urmă 
sgomotul pompei ce gâfâia grăbită, bolboro- 
sind la locul unde se găsea înnecată. 

Alexe privea întunericul şi cercul de lumi- 
nă ce se legăna pe faţa bălții murdare pe care 
o răscolea cu picioarele şi se întreba ncdume- 
rit dacă toată mina este numai găuri de sobol. 
O groapă îl făcu să se afunde în apă până la 
genuchi... Incepuse să-l  plictisească drumul 
acesta, se vedea asemeni curățitorilor de ca- 
nale din Bucureşti atât că îi lipseau cismele 
mari de cauciuc. 

— Dar cărbunii? — întrebă nerăbdător de 
a şti cu o clipă mai de vreme, cărbunii de 
unde se scot?... 

Lorenz se uită la el râzând şi nu-i răs- 
răspunse. 

Cercul de lumină al lămpii se clătina me- 
reu pe fața apei pe care o lua în picioare o- 
dată cu noroiul. 

Altă pompă, alt sgomot de infern şi liniştea 
întreruptă de horcăiala asurzitoare a sorbu- 
lui, se lovea de preţii de gresie ai tunelului... 

— Nu te-ai uitat la pompă, spuse Alexe. 

— Lucrează bine... suge.. asta o vei cunoa- 
şte mai târziu şi dumneata, după ureche. 

Intunericul mergea înainte drept sau cotit, 
așa cum îşi făcuse cale printre stâncile veci- 
ne straturilor de cărbuni. S'au oprit o clipă 
în loc lăsând orizontul să meargă mai depar- 
te şi au cotit la dreapta pe o pârtie laterală, 
îngustă cât un vagonet. 

— Asta se cheamă „traviesă” spuse Lorenz, 
de-aci dăm într'o deschizătură ca de boltă... 
Priveşte... aci e mai înalt... armătura de lem- 
nărie mai puternică... 

„Frontul”. 

In dreapta şi în stânga, câte trei oameni, 
în pielea goală, negri și uzi de năduşală de 
parcă ar fi fost muiaţi într'o butie de smoală, 
dădeau cu târnăcoapele în păretele de căr- 
bune care strălucea în lumina slabă a lămpi- 
lor, ca paetele pe rochiile cucoanelor înfun- 
date în lojile unei săli de spectacol, în timpul 
reprezentaţiei, când numai scena este aprinsă. 

— Noroc bun! spuse Lorenz. 

— Noroc bun domnule inginer, şi oamenii 
lăsară pentru o clipă târnăcoapele la pi- 
cioare. 

— Cum merge?... 

Naşteptă însă să i-se răspundă. Ca şi cum 
cine ştie ce mare supărare se făcuse, ridică 
glasul așa de puternic încât Alexe se sperie 
crezându-se în preajma unei nenorociri. 

— Ce-aţi făcut?... Cum e cărbunele?... 

Oamenii goi, fără de ruşine, arătându-şi 
organele genitale murdare, ca nişte copii spe- 
riaţi, abia răspunseră: 

— Tare domnule inginer... tare... 

— Unul dintre mineri se aplecă şi ridicând 
un bulgăraşi de cărbune îl întinse şefului care 
încercă să-l fărămiţeze între degete. 

— Nu e tare... e moale... puteţi lucra foarte 
bine. Cel puţin șapte râşne trebuie să daţi. 

Şi golul hăuii mult până să răspundă copiii 
sfioşi: 

— Poate şase. 

— Nici o vorbă! Şapte... 

Luă târnăcopul din mâna unuia și începu 
să lovească în malul de cărbune: 

— Uite cum se nărue. 

— Acolo sus da, dar aci e greu domnule in- 
giner, spuse unul dintre ei care, culcat cu 
spatele pe cărbuni, săpa la temelia malului, 
ca apoi, făcând mişcări greoaie, să easă din 
ascunzătoare, să continue: 

— Fuge în şist domnule inginer. Pentru 

noi e bine să facem cât de mult, dar dacă nu 
se poate, nu se poate. 

— Se poate, se poate... Şapte râşne. Voi nu 
înţelegeţi că fiecare echipă trebue să dea nu- 
mărul de vagonete de mai înainte fixat?... 
Unde vreţi altfel să ajungem?... şi Lorenz 
lăsă coada târnăcopului să-i cadă ca să se 
şteargă cu amândouă mânile de fundul pan- 
talonilor. 

— Ne-am înţeles)... 

— Păi... şi oamenii clătinară capul cu în- 
doială. 

— Aşa... Se mai uită peste tot, gata de ple- 
care când din nou începu a răcni: 

— Dar ce e asta?... mineri sunteţi voi sau 
cismari?... cum de scoateţi cărbunele şi lăsaţi 
tavanul fără de apărătoare?... vreţi să vă o- 
moare, să se nărue peste voi?... Imediat să în- 
tăriţi. Puneţi „ştreipi”. Aveţi lemne?... 

— Avem... tocmai ne gândeam. 

— Să nu vă gândiţi, să puneţi... şi scoțând 
carnetul din buzunar însemnă din nou. 

— A fost maestru de mină pe-aici? 

— A fost domnul „steigher” Oană. 

— Şi?... 

— A spus să înfărim. 

— Imediat să puneţi lemne, de unde nu 
vă dau afară... Trebuie să se ţină omul după 
voi la tot pasul. 

Apoi încetinind vorba, urmă prietenos: 

— Vă înţeleg destul de bine... cărbunele se 

plăteşte, întăritura nu, dar vedeţi voi, dacă 
slăbește prea mult tavanul, se nărue, vă o- 
moară şi ce aţi făcut?... 

Oamenii se uitau fără să spună nimic nu- 
mai Lorenz își clătina capul oftând în locul 
minerilor ca apoi, ruşinat, parcă, înainte de a 
pleca, să le spună : 

— Noroc bun... 

— Noroc bun domnule inginer şi lucrătorii 
se întoarseră cu faţa la malul strălucitor al 
cărbunelui, punând fiecare mâna pe târnă- 
cop: doi să sape mai departe, să facă loc 
stâlpilor de întărituri şi al treilea să tragă 
după el, bârnele de pe galerii. 

In faţa lui Alexe se deschise în pământ, o 
gaură strâmtă, pe care abia de se putea stre- 
cura un om. Lorenz îşi vâri picioarele pe ea, 
intrând ca pe o gură de canal, după el, Alexe. 

— Fii atent... vino după mine, încet însă, să 
nu-mi cazi în cap... ea seama, gaura e dreap- 
tă, aproape verticală... ţine-te cu mâna cât 
poţi de conducta de aer şi caută să te sprijini 
cu picioarele în păreţii „rostogolului”. 

După Alexe curgea nădușeala de parcă era 
în bae. Şi cămaşa şi haina erau apă ca rufa 
din albie. 

Asemeni râmelor ce-și fac loc după ploaie, 
să iasă la faţa pământului şi să se ascundă 
din nou în pământ, asemeni lor, amândoi in- 
ginerii, culcaţi pe spate, unul după altul, fie- 
care ferindu-şi capul, sau lăsat să alunece 


www.dacoromanica.ro 


VIERMII PĂMÂNTULUI 29 


drept în jos, frecându-se cu pieptul şi spina- 
rea de păreţii rostogolului, oprindu-se când 
şi când, cu picioarele în cărbunii ce se ru- 
peau făcându-i să cadă câte doi, trei metri 
în gol... 

— Stăi!... strigă Lorenz şi ridică lampa 
până în dreptul ochilor. 

— Ce-i?... 

— Gaz... 

— Gaz!... şi Alexe făcu sforţări să ridice 
capul cât îi da voe încăperea găurei să pri- 
vească pe linia pieptului în jos, spre picioare, 
la lumina albăstrie, ce creştea în mânile to- 
varăşului. Simţea că se înăbuşe, în aceiaşi 
clipă un sloi de ghiaţă aluneca în sus şi în 
jos pe şira spinărei... Din nou îl înăbuşa căl- 
dura, i se oprise câteva clipe respiraţia de 
spaimă, sudoarea curgea râuri simțind cum îi 
cad picuri de pe frunte pe bărbie şi pe haină. 

Cu ochii mari deschişi, fără să clipească 
privea mereu în jos lumina moartă a lămpii. 
Il năpădi toate gândurile rele: explozie, as- 
fixie, ani de studiu, măică-sa, setea de viaţă 
şi de mai bine; gaz, explozie, explozie, ex... 
Deodată simţi un fel de ameţeală; făcu sfor- 
țări să-şi revină... ar fi voit să se înapoeze pe 
aceiaşi gaură în sus. Incercă şi nu i-a fost cu 
putinţă, a căzut înapoi. 

— Stai, că-mi dai cu picioarele în cap, stri- 
să Lorenz. 

Năduşala curgea mereu şiroaie pe faţă şi 

pe trup iar pe spinare, mereu sloiul de ghiaţă 
aluneca cu aceiași regularitate făcându-l să se 
înfioare de frig. Mirosul gazului îl avea în nas 
şi pe buze, dulceag și greţos. Lorenz înjura şi 
mormăia singur, vorbind cu lampa. De trei ori 
i se stinsese şi încerca fără de folos să o a- 
prindă. 

— Dă-mi lampa d-tale şi întinse mâna de- 
asupra capului să o prindă. Dă-i drumul... 

O duse la buze, suflă în ea, se uită la lu- 
mina care începu să albăstrească, mai suflă: 
de două-trei ori şi porniră să coboare mai 
jos... l 

— Stăi !... strigă Lorenz. ` 

Alexe care trecuse clipe de groază, abia li- 
niştit o fărâmă, se înspăimântă din nou... greu 
mai putu să întrebe: 

— S'a stins ? 

— Nu... pune piciorul aci, în dreapta şi ce. 
lalt de desubt... Ii luă piciorul să-l pună pe 
un sprijin. 

— Fii atent... Aşa... 

Alţi oameni: goi, negri de praful cărbune- 
lui şi unsuroşi de năduşeală, ca şi cei de sus. 

Sgomot de infern ca la pompe. 

Unul lucra cu ciocanul de „abataj”, un fel 
de daltă care scobea aurul negru, într'un tre- 
mur nervos, acționat de aerul comprimat din 
tubul de cauciuc de care era legat. Ceilalţi 
doi, cu picioarele într'o groapă plină cu apă 

neagră ca cerneala, asudând, se necăjeau să 
lovească cu târnăcopul. 

— Stăi !... Opreşte aerul că nu se mai aude 
uimic strigă Lorenz, punând mâna pe umerii 
celui cu ciocanul. 

— Cum merge ? 

— Greu domnule inginer, greu de tot, par- 
că e piatră nu altăceva. 

— Câte vagonete daţi ? 

— Râşne ? Dacă vom da cinci, bine ar fi 
dar nu cred... lite d-ta, tot îi numai praf, nici 
un grăunte mai mare... 


— Poate şase... 
— Nu cred... Pe aşa front îţi rupi oasele de 
gcaba... 


Alexe se ştergea pe față de sudoare. Căl- 
dura era tot mai mare, creștea cu fiecare 
front de lucru cu cât se adânceau mai mult... 
Părea că se găseşte în faţa unui cuptor de 
brutărie. 

— Aveţi gaz, spuse Lorenz, daţi drumul la 
ventilatoare. Când aţi așezat tuburile de ae- 
risire ?... 

— Cei de dinaintea noastră au dat de cl. 
Se mai simte şi acum dar mai puţin. 

— Mi sa stins lampa pe rostogol. 

— Nu se face prea bine aerisirea pe ori- 
zont, de aceia va fi rămas gazul pe şut”, adi- 
neori se închisese ușile de la traviesa a treia 
pe galerie... A fost gaz mult la frontul cinci. 

Aci s'a pierdut... şi minerul care vorbea ri- 
dică lampa sus. Abea de albăstrea lumina. 

— Da, da, să daţi însă drumul ventilatoa- 
relor şi să se aşeze o pompă, voi nu vedeţi că 
vă înecaţi? 

— Nu vine tare domnule inginer, de când 
am intrat pe front tot atâta apă a fost, nu- 
mai că o frămîntăm în picioare, nu vrea să 
se ducă, nu o lasă șistul de jos... piatră deasă 
parcă e cremenă. 

— Domnule inginer, dacă eşti dumneata 
bun, ia să te uiţi aci, eu cred că nu mai scoa- 
tem nici o râşnă, fuge cărbunele. 

Lorenz se apropie şi la lumina lămpii îi 
explică lui Alexe de cum s'a rupt falia şi a 
scoborît cărbunele aproape la doi metri, apoi 
vorbind lucrătorului, îi zise: 

— Da, lasă colţul acesta şi după ce ispră- 
viţi „patul” de sus, treceţi dincolo, pe frontul 
lui Vârnav, tot nu lucrează nimeni acolo şi 
scoțând carnetul din buzunar însemnă, apoi 
uitându-se de jurîmprejur să vadă dacă to- 
tul e în ordine pe frontul de lucru, întăritu- 
rile şi lemnăria ce trebuia să se găsească 
acolo pentru înaintare, mai aduse aminte oa- 
menilor să dea drumul la ventilator şi după 
ce termină cu scosul cărbunelui de sus, să 
schimbe frontul, plecă. 

— Noroc bun. 

— Noroc bun, răspunseră minerii. 

— Să nu aruncaţi nimic pe „şut” până ce 
nu bat de două ori în ţeava de aer. 

— Am înţeles, numai să luaţi seama că de 
eri până azi, au plesnit vre-o două grinzi pe 
podul rostogolului. Să nu vă sgârie. 

— De ce nu lea-ţi schimbat? 

— Spunea domnul „prim porion”, — dom- 
nul bergmaestru Kurac — că dacă isprăvim 
frontul azi sau mâine, punem cruce. 

— Nu se poate... mai sunt cărbuni... Să pu- 
neţi grinzi. 

Din nou intraţi pe gaura de râme, Lorenz 
înainte şi Alexe după el, se afundară în pă- 
mânt... 

— Pune piciorul pe vagonet... 

Alţi oameni, la fel ca şi ceilalţi, de parcă 
pretutindeni după ei, s'au înaintea lor, ar fi 
coborit aceiaşi; răscoleau cărbunele cu mâni- 
le întrun  vagonet, ca şi cum ar fi căutat 
cine ştie ce bogăţie avută şi pierdută. 

— Noroc bun !... 

— Noroc bun... 

Pretutindeni şi pe pământ şi sub pământ 
„noroc bun” se schimba în loc de bună ziua, 
între mineri. 

„Noroc bun” era cuvântul muncitorului, al 
inginerului şi al tuturor din adânc. 

— Ce faceţi aci ? întrebă Alexe pe ccl mai 
apropiat, văzând că toţi stau de vorbă. 

— Căutăm cărbunele de „şist”.. 

— Trebuia să vedeţi mai înainte de a-l a- 
runca pe rostogol, spuse Lorenz... Uite, asta e 
piatră, asta e piatră, asta e piatră... 

— Ne-am uitat domnule inginer dar tot a 
mai scăpat... Aţi văzut dumneavoastră ce e 
sus... 

— Am văzut, am văzut... 

Şi punând mâna pe vagonet se uită la el de 
par'că l-ar fi măsurat. 

— Din două faci una... ce fel de râșnă mai 
e?... 

— Se poate, cum spuneţi dumneavoastră, 
dar... 

— Treaba voastră, eu nu le iau în primire 
ci Kudac... 

Pe galeri, pe liniile înguste, trenul jucărie, 
fără foc şi fără aburi, căra un lanţ de vago- 
nete spre puț. 

Scăpaţi de strâmtoarea  rostogolului şi de 
căldura de cuptor, inginerii, abia eşiţi mai 
larg, pe orizontul principal, simțiră cum îi tae 
un vânt puternic. 

Lui Alexe îi îngheţă cămaşa în spate. 

— Dar ce-i asta ?... unde suntem ?... De un- 
de curentul acesta aşa de grozav întrebă ne- 
ştiind cum să se înfăşoare mai bine în haina 
ce-i îmbrăca trupul ud de traspiraţie. 

— Turbina dela puţul trei trage aerul dela 
puțul nostru şi îl trimite prin toate găurile 
acelea pe unde am coborit până acum, pe 

fronturile de lucru, altfel s'ar sufoca toată lu- 
mea şi de gaze şi de lipsă de aer. 

Pe jos lapoviţă, noroi şi acelaş întuneric 
pretutindeni ce se clatină ca pa în pahar, 
după cum se mişcau cele două lămpi ale in- 
ginerilor. 

„ De nu aș răci”, gândea Alexe, strângând 
mereu haina în jurul trupului, ridicând gule- 
rul să se apere cât mai bine, călcând înapoia 
lui Lorenz, care, nepăsător, primea în faţă 
curentul tăindu-l în două. 

De trei ori a intrat Lorenz cu Alexe în mi- 
nănă, să-l înveţe drumul regiunci cc i se dă- 
duse În seamă şi să ştie ce trebuc să facă. 

Intâi producţia şi al doilea să păzească via- 
fa minerilor, cercetând armăturile de lemn 
dacă sunt bine așezate şi dacă aerisirea se 
apropie de normal, așa ca să nu se sufoce oa- 
menii pe canaluri, fie din lipsă de aer, fic 
din cauza gazelor care își fac mereu loc prin 
cărbune. 

— Dar mai cu seamă extracția spusese dom- 
nul Zoltan, i o our general al minei, asta 
interesează mai mult ca orice, pentru aceasta 
ești dumneata angajat întâi şi abea apoi, să 
ei seama celorlalte amănunte. Producţia zil- 
nică este de nouăzeci vagoane de cale ferată, 
o extracţie sub această cotă nu e admisibilă... 
Orientarea cea mai bună a dumitale, este ca 
fiecare echipă de trei, de pe fiecare front, să 
dea cel puţin şapte raşne pe schimb. 

— Extracţia şi viața oamenilor, spuse A- 
lexe. 

— Extracţia şi întăriturile galeriilor, aşa 
ca să nu se surpe. Nu e vorba de miner; o ga- 

lerie surpată costă enorm şi împiedică explo- 
atarea... 

— Am înţeles domnule inspector. 

— Incet, încet, ai să te deprinzi dumneata 
şi ai să înţelegi interesele noastre, pentru un 
momcnt, ca orice străin, vei vedea cari sunt 
nevoile lor, însă nu acestea trebue să te pre- 
ocupe. 

Aşa i-a vorbit domnul inspector lui Alexe 
după ce intrase de câteva ori în mină, ca sim- 
plu vizitator. 

De-acum ştia tot ce trebue să știe un miner 
adevărat. Işi cerceta lampa, înainte de a co- 
bori la adânc, iar acolo, sub pământ, dacă ga- 
zul e mult sau numai infiltraţii uşoare. Pentru 
accasta a căutat nu odată chiar locul pe 
undc gazul se strecura  sâsâind în mijlocul 
unui grăunte de cărbuge albit într'o spumă 
de scuipat. 

Inspecta Alexe, ca şi Lorenz, întreaga regi- 
une pe unde îl dusese acesta în primele zile. 
Insemnase în carnet, asemeni lui, tot ce tre- 
buie să se ştie la raport. Țipase ca şi el, oame- 
nilor desbrăcaţi și frânţi de oboseală, fără să 
ştie de ce, numai aşa ca să fie la fel cu toţi 
ceilalţi ingineri, „steigheri”, „oberşteigher” şi 
„bergmaestru”, toţi însărcinaţi cu supraveghe- 
rea minei şi a cărbunarilor. 

I se spusese că trebue să fie energic, „alt- 
fel...” şi Alexe a înţeles destul de bine în ne- 

complectarea frazei, că acest „altfel” era li- 
cenţierea lui. 

Negru de praful cărbunelui şi leoarcă de 
năduşală, sdrobit de trecerile prin rostogol, 
orbit de întuneric şi subt de umezeală şi cu- 
renţii de pe galerii, şezu pe o grămadă de 
cărbuni, în front, să se odihnească. 

Abia de îşi mai simţea picioarele. 

Doi oameni se  necăjeau să ridice „streai- 
puri” de lemn, stâlpi de brad ce aveau să ţină 
plafonul cu grinzi, să nu se nărue. 

Goi, negri şi unsuroşi cum erau, privind la 
ei, lui Alexe i se păru că citeşte o pagină de 
apocalips în care spiritele cele rele chinuiau 
sufletele necrdeincioşilor, încordându-le muş- 
chii, îndoindu-i de şale şi împingându-i, cu 
mâni nevăzute, într'o gură de balaur... 

Oamenii se trăgeau înapoi, făcând sforțări 
să se desprindă şi cădeau înainte, rupţi de 
mijloc, ca iar să se dea înapoi şi iar să se 
aplece înainte, lovind cu târnăcoape şi cio- 
cane, în gura ncagră ce sta să-i înghită... Miş- 
carea se repeta aceeaşi cu sforţări şi teama 
să nu cadă în smoala topită în care se îmbă- 
iase şi din care abea au putut să iasă... 

Mânile nevăzute îi împingeau de spate, me- 
reu înainte, mereu... 

Și mânile nevăzute erau ale lui... 

Aşa îi vedea Alexe, în tinda unei biserici de 
țară, unde mâna meşteră şi imaginaţia de 

schimnic a zugravului primitiv, înfățişase 
iadul. 

Numai ochii le erau albi şi numai ochii 
străluceau de viață la lumina lămpilor, în 
groapa de întuneric. 

Singuri, în fundul pământului, fără chef 
de vorbă, fără să aibă nici unul nimic a-şi 
spune, fără să gândească, oamenii făcuse în- 
tăriturile şi acum se frământau, sdrobindu-şi 
carnea trupului să dărâme cât mai mult căr- 
bune, să câştige vremea pierdută, ca apoi să 
tragă cu casmaua, să adune praful și bulgării 
negri, să-i arunce pe rostogol, jos, în vagone- 
tele de pe traviesă sau în pragul unui alt 
front de lucru. Nouri de praf umplea golul 
şi praful le intra în plămâni pe gură și pe 
nas. 

Lui Alexe i se făcu milă de ei şi milă i se 
făcu de el. 

A pierdut nopţi în şir, cetind şi istovindu-se 
să înveţe, să termine politechnica, aşa cum a 
terminat-o, eşind întâiul. Ii fusese dragă me- 
seria de miner pentru că nu o cunoscuse de- 
cât din carte, acum însă, acum... 

Plecă capul, îl clatină cu desnădejde şi ui- 
tându-se mereu la oameni, deodată simţi cum 
îi cresc puterile, se înalţă, se înalță aşa ca să 
nu-l mai încapă locul... Ar fi vrut să scoată 
oamenii afară, trăgându-i de mână şi împre- 
ună cu toţi minerii, întrun lanţ cu verigele de 
viaţă, să fugă în lume... 

Poate că aţipise, poate că nu... Se văzu o- 
dihnind pe grămada de cărbuni. Suspină, își 
trecu mâna peste frunte şi întunerec i se făcu 
în minte de n'a mai putut gândi la nimic. 

Toţi munceau pentru o pâne. 

— Câţi copii ai Vătăşel ? 

— Trei, domnul inginer şi toţi de nevoie... 
Cel mic e de patru ani, cel mare de opt şi mij- 
lociul de cinci. Pentru ei muncesc, numai de 
aşi fi sănătos încaltea, dar... 

— Dumneata?..., întrebă Alexe pe celalt. 

— Eu n'am nici unul, răspunse Ispas, și 
poate că e mai bine. Abia de pot scoate atât 
cărbune câtă pâine îmi trebue mie, dar să 
mai dau şi altora. 

—Eu am avut doi, vorbi Gheorghe neîntre- 
bat, și amândoi mi-au murit astă primăvară... 
Amândoi într'o săptămână... de-ar fi trăit, aşi 
fi lucrat cu ei. Şease luni, atât au intrat în mi- 
nă, sau îmbolnăvit de oftică și sau dus. Unul 
de şaptesprezece ani, celalt de optsprezece... 
Au murit la Sommerfrisch... 

— Unde ? 

— La Sanatoriu... Dumneata eşti nou, nu 
şti... Pe-aci oftica e la tot pasul şi în mină și 
afară din mină. Cei de sus spun că o aducem 
noi din fundul pământului... N’ați fost la Som- 
merfrisch ? 

— Nu. 

— O să vă duceţi... Ce frumos e acolo... ce 
aer... dar, ce folos, ne otrăvim o viaţă întrea- 

gă cu gaze şi aer închis, iar când îl respirăm 
şi noi, atunci e prea târziu. 

Şi Gheorghe îşi frecă mânile, prinse coada 
târnăcopului şi începu să lovească în cărbu- 
ne. Ceilalţi doi așezau bârnele pe plafon. A- 
lexe se sculă să plece, îl apucase o ameţeală 
de parcă băuse. 

— Noroc bun !... 

— Noroc bun, domnule inginer. 

Alexe îşi băgă amândouă picioarele în gau- 
ra ce-i sta deschisă în faţă şi cobori pe rosto- 
gol, înghiţit de pământ.... 

— De treabă om inginerul. 

— E nou... Să mai treacă... 

Vremea prânzului. 

In cotlonul cel mai adâncit al orizontului 
şapte, pe ultimul front, minerii scobeau în 
stânca neagră, ca viermi în frunct, hrana 
de-o zi. 

Cu hainele aşternute sub ei, pe blocurile de 
cărbuni, şedeau cu picioarele întine, având 
în faţă câte o legăturică desfăcută în care a- 
veau, pâinea, o bucată de slănină şi ceapă, 
iar între ei, bidonul de apă. 

Cu capetele plecate, fărămiţând hrana cu 
mânile înegrite de păcură, înghiţeau cu fie- 
care îmbucătură, praful de cărbune ce le 
scrâșnea în dinţi ca nisipul. 

La început, nici unul nu avea chef de vorbă, 
tăceau şi mestecau ca vitele ce rumegă în zi- 
lele de arşiţă, la umbra carului. La picioarele 
lor, unul după altul, apărură ca soldaţi în șir, 
trei șobolani mari, cât puii de pisică. Priete- 
noși, se ridicară pe picioarele de dindărăt, îşi 
mișcau mustăţile, întindeau botul şi nervoși, 
când şi când, se frecau peste nas cu lăbuţele 
din faţă, până ce cădea o bucăţică de pâne sau 
coajă de slănină pe care o ronțăeau. 

Masă comună. 

— Na mâncaţi şi voi spuse Ispas aruncând 
câteva bucățele de pâne, numai să ştiţi că de 
vă voi mai prinde la legăturică, al vostru e 
dracul... Mi-a mâncat mai jumătate din slă- 
nină. 

— Apoi, numai porcul acela trebuie să fi 
făcut isprava, spuse Gheorghe, arătând un 
şoarece mare şi gras de abea putea să se ri- 
dice pe picioarele de dindărăt. Asta trebue să 
fie bunicul celorlalţi. A început să i se ră- 
rească blana de parcă de viu îl mănâncă mo- 
lile. Chiar ca un porc... Numai bun de tăiat. 

Fugi potae... şi ridică mâna ameninţându-l... 
Numai tu să mânânci, bată-te pustia... şi aple- 
cându-se spre el îl cercetă mai deaproape ca 
pe un om: 

— Ce fel de părinte eşti tu?... Ticălosule... 
Pleacă... şi lovi în pălmi să-l alunge. 

Numai tu să mănânci, porc bătrân... 

Şoarecelui nu-i prea păsa mult de spusele 
lui Gheorghe şi cum era mai departe, de nu-l 
putea ajunge, nici nu se clinti din loc, se ri- 
dică şi făcu sluji... cerea mereu de mâncare ca 
un câine nesătul... 

— Ia aşa sunt şi unii părinţi, bagă în ei de 
crapă şi cei de acasă rabdă. 

— Radu, spuse Vătăşel. 

— Chiar aşa. 

Radu era un lucrător mai mult bătrân de 
cât tânăr, avea trei copii şi nevastă. De cum 

eşea din mină, se oprea în crâşmă să bea, să 
mănânce şi iar să bea, pe când, de cei de a- 
easă, numai Dumnezeu le avea de grijă şi ve- 
cinii. 

— Şi seamănă cu Radu, dacă te uiţi bine la 
el... ia uite, se leagănă de gras ce €.... Ptiu ba- 
tă-te sfântul, şi oamenii începură să râdă. 

Pe rostogol se auzea frecături şi cărbuni că- 
zând. 

— Vine cine-va. 

— Cei de la frontul şase... ori fi uitat să ea 
apă. 

Pe gura rostogolului apărură unul câte unul 
Ştefan, Iosif şi Marcu. 

— Aicea sunteţi ?... întrebă unul din cei so- 
siţi şi întinse lampa în sus, înaintea ochilor, 
căutând să vadă în întuneric. 

— PD'apoi, unde? 

— Care sunteţi?... A tu Vătăşel, Gheorghe, 
Ispas... 

In urma lui Ștefan, ceilalţi doi, cu braţele 
lăsate în jos, legănând lămpile, se apropiară 
să şadă pe aceiaşi grămadă, sau pe vine. 

— Sus la noi a început să miroase a gaz. 

— A rămas cineva? 

— Râşnarul cela tânăr care abea a intrat în 
mină; feciorul lui Soare... 

— Mihai... 

— Aveţi ţevile de aerisire ?... 

— Nu, nu e nimic... Am încercat lampa, abea 
de albăstreşte... crește cât unghea şi se co- 

boară iar... Am căutat tot patul cărbunelui şi 
n'am văzut nicăiri să bolborosească... şi uitân- 
du-se la şoareci, luă un cărbune şi aruncă în 
cel gras. 

— Lighioana dracului, de trei zile de când 
numai dă pe la noi... 

Aveţi o gură de apă? şi fără să aştepte săi 
se răspundă, ridică bidonul, bău şi îl trecu 
celorlalţi. 

— Să nu ne lăsaţi fără apă... 

— Nu ştiu cum de se făcu de o băurăm toată, 
pe-a noastră... Şi aci e cald, dar la noi e pră- 
păd parcă ne-am apropiat de focul pămân- 
tului... și Marcu îşi trecu mâna peste frunte a- 
dunând broboanele de sudoare, să le arunce. 

— A fost steigherul pe la voi? întrebă Iosif 
fărămiţind o bucăţică de cărbune între degete, 
ca şi cum ar fi voit să vadă cât îi de tare. 

— A fost. 

— La voi e moale cărbunele. 

— Sus e tare? 

— Şist, nu alta... şi frontul mic, abea de ne 
putem învârti. Mai mult cu ciocanul de abataj 
lucrăm. Nu cred să dăm nici cinci râșne. 

Și muncitori odihneau şi vorbeau fără s 
aibă mai nimic a-și spune, înșiraţi unul lâng 
altul. 

Năduşeala curgea ca ploaia. 

Au plecat şoarecii şi după ei Ştefan, Marcu 
şi Iosif, legănând lămpile, se cățărară în sus, 

pe rostogol, ţinându-se cu mânile, de conducta 
de aer. - 

Lucrul începu din nou. 

— Daţi-i măi cu armătura mai repede spuse 
Gheorghe. Apropiaţi grinzile că ne îngropăm 
aci... E moale cărbunele, să nu ne pomenim 
cu el în cap. 

— Numai săpa... pune mâna colo, la capăt... 
așa... împinge, eu pun „popul”... 

Şi câte trei se opinteau să ridice şi să aşeze 
lemnele, unele lângă altele, pe tavanul fron- 
tului, închipuind un bordei peste care, în loc 
de pământ, sticlea piatra neagră a şistului și 
cărbunele. 

Sfârşit de Septembrie. 

Duminecă. Zi frumoasă, zi de linişte, zi de 
odihnă şi petrecere pentru mineri. 

Toţi muncitorii erau voioşi şi toţi aveau ceva 
de măreție, de conştiinţă a valoarii lor. Nu- 
mai erau oamenii de toate zilele, numai erau 
trudiţii din adâncul pământului, troglodiţii 
goi, cari spre deosebire de cei din caverne, as- 
cultători și supuşi, munceau să-și câştige 
pânea cu preţul sănătăţii și al vieţii. Călcau 
drept, priveau cerul şi soarele, — soarele la 
care, în celelalte zile, abea cutezau să se uite 
şi de multe ori, căutându-l, să nu-l afle nici 
la intrare, nici la eşirea din mină. 

In grădina casinoului, la o masă între ghi- 
vece cu flori și ciubere cu Olendrii albi și roşi, 
erau ingineri cei în subordine lui Lorenz. 

La altă masă, sta domnul Kurz, directorul 
minelor, împreună cu inspectorul general Zol- 
tan şi Eleonora, soţia acestuia din urmă, cu o 
nepoată, Lizeta elevă în clasa VI-a, venită de 
la Timişoara în vacanţă. 

Mai departe, la celelalte mese, câte doi, trei 
şi mai mulţi la un loc, se adunase minerii, în 

fața paharelor cu bere, să povestească, să râdă 
şi să simtă clipa de odihnă şi bună dispoziţie, 
a sărbătoarei. Ingineri şi muncitori, din obiş- 
nuinţă sau din respect, unul faţă de celălalt, 
vorbeau încet ca şi când dincolo de verdeața 
înconjurătoare, ar fi fost urechi şi ochii ce-i 
spionau în intimitate. 

Vorbeau pe rând ca la o întrunire. In timp 
ce spunea unul ceva, ceilalți îl ascultau sau 
râdeau, ca apoi să continue un altul şi un al- 
tul, în aceiaş taină, în aceiaşi ordine de parcă 
fiecare îşi împlinia o misiune. Rar când în- 
trerupea vreunul. Fiecare se simţea obligat pă 
respecte şi pe cei dela masa la care erau şi pe 
cei de la mesele celelalte. Minerii pe inginerii, 
aceştia pe inspector și director și toţi la un loc 
unul pe altul, ca şi cum fiecare ar fi fost pur- 
tător de blazon ce impune respect. 

Uneori, cuvintele se încrucișau de la o masă 
la alta, înă cu aceeaşi restrângere. 

Lui Alexe îi plăcuse comunitatea aceasta de 
familie pe care o aflase în lumea minerilor, 
găsind pe același loc şi pe cei mari şi pe cei 
mici, aproape deopotrivă: nu-i plăcea însă re- 
zerva ce se impunea, cerută sau nu, de felul 
cum toţi înțelegeau să petreacă atunci când 
sunt în afară de mină. 

Pe de o parte coborârea aceasta voită, a e- 
rarhiei sociale, iar pe de altă parte, rigiditatea 
ce o simţea, îl strângea ca un ochi de gheaţă, 
îl falsifica, îl făcea altul. 

Prea erau mecanizaţi... Prea erau unelte... 

De ce?... 

N'a înţeles Alexe felul acesta de a se com- 
porta în societate. 

O familie artificializată de munca din 
mină. 

Pe ferestrele deschise ale casinoului, ce dă- 
deau în grădină, veneau acorduri de pian și 
sunete de vioară. In acelaşi timp, coruri băr- 
băteşti, stinse de parcă se auzeau dintr'o bi- 
serică îndepărtată, cu 'ușile deschise, unde or- 
ga ţinea hangul cântăreților ce înălţau imnuri 
de slavă, nu A Tot Puternicului, ci vieţii. 

Cântece de bucurie, cântece de lume... 

Era jumătatea cealaltă a coronului, fete şi 
băeţi cari nu cunoşteau încă munca cărbu- 
nelui, îndeosebi fetele şi femeile cari creşteau 
şi trăiau în preajma minei fără să ştie nici- 
odată ce se petrece acolo. 

— Fac repetiţie, spuse Lorenz. După masă la 
patru, e mare serbare a minerilor la Som- 
merfrisch... 

Dintr'o cameră închisă, se auzeau înăbuşite 
sunetele metalice ale unei fanfare, punctate la 
intervale de timp de bufnituriie oprite ale 
tobei. 

— Cum ?... Au şi fanfară ? înrtebă Alexe. 

— Şi încă foarte bună, răspunse Ionescu, un 
inginer tânăr venit cu doi ani mai înainte în 
mină şi care făcuse politechnica la Timişoara. 

— Peste patruzeci de instrumentiști, com- 

pletă Lorenz. Şeful lor e un fost căpitan de 
muzică din armata austriacă, pensionar as- 
tăzi... Vei vedea după masă... Trebuie să 
mergi... Toţi minerii vin. Şi domnul inspector, 
uneori, la serbările acestea asistă şi domnul 
director. 

— Bine dar acolo, am auzit că sunt bolnavi.. 
E un sanatoriu... 

— Sunt trei pavilioane, nu unul, sunt mi- 
verii bolnavi, soțiile lor şi copii, încolo prea 
puţini străini... Aci la noi, toate drumurile duc 
spre două puncte: Sommerfisch şi mină. 

— E un parc foarte frumos completă Io- 
nescu. 

— Şi aer cum nu e nici la Davos, adăosă 
Lorenz. Minerului nu-i lipsește nimic, toată 
viaţa, de cât lumina şi aerul şi pentru că îi 
lipsesc aceste elemente, numai el ştie să le 
preţuiască aşa cum se cuvine... 

— Tuberculoși, îngăimă cu sfială Alexe. 

— Da... Eu am fost acolo şase săptămâni... 
Am fost bolnav de gât, am răcit în mină... 
transpiraţia, curentul depe orizont... Numai 
puteam vorbi. Slăbisem şi nu aveam poftă de 
mâncare. Ei bine, după două săptămâni am 
câştigat trei chilograme greutate,  răgușeala 
dispăruse şi aveam o poftă de mâncare ca 
niciodată. Când am eșit, aveam paisprezece 
chilograme mai mult de cât atunci când in- 
trasem... iacă, sunt sănătos, numai am nimic... 
iar dacă mă voi îmbolnăvi din nou, ţi-am spus: 

drumul de aci duce la Sommerfrisch şi de a- 
colo la mină... Ei... că se mai poate întâmpla 
să te opreşti şi pe la cimitirul din Stejerdorf, 
care e pus la jumătatea drumului, asta este 
altceva... La Sommerfrisch, ai să treci şi 
dumneata astăzi cu noi şi mâne poate tot cu 
noi sau poate şi singur... 

Lorenz spunea toate acestea cu atâta seni- 
nătate de parcă ar fi vorbit despre cel mai o- 
bişnuit lucru sau fapt ce se poate petrece în 
fiecare zi şi oricui. 

Alexe se înfricoşă gândindu-se la ce-l poale 
aștepta şi se scutură cu groază... 

— Ce te scuturi?... Nu-ţi place berea? 

— Ba da. 

— Sa trezit... să mai aducă un rând... 

Făcu semn cu mâna unui băiat de serviciu 
şi arătă paharele fără să spună nimic. 

Paharele se umplură. Fiecare îl ridică, îl 
lovi cu fundul de masă şi mai înainte de a-l 
bea, Lorenz începu să râdă, îşi adusese a- 
minte de vremea când fusese student la Berlin. 

— Când făceam practică, eram în anul al 
treilea, aveam un coleg, şeful clasei și şeful Sa- 
lamandrei... Era înalt şi voinic ca un atlet, îl 
chema Bauer. Era în stare să bea un butoi cu 
bere. Odată a intrat în berărie, era singur, a 
cerut chelnărului să-i aducă un butoi, cu bere 
şi un corn. Ei bine, în mai puţin de două cea- 
suri, butoiul a fost gol şi cornul era abia pe 
jumătate. Dacă te-ai făcut miner, trebuie să 

şti să bei... să nu te mai scuturi altădată că 
am să cer, pentru dumneata, un butoi cu bere 
şi un corn... 

Lorenz începu să râdă ca un copil de o 
glumă făcută. 

De la masa directorului, Lizeta nepoata in- 
spectorului, isbucni întrun hohot de râs în- 
cât Zoltan o apucă de braţ certând-o de atâta 
libertate, uitându-se ruşinat spre celelalte 
mese. 

— De ce râzi aşa tare? Nu e frumos; să nu 
creadă oamenii că vorbim şi râdem de ei. 

La celelalte mese, minerii sporăvoiau tot în 
taină, se spuneau glume, se bea şi se râdea cu 
mânile la gură de parcă ar fi fost în biserică. 

Uni plecau, alţi veneau, paharele se goleau 
şi se umpleau ca iar să se golească... 

La pian, se cânta rapsodia lui List. 

Toată lumea tăcu. 

Fiecare se uita în fundul paharului, la în- 
ceput, iar mai apoi, în măsură ce muzica se 
înteţea într'o fugă de note ca imediat să se li- 
niştească în acorduri stinse sau să revină la 
aceiaşi fugă de furtună deslănţuită; întorşi pe 
scaune, privind ferestrele deschise, ascultau. 

— Cine cântă?... întrebă Alexe într'o clipă 
de tăcere. 

— Margareta Bozovici, iar la vioară, adi- 
-neaori, a fost Ionel, băiatul lui Oană suprave- 
ghetorul, oberşteigherul, sau prim porion... Iți 
spun denumirile acestea pentru că dumneata 

nu ai de unde să le ştii, dar o să le înveţi în 
mină pentru că au să-ţi vorbească oamenii... 
Un fost muncitor care acum este mai mult de- 
cât steigherul sau porionul, e mai mare, supra- 
veghează şi el fronturile de lucru, împarte e- 
chipele, în sfârşit, are anumite atribuţiuni... 

E, băiatul lui a cântat la vioară... iar domni- 
şoara... 

— E student?... 

— Nu... Băeat de mină sau râșnar nu ştiu 
bine, abia are optsprezece ani... mise pare râş- 
nar, încarcă şi împinge  vagonetele cu căr- 
buni... Vagonetul, în termenii noştri se nu- 
meşte râşnă, de-aci râșnar... 

Alexe tăcu, rămăsese surprins de execuţia 
bucăţilor de muzică şi îndeosebi, de cine le 
executa. 

— Domnișoara Margareta, e fiica lui Bozo- 
vici, maestrul de mină, cel cu apelul şi rugă- 
ciunea oamenilor la intrarea în mină şi mai 
cu seamă omul cu o practică de douăzeci de 
ani în mină, care dacă nu ştie mai mult ca noi, 
dar cel puţin tot atâta ştie şi el... 

Alexe se uita mereu la ferestrele deschise, 
așteptând ca din nou să audă sunetele pianu- 
lui. 

— Ai să vezi după masă, urmă Lorenz ce 
organizaţie avem noi, minerii... Ar putea să fie 
şi mai bună, avem elemente de mare valoare, 
dar, nu putem face nimic... Sindicatele mun- 
citoreşti, sunt totdeauna bănuite de comunism. 

Orice străin care vine în coron până la proba 
contrarie, este un instigator... Orice evadare a 
tineretului, din coron, spre Oraviţa, Timişoara 
sau orişiunde în afară de regiune, înseamnă 
cam tot ce spusei, şi tot așa este foarte greu să 
ne vină elemente noi ce ar putea să prepare 
sau să înveţe pe ai noștri. De aceea ne mul- 
tumim cu ce avem, fără să ne mai complicăm 
viaţa... 

Lorenz clătină capul uitându-se la pahar pe 
care îl apucă clătinându-l în același ritm, ca 
să adune spuma după margine, apoi îl lovi cu 
fundul de masă. Ceilalţi: făcură la fel şi a- 
proape în aceiași clipă, ca la comandă, băură. 

Patru, câţi erau la masă, fără de gânduri, 
sau fie care cu gândurile lui, altele de cât ale 
tovarășilor, cu ochii pierduţi în gol, păreau că 
numără clipele timpului care trece. 

— Frumoasă viaţă au muncitorii în afară de 
mină, spuse Alexe. 

— Asta e fațada, asta se vede... avem şi 
strand, avem şi teren de tenis... dar ce n'avem. 
Trebuie să ştii că în consiliul de administraţie, 
avem oameni, oameni deştepţi... Foşti mi- 
niştri. 

Târziu, Ionescu, care fusese însărcinat de 
câteva zile cu explodarea noului orizont, găsi 
prilej să întrebe: 

— Ce fac mâne, tot cu dinamita?... : 

— Tot... ești artilerist... 

— Rupem mai departe... 

— Dacă până acum nu avem nici un alt 
ordin... Totuşi, eu menţin părerea mea. Este 
cea mai mare greşeală, ca să nu zic prostie, 
ce se face. Nu era nevoie de adâncirea orizon- 
tului...Exploatarea nici n'a ajuns până acolo... 

— Am dat de apă. 

— Ştiu, şi vei vedea că are să ne dea de lu 
cru mult acolo... Ei, dar nici nu vreau să mai 
aud, şi făcu un gest cu mâna ca şi cum sar fi 
apărat de muşte... Suntem la cârciumă... Ges- 
tul se repetă din nou ca pentru a alunga odată 
cu gândul şi imagina săpăturilor pe cari le a- 
vea în faţa ochilor, aevea parcă. 

Dela masa vecină, întors pe scaun privind 
spre inginer, inspectorul Zoltan, cu fafa 
luminată de un zâmbet nevinovat, întrebă pe 
Alexe: 

— Cum îţi place?... 

— Berea? răspunse râzând Lorenz... Berea 
e bună... 

— Nu berea... Viaţa, Anina, mina... 

— Imi place domnule inspector... 

— După masă îl ducem la Sommerfrisch, 
spuseră inginerii în cor. 

— Da, da... bine faceţi... 

Şi Zoltan se întoarse din nou spre ai lui, să 
răspundă doamnei care îl întrebase încet, în 
şoaptă aproape: 

— Cine este tânărul?... 

— Un inginer nou. 

— Nu mi-ai spus nimic... 

— Venit de câte-va zile... 

li mai spuse ceva şi se adresă spre masa 
celor patru, vorbind lui Alexe: 

— Poftim!... O secundă... Nevasta vrea să te 
cunoască. 

Alexe se sculă după scaun și oprindu-se în 
faţa șefilor şi a doamnei, se înclină salutând. 
Răspunsc la câteva întrebări convenţionale și 
vru să sc înapoieze. Ochii doamnei Zoltan îl 
ficsau însă cu atâta dragoste, de veche cu- 
noştiinţă, în cât tânărul inginer simţi deodată 
cum i se aprind obrajii. 

Zoltan şi Kurtz vorbeau între ci fără să 
dea nici o importanță deosebită nouei cu: 
noştinţe. 

Alexe sărută mâna doamnei șia domni- 
şoarei, se înclină din nou şi trecu la masa prie- 
tenilor de unde se ridicase. 

— La noi totul este o familie, spuse direc- 
torul general, privind peste umăr, fără să vadă 
pe tânăr. Suntem una. Trebuie să ne cunoşti 
și să te cunoaştem. 

— La cea dintâi ocazie, vei fi invitatul nos- 
tru spuse doamna Zoltan zâmbind şi privind 
drept în ochi pe omul de la masa din faţă. A- 
lexe mulțumi de invitaţia promisă ridicându- 
se după scaun, nclinându-se în faţa doamnei. 

O domnişoară de vre-o nouăsprezece ani, 
blondă, cu ochii albaştri, cu o rachetă de tenis 
în mână, îmbrăcată în alb de sus până jos, 
intră în grădină, sărind în paşi de polcă, apro- 

piindu-se de masa vecină. Se sărută cu ne- 
poata inspectorului și dete mâna cu doamna 
şi domnii. 

— Tu ai cântat. 

— Da, şi acum mi-e sete. Am venit să văd 
dacă nu cum-va e tata pe aci să-i cer un pa- 
har cu bere. 

Cu ochii roti în clipa aceia întreaga grădină 
căutându-l... 

Privirea i se opri o clipă mai mult la masa 
inginerilor şi ochii lor se întâlniră, toţi o pri- 
veau. 

— E fata lui Bozovici... Domnișoara Marga- 
reta, aceea care a cântat la pian, spuse Lo- 
renz... Frumoasă... Nu?... 

— Uite un pahar liber, n'a băut nimeni și 
Kurz întinse paharul pe care Margareta îl goli 
dintr'o înghiţitură... 

— Mi-a fost sete... sete de bere, nu de apă... 
Mulţumesc... 

— Fata maestrului de mină!... și Alexe ră- 
mase nedumirit fără să mai spună nimic. 

— E frumoasă... Poate că îţi place chiar... Să 
ştii un lucru; domnişoara Margareta e o fată 
foarte cuminte. 

Fata se uită din nou la masa prietenilor, 
după ce mai înainte se uitase cu aceiaşi ochi 
cercetători să caute pe tată-său... Zâmbi şi dete 
din cap salutând pe Lorenz, Ionescu şi Buf- 
nea. A răspuns şi Alexe. Domnişoara a repetat 
din nou mișcarea salutului. In clipa aceia Lo- 

rez se ridică în picioare, întinzând mâna spre 
tânăr, făcând prezentările: 

— Pomnişoară Margareto, avem un coleg 
nou, domnul Inginer Costantin Alexe. 

Alexe se sculă, prinse mâna care i se întin- 
sese de departe şi o sărută ca să revină a- 
proape imediat la scaunul de mai înainte. In- 
spectorul Zoltan cu Doamna, au rămas să dis- 
cute mai departe cu Margareta... 

— E o fată foarte cumsecade, mai repetă 
Lorenz încet, în urechea lui Alexe... Să ştii... 

In grădină intră un băiat cam de  aceiaş 
vârstă, cu părul negru, mare, dat peste cap, cu 
faţa bronzată şi o mustăcioară mică ce abea 
umbrea buza de sus. Era îmbrăcat ca și Mar- 
gareta în costum de tenis. Intro mână ţinea 
racheta şi în cealaltă trei mingi. 

Dete „noroc bun” celor depe la mese şi făcu 
câţi-va paşi să se apropie de aceia a domnu- 
lui director, unde Margareta sta în picioare. 
Aceasta îl văzu şi apucând paharul cu bere 
pe care l avea n faţă îl goli. 

— Vă duceţi la tenis, întrebă Lizeta. 

— Da... 

— Merg şi eu şi se uită la mătuşă-sa... 

— Bine. 

Amândouă, se duseră spre tânărul ce le aş- 
tepta, ocolind mesele, ţinându-se de mână. 

— Ionel, strigă Oană din fundul grădinei, 
către fiu său, să nu te obosești prea mult... 

după masă ai cor... trebuie să fii la Sommer- 
frisch, iar la noapte intri în mină... 

— Bine, bine şi făcu un gest plictisit ca şi 
cum ar fi răspuns, lasă-mă în pace... 

Lorenz chemă la socoteală, plăti împreună, 
frăţeşte, berea şi cornurile consumate, salu- 
tară toți masa superiorilor cari se pregăteau 
şi ei să se ridice şi eșiră. 

In poarta grădinei se întâlniră cu Bozovici 
pe care Lorenz îl opri strângându-i mâna ca 
să-i spună: 

— Domnule Bozovici, a cântat Margareta 
aşa de frumos... Uite, Domnul Alexe, inginerul 
cel nou... 

— L'am văzut, spuse maestrul de mină... Zi- 
lele acestea aţi intrat mereu împreună... 

— Da, răspunse Alexe şi întinzându-i mâna, 
la rândul său, îi spuse cuvinte de laudă la a- 
dresa domnişoarei care cântase aşa de bine şi 
care este atât de frumoasă şi tânără... 

— Să-ţi trăiasă domnule Bozovici... am as- 
cultat-o şi am rămas profund impresionat, este 
o pianistă mare, mare... strânge-i te rog mâna 
din partea mea... 

— Da, da... şi Bozovici clătină capul mă- 
gulit, fără să dea însă prea mare importanță 
spuselor inginerului intrând în grădină cu faţa 
luminată de un zâmbet. 


www.dacoromanica.ro 


Pâlcuri, pâlcuri; femei, fete şi bărbaţi, se 
revărsau pe cele două drumuri de munte ce 
legau Anina şi Stejerdorf-ul, de Sommerfrisch. 
Unul ca o linie dreaptă iar cellalt, capricios 
ca jocul unui copil, trecea peste munți şi râpe 
ca să ajungă în marginea pădurei şi de acolo 
mai departe, cotind la dreapta şi la stânga, de 
unde privind în jos, ca în albia unui râu, se 
vedeau casele locuite de mineri, coşul înalt de 
fabrică şi zidurile de piatră cu întreaga sche- 
lărie de fier ce susţinea roţile ascensorului de 
la puţul trei, de aerisire. 

Alexe în mijlocul unui grup de vre-o şapte, 
printre cari Lorenz şi Ionescu, sprijiniți în 
bastoane de nădejde, urcau şi scoborau, ase- 
meni drumului ţinând marginea dinspre a- 
dâncul văei. 

Pe lângă ei a trecut un biciclist şi un „noroc 
bun” furat de vânt. 

A mai trecut un altul şi încă altul și încă 
mulţi... 

Toţi se duceau la Sommerfrisch. 

Pe partea cealaltă a văei, pe coastele verzi 
ca o pajişte, se desfăşura al doilea drum ce 

tăia Stejerdortul pe din două, drum drept ca 
o viață de om sătul, fără nici un accident, fără 
nici o cotitură. O linie ce coboară în jos să 
treacă printre aşezările de case ale coronului, 
pe lângă un cimitir şi să se piardă după un 
deal, până deasupra unui parc de proporţii re- 
duse, în mijlocu căruia patru vile cochete a- 
minteau eleganța a patru grații întrun dans 
de pavană la o curte feudală. 

Pomi, alei, şi flori... 

Sommeririsch. 

Pe un drum lăturalnic, dincolo de plasa de 
sârmă ce închidea grădina, automobile, tră- 
suri, biciclete şi copii. 

Sub terasa largă a uneia din vilele îndante- 
late sub acoperişul căreia scria: Restaurant și 
Berărie, ca sub un clopot de sticlă, oameni îm- 
brăcaţi în negru, cu franjuri pe umeri şi chi- 
piuri milităreşti, grămădiţi în grup, păreau 
blocuri de cărbuni. 

Era fanfara minerilor cu uniforma de întu- 
nerec, spede la cingătoare iar pe mânecile tu- 
nicilor şi deasupra  cozorocului, pe chipiu, 
două ciocane încrucişate tesute în fir de aur. 

Cânta un marş militar. 

De jur împrejur lume adunată, iar pe te- 
rasă, mesele una lângă alta şi un amestec de 
culori vii, variate, pe care îl făceau rochiile de 
mătase ale fetelor şi femeilor. 

Pe alcele înguste ale parcului, pe prundişul 
galben, nebătătorit, pe unde nu se revărsase 

lumea celor ce venise să petreacă, bolnavii pe 
chaise-longues-uri, unul lângă altul, câte trei 
patru la un loc, îmbrăcaţi ca de promenadă, îşi 
odihneau capul pe perine. 

Pe toţi îi înfrăţise boala și semănau între ci 
de parcă ar fi fost copiii aceluiași părinte. 

Ochii mari, luminoşi, afundaţi în orbite, faţa 
albă, mânile fine şi pielea străvezie pe sub 
care se împletea, ca arniciul, vinişoarele sub- 
tiri. 

Degetele lungi, trase, se mişcau de parcă fic- 
care dintre bolnavi, acompania la pian mu- 
zica răsunătoare a marșului. 

Toţi fredonau şi curând, toți şi-au părăsit 
locurile de odihnă. Cu bastonaşe subțiri, în- 
vârtindu-le în mâni, se plimbau pe aceleași 
alei, prin faţa scaunelor goale pe cari stătuse 
mai înainte. 

O clipă de uitare, de bună dispoziţie și vi- 
suri pentru viitor. 

Era atâta viaţă... 

O domnişoară de vre-o două zeci de ani, fru- 
moasă, cu nasul drept şi fin, amintind ceva din 
chipul Venerei de Milo, cu obrajii împurpu- 
raţi şi zâmbetul pe buze, graţioasă ca o ma- 
zurcă de Chopin, învârtea în mâni un beţişor 
de abanos de capătul căreia, drept mâner, era 
legată o fundă de pamblică roşie, se plimba pe 
alee privind petrecerea de departe, luând însă 
parte la ea, cu toată ființa ei. 

Se simţea sănătoasă, se simţea bine, simţea 
viaţa... 

A tăcut fanfara şi minerii strânşi în cerc, 
vre-o treizeci la număr, între optsprezece şi 
patruzeci de ani, la un semn al conducătoru- 
lui au început să cânte „Cântecul Minerului”. 

Toată lumea asculta în picioare de parcă se 
cânta Imnul Regal şi ascultătorii au început să 
cânte şi ei, la început fredonând, apoi mai 
tare, mai tare, până ce furați de frumuseţea 
versului şi a muzicei, se asociară de-a-binele 
corului, iar când, în încheere, cântecul ter- 
mină cu refrenul: Gluk auf, gluk auf, mul- 
țimea cu braţele ridicate începu să se agite ca 
cei primejduiţi pe mări când văd scăparea în 
vasul ce se apropie. 

Ochii tuturor se înălţară la cer şi parcul ră- 
sună cu atâta putere în cât pomii începură a 
fremăta. 

A urmat un ropot de aplauze... 

Fiecare bătea în pălmi... 

Se repetă finalul cântecului, tumuldos ca o 
rupere de nouri: Gluk auf, gluk auf... 


In pavilionul orhestrei, trei viori, un țambal 
şi un contrabas, începură să cânte un ,„Fox- 
trot”. 

Pcrechi, perechi, fete şi băeţi, se prinseră în 
joc. 

Pe alei, bolnavii fredonau, se plimbau fă- 
când paşii în ritmul muzicei, şi poate dansau 

chiar, în gând, cu luni sau ani în urmă, pe 
când erau sănătoşi. 

Domnișoara cea fină şi graţioasă ca o ma- 
zurcă de Chopin, mereu cu zâmbetul pe buze, 
deschise brațele de parcă ar fi voit să cuprindă 
toată lumea într'o îmbrăţişare caldă. 

Era fericită. O mărturiseau ochii. 

Se simţea aşa de bine... aşa de bine... 

S'a întins pe chaise-longue-ul ei de mai îna- 
inte să privească viaţa în faţă şi să o aspire, 
odată cu aerul ce o împlinea, prin toţi porii. 

Cu degetele mânii învârtea, în marginea 
scaunului, beţişorul de abanos... 

A închis ochii să viseze, trează fiind, zilele 
minunate ale viitorului... 

Se simţea aşa de bine... 

Deodată însă, mâni nevăzute o strâng de 
gât... simte că se înăbuşă... vrea să se apere, să 
strige... se ridică pe jumătate şi... Un val de 
sânge cald îi năpădi gura... 

Când au venit bolnavii ceilalţi să o ajute, o- 
chii ei mari și albaştrii se împânziseră şi în- 
tro clipă, viața se stinse într'o respiraţie 
lungă ce se pulveriza peste cuprinsul parcului 
cu pomi, alei şi oameni adunaţi în sărbătoare. 

Fanfara minerilor cânta o mazurcă de 
Chopin. 

La spatele vilelor, dincolo de drumul ce în- 
conjoară parcul, străjuia pădurea de brazi şi 

‘munții bătrâni ca vecinicia. 

Alexe era cel mai tânăr şi cel mai fără de 
experienţă printre ceilalţi ai minei cari obosiţi 
înainte de vreme, păreau să fi renunţat la 
orice ideal ce-l vor fi avut în primele zile ale 
începutului de carieră. 

Frământat de aceiaşi preocupare pe care în 
trecut o avusese ca elev, să fie iubit de profe- 
sori, se ostenea acum să fie prețuit de colegi, 
de direcţiune și chiar de muncitori, cu atât 
mai mult cu cât fiind sărac, visa ca pe urma 
muncci stăruitoare, să facă carieră şi să poată 
duce un trai mai bun şi el şi maică-sa, cu care 
împărțea leafa pe care o lua, aceasta până în 
ziu când o va aduce şi pe ea la mină, în coron, 
să fie împreună. 

Pe când era în şcoala politechnică, prin ul- 
timul an, abea aştepta să termine studiile, să 
depună proectele, să se simtă liber, să dea a- 
salt lumii pe care şi-o voia cucerită. De multe 
ori, pe-atunci, cu colegii împreună, în orele 
libere sau în zilele de vacanţă, la umbra sal- 
câmului din curte, pe o bancă în Cişmigiu sau 
la o masă de berărie, făceau planuri de viitor. 

Toţi, întrun gând colectiv, dădeau viaţă a- 
celorași iluzii. 

Să se vadă ingineri diplomaţi... Cu ochi 
minţii, în clipa aceia, vedeau cum societăţile 
industriale, minele de aur sau de cărbuni, son- 
dele, pădurea de sonde de la Câmpina și Mo- 
reni, înfăţişate în chipuri omenești, alergau 
să-i ademenească pentru știința lor, cu aur 
mult, cu zecile de mii de lei pe lună, institu- 
indu-i directorii sau conducătorii de exploa- 
tare, membrii în consiliile de administraţie și 
chiar preşedinţi ai acestor consilii, pe ei, in- 
ginerii specialiști în a răscoli pământul, „ge- 
neraţie valoroasă” după cum le spusese un 
bătrân profesor de geologie. 

Și acum... 

Toată stăruința, toată munca pe care o de- 
punea, era aceea de a-și menţine postul mai 
departe, post pe care îl căpătase datorită re- 
comandărci oficiale a școalei, în timp ce mulți 
dintre colegii cu cari visase minunea, erau și 
azi fără de nici un rost, bătând uşile pretu- 
tindeni să găsească loc. 

Sărăcia mare şi neîncrederea generală din 
ultimul timp, făcuse ca exploatările să se re- 
ducă pretutindeni. La sonde, la mine, în in- 
dustrie... In toate părţile se concediau oame- 
nii. Războiul răsturnase toată viaţa de muncă, 
pulverizând-o pentru decenii. Zece dintre foşti 
colegi, au plecat în Mesopotamia angajaţi la 
sonde, alţii şi-au schimbat cariera, iar alții 

s'au plasat ca funcţionari de biurouri, datorită, 
cunoștințelor pe cari le aveau în lumea po- 
litică. 

De câte ori gândea Alexe la toţi aceştia cu 
cari pornise odată la drum, cu şi mai mare 
vrăşmăşie pe el, cel de altădată, se pedepsea 
muncind cât mai mult ca nimeni să nu-i spună 
vre-o vorbă de dojană şi nimic să nu-i rămână 
străin din tainele meserii. 

A cunoscut mina şi a cunoscut minerii aşa 
cum nu se cunoscuse niciodată pe el. Cobora 
sub coaja pământului primul şi eşea ultimul. 

Carnetul de însemnări zilnice, rapoartele pe 
cari lc făcea către inspector şi direcţiune, cum 
şi măsurile pe cari le propunea pentru o ex- 
tracţie cât mai rațională şi mai mare a cărbu- 
nelui, făcură ca directorul Kurz să-i aducă de 
multe ori mulțumiri. Pentru aceasta, ceilalţi 
ingineri, la început îl priveau cu oarecare in- 
vidie, mai târziu însă lau iubit şi Pau dojenii 
pentru străduinţa sa prea mare ,spuindu-i că: 
„afară de vorbe, direcțiunea nu te va răsplăti 
cu nimic, chiar de ai mai sta, de aci înainte. 
încă zece ani...” 

— Drumurile la avansare sunt închise pen- 
tru multă vreme aşa că ori care ar fi energia 
pe care o desfăşori tot nimic nu-ţi aduce. 

Alexe înţelegea că trebuie să-și împlinească 
îndatoririle serviciului cu toată conştiinţa. 

Se abonase la diferite reviste de specialitate, 
germane şi engleze, şi el, care era la mină nu- 

mai de câte-va luni, timp în care nu se întâm- 
plase nici un incediu, la adânc, într'o zi pe 
când săpau nişte muncitori pe un front nou, 
deschis spre niște galerii părăsite, tot orizontul 
de jos, traviesele şi rostogolurile, se umplură 
de fum, oamenii fugeau strigând pretutindeni 
să easă lumea afară. 

— Foc, foc!... 

Era în sectorul lui Alexe. 

Intro clipă toţi lucrătorii de pe fronturile 
celelalte erau adunaţi la un loc... Fiecare mi- 
rosca în vânt dacă nu cumva au isbucnit şi 
gaze. 

Tuburile de ventilaţie se aşezară lungin- 
du-se până în spre frontul părăsit. Alexe sin- 
gur, cu masca pe ochi, se duse până aproape 
de făcu ultima legătură a tuburilor, punând 
în acelaș timp ventilatorul în funcţiune, în- 
chise cu un părete de scânduri gura intrărci 
pe front, astupă şi celelalte găuri de comuni- 
caţie cu rostogolul şi într'o clipă, burlanele 
largi aruncau ca pe coşul fabricei, fumul uc- 
gru înecăcios pe orizont de unde îl sugea tur- 
bina dela puţul trei, din Stejerdorf. 

Când au venit echipele de pompieri, ceilalţi 
ingineri şi inspectorul Zoltan, toate măsurile 
de siguranţă erau deja luate... Fumul gonit, 
imediat s'a început la diguirea focului prin ri- 
dicări de bataluri, păreţi dubli de scândură ce 
se înălțau deopotrivă, din toate părţile, se 
turnă pământ galben între păreţi, spulung, se 


www.dacoromanica.ro 


VIERMII PĂMÂNTULUI 79 
pe N RAC E an a RR CI CAE ICR RE 


bătătorea şi în acelaşi timp, în afara îngră- 
direi de scânduri groase, se ridică zidul de be- 
tou ce avea să închidă pe vecie focul nestins 
din inima pământului. 

Zeci de lucrători au scăpat de moarte prin 
asfixie... 

Intrebat de inspector de unde a știut ce mă- 
suri să ea, a răspuns: 

— Am cetit o revistă engleză unde se relata 
felul cum a fost stins cel mai mare incediu di: 
minele dela Cardif... 

Din nou a fost felicitat Alexe și de cei mici 
şi de cei mari. 

Mereu stăruitor, pe zi ce trecea, devenca tot 
mai folositor administraţiei, ca unul dintre cci 
mai pricepuţi exploatatori, iar pentru cei 
mulţi, pentru „viermii pământului” cum îi 
plăcea directorului să numească pe mineri, 
Alexe deveni un fel de idol. La bunătatea pe 
care o avea faţă de muncitori, se adăoga de- 
acum şi curajul şi grijea pe care o avea pen- 
tru ei. 

Pentru un miner conducător, cum era di- 
rectorul Kurz, lucrătorii, oamenii aceia dis- 
puiaţi, uniformi, negrii de praful cărbunelui 
şi lustruiţi de năduşeală, nu însemnau nimic 
mai mult de cât „viermi, viermi ce foiesc în 
pântecul pământului ca în pântecul hoitului, 
să-şi afle hrana de toate zilele”. 

— Aceasta este părerea lui, spuse Lorenz, 
aşa că orice am crede noi altcum despre ei, 

mare nici o importanţă. De aceia, de zece ani 
de când sunt aci, trebuie să văd cum admi- 
nistraţia îi fură şi ce e mai trist, trebue să tac, 
sau de nu, să plec... Unde să plec? şi-apoi nu-i 
acelaiş lucru pretutindeni?... Şi astfel suntem 
părtaşi, tăinuitori ai unei hoţii care se face 
pentru că aşa e tradiiţa, aşa cer interesele... 

— Interesele cui?... 

— Ascultă... Despre noi, inginerii, cei mari 
au o idee ceva mai bună, preţuindu-ne ca 
unelte în mânile nevăzute ale capitaliștilor 
constituiți în societate anonimă, cari ne îm- 
ping în tainiţele adâncului să aruncăm oame- 
nii când într'o cloacă, când în alta, acolo unde 
cărbunele este mai mult, ca scormonindu-l, 
aurul anonimilor din societate să crească, să 
crească ca plante uriașe de seră, hrănite prin 
transfuzii cu sânge de om. 

Toţi trebuie să fim aşa, acesta este cu- 
vântul de ordine. In vederea acestui scop sun- 
tem angajaţi, are grijă directorul nostru să 
ne-o spună în fiecare an, la 1 Ianuarie, când 
suntem invitaţii săi. 

„Obişnuiţi-vă de a nu-i vedea ca oameni, 
țipaţi la ei cât puteţi, cuvintele să cadă grele, 
ca ciocanul pe nicovală, așa ca fierul să se în- 
doaie în toate chipurile, sau să se rupă. Cu- 
vântul să fie ordin şi ordinul țipăt aşa ca să 
înăbuşă sgomotul de infern pe care îl fac ven- 
tilatoarele, ciocanul de abataj, burghiul auto- 
mat, sau văicărelile lor...” 

La început i-a venit greu lui Alexe, mai cu 
seamă când sus, la lumina zilei a văzut, aşa 
cum erau, feţele lucrătorilor la cari strigase. 
Toţi erau mai în vârstă decât el. Oameni cu 
familii de ntreţinut, aşa cum avea cl pe mai- 
ză-sa, oamenii cu copii mari, de aceiași vârstă 
cu el poate, oamenii cu oasele rupte de muncă, 
oamenii cu obrajii vestejiţi, îmbătrâniţi îna- 
inte de vreme, roși de oftică şi paralizaţi de 
reumatisme... 

— La ei am ţipat azi... şi voi fipa mâne și... 

Ca să-şi răscumpere din vina de toate zilele, 
Alexe îşi scoase pălăria salutând el, cel întâi, 
umilit, pe mineri, privind adânc în ochii fic- 
căruia ca pentru a-şi cere ertare. 

Oamenii Pau înţeles, au clătinat capul şi 
au uitat. 

„Işi apără pânea, ca şi noi”, spuneau ei. 

In mină nu vedea nimic, era întuneric și toţi 
erau la fel ca şi zilele, aceleași. 

Sau deprins lucrătorii cu el cum se deprind 
cu o unealtă nouă de care aveau nevoie, şi 
pentrucă acolo, în fundul pământului, totul 
era una, Alexe a început să se îndoaie dacă 
întradevăr oamenii sunt oameni și dacă el în- 
suşi e om. 

Cârtiţe, râme sau mai de grabă „viermi” 
așa după cum spunea directorul, „viermi ce 
xăscolesc măruntaele unui hoit”. 

Minerii... 

Dacă altcineva de cât Lorenz, care trăia zi 

6 

de zi în tovărăşia lui Alexe, Par îi văzut cu 
câteva luni mai înainte, în ziua în care venise 
senin, ca un cuceritor de isbânzi, cu visuri în- 
chegate sub bolta frunţii, war fi recunoscut 
pe tânărul de azi, cu faţa veştedă, ochii fără 
de expresie şi seriozitatea prea timpurie im- 
primată pe faţă, ca urme de arsuri... Nu, nu 
Par fi cunoscut, nici n'ar fi bănuit măcar pe 
copilul cu faţ albă, ochii senini şi capul ri- 
dicat cu semeţie. 

Era obosit, era asemeni tuturor muncitori- 
lor, cu mersul greoi, nemai având spre ce 
grăbi. 

Cu capul între umeri, privind în jos, umbla 
ca un vinovat nepedepsit. 

Se simţea nevrednic de a ridica ochii să vadă 
lumina în strălucirea soarelui, lumina care 
era dată numai ţâncilor şi femeilor... 

Câteva luni de mină, omorise omul ca să 
facă din el o sculă, mai bună sau mai rea, da. 
sculă. 

Nu vedea cerul, vedea însă cablul funicu- 
larului de care aninau vagonctele negre, în- 
vârtindu-se mereu în acclaş cerc închis, să 
poarte dintr'un loc în altul, cărbunclc stropit 
de nădușşeală şi scuipat de sângele celor ce 
Pau scos din fundul pământului, să-l facă dar 
cuptoarele ce vor topi alte vieţi, odată cu fic- 
rul sau aurul, şi va încălzi în vreme de iarnă. 
trupul buhăit de trândăvie al celui bogat care 
nu va şti niciodată cât sânge şi câte vicţi a 
cumpărat în tona de cărbuni... 

O ploaie deasă și măruntă, umezea cerul 
şi risipea fumul de uzină, întinzând zăbranic 
negru din munte în munte, peste satul de mi- 
neri. 

Ajuns acasă, a scris maică-sei o scrisoare în 
care îi spunea că este sănătos, că o duce bine 
şi că aşteaptă primăvara... 

„Ce frumos este primăvara!... 

„Aşi fi vrut să-ţi scriu mai mult dar nu știu 
ce... Mam desobişnuit nu numai de a vorbi, 
dar chiar şi de a gândi... Mi se pare că 
toate gândurile, din fiecare zi, se reduc la u- 
nul şi acelaș... 

„Ochii mi-s grei, mă cheamă odihna să 
dorm, să dorm... 


» 


Uşa sc deschise şi Lorenz intră. 

L-a găsit cu pieptul căzut peste masă. 

— Ce, dormi?... şi îl scutură de umeri. 

— A... da... da... 

Alexe strânse repede scrisoarea deasupra 
căreia îşi picase capul. 

I-am scris mamei... 

— Eşti invitat pentru astă seară la Doamna 
Zoltan... 

— Sunt obosit... 

— Trebuie să mergi... E sâmbătă, mâne e zi 
de odihnă... Nu se poate să refuzi... Mergem 
împreună. 

De două săptămâni, în fiecare seară, berg- 
maestrul Kudac intra în cârciuma lui Tudose 
să spună în cuvinte biblice, minerilor adunaţi 
pe la mese în faţa paharelor de rachiu: 

— Beţi şi petreceţi, acestea sunt zilele voa- 
stre căci în curând vor veni cele neașteptate 
şi de neînlăturat... 

Beţi şi vă înveseliţi, în curând douăzeci la 
sută dintre voi, vor fi concediați... 

Muncitorii se uitau la el şi nu înțelegeau la 
început, crezând că omul e beat, dar cuvintele 
se repetau aceleaşi în fiecare seară. 

— Ei, dar douăzeci la sută nici nu este prea 
mult, dacă aşi fi în locul directorului, pe toţi 
v'aşi da afară... Aşi mătura mina ca o odae de 
primire şi pe urmă... pe urmă... 

— Ce vorbeşte bergmaestrul? întrebă Gheor- 
ghe pe Ilieş care se uita în ochii lui Kudac. 

— Vorbeşte şi el... 

— Nu pentrucă vă urăsc, continuă Kudac, 
dar pentrucă sunteţi mulţi şi proşti, apoi aş 
chema pe cine aşi vrea eu, să vină să lucre- 
ze, să... Ei, dar ce însemnătate are asta pentru 


voi şi ce vă pasă de ce aşi face eu... 

— E tare rachiuk domnule bergmaestru, i-a 
poftim, și Gheorghe întinse paharul lui Ku- 
dac. f 

— Nu e beat, spuse unul de la masă. Nu e 
beat, repetă un altul şi oamenii se sculară de 
la locurile lor, apropiindu-se de el să se con- 
vingă fiecare dacă cel ce le vorbeşte este în- 
tr'adevăr treaz. 

— Nu e beat pentrucă de două săptămâni 
ue spune mereu acelaşi lucru, de două săp- 
tămâni. 

— De douăzeci de ani, nu de două săptă- 
mâni, de douăzeci de ani vă spun că sunteți 
măgari şi voi nu vreți să credeţi. Şi aci și în 
Silezia şi la Kardif, pretutindeni sunteţi ace- 
iaşi... Pentru fiecare din voi, eu sunt un be- 
tiv... da, sunt un beţiv şi luând o sticlă cu ra- 
chiu de pe masă o duse la gură să o deșerte, 
aproape dintro înghiţitură. 

— Lăsaţi-l că e beat. 

— Ce ?... oare numai voi aveţi dreptul aces- 
ta ?... Douăzeci la sută mai puţin în mină, va 
face să crească veniturile societăţei, acţionarii 
îşi vor rotunji şi mai mult pântecul şi fiecare 
dintre voi va munci mai cu spor ca să nu se 
simţă lipsa celor plecaţi, altfel, salariile scad... 
Intro administraţia ca aceasta, totul este aran- 
jat ca ceasornicul.. O rotiță se leagă de alta; 
câştigul vostru de extracţie totală a minei şi 
nu după cum lucrează fiecare... şi Kudac, care 
până aci stătuse în picioare în pragul uşei, 

făcu câţi-va paşi înăuntru, se aşeză la o masă 
clătinând capul, ca şi cum ar fi răspuns pro- 
priilor lui cuvinte. Lovi cu pumnul în masă şi 
uitându-se la oameni, continuă să vorbească: 

— Viermi... viermi cari în mină scormoniţi 
ca râmele pământul după ploaie, şi viermi 
aci, sus, la lumină, cari vă târâţi murdari şi 
unsuroşi, în văzul celorlalţi oameni, așteptând 
în toată clipa să fiţi striviţi de pantoful de lac 
al acţionarilor, de bocanca engleză sau ger- 
mană, sau de nu știu ce naţionalitate, a di- 
rectorului... Douăzeci la sută... Ptiu... şi Ku- 
dac scuipă în mijlocul prăvăliei, în faţa oa- 
menilor și eşi. Lucrătorii se uitară pe urma 
lui fără să spună nimic, un timp, apoi, unul 
câte unul începură să vorbească, mai întâi 
preocupaţi de starea în care se găseşte Kudac, 
iar mai apoi de ce le spusese acesta... 

— Merge drept... 


— Nu e beat... 

— De două săptămâni ne spune mereu ace- 
laş lucru... 

— Este omul directorului. L 


— Poate să fie ceva... 

— Poate că ne-a spus adevărul... 

— Şi dacă întradevăr se va întâmpla să ne 
concedieze.... . 

— Sa mai întâmplat, sa mai întâmplat 
asta... 

Oamenii amuţiră. Intro clipă feţele lor de 
hârtie motolită, luminate o clipă de fără de 

gândurile băuturci, se întunecară. Fiecare pri- 
vea în pământ, fiecare uitase de paharul din 
față. 

In cârciumă se făcu linişte... când şi când, 
se auzeau paharele lovindu-se unul de altul, 
aranjate de mâna negustorului pe poliţă, sau 
scârţâitul lor, când le spăla aceiaşi mână. 

Liniştea creştea mereu până ce pocni ca o 
băşică. 

Se înapoiase Kudac. 

— Eil... ați murit?... Tăceţi?... Nu răspun- 
deţi ?... Ha, ha, ha. Totdeauna aceiaşi, tot- 
deaua... Lucrul sa mai petrecut... În ajunul 
concedierilor se creează aceiași atmosferă cu 
aer greu pe care o respiră de o parte munci- 
torii, așteptând să se întâmple ceeace nu do- 
resc şi de altă parte, direcţiunea care trăește 
cu o clipă mai de vreme rezultatul acțiunei 
sale. 

Oamenii bolnavi, în ultimele clipe aş- 
teaptă să se însănătoşească iar cei din jurul 
lor așteaptă să moară cât mai repede, să se 
sfârşească odată, parcă ei ar fi acei ce sufer 
şi nu bolnavii... 

„De mâine încolo, nu vor mai intra în mină, 
cutare, cutare” — așa cetise, tot Kudac, cu 
şase luni mai înainte, o listă de douăzeci şi 
opt de mineri. 

Două zile, atunci, lumea muncitorilor a fost 
tare supărată şi cei ce plecau şi cei ce rămâ- 
neau. Producţia pe întreaga mină sporise 

cu mai mult de trei sute de vagonete. In- 
tâmplarea cu concedierea fusese ca un fel 
de stimulent. In a treia zi frunţile sau mai 
descreţit. Cei rămaşi în lucru, cei multi, 
se fereau din calea celor ce plecau, în timp 
ce aceştia din urmă, se căutau unii pe alţii, 
ca puii de cocoşi de curând claponiţi. Ru 
şinați, îşi dedeau mâna şi rămâneau aşa strân 

şi, unul lângă altul, fără să-şi vorbească, o ju 
mătate de ceas, un ceas şi se despărțeau, c 

în aceiaș zi, să se caute din nou, să se uit 

unul în ochii celuilalt, să nu-şi spună nimi 

şi să se despartă din nou. Asta a mers aş 

până ce au fost scoşi din colonie, direcțiune 

avea nevoe de locuinţele lor să le ţină încuia 
te, cu ferestrele închise, ca păianjenii să poa“ 
tă ţese în liniște pânza în care se vor prinde 
gângăniile... 

De atunci au mai plecat şi alţi oameni, u- 
nul câte unul, ca frunzele scuturate de vântul 
toamnei, lăsând locuri goale pe crăcile negre... 

Aci, o casă cu ferestrele închise, prăfuite, 
dincolo alta, mai departe alta... 

Toate făceau pete între zidirile multe ale 
coronului. 

Acum vor da afară douăzeci la sută... 

— Nu, asta nu se poate strigă Gheorghe. Tu 
eşti un ticălos, tu minţi Kudac, înţelegi, 
minţi!... Asta nu se poate. Nu se poate acum 
în ajunul iernci... Unde să se ducă?... 

— Bine!... Când vei fi tu director să-i go- 
neşti după ce trece iarna. 

— E porcărie... 

— Se poate, răspunse Kudac. 

Intr'o clipă toată cârciuma se ridică în pi- 
cioarc şi apropiindu-se de masa lui Kudac şi 
pe deasupra capului lui, începură să strige fie 
care, asvârlind cuvintele ca bulgării de pă- 
mânt. 

— E o crimă... nu se poate... minţi ! Iți su- 
cim gâtul şi ţie şi celui ce te-a trimis.. Suntem 
o forță.. 

-— Cine a spus accasta? întrebă Kudac. 

— Eu, îşi lovi pieptul cu pumnul, Ispas... 

— Eşti un prost... 

— Pleacă dacă vrei să nu te bat... pleacă, 
dar acum, numai decât... 

— De două săptămâni de când ne fierbi... 

— Aţi spus că mint, dacă mint înseamnă că 
voi rămâneţi pe loc... de ce vă supăraţi a- 
tunci?... Dar nu, voi ştiţi că cu spun adevărul 
şi... 

— Eşi!... 

— Ticălosule!... 

— Vândut celor bogați... hoț... tâlhar.... 

— Aştept să cadă şi pietrele ca să cred că 
întradevăr sunt Sft. Ştefan. 

—- Ticălosule, te-ai îmbătat şi... 

— Bine, mam îmbătat, aşteptaţi însă să 
mă trezesc şi atunci douăzeci la sută dintre 
voi trebuie să plece. 

— Unde e lista?... 

— Directorul nostru este un om foarte cum- 
seccade, cl nu vrea să vă aibă pe conştiinţă, 
vă lasă pe voi să alegeţi care pleacă şi care 
rămâne, şi tot pentru că e un om foarte cum- 
secade, a mai spus că după aceia își rezervă 
şi el dreptul de a mai concedia unul, doi, trei... 
trei,... însfârşit, câţi o vrea... treaba lui. 

Lucrătorii se uitau la el, ascultau şi numai 
spuncau nimic, de parcă nici n'ar fi înţeles 
despre ce e vorba. 

Kudaç se clătina pe picioare, se uita la mi- 
neri, râdca, sc încrunta, îşi scrâşnea dinţii, îşi 
îucleşta pumnii şi hotărît parcă să spună alt- 
ceva decât ceeace spuse, desfăcu larg braţele 
privind cerc la cei din jurul lui... deschise gu- 
ra şi... plecă capul în piept clătinându-l. Bra- 
tul ridicat cădea leneș și din drept şi hotărît 
cum fusese în minuta de mai înainte, se coco- 
şă de mijloc. Părea aşa de obosit încât întinse 
mâna să prindă scaunul, să şadă, să nu cadă. 

Muncitorii tăceau. 

Kudac îşi duse mâna la ochi, îşi şterse la- 
crimile ce-i umplură faţa şi, în acciași clipă, 
începu să râdă în hohote. 

— Pentru voi sunt un ticălos iar pentru el, 
pentru acela de acolo, — întinse mâna într'o 
direcție ca şi cum ar fi căutat pe cineva — 
peniru el, sunt... mai mult decât un ticălos și 
mai puţin decât un rob... 

Apoi, uitându-se la lucrători urmă: 

— Să ştiţi că am grăit adevărul. El m'a tri- 
mis... Aelegeţi-vă... sau... Faceţi ce vreţi... 
Douăzeci la sută... poate mai mulţi... Eu plec. 
Credeţi ce vreţi despre mine, eu nu mă supăr.. 
Noroc bun... 

— Să plece cei tineri, spuse cineva de la 
o masă. 

— De ce? răspunse unul de vre-o două- 
zeci de ani... De ce eu şi nu tu ?... 

— Noi avem familii... ; 

— Şi eu am... 

— „şi copii. 

— De ce i-ai făcut ?... noi să murim de 
foame ?... 

Din toate colţurile cârciumii se ridicară ti- 
neri şi bătrâni, fiecare apărându-se, fiecare 
socotind că mai uşor e pentru celălalt să ple- 
ce... Toţi vorbeau deodată de nu se mai putea 
înţelege nimic, părea că toată prăvălia se cla- 
tină luată de valurile unei ape ce-i săpa te- 
melia. 

— Eu n'am să plec... 

— Nici eu... 

— Nici eu... 

— De-ar trebui să-mi apăr locul cu cuțitul 
de masă, strigă Gheorghe, n'am să plec... şi 
scoțând din legăturica de cină ce o avea în- 
nainte, un cuţit cu mânerul negru ca de căr- 
bune, îi trecu lama printre degete ca şi cum ar 
fi şters-o de praf... 

— Da, cu cuțitul... şi învârti mâna pe dea- 
supra capului făcând să sclipească fierul... 

— Doi copii mi-a mâncat mina şi acum vor 
să mă gonească ?... li aştept. 

La o masă, în faţa paharului cu rachiu, era 
mare fierbere între oameni... 

Ispas vorbea singur: 

— Acum când am început să scuip arnici, 
e prea târziu să mai pot pleca undeva... Tata 
a murit în mină, fraţi mci la Sommertrisch, 
bunicul, ologit de picioare, Pam purtat pe 
drumuri, să ccrşească, până ce am intrat în 
mină, și acum, e rândul mcu... Fic! In loc de 
cărbune, voi săpa sare... 

Intr'una din casele cele multe şi uniforme, 
locuite de mineri, într'un interior curat și să- 
răcăcios în care singura mobilă de preţ era o 
pianină, la masa rotundă din mijlocul încă- 
perii, lângă trei tacâmuri puse pentru cina 
de seară, Margareta, fica minerului Bozovici, 
împreună cu maică-sa, aştepta să vină tatăl 
acasă. 

Margareta cântase mai înainte la pian şi a- 
cum, sprijinindu-şi capul într'o mână, părea 
că visează sau continuă muzica mai departe 
în gând. 

Adela Bozovici, o femee de vre-o patruzeci 
de ani, cu părul încărunţit mai înainte de 
vreme, asemuitoare în liniile feţei cu Marga- 
reta, cetea „Tunelul” lui Kelerman... Deodată, 
ca şi cum cineva o strigase pe nume, lăsă car- 
tea din mâni şi o puse deschisă pe masă. 

— E frumos mamă ?... întrebă Margareta 
care se trezise din gânduri, la gestul pe care 
îl făcuse mamă-sa. 

— Da, e foarte frumos până acum, dar alt- 
ceva vream să-ţi spun, şi scoțând ochelarii, îi 
puse semn cărţii la filele deschise. 

— Ceteam şi te vedeam pe tine... 

— E vre-un personaj... 

— Nu... Te vedeam pe tine şi îl vedeam pe 
el... Intr'adevăr, aci... 

— Am înţeles!... şi Margareta clătină capul 
roşindu-se toată, ca după o clipă să spună cu 
tristeţe: 

— Nu te mai gândi şi tu măicuţă, mă gân- 
desc eu, aştept şi... 

— Tocmai de aceia. _ 

— Dacă ar fi tăcut tata şi nu ne-ar fi spus 
nimic, poate că ar fi fost mai bine sau poate 
ar fi fost mai bine să fi tăcut el, să nu-i spună 
tatei şi să nu ştim nici noi... 

— Eu sunt de altă părere. 

— Suntem săraci... şi pe urmă, ce sunt mai 
mult decât o fată de miner, pe când el... 

— Tu eşti copilă Marga, ceeace spui tu, nu 
e o piedică pentru cine iubeşte... domnul Kurz 
a avut de soţie pe fosta nevastă a lui Kudac,... 
a spus-o odată el, de mult. Şi ce a fost ea 2... 
o fată de miner, miner ca şi tată-tău. 

— Da, mamă, dar Alexe, atunci când a fe- 
licitat pe tata vorbind de mine, a făcut-o 
poate pentru că îi plăcuse muzica, ori muzica 
era a lui Mozart şi nu a mea... Eu... Ce am fă- 
cut eu ?... am executat o creaţiune străină. 
Dacă m'ar fi plăcut, cum spui că i-a plăcut lui 
Kurz nevasta lui Kudac, atunci da. pe cât 
timp cu mine e cu totul altceva și nu înțeleg 

cum de ţi-a intrat în cap astfel de gânduri şi 
cum de am putut să le primesc eu... 

— Hei, fata mea, o mamă totdeauna vede 
mai bine atunci când nu e nimic. 

— Adineaori, am cântat aceiaşi bucată şi a- 
cum sunt obosită... Sunt obosită pentru că în 
afară de muzică sa mai legat ceva... Imi vine 
să plâng, aşi vrea să mor, aş vrea să mă pierd, 
să mă risipesc ca fumul. Nu ştiu ce aș vrea... 
şi Margareta isbucni în plâns  acoperindu-și 
faţa cu amândouă mâinile, plecându-şi capul 
pe masă. 

— De ce plângi ?... şi mâna mamei netezi 
fruntea fierbinte a fetei... Are să-ţi facă rău. 

— Nam să o mai cânt niciodată, spuse 
printre sughiţuri Margareta. 

— Ai să o cânți. 

— Nu... 

— Dacă ar fi cântat-o el, sau dacă o va cân- 


ta un altul ?... 

— 2 

— Haide... vorbeşte... Pai fi iubit ?... 

— Eu... cu mine e altceva... l-aşi fi iubit 
toată viaţa, chiar dacă nu l-ași fi văzut nici- 
odată... l-aşi fi iubit cum iubesc pe Beethoven, 
pe Chopin, pe Mozart... 

Margareta îşi şterse ochii, suspină de câte- 
va ori întretăiat şi rămase cu ochii mari des- 
chiși să vorbească întrun colţ al odăii. 

Undeva departe se auzeau sgomote înăbu- 
şite, vorbe neînţelese şi lătrat de câine... 

— Da, l-aşi fi iubit aşa ca pe Beethoven. De 
câte ori mă aşez în faţa pianului, masca din 
părete mă priveşte ţintă; abia după ce mă 
uit mai.mult văd că pleoapele îi sunt căzute 
si buzele cari tremurau în colțul gurei nervos, 
sunt săpate cu dalta... 

— M'am gândit şi la el, la Alexe, şi m'am 
gândit aşa de mult că atunci când m'am ridi- 
cat depe scaun, m'am dat la oparte ferindu- 
mă să nu-l lovesc. 

Aveam impresia că era lângă mine... 

Fără să mai continue a vorbi, Margareta se 
sculă brusc de la masă şi se duse să se uite la 
un tablou cu mare şi corăbii pe care îl avea 
de ani de zile în părete şi pe care îl văzuse 
de nenumărate ori, cunoscându-l până în cele 
mai mici amănunte... 

— Prostii... ba nu, nebunie, vorbi singură 
Margareta trecând în camera de dincolo, ner- 
voasă, ca să se întoarcă iar, să se oprească a- 
poi în faţa maică-si: 

— Să nu mai îmi vorbeşti niciodată nimic... 

— Ai să-l vezi astăseară la Eleonora. 

Şi am să fug de el. 

— Nu Marga, să nu faci aşa, că nu e fru- 
mos... 

— Tot ce fac trebuie să fie frumos ?... 

— Da... pe urmă eu cred, eu sunt sigură, 
cu. nu ştiu cum să-ți spun... te iubeşte... 

— Dacă ar fi tăcut tata mai fi ştiut nici 
dumneata, nici eu şi ar fi fost mai bine... nu- 

numai că mai fi spus să nu fac așa, că nu e 
frumos dar nici nu ne-am fi stricat capul să 
gândim la ceeace nu se poate... Şi-apoi, am a- 
tâta mândrie în mine ca să nu ştie niciodată, 
nici să creadă cel puţin că mă gândesc la el... 

— Dacă ași şti precis că vine la Eleonra nu 
m’aşi mai duce. Se așeză din nou pe scaun în 
faţa mesei, ţăcănii de câteva ori cu furculiţa 
în marginea  farfuriei, stete o clipă fără de 
gânduri, apoi îşi prinse fruntea în amândouă 
mânile și închise ochii. 

Adela Bozovici şi puse ochelarii pe nas 
luând cartea să citească mai departe. După câ- 
teva rânduri o lăsă din nou însemnând ace- 
iaşi pagină cu ochelarii. Se uită la ceas și cu 
palma mânei netezi câteva cute ale feţei de 
masă. 

— Şi tată-tău nu mai vine... Au eşit de mult 
din mină... Ar fi bine să te îmbraci... Nu este 
frumos să te duci prea târziu. 

— lar nu e frumos ?... 

— Dacă ar veni acum, am mânca împreu- 
nă... dacă vrei, să-ți dau numai ţie... Cine ştie 
când sosește... e târziu. 

Adela privea la ceasul din părete fără să 
ştie cât e. 

— Nu mănânc nimic... 

Se îmbrăcă şi după zece minute plecă să 
răspundă invitaţiunei pe care i-o făcuse Eleo- 
nora Zoltan. 

Adela Bozovici îi aranjă blana în jurul gâ- 

tului şi o petrecu cu ochii până ce eşi, spu- 
nându-i: 

— Imcheete bine la gât să nu răcești... să vii 
cu voe bună... 

— Sărut mâna... 

Rămasă singură, madam Bozovici se duse 
la bucătărie să dea mâncarea la o parte de pe 
maşină, să nu scadă, sa înapoiat, s'a dus la 
fereastră și deși era întuneric, se uită pe geam 
afară. Ar fi vrut să-și vadă copila. Clătină ca- 
pul, îşi săltă de câteva ori sprâncenele răs- 
punzând în gând anumitor lucruri nemărtu- 
risite, gândind la fică-sa și pentru că vremea 
trecea greu, fără să facă ceva, se așeză la ma- 
să, pe acelaş scaun, să citească mai departe. 
Mai înainte însă de a întoarce foaia se uită la 
ceasul din perete și spuse pentru ca, gândin- 
du-se la Bozovici. 

— „Şi încă n'a venit... 

Uşa se deschise; soţia lui lurim, o femee în- 
naltă, voinică de tremura podelele sub apă- 
sarea pasului ei, cam de aceiași vrâstă, cu pă- 
rul negru și faţa comună ca a femeilor de 
țară, intră cu o mină speriată. 

Adela întoarse capul privind pe deasupra 
ochelarilor: 

— Dumneata erai ?... 

— Ai auzit ?... spuse femeia preocupată de 
vestea pe care avea să o aducă, uitând cu to- 
tul că de două zile nu se văzuse între ele fe- 
meile, fiecare având treburile gospodăriei. 


www.dacoromanica.ro 


100 C. ARDELEANU 
ERIE PS EEE N RE EET E E ZICE, 


— Ia loc pe scaun, şi madam Bozovici se 
ridică, se duse să închidă uşa pe care vecina 
o lăsase deschisă, apoi uitându-se în ochii ei 
tulburaţi, o întrebă: 

— Ce să aud? 

— Cum !... nu ştii nimic ?... 

Adela Bozovici simţi cum i se taie picioa- 
rele şi abea de putu să întrebe, cu gândul la 
vreo nenorocire ce i sar fi putut întâmpla so- 
tului. 

— Ceva la mină ?... 

— Toți oamenii sunt la casino... Toţi... Ku- 
dac, din partea directorului, i-a strâns să le 
comunice că treizeci la sută dintre ei, vor fi 
dați afară din lucru... 

Adela îşi reveni din spaima prin care tre- 
cuse şi îngrijorată acum de vestea aşa neaş- 
teptată, avu puterea să întrebe mirată: 

— Cum!... Nu înţeleg ce vrei să spui?... 

-— S'a oprit lucrul... economie... 

Vorbea mai fără de nici un şir. 

— Nenorocire... Trei sute cincizeci sau şapte 
sute, nu ştiu... Grevă. 

Au spus bărbaţii noştri că vor face grevă... 
Nici nu îţi închipui ce e acolo... Toată lumea 
vorbeşte... Toată lumea e necăjită... Cel pu- 
țin dacă aceasta sar fi petrecut în primă- 
vară... 

— Ori atunci ori acum, nenorocirea e ace- 
iaş... Cu ce vom trăi ?... 

„Grevă”... 

Nevasta lui lurim sporăvăia mereu; ce fac 
oamenii, ce a zis Kudac ce vrea directorul... 

Adela nu mai zicea nimic; buzele i se strân- 
sese şi faţa din împurpurată cum fusese o cli- 
pă mai înainte, se făcu galbenă. Clătina ca- 
pul vorbind ca pentru ea, repetând mereu: 

— Ce nenorocire... ce nenorocire, ce neno- 
rocire... apoi uitându-se în ochii femeii ce-i 
sta în faţă, urmă: 

— Cine ştie câtă vreme de aci înainte, tre- 
bue să ne amărâm sufletul, să răbdăm de foa- 
me şi să murim chiar, de frig şi de lipsă... 
Vine iarna... Doamne, numai de n'ar fi aşa... 

— Dacă îţi spun !|... Aşa e... Ce e acolo... 
vai, vai... 

Şi nevasta lui lurim, cu vocea aspră şi cer- 
titudinea adevărului pe care îl spune, pe cât 
era de mare și voinică, creştea tot mai mult 
prin importanţa pe care o da împrăştiind 
groaza cu o seninătate de inconștientă. 

— A mai fost când-va o grevă... spuse A- 
dela. A venit armata, a împuşcat oamenii, au 
rămas copii pe drumuri... nici numai ştiu ce 
sa petrecut... 

Ridică amândouă mânile în sus ca şi cum 
de acolo ar fi aşteptat scăparea și buzele ei 
se mişcară în şoaptă neînțeleasă. 

— Suntem în iarnă, urmă să vorbească ne- 
vasta lui lurim... abia de am apucat să plătim 
datoriile... 

-— Ce ne facem, ce ne facem!... 

— Mă duc să spun și nevestei lui Gheor- 
ghe şi la a lui Vasile; mă duc să spun... 

Şi femeea eşi grăbită, aşa cum venise, fără 
să mai închidă uşa, să ducă vestea pe la alte 
case, ca molima ce se întinde, să fie cea din- 
tâi... 

In urma nevestei lui lurim s'a mai deschis 
uşa casei Bozovici şi au venit vecincle să stea 
de vorbă despre ce ştiau sau ce auzise mai 
înainte de la vestitoarea necazurilor. Unele 
se tângâiau, altele amenințau că vor sparge 
geamurile la direcţie şi roşii de mânie, plecau 
mai departe să-şi risipească necazul. 

Adela a rămas singură cu gândurile, cu 
grijea fetei .care nu era acasă, a lui Bozo- 
vici care trebuie să fi fost la casino şi a ne- 
norocirile ce se abătuseră deasupra coronu- 
lui. 

Se gândea la Alexe, la ce a spus acesta, la 
Margareta şi se trezi frământându-şi mintea 
să-și aducă aminte de ce anume mâncare fă- 
cuse în ziua aceia, la prânz şi ce a mâncat în 
ziua trecută. 

I se păru că-l vede pe Alexe, că vine îm- 
preună cu Bozovici... deschise uşa, nu era ni- 
meni, întuneric, frig şi burniţă. 

Fără nici o legătură îşi aduse aminte de 
vremea măritişului ei... târguelile făcute cu 
o săptămână în urmă, şi abea acum îşi da 
seama că de dimineaţă uitase să cumpere ca- 
fea de la băcănia lui Conrad. 


www.dacoromanica.ro 


VIERMII PĂMÂNTULUI 103 
NE N E E CA N E RE 


-— Numai la Conrad e cafeaua bună, o a- 
duce dela Timişoara. 

Totul se amesteca fără de niciun înţeles în 
capul ei, în timp ce neastâmpărată, mânile i 
se frământau de începuse să o doară ca de 
reumatism. 

In urechi îi striga cineva mereu, monoton, 
fără nici o variaţiune: 

„Grevă, grevă, grevă... 

Isbucni în plâns şi căzu în genuchi în faţa 
icoanei Mântuitorului şi a Sfintei Varvara. 

— Doamne!... ai milă de noi; şi tu Sfântă 
Varvara, apără pe toţi minerii... 

In faţa icoanelor ardea candela şi sufletul 
Adelei care se ruga. 


www.dacoromanica.ro 


In pulberea fină de ploaie ce umezea aerul 
şi pământul, vila în care locuia inspectorul 
Zoltan, luminată aşa cum era, părea în noap- 
te ca un decor de teatru ce se proecta pe 
fundul întunecat al pădurii. 

Lorenz şi Alexe, erau ultimii dintre invi- 
taţii ce sosiseră la sindrofia d-nei Eleonora 
Zoltan. 

Domnişoara Bozovici, cânta la pian. 

— Eram foarte supărată, îi întâmpină zâm- 
bind stăpâna casei, care îi aşteptase cu nervi, 
privind până atunci mereu la uşa holului în 
pragul căreia întârzia să se arate silueta tine- 
rească a noului venit. 

— Credeam că n'ai să mai soseșşti... Şi, în- 
tinzând mâna cu graţiozitatea unci logodni- 
ce, urmă repede, râzând: 

— Am spus o minciună... Ştiam că ai să vii... 
Eram sigură şi nici nu se putea altcum... Nici 
un bărbat nu mi-a refuzat ce i-am cerut. Eu. 
da, am refuzat... (aci d-na Zoltan, rostogoli o- 
chii peste cap cu aceiaşi ingenuitate pe care 
femcia galantă ştie să o manifeste când vrea 
să facă o nouă cucerire.) 

— L'am rugat pe Lorenz să te aducă la noi. 

Alexe, îndoit de mijloc, sărutând amândouă 
mâni ale d-nei, nu văzuse gestul acesteia însă 
îl simţise. 

Era roşu la faţă. 

In momentul acela se apropie şi inspecto- 
rul, râzând sgomotos, strângând şi scuturând 
mâna inginerului uluit de primirea aşa de 
prietenoasă ce i se arăta. 

— Se putea!... răspunse cu timiditate Alexe. 

Zoltan, cu faţa veselă şi zâmbetul pe buze, 
satisfăcut până în cele mai mici fibre ale fiin- 
tei lui, se adresă Eleonorei, ca și cum ar fi 
urmat o discuţie începută de mai înainte. 

— Ai văzut că te-ai înșelat?... 

— Te-ai înșelat tu. 

— Nevastă-mea, urmă Zoltan adresându-se 
lui Alexe, spunea că niciodată... (se uită în 
ochii Eleonorei și o întrebă cu naivitatea u- 
nui copil)... să-i spun?... şi fără să aştepte ră- 
spunsul, continuă: 

— Când te-a văzut întâia oară la casino, a 
zis că trebuie să fii amorezat; trebuie să fii 
bun, milos... Și ncepu să râdă cu atâta neîn- 
ţelegere încât Alexe numai știa ce să creadă. 
Părea că trăeşte o clipă de viaţă ireală, că e 
un altul, că se găseşte într'o sală de spectacol 
şi el însuşi este actorul care joacă. 

— Am spus că trebuie să iubească, corectă 
Eleonora, nu că este amorezat. Nu-i aşa că 
iubeşti, domnule Alexe. 

— Daaa... că iubeşti, lungi cuvântul Zoltan 
râzând mereu în faţa noului venit, așteptând 
să-iaudă vorba. 

Alături de soţ, doamna își oprise şi ea res- 
piraţia. Nu clipea, sprâncenele sc arcuiseră și 
câte-va creţuri tăiau fruntea-i albă pierzân- 
du-se în buclele ce-i închideau faţa pe tâm- 
ple. (Ar fi vrut să nu iubească pe nimeni, ca 
să o poată iubi pe ea). 

— Da... (ochii doamnei se  închiseră sub 
pleoapele grele). Iubesc până acum, pe mai- 
că-mea... 

— Ha, ha, ha... isbucni inspectorul prinzând 
cu dreapta pe după mijloc pe Alexe. 

— Eşti copil. 

— De ce râzi?... Vezi că am avut dreptate?... 

— Tu te-ai gândit la altă iubire... 

— Câţi ani ai domnule Alexe ?... 

— Douăzeci şi patru. 

Mulțumită de situație, soţia inspectorului 
suspină lung... Neliniştea avută o clipă mai 
înainte dispăru şi ca totul să pară o glumă, 
sau pentru o şi mai asigurată liniştire a ei, 
mereu cu zâmbctul pe buze, ridică un deget 
amenințătoare, așa ca şi cum ar fi mustrat 
un copil: 

— Nu minţi?... Nu iubeşti pe nimeni, pe ni- 
meni ?... 

— Pe toată lumea. 

Amândoi soţi îi vorbeau din două părţi, 


www.dacoromanica.ro 


VIERMII PĂMÂNTULUI 107 
CESO RE E E FE UE EDER PRE, 


stăruind de câte două trei ori asupra ace- 
luiaşi lucru. 

Alexe zâmbea, răspundea la întrebări şi 
privea la oamenii aceştia fără să înţeleagă 
bine ce vor de la el. Se cerceta, privindu-se 
pe furiş, de sus până jos, să vadă cum e... 
dacă nu cumva e descheiat la vreun nasture. 
I se păru că poate este luat drept un stân- 
gaci care nu ştie cum să se poarte în so- 
cietate şi simţi, în clipa aceia, cum faţa i se 
aprinde de căldură şi fruntea începe să i se 
broboneze de sudoare. Nu ştia ce atitudine 
să ia. Ar îi vrut să se întoarcă, să plece; ar 
fi vrut să facă câţiva paşi mai înainte, în 
salon, în mijlocul celorlalţi oameni... Prea în- 
târziase mult în faţa uşei şi nici unul nici 
altul, gazdele, nu se mişcau. In acelaşi timp, 
vorbele şi întrebările ce i se pusese, lumina 
multă a încăperilor, lumea, cântul, râsetele 
gălăgia îl ameţiseră. 

— Dacă iubeşti pe toţi, (Eleonora com- 
plectă cuvintele cu gestul mânei înscriindu-se 
într'un cerc, iar mai apoi netezindu-i obraji 
ca unui copil) dovedeşte că odată, vei şti să 
iubeşti o singură persoană. 

In vremea aceasta servitorul luase par- 
desiile şi pălăriile mosafirilor, să le ducă un- 
deva, întro cameră vecină. 

Se mișcară din loc şi Zoltan anunţă pe 
jumătate proptocolar, pe jumătate glumind, 
lumea invitaţilor: 

— Domnul Costea Alexe şi prietenul no- 
stru Lorenz. 

Câte-va minute fremăiară oamenii în vor- 
bă şi strângeri de mâni. Muzica încetase... se 
auzea sgomotul picioarelor pe parchet şi 
scaunele împinse de la un loc în altul. 

Lui Alexe îi părea că umblă cu picio- 
roange pe sticlă... îi era teamă să nu facă o 
mișcare greşită, să alunece, să cadă, iar în 
urechi îi sunau ca un refren, fără să ştie de 
ce, cunvintele inspectorului: 

„Domnul Costea Alexe și prietenul Lorenz. 
Domnul Costea Alexe și”... 

In seara aceia a cunoscut întreaga socie- 
tate din Anina, societate creiată în jurul mi- 
nei. (Dacă n'ar fi fost mina, Anina n'ar fi 
existat). 

Un cerc închis de ingineri, cu familiile lor, 
la care se adăoga doctorul Bur, Popescu—că- 
pitanul de jandarmi — farmacistul Nemeth şi 
uncori, Lulu  Covăceanu, deputat din Bo- 
zovici, om de mijloc, pâniccos, rumen la 
obraji, ras la faţă şi în cap, care venea să iu- 
Dhească anumite doamne din societate, bolna- 
ve de spleenul pe care îl da viaţa monotonă 
şi pustie de familie, cu aceleaşi chipuri cu- 
noscute în casă și în afară de casă, pretu- 
tindeni. 

Doctorul cra un om mărunt, deşi apropia 
şaizeci de ani, nu părea a fimai în vârstă de 

patrucezi şi cinci; cu pielea obrazului us- 
cată, ochii mici, fără de sprâncene şi mereu 
cu o ţigară de foi în gură, părea absent în 
mijlocul oamenilor, preocupat mereu de 
culoarea fumului pe care îl arunca în roto- 
coale. Când i se adresa vre-un cuvânt, docto- 
rul ascuțea parcă ochii, rămânea surprins ca 
în fața unui obiect  însufleţii, îşi  încreţea 
fruntea, ridica din umeri şi rămânca tăcut ca 
după o clipă să-și reia mina obişnuită a fe- 
ți, să privească în tavan fumul ţigărei. In 
schimb doamna Bur, era o femee de patru- 
zeci de ani, foarte vorbăreaţă şi foarte dor- 
nică de cele lumeşti. Se simţea bine în socie- 
tatea bărbaţilor şi totdeauna avea câte un 
cuvânt de spus, în taină, de celelalte cucoane. 

Vorbea mult, râdea mult, mânca mult... şi 
tot ce făcea părea să fie cu risipă. 

Căpitanul aştepta să iasă la pensie, fusese 
pe vremuri sergent major, om de rând, cu 
apucături grosolane, îi plăcea băutura şi stă- 
tea la ordinele directorului Kurz, ca un 
subaltern. Toată lumea ştia că pe lângă leafa 
lui de militar, direcţiunea minelor îl trecuse 
în statele lunare ca ajutor contabil, fără să 
presteze nici un fel de serviciu de cât acela 
de a împărţi dreptatea pe picior, alături de 
inspectorul muncei, dreptate care niciodată 
nu era a lucrătorilor şi totdeauna a directo- 
rului, totuşi spunea el: 

— Dacă sunt de cinsprezece ani aci şi nu 

m'a schimbat nimeni, este că mi-am înde- 
plinit şi îmi îndeplinesc datoria cu imparţia- 
litate... 

Cine îl auzea spunea că așa este și totuşi 
ficare ştia că spune o minciună. 

Era autoritatea cea mai proeminentă în 
Anina. 

Farmacistul era un om detreabă, avea două 
fete, Victoria şi Iulia, cari apropiau, una trei- 
zeci de ani şi cealaltă douăzeci și opt, pe 
amândouă credea omul să le mărite, de câte 
ori vr-un nou inginer sau amploiat intra în 
serviciul minei, şi asta dura de mult. 

Deşi nici una nu învățase farmacia, totuşi, 
amâdouă știau să facă reţete, dacă se întâm- 
pla ca la vremea aceia farmacistul să joace 
şah la casino cu vreunul din cunoscuți. 

Alexe, s'a oprit o clipă în faţa domnişoarei 
Bozovici şi după o stângăcie vădită de câ- 
te-va clipe, încercă să vorbească ceva despre 
muzică... A dat mâna cu domnișoara Lizeta, 
nepoata lui Zoltan, și-a simţit mâna strânsă 
de aceia a directorului Kurz care, înțepenit 
pe picioarele răschirate, i-a asvârlit în ochii 
un nour de fum din ţigarea groasă de foi pe 
care o morfolea între buze. 

I se vorbea deodată, din toate părţile, din 
faţă, din lături și dela spate. Şi-a simţit mâna 
strânsă de doamne tinere şi de doamne în 
vârstă, (în ochii acestora din urmă, a înţeles 
şi ceeace nu se înțelege la prima vizită). A 

dansat cu domnişoare şi a dansat fără de 
odihnă cu Eleonora care îl purta la piept ca 
pe un pendentif. Pusese stăpânire definitivă 
pe el, în timp ce soțul, domnul inspector, ca 
un arlechin atunci cumpărat din prăvălie, râ- 
dea şi bătea din palme, bucuros de ce pereche 
minunată face noul inginer cu soția sa. 

Lui Alexe îi părea cunoscută femeea pe 
care o ținea în brațe. 

„Cunoscută de unde?...”. 

O văzuse ?... Şi-o închipuise numai ?... Nu 
ştia. 

Gândind mereu să-şi dea răspuns între- 
bării, mintea i se lumină. Işi aduse aminte 
de un tablou al lui Henner pe care-l văzuse 
cândva, la pinacotecă. 

O femce de vre-o treizeci de ani, frumoasă, 
cu braţele albe, pieptul plin şi părul de aur... 

— Da, îşi zise Alexe privind în ochii al- 
baștri ai femeii, ce portret minunat.!... 

—— Imi place nevinovăția dumitale, i-a 
spus Eleonora. 

Inginerul se tulbură şi se roși. Se simţea 
vinovat, fusese surprins în gânduri. 

Femeia îl strângea tot mai tare în braţele 
sale, şi tot mai aproape de trupul ei, de parcă 
ar fi făcut un tot, apoi deodată isbucni în- 
trun râs sgomotos ce se comunică tuturor din 
sală și lumea începu să râdă fără să ştie de 
ce. Alexe sar fi desprins din braţele ei şi ar 
fi fugit ruşinat, Eleonora însă îl ţinea. 

Inspectorul își freca mâinile şi hohotea de 
bucurie. 

— Dc ce râde domnul inspector?... de ce 
ai râs dumneata?... 

— Nu știu... 

— ?.. 

— Vino... vino să te scap de ei. 

L-a dus în camera vecină unde, înşirate 
pe mese, farfurii şi farfurioare încărcate cu 
tot ceeace trebuia să se servească, așteptau 
mosafirii. 

O servitoare umplea paharele cu vin. 

— Dute Ana !... Dute şi adu şampanie, 
spuse stăpâna ţinându-şi prada lipită de tru- 
pul ei. 

— Dute Ana... Pleacă !... strigă Eleonora 
nervoasă. 

Abia eşi servitoarea şi braţele ei albe, ro- 
tunzi și fierbinți, îi cuprinseră gâtul. 

I-a sărutat Eleonora ochii, obrajii, gâtul și 
buzele... 

A fost o frenezie a pasiunei. 

Lui Alexe i se muiase picioarele... îi era 
teamă... tremura... vedea roş înaintea ochilor 
şi ar fi căzut dacă aceleași braţe rotunde şi 
albe nu Far fi strâns tot mai tare. 

— Doamnă... Doamnă.. îngâimă Alexe. 

— Ha, ha, ha... Copil ce eşti... Te-ai roşit, 
tremuri... Nu-i așa că mă iubeşti?... că... 

Şi buzele arse ale îndrăgostitei sărutau a- 
păsat buzele mosafirului. 

— Doamnă... 

Fără să mai poată face nici o opunere, 
Alexe se lăsă moale în mânile ce-l chinuiau 
îngropându-i capul în piepții albi de cari îşi 
lipi gura. 

— Te iubesc... te iu-besc... 

— Ştiam, răspunse femeia. 

Uşa se deschise pe jumătate şi servitoarea 
încercă să intre... şi-a luat seama... a întors 
capul ca şi cum nimic n'ar fi văzut şi se 
retrase făcând sgomot, ca să reintre din nou, 
să-i găsească pe amândoi, unul lângă altul, 
descătuşiaţi, doamna îi vorbea, iar el, cu 
spatele spre intrare: privind la un tablou ce 
spânzura într'un colţ al sofrageriei, își nete- 
zea părul dându-l cu mâna peste cap. 

In salon, inspectorul Zoltan, inginerul Suru 
dela cocs, inginerul silvic Cărăşel, Lorenz şi 
Ionescu, ascultau pe domnul Kurz care vor- 
bea de economiile ce trebuia să le facă în 
cheltuelile de exploatare ale minei. 

— Căile ferate, .cel mai bun client al no- 
stru, căruia îi furnizăm mai bine de trei 
sferturi din întreaga producţie, şi-a redus 
comanda la cinzeci de vagoane pe zi. O altă 
mină care produce cărbune mai slab de cât 
al nostru și-a luat sarcina să împlinească 
restul, pe un preț mult mai scăzut, aşa că 
ceeace s'a angajat la noi, rămâne să se li- 
vreze într'un timp determinat mai lung, re- 

ducându-se astfel proporţia pe timpul de 
predare. 

Aşa fiind, urmă directorul, am luat ho- 
tărîrea să reduc, la rândul meu, numărul 
muncitorilor pu treisute cincizeci... Trebuie 
să-i concediez... Nu e proporţia exactă, ar 
trebui cel puţin cinci sute să plece, dar, știu 
eu... De trei săptămni mă gândesc la aceasta 
şi am făcut în așa fel ca toată lumea să-mi 
cunoască gândul... 

Numai așa cred să pot realiza economiile 
impuse de împrejurări... De sigur însă că pe 
lângă aceste concedieri, mai e ceva pentru 
o realizare perfectă a economiilor, mai este 
un sistem al meu pe care lam aplicat în Si- 
lezia şi pe care îl aplic şi aci de aproape doi 
ani şi care dă rezultate foarte bune. Ceva 
mai strâns sistemul meu, și în cel mult şase 
luni, voi reduce numărul lucrătorilor la mai 
puţin de jumătate, iar extracția o voi face 
să se menţină cu zece sau cinsprezece la 
sută sub ceeace se scoate azi cu numărul 
total al minerilor. 

— Intâi, cu sistema dumitale vei concedia 
toată lumea — nu ştiu care sistemă — și apoi 
abia după şase luni vei realiza economia de 
care vorbeşti şi pe care trebuie să o înfăp- 
tueşti de-acum, spuse Suru. 

— Nici eu nu ştiu cum se va putea ajunge 
la ce spuneți d-voastră, domnule director, 
completă Lorenz, ridicând din umeri. Azi toa- 

tă lumea munceşte şi producţia este de atât.... 
mâine va munci numai jumătate dintre ei şi 
producţia va fi aproape aceiași, sau tot atâta 
adică îîn nici un caz în proporţia braţelor în- 
trebuinţate. 

— Ai dreptate... Desigur că nu poţi înţe- 
lege, dar vezi, aci e marea taină... Aci e meş- 
teşugul, răspunse Kurz. 

— Poate, şi Lorenz săltă din nou din 
umeri, rușinat de a nu înţelege sistema di- 
rectorului. 

— Acum chiar, omul meu se găsește prin- 
tre muncitori şi le comunică hotărîrea luată. 

Inginerii făcură ochii mari şi se uitară la 
director mereu nedumiriţi. 

— Dar noi nu ştim nimic, mai spuse Lo- 
renz. 

— Ei, câte nu ştiţi dumneavoastră, răs- 
punse directorul clătinând capul, dând din 
mâni ca să complecteze cu gestul cuvintele 
mărturisite, apoi, continuă: 

— Asta acum, la început, după treizeci de 
zile va urma o altă serie de concedieri şi 
după alte treizeci de zile, alta, până ce voi 
reduce numărul total al oamenilor la mai 
puţin de jumătate. 

— Şi producţia? 

— Producţia va creşte în raport invers cu 
numărul oamenilor. 

— Nu cunosc procedeul că l-ași aplica şi 
eu spuse Suru râzând. 

— Nici eu, spuse Zoltan, dar pe mine nu 
mă interesează. Mie să mi se dea ordin să-l 
execut. Grijea e a dumneavoastră, domnule 
director... Intr'adevăr trebuie să fie ceva ex- 
traordinar... 

— Extraordinar... Da... apăsă pe cuvinte 
Kurz. Economia se va face din prima zi. 
Dumneavoastră știți că până acum, dacă am 
putut da dividendele pe cari le-am dat, ac- 
ționarilor, cele mai mari cari s'au realizat 
vre-odută nu în mina noastră, dar nicăeri, 
este datorită sistemei mele pe care am apli- 
cat-o într'o măsură restrânsă; altfel cum cre- 
deţi că ași mai fi stat aci unde mă găsesc... 


— Da, da... 

— Kudac, spuse Lorenz, mi se pare... 

— Da răspunse directorul, întrerupând pe 
inginer de a continua, ca şi cum ar fi ştiut ce 
i se va spune, Kudac şi încă cine-va m'au 
ajutat, însă în mod inconştient, mâine amân- 
doi vor trebui să fie conştienţi de ceeace vor 
face. 

— Şi care e patentul acestui sistem?... în- 
trebă Suru. 

Kurz, privi o clipă în pământ netezindu-și 
barba roşie cu destulă gravitate ca şi cum 
ar fi luat o hotărîre destul de importantă, 
dacă trebuie sau nu trebuie să le-o spună. 

Soţia doctorului veni și îl trase de mână pe 
Ionescu să danseze. 

Suru şi Lorenz aşteptau ca directorul să 
vorbească iar Zoltan părea că trăeşte în altă 
lume, că nu auzise nimic până atunci din cele 
ce se spusese. Când şi când se scula dela locul 
lui, făcea câţiva paşi în dreapta sau în stânga, 
se aşeza din nou pe scaun ca din nou să se 
ridice, să vadă mai bine pe Eleonora care 
dansa, sau să recomande căpitanului de jan- 
darmi, care nu se mişca dela bufet din faţa 
paharelor cu vin, anumite gustări şi căpitanul 
se grăbea să-l asculte, să înfulice şi să bea 
spunând că curând, curând trebue să plece, 
cu tot regretul, având de făcut inspecţie com- 
paniei iar după aceia să se ducă într'un loc... 
şi făcu cu ochiul, începând să râdă știind că 
inspectorul înţelesese că e vorba de o cuce- 
rire. 

— Unde domnule Popescu?... 

— Secret... 

— Cu sistema mea, se hotări Kurz să vor- 
bească, am scăpat o mină din Silezia din 
pragul falimentului, bine înţeles, nu într'o zi, 
în nouă luni, exact timpul unei gestații ca să 
nască o nouă viaţă. 

Sistema a reuşit până azi într'o măsură re- 
dusă şi aci, fără să fi fost nevoie să o aplic 
în totul şi va reuşi cu atât mai mult cu cât 
sunt obligat la aceasta. 

Simplu. 

Pentrucă suntem numai între noi, vă pot 
spune: éi 


Ri 
La ta 

Din producţia fiecărei echipe, sub diferite 
pretexte, să-i scad cantitatea, adică; până a- 
cum din opt şi nouă râșne (vagonete) cât pro- 
duceau, le socoteam şapte. Muncitorii n'au 
ştiut aceasta niciodată. Cum?... Foarte sim- 
plu : 

Vagonetul wa fost destul de încărcat, căr- 
bunele n'a fost curăţat de piatră şi... dar ce 
vorbesc, în materia aceasta Kudac este cu a- 
devărat specialist. 

Lorenz lăsă capul în jos şi nu spuse nimic, 
Ionescu care în clipa aceia încheie dansul cu 
d-na Bur şi venise să ţină companie directo- 
rului, n'a înţeles nimic din cele ce se vorbea. 
Zoltan se apropia de grupul inginerilor râ- 
zând de bucurie că sindrofia pe care o făcuse, 
eşise bine. Toată lumea părea să fie mulțumi- 
tă, şi femeile şi bărbaţii, de aceia gazda râ- 
dea şi îşi netezea piepţii cămăşei ce i se în- 
tindeau pe pântec... 

— Dar asta e furt curat, numai e sistemă, 
spuse inginerul dela cocs. 

— Asta numai e patent spuse râzând Ca- 
răşel, inginerul Silvic. 

— Dar dacă Kudac va spune muncitorilor? 
încercă să vorbească Lorenz. 

— Kudac e omul meu, Kudac sunt eu... fac 
ce vreau din el şi m'am mai gândit la cineva... 
Alexe e tânăr, cred că... 

— Să nu contezi pe el spuse Lorenz. 

— Il dau afară. 


www.dacoromanica.ro 


VIERMII PĂMÂNTULUI 119 
EEE RR RIC a 


— Asta e altceva, dar să știi că în el m'ai 
găsit dublura lui Kudac sau a dumitale... 
Cred că ar fi mai bine... 

— Te rog... şi Kurz ridică mâna în sus o- 
prindu-l de a mai vorbi ceva. Eu n'am nevoie 
de consilii, eu trebue să împlinesc ce mi-am 
pus în gând și aşa se va face cum vreau eu. 

— Dar lucrătorii concediaţi ce vor zice? 

— Nu i-am concediat eu. 

— Aţi spus... 

— Am spus, dar n'am dat pe nimeni afară, 
onoarea aceasta am lăsat-o lor, adică ei între 
ei să hotărască cine pleacă şi cine rămâne. 

Așa am făcut în Silezia. 

— In Silezia aţi făcut, domnule director, 
dar aci... Uite, ascult, înţeleg și totuși nu-mi 
intră în cap să poți lua din munca altuia 
spuse Bufnea. 

— Eşti naiv domnule inginer. 

— Poate că ai dreptate, interveni Lorenz 
strângând pumnii fără să ştie dece. 

— Ei domnilor, o clipă numai dacă v'aţi 
gândi serios, nu numai că aţi înţelege, dar 
aţi vedea că nu e nimic din ceeace credeţi şi 
nu mărturisiţi... Da, fur dela fiecare munci- 
tor o parte infimă din munca lor... Ei sunt 
mulți, ceeace iau se adună; pentru instituţie 
înseamnă enorm, pentru ei ?... nimic. Şi acum 
vă întreb pe dumneavoastră. Furt e acesta? 

— Eu cred că da, spuse Lorenz. 

— Dar ce sar întâmpla dacă n'aşi face 
aşa ?... 

— ?... ' 

— „să vă spun eu: în loc de trei sute cinci- 
zeci de oameni, ar trebui din prima zi, să 
dau afară o mie... Ce se vor face aceştia?... 
Unde se vor duce?... și cum i-ași putea scoate 
din coron ?... Ce ar mânca ?... Pe când aşa, 
cei mulţi vor ajuta pe cei puţini și vor trăi cu 
toţi sau cel puţin vor putea găsi mai repede 
în altă parte, orice fel de muncă, altfel ar 
muri de foame laolaltă, pe deoparte ei, pe de- 
alta noi, căci ar trebui să închidem gura pu- 
tului, să înceteze exploatarea şi averi de sute 
de milioane, bogăţia naţională, să se prăpă- 
dească  dintr'un capriciu al cinstei; nu mai 
vorbesc de dumneavoastră cari vaţi risipi 
care încotro. 

Eu, domnilor, sunt dator să apăr întâi, in- 
situaţia, apoi capitalul şi mai apoi... apoi e o 
lege a firii ca fiecare să se îngrijească 
de el. Mă apăr pe mine, pe dumneata, pe 
dumnealui și pe noi toţi cari am făcut studii 
ca să ajungem unde suntem. 

Muncitori întotdeauna se vor găsi, ba chiar 
mai mulţi decât trebuesc... 

Căpitanul de jandarmi Popescu se opri în 
faţa directorului, îşi bătu pintenii şi scuzân- 
du-se că are diferite rapoarte de înaintat in- 
spectoratului şi prefecturei, îşi ceru voie să 
se retragă. 


á 
zi ăi 

Lorenz se sculă dela masă și plecă într'un 
colț al salonului să fumeze şi să tacă. 

Domnișoara Margareta cânta. 

Sgomot, vorbe, râsete şi dans. 

Din camerele vecine se auzeau clinchete de 
pahare. 

Pe lângă Lorenz a trecut Alexe, lipit de bra- 
tul Eleonorei... Amândoi erau aprinşi la față 
ca oamenii băuţi, păreau aşa de preocupaţi 
de ei în cât se credeau singuri în mijlocul 
mulţimei, singuri, ca doi îndrăgostiţi plecaţi 
afară din colonie, pe cărări înguste, prin de- 
sișul pădurei, pe coamele munţilor, să se a- 
propie cât mai mult de cer... 

S'au strecurat printre perechile de dansa- 
tori, au trecut într'o altă încăpere şi s'au în- 
tors din nou cu aceiași preocupare de a-şi 
spune câte ceva, mereu la braţ şi mereu zâm- 
bind. 

Ochii femeilor îi priveau cu drag și invidie; 
unele le aruncau o vorbă în treacăt, altele o 
atingeau cu fulgii evantaliului pe umeri, ni- 
mic însă nu-i chema la realitate, umblau pe 
aceleaşi drumuri de munte şi de pădure, atin- 
gându-se de cetina brazilor, fără să audă nici 
şopotul apelor nici prăvălirea pietrelor ce se 
rostogoleau când şi când, în adâncuri de pră- 
pastie. 

Erau absenţi. 

In toată lumea aceia ce se agita clătinân- 
du-se în încăperile casei, ca apa într'un vas, 

mai era cineva tot aşa de înstrăinată, era 
Margareta — domnişoara Bozovici — care 
cânta la pian aceiaşi bucată de Mozart pe 
care o cântase la casino. 

In faţa bufetului improvizat pe câteva me- 
se, cu cearşafurile întinse, inspectorul Zoltan, 
supraveghea ordinea şi servitoarele, oferind 
şi îndemnând musafirii să se servească. La o 
masă, Carăşel, juca cărţi cu cele două surori 
Victoria şi Iulia. Pe o canapea d-na Bur, se 
vârise în sufletul deputatului de Bozovici 
vorbindu-i mereu, în timp ce ochii acestuia 
căutau prin mulţime silueta elegantă a E- 
leonorei pe care o pierduse în braţele lui 
Alexe. 

— Este o femeie fără suflet... eu paşi fi 
putut face niciodată una ca asta, să ştiu că 
sunt iubită şi să mă uit la un altul? Nu... 
Eu sunt foarte statornică... Ei!... suspină d-na 
Bur, dacă ai putea o clipă cel puţin să pri- 
veşti în sufletul meu, abia atunci m'ai în- 
țelege... 

Deputatul se sculă de pe canapea, se duse 
la masa de joc şi așezându-se între cele două 
surori, ceru carte. Carăşel, era salvat, venise 
deputatul la timp, pierduse toate paralele. 

— Mie îmi daţi voe să mă ridic... 

— Te supără prezența mea, întrebă depu- 
tatul de Bozovici. 

— Nu, din contră, dar tocmai voiam să 
văd pe domnul inspector. 

— In cazul acesta, nu am nimic de zis! 

Pe canapea lângă soţia doctorului, se așeză 
bătrânul farmacist. 

Nimeni, din câţi fremătau în casă, nu as- 
culta muzica. 

— Margareta, cântă un tango, spuse Lizica 
şi Margareta se execută. 

In râsete şi în vorbe, casa întreagă plină de 
lumină şi voie bună, începu să se legene în 
ritmul muzicei. 

Pendula din peretele sofrageriei, bătu cea- 
sul în douăsprezece sunete de clopot ce se 
pierdură în vălmăşagul de bună dispoziţie a 
mulțimii... 

Numai Kurz auzise şi scoțând ceasul din 
buzunar îl controlă cu bătăile pendulului. 

— Douăsprezece şi Kudac... Kudac încă n'a 
venit. 

— Il aştepţi? întrebă inginerul dela cocs. 

— Da... Trebuia să fie aci să-mi aducă răs- 
punsul lucrătorilor. La dreptul vorbind nu aş- 
tept nici un răspuns, cum am hotărît aşa tre- 
buie să fie, dar... vreau să ştiu ce impresie a 
făcut, cum au primit vestea. Faptul că i-am 
lăsat pe ei să aleagă pe cei ce pleacă, trebuie 
să-i onoreze. 

— W'au ştiut până acum nimic? 

— Nu... 

— Nici wau bănuit? 

— Nu mă interesează... Kudac le-a spus de 
mai multe ori, ei însă mau crezut... Kudac 

este un om foarte inteligent. Când se ia ase- 
menea măsuri radicale, nu se trâmbiţează de 
mai înainte, totuşi trebue să faci în așa fel 
ca orişicând să poţi spune: ați fost averti- 
zați... 

In asemenea împrejurări se foloseşte omul 
şi de diplomaţie, altfel nu s'ar putea face ni- 
mic... Dacă ar fi preveniţi formal și nu așa 
cum am procedat, înţelegi, fiind mulţi, nu 
ştiu ce s'ar fi putut întâmpla. Au şi ei pute- 
rea lor... 

Nu ești psiholog deloc domnule Suru. Şi 
Kurtz, clătină capul cu neîncredere în valoa- 
rea inginerilor, pe cari îi avea. 

Lorenz, din colțul în care se găsea, privea 
lumea fără să vadă nimic. 

Iși aduse aminte de cum era altădată în 
mină, de viaţa pe care o apucase când şi-a în- 
ceput cariera şi care a durat până la venirea 
lui Kurz de când, mereu sub presiunea or- 
dinelor acestuia, a trebuit să se brutalizeze 
până îna uita că fiecare miner e un om şi 
mereu auzind cuvintele directorului, în pre- 
ţuirea pe care o făcea vorbind de muncitori, 
așa cum vorbea, că nu au dreptul la nici o 
altă stimă decât aceia care se dă necesităților 
imperioase fiziologice începuse să creadă şi el 
că aşa e. 

Sub imperiul acestor ordine şi preţuiri se 
pierduse o clipă pe el, să se regăsească în di- 
rector, iar când a revenit la ceeace era, cel 

de altă dată, cel de totdeauna, și-a pierdut 
simpatia omului roșu. Nicio înaintare, nici 
un spor de leafă, ba în două rânduri, puţin a 
lipsit să fie concediat, după ce mai înainte i 
se luase de mai multe ori leafa, drept amenzi. 

„Din şapte vagonete, unul sau două, soco- 
tite mai puţin, să împlinească mancurile...” 

— „Mancuri”. 

Abea acum înţelegea Lorenz că într'adevăr 
„sistema” era introdusă deja de mult, în aşa 
fel, că chiar dacă i-ar fi spus cineva lucrăto- 
rului că este furat, n'ar fi crezut. Fiecare ştia 
că este obligat să împlinească aceste mancuri. 

Clătină capul suspinând. Il durea în suflet. 

Se uită la director care stătea în colțul cel 
mai îndepărtat al salonului. (Era în clipa în 
care acesta își controla ceasul cu bătăile pen- 
dulului). 

Deodată, fără de veste, i se păru că afară 
plouă, că bate furtuna și freamătă pădurea, 
un moment şi muzica acoperi totul. 

La pias, Zoltan cînta Rapsodia lui List în- 
tro avalanşă de sunete puternice, grăbite în- 
tun ritm sălbatec de ceardaş.. 

Nu sa potolit muzica și huetul de afară 
din nou îi lovi urechea alternând cu muzica 
şi sgomotul din casă... 

Strigătul unei mulţimi şi urlete de năvală 
acoperi petrecerea dinăuntru. 

A tăcut pianul și a tăcut casa de parcă pu- 

stie ar fi fost, fiecare dintre invitaţi se uitau 
unul la altul fără să-şi spună nimic, nedu- 
meriţi de ce se poate petrece în noapte, ca i- 
mediat, cuprinși de panică, gândindu-se la 
incendiu, să se repeadă la ferestre, să pri- 
vească, să vadă ce Este dincolo de lumina be- 
curilor electrice în întuneric. 

Țipetele şi huiduelile spărgeau Anina. 

O mare de oameni tălăzuia în curte. Erau 
lucrătorii răsculați... era lumea celor necăjiţi 
şi alungaţi... 

Nimeni nu știa nimic afară de Kurz şi de 
cei câțiva ingineri cu cari discutase mai îna- 
inte. ` 

Pământul tot părea că se răsturnase şi se 
prăvale în adânc. 

O piatră sparse un geam şi se rostogoli pe 
parchet... alte pietre şi cărbuni urmară să ca- 
dă ca o grindină. 

Nu mai era nimeni la ferestre... 

— Ce este?... 

— Ce sa întâmplat?... 

Şi întrebărilor speriate ale musafirilor nu 
răspundea nimeni. 

Femeile au început să tremure fiecare cău- 
tând să se îndepărteze de locul unde se gă- 
seau. 

— Stingeţi luminile!... stingeţi luminile!.... 
strigă Kurz. 

Strigtăul se repetă din om în om și toată 
casa urla ca în juglă, pe toate tonurile. 

— Luminile!... Luminile!... 

S'au stins becurile şi întunericul de afară a 
căzut odată cu o grindină de cărbuni prin 
geamurile sparte, rămase ca ochiuri oarbe, 
şterse de lumină. 

Nu mai cânta pianul, nu mai dansau pere- 
chile înfirbântatesnu se mai bea și nu se mai 
discuta... Murise sărbătoarea. 

De afară se auzea clar, ca o singură voce, 
glasul mulţimii: 

— Jos directorul !... 

— Jos hoţul muncei noastre !... 

— Jos asasinul !... 

— Sunt comunişti, spuse directorul ca pen- 
tru el. 

Strigătele şi frământarea celor de-afară 
creştea de parcă toţi își puseseră în gând să 
nărue casa. 

In mijlocul minerilor, purtat de aceştia pe 
umeri, bergmaestrul Kudak, vorbea muncito- 
rilor îndemnându-i la răsbunare. 

In casă, frământarea invitaţilor era aceiaşi. 

— Aceasta e sistema d-lui director general, 
strigă indignat inginerul dela cocs... 

Afară, porţile de fier ale vilei au fost dă- 
râmate şi mulţimea începu să umple curtea. 

Inspectorul Zoltan tremura şi plângea ca un 
copil. 

— Uşile !... Ușile]... strigă cineva din întu- 
neric, cu gravitatea unui preot în faţa alta- 
rului. 

Intr'o clipă ușile au fost zăvorite şi în drep- 
tul lor se grămădi pianul şi toate mobilele 
grele, aşa ca să nu poată pătrunde nimeni. 
Directorul a anunţat la telefon compania de 
jandarmi. 

Femeile începură să plângă, iar inginerii, 
cu feţele palide de groază, tremurau, fiecare 
ferindu-se de a se recunoaște cu un altul, să 
nu-i vorbească... Le era ruşine de laşitatea lor. 

— Alexe !... strigă Lorenz. 

— Aci |... 

— Să eşim afară, să... 

— Nu, nu, nu... Nu se poate, strigară deo- 
dată toţi... 

Domnișoara Bozovici a căzut depe scaun 
leșinată. Domnul Kurz o acuza și pe ea de ne- 
trebnicia muncitorilor şi îndeosebi de a tată- 
lui ei care n'a venit cu un ceas mai de vreme 
să-i anunţe intențiile lor. 

— Am să-l ucid, striga domnul Kurz, pe el 
şi pe Kudac. In chiar clipa aceia de afară se 
auzeau strigătele: 

— Bozovici !... Bozovici, Kudac !... 

— Auzi, strigă Kurz... și dacă în momentul 
acela nu s'ar fi apropiat Alexe să o ea în bra- 
le, să o așeze pe canapea. Kurz ar fi lovit-o 
cu piciorul. 

Nimeni nu s'a îngrijit de incidentul acesta 
afară de Lorenz, toţi ceilalţi erau preocupaţi 
de ei şi de nimeni. Nu ştiau ce să facă şi cum 
să scape. 

Și pentrucă toţi se vâriseră unul în altul, ca 
oile în arşiţa soarelui pe câmp, simțeau cum 
se înăbuşă de căldură... 

— Şi nu mai vin jandarmii... ticălosul de 
Popescu, în loc să fie la datorie... 

Afară, Kudak le vorbea lucrătorilor: 

— Voi nu sunteţi vite, voi sunteţi mineri și 
viaţa voastră, este a copiilor voştri... cu mun- 
ca voastră şi a părinţilor voştri s'au ridicat 
zidurile acestea... 

— Vrem să lucrăm... Vrem pâne... 

+ Să-l ucidem.) 

— Ne-a furat... 

Și iar glasul lui Kudak, acoperea pe cel al 
mulțimii: 

— Voi care munciţi în adâncul pământului 
cot la cot cu moartea trebue să fiţi hotăriţi, 
să... 

— Jos Directorul!... 

— Ori toţi ori nici unul... 

— Josss... 

In mijlocul zăpăcelei ce cuprinsese min- 
tile şi celor de afară şi celor dinăuntru, a stri- 
gătelor ce se încrucişau ca o ploaie de săgeți, 
pătrundea în urechile invitaţiilor, odată cu 
vuetul nebuniei xdeslănţuite, cuvinte și fraze 
neisprăvite... 

— Jandarmii... 

— Vin jandarmii... 

Ochii lui Kurz se luminară de o bucurie 

drăcească, nu era însă nimeni să privească 
în ei... 

— Să-i împuşte pe toți... 

Se auzi o goarnă militară... şi imediat ordi- 
ne tăioase scurte şi tropote de bocanci... 

Mulțimea începu să huiduie... ordinele ofi- 
ţerului nu se mai auzeau... din nou goama 
începu să sune şi mulțimea să huiduiască... 

O salvă de foc făcu să cutremure cioburile 
sparte din ferestre, pocnetul răbufnind înă- 
untru ca un curent de aer... 

—  Risipiţi-vă se auzi comanda căpitanu- 
lui... Trag în plin... 

— Murim... 

— Impuşcă-l pe Kurz... 

— Houul!!... 

Din nou se auzi o comandă scurtă a ofiţe- 
rului şi curentul de aer răbufni pe ferestre 
înecând încăperea într'o salvă de foc ca ime- 
diat să se audă ţipetele mulțimii care alerga 
pierzându-se tot mai departe, tot mai departe, 
potolindu-se ca o aşezare de ape tulburi du- 
pă înecuri... 


Căpitanul Popescu, fostul mosafir al casei, 
își făcuse datoria. 

Un tunet puternic şi cerul crăpă până în 
pământ dincolo de munți, luminând pentru 
o clipă, ca o făclie uriașă, munţii, pădurile, 
casele, oamenii risipiţi, şi şase trupuri găurite 
de gloanţe, aruncate cu faţa în sus să pri- 

vească ferestrele vilei şi petecul de tărie întu- 
necată. 

O răpăială de ploaie veni să spele sângele 
celor căzuți. 


— Aceasta este sistema d-lui Kurz, strigă 
din nou în întunericul încăperei aceiaș voce 
a inginerului dela cocs, sistemă datorită că- 
reia... 

— O voi aplica mai departe, răspunse din 
partea opusă a salonului Kurz. O voi aplica 
cu atât mai mult.. In loc de treisute cincizeci 
voi da afară şapte sute şi să nu uite bestiile 
că acum e momentul să înlocuesc definitiv 
şi târnăcopul cu ciocanul de abataj. Toţi vor 
pleca, toţi... Suntem în colonia minei... Mâne 
chiar voi face uz de această putere a mea. 
Voi goni din coron pe toţi cei ce nu se vor 
supune... la nevoie, voi avea grijă şi de dum- 
neata şi de alţii... 

Nu-l asculta nimeni. 

Toată lumea era atentă la ploaia de afară 
care îi împiedica de a mai auzi ce se petrece 
dincolo de ziduri. 

Sgomoiul minerilor Pa înlocuit răpăitul şi 
vorba soldaţilor. 

— Sunt şase morţi domnule căpitan. 

-— Morți ?... 

— Da, toţi... Nici un rănit... 

Ploaia curgea pe burlane şi bătea în ţinte 

sparte intra în salon lăcărind pe parchetul 
lustruit de picioarele perechilor ce dansase 
mai înainte. 

Târziu în casa Inspectorului Zoltan şi a so- 
tiei sale Eleonora, care mai păstra în ochi 
clipa unei bucurii a cărnii, se aprinsese câte- 
va lumini sfioase. 

Mosafirii fără să-şi ia seara bună se furi- 
șau prin întuneric şi ploaie să ajungă mai re- 
pede la casele lor. 

A doua zi fluerul sirenelor dela mină şi fa- 
brica de cocs, n'a mai chemat lucrătorii la 
muncă, fumul nu se mai ridica pe coşurile 
înalte, să împânzească cerul. Roţile ascenso- 
rului dela puț nu se mai învârteau să coboare 
colivia în fundul pământului. 

Oamenii, pâlcuri, pâlcuri, prin faţa cârciu- 
melor, pe la întretăerile drumurilor, în fa- 
ţa casinoului şi pe „Corso”, o bucăţică de 
drum, lungă de vreo optzeci de metri, palnta- 
tă cu salcâmi piperniciţi, pe care se plimbau 
minerii în zilele de sărbătoare, în picioare 
sau pe băncile de scânduri îngropate în pă- 
mânt, vorbeau despre cele petrecute, ce au 
făcut şi ce vor mai face să poată intra în 
drepturile lor socotite egale pentru fiecare 

La şase case zăbranicul negru flutura în 
poartă iar înăuntru lacrimi și vaier. 


In ajun, seara, când Kudac le adusese ves- 
tea concedierelor de oameni, de data aceasta 
cu seriozitate şi cu destulă părere de rău, nu 
ca în trecut când le vorbea cu înţeles şi fără 
de înţeles spunându-le că ei singuri trebue să 

hotărască de soarta a trei sute cincizeci de 
camarazi, a fost un moment de linişte, o amu- 
tire generală, ca în faţa unei nenorociri co- 
mune ce nu dă răgaz nici de a suspina. 

Nimeni n'a putut scoate o vorbă, se uitau 
unii la alţii şi în ochii fiecăruia strălucea 
spaima. 

— Fi ce ziceţi, întreba Kudac. Care este 
răspunsul vostru ?... Haide, fiţi oameni!... Ho- 
tărîți-vă... Eu n'am nici o vină... Voi sunteți 
stăpâni... de răspunsul pe care îl dați, se lea- 
gă soarta voastră... 

Kudac se aşeză la masă şi plecă capul spri- 
jinindu-şi fruntea în mâni. Muncitorii cari 
până atunci îşi trecuse prin faţa minţii toate 
grijile şi nevoile unei vieţi, se treziră la cu- 
vintele acestuia şi într'o clipă, ochii lor se a- 
prinseră de ură contra omului care le vorbise 
şi isbucniră, ca unul singur, întrun „hui- 
de-o !...” 

— Ruşine să-ţi fie, om plătit din sudoarea 
noastră, ticălos care ai venit să arunci întâi 
sămânţa vrajbei şi apoi a nenorocirei... 

— Om de nimic!... 

— Huideooo!... 

— Ticălosule! 

— Afară trădătorul!... afară!... 

Intr'o clipă toată mulţimea aceia de oameni 
care mai înainte părea împietrită, începu a 
fremăta şi a se mişca într'un sgomot asurzi- 
tor... 

Toţi vorbeau, toţi strigau, toţi simțeau cum 
se apropie de fiecare din ei nenorocirea. 

Oană, oberşteigherul care nu se gândise 
numai la el ci la toţi ceilalţi pe feţele cărora 
citea necazul nenorocirei ce-i paşte, cuprins 
de furie contra bergmaestrului care a putut 
să primească o asemenea însărcinare de gâde 
al muncitorimii, ridică mâna şi cum era a- 
proape, îl lovi peste ochi... 

— Câne.|... deschide ochii?... ce ai făcut?... 

Intr'o secundă minerii se grămădiră, fieca- 
re să lovească, şi lar fi omorâa dacă aceiaş 
mână a lui Oană nu i-ar fi împiedicat. 

—Afară canalie!... Tu nu mai faci parte 
din familia noastră. 

— Afarăl... 

Braţele muncitorimii se agitau amenință- 
toare. 

— Lăsaţi-mă să vorbesc spuse Kudac. 

— Afară trădătorul. 

— N’am trădat pe nimeni... 

— Nu mai ai ce vorbi, ai vorbit destul, des- 
tul... Ne-ai omorât pe toţi. 

— Sunt nevinovat... lăsaţi-mă... vreau... 

—-- Să iasă!... Afară... Trădătorul... Sluga di- 
recţiei... Spionul... 

Din toate părţile strigătele curgeau ca 
ploaia. 

Kudac începu să plângă rugându-se să-l la- 
se să le spună câteva cuvinte. 

— Omorâţi-mă apoi, dacă voiţi dar îngădu- 
iți-mi... 

— Mineri! strigă Oană, bergmaestrul vrea 
să se desvinovățească, sunt de părere... Ier- 
tarea noastră să o ştii Kudac, că nu vei avea. 
Un tovarăş de muncă, unul ca tine care a îm- 
bătrânit îni mină, trebuea să se gândească 
mai mult la ce face... Nu să fii tu acela care 
să primeşti, să vii, să ne spui ceeace el sin- 
gur, măgarul de director, n'a avut curaj. 

Apoi întorcându-se către cei mulţi, urmă 
pe un ton poruncitor: 

— Linişte!... Făceţi linişte ca să auzim cu 
toţi... 

Apoi se uită la fostul prieten şi camarad. 

— Vorbește! 

Kudac se urcă pe o masă. 

— Ai putea să stai şi jos strigă lurim... te 
cunoaştem... 

— Aveţi dreptate... sunt o canalie... Sunt o 
canalie pentrucă am promis să viu aci, pen- 
irucă... 

— Destul!... ştim că ești o canalie... Alt- 
ceva... 

— Afară!... 

— Să tacă!... 

Din toate părţile sălei, sburau cuvintele 
grele ca pietroaiele. Unul l-a înjurat, un altul 
i-a aruncat în față restul de bere dintr'un pa- 
har... 

— Incă ai curajul să mărturiseşti... 

— Lăsaţi-l interveni din nou Oană, în timp 
ce Kudac își ştergea faţa, vorbind: 

— Bine aţi făcut de m'aţi primit aşa, bine 
faceţi... dacă m'aţi omori mai bine ar fi. Aţi 
dovedit ceeace de mult știe lumea că minerii 
sunt mai presus de toți ceilalți muncitori... 
Da, sunteţi dintr'o bucată, sunteţi oameni şi 
ştiţi ce vreţi chiar atunci când acolo, în fundul 
pământului vă așteaptă moartea mai înainte 
de vreme. M'a lovit Oană peste ochi și ochii 
mei s'au deschis să vadă ceeace de douăzeci 
de ani n'au văzut, nici pe galerie, nici afară, 
nici în familie şi nici în societate. Am orbo- 
căit în întuneric ca sobolul, iar când am în- 
cercat să văd mi-a fost ruşine de mine, am 
închis ochii şi m'am depărtat să nu văd lu- 
mina... 

Am avut o femee... 

— Nu vrem povești. 

— Nu știu ce spun... nu știu dacă mă în- 
țelegeţi dar... şi Kudac începu să plângă, ca 
să continue apoi în cuvinte rupte de suspine, 
ca un copil bătut. 

— Dacă voi... aţi hotărât spânzurătoarea... 
pentru director... în numele căruia, adineaori, 
m'am aflat aci... sunt gata... sunt gata eu, cel 
întâi... care să-i leg ștreangul... 

Omul acesta a distrus viața în mine, omul 
acesta mi-a furat femeea, m'a făcut robul lui, 
iar acum, știind că supărarea voastră nu va 
cunoaște margini, m'a dat ei, aşa cum arunci 

o bucată de carne în gura leilor flămânzi... 


Omul acesta a ştiut că odată cu concedierea 
voastră, voi plăti cu capul poruncile lui. 


Mineri, voi care vă scuipaţi plămânii, odată 
cu praful de cărbune şi cari uitaţi amarul 
vieţei acestea de câne, atât cât ţine puterea 
alcoolului din pahar, voi cari trăiţi trei părți 
din viaţă în noapte şi numai o parte din ea 
în lumina zilei, voi cari nu cunoaşteţi stră- 
lucirea soarelui și cari nu ştiţi când se îm- 
bracă natura în verde şi nici când se usucă, 
asemeni trupurilor voastre, vă cer ertare de 
păcatul pe care lam făcut venind aci, eu cel 
mai necăjit între toţi, să vă amărăsc ca ni- 
meni. 

Am vrut să vă trezesc... şi vam trezit... Nu 
v'am spus deodată și v'am spus de mai multe 
ori... Nu vă puteam vorbi deschis pentru că 
atunci n'aşi mai fi fost aci. 

Dacă vreunul dintre voi nu-mi va da erta- 
rea pe care o cer, voi ispăşi păcatul pe care 
lam făcut, aci în faţa ochilor voştri, dar, dacă 
într'adevăr iubirea de oameni, iubirea care 
ne înfrățeşte pe toţi laolaltă, iubirea pe care 
a  propovăduit-o Isus.. Nu râdeţi!... faceţi— 
vă-ţi cruce... 

— A înebunit, spuse cineva din mulțime. 

— Mi-e milă de el tată, îi şopti lui Oană, 
fiu-său... De ce Vai bătut?... 

Oană îşi frământa mânile... Oană tremura 
nemai putând să se stăpânească. 


www.dacoromanica.ro 


VIERMII PĂMÂNTULUI 139 
EN ALA OR RI CR O E E ACER, 


— De ce l-ai bătut tată?... săracul... 

Şi Oană strigă cu ochii plini de lacrămi: 

— Iartă-mă Kudac... am fost nebun, n'am 
ştiut ce fac... iartă-mă... 

Cineva din uşa cârciumei spuse pentru cei 
mai apropiaţi: 

— A băut... sa îmbătat... 

Minerii se întristară ca în faţa unei nenoro- 
ciri, nu-i mai ura nimeni, îl iertase toţi, afară 
de câţi-va care erau mai împovăraţi de greu- 
tăţi şi care se aşteptau să fie scoşi din lucru: 

— Pedeapsa lui Dumnezeu... 

— Nici n'am înebunit, nici n'am băut, iar 
dacă am băut n'a fost nici vin, nici rachiu ci 
a fost otrava care... 

— Săracul... 

— Nu ştiu să vorbesc, dar priviţi la mine 
şi înţelegeţi voi ceeace nu pot să spun... 

Am fost umilit și am fost batjocorit de el, 
marele meu prietenvşi de şi mai marele vo- 
stru vrăjmaş, Kurz... 

— Să-l ucidem... 

— Ticălosul... 

— „.m.a orbit pe mine şi va furat pe voi... 
De ani de zile vă fură... râşnele pe cari le dă- 
deaţi drept lipsuri, erau furate... mă ţinea 
strâns şi mă făcuse unealta lui... zicea el: „l'a 
toate minele, pretutindeni se face la fel... 
ăsta este câștigul...” Iar când mi-a dat lecţii, 
de cum am să vă anunţ concedierea, din cele 
şapte râșne spunea că va mai trage două... 

— Jos cu el... 

— Jos hoţul muncitorimii... 

— Ruşine... 

— Să-l spânzurăm... 

Şi toată lumea din cârciumă începu să se 
miște ca valul. Ameninţările şi cuvintele de 
ocară se loveau de păreţi și se întorceau să 
cadă din nou în mulțimea care le urla pe uși, 
pe ferestre, afară, să audă Anina toată... 

Soare şi Ilieş vorbeau între ei, unul dârz, 
celălalt cu desnădejde, cel dântâi avea cinci 
copii, al doilea avea trei şi câte trei bolnavi 
la Sonmerfrisch. 

— De ce să ne gonească?... 

— De ce?... 

De la clipă la clipă, sala căpăta tot alte în- 
făţişări. Când gălăgioasă ca în preajma unei 
revoluţii, când liniştită și resemnată, temă- 
toare de cele ce se vor petrece, ca din nou să 
fiarbă în strigăte: 

— Tâlharul... 

— Jos... 

— Nimeni nu intră în mină... 

— Nimeni... 

—- Să ni se dea ce ni s'a furat... 

— Să-l băgăm în pământ... 

— Ori murim, ori... 

— Bravo Kudac.... 

— Bravo... - 

A strigat unul apoi altul şi altul până ce 

toată sala a început să proslăvească pe Ku- 
dac... 

— Să trăiască bergmaestrul... 

— Moarte directorului... 

— Kudac... dacă ai spus adevărul eşti su- 
fletul nostru... 

— Adevăr am spus... 

Nu se mai putea auzi nimic, zadarnic a 
încercat Oană să vorbească nu sa putut. 
Toată lumea se mişca spre uşi... 

— Să mergem... 

— Să mergem să-l prindem... este la 
Zoltan... 

— La inspector... 

— Petrece... 

Să mergem... 

Cât ai număra până la o sută, se goli sala. 
Muncitorii încorporaţi ca soldaţii întrun marş 
de paradă, într'un şir nesfârşit, se pierdură 
în noapte spre casa în care se petrecea, se 
cânta se dansa. 

Timpul se apropia de cântatul cocoşilor. 

Se abătuse furtuna asupra pământului să 
curețe locul de gunoaie, să le ducă departe, 
să le piardă... 

— Moarte lui Kurtz... 

— Trăiască Kudac... 

— Trăiască domnul bergmaestru... 

In fruntea întregei legiuni muncitoreşti, 
biată de alcool şi necaz, Kudac călca mai 

sus și pasul apăsat, aşa cum nu călcase nici- 
odată până atunci în viaţă. 

— Kudac!... 

— Kudac... 

— Trăiască Kudac... 

— Jos... 

Când a ajuns acasă, Alexe era ud până la 
piele. Ploaia nu încetase o clipă să cadă ca 
vărsată dintr'o butie uriașă, făcând râuri ce 
veneau din munte, înspumate și gălăgioase, 
şerpuind, să lăcărească prin gropi și să se 
piardă în întuneric în șuvoaie. 

Vântul sufla cu putere, lua apa şi o lovea 
în sfârcuri de biciu, de tot ce-i eșea în cale: 
de pomi, de case, de munți şi de oamenii rari, 
ascunși în nopate, ce căutau să-și afle scăpa- 
rea pe la case. 

Printre aceștia, tânărul inginer cu capul 
plecat în jos, cu mânile legănate pe lângă 
trup, de parcă umbla pe galerii, grăbea și nu 
grăbea să ajungă. 

Şirurile de apă ce se prelingeau pe bor- 
durile pălăriei îi udase faţa și cum privea me- 
reu în jos să ghicească, mai mult, locul unde 
calcă, nu avu vreme să se uite înapoi, să 
vadă pe ceilalţi invitaţi cari, ca şi el, se stre- 
curau prin ploaie. 

Toată lumea se reducea la doi pași în ju- 
rul lui din cauza întunericului şi a pânzei de 
apă ce se desfășura ca dintr'o trâmbă. 

Urcând scările se scutură ca un câine ud, 
deschise uşa şi intrând în cameră, lăsă urme 
pe parchet ca o umbrelă. 

Se desbrăcă până la piele, se schimbă, puse 
hainele în cuer, în sală, iar sub ele un lighean 
în care avea să se scurgă apa în picături me- 
talice, toată noaptea. 

Se culcă. 

Ar fi vrut să gândească la cele petrecute... 
Na fost chip... In capul lui se învârteau, în- 
trun amestec de neînțeles, odată cu momen- 
tele de dragoste şi petrecere, urletele mun- 
citorilor, geamurile sparte, bolovanii de pie- 
tre ce veneau pe ferestre, spaima celor din 
casă, întunericul brusc de la lumina orbi- 
toare în care se învârtise până atunci şi tot 
complexul acesta de viaţă nebună ce-l îm- 
piedeca să lvadă şi să-şi explice ce se în- 
tâmplase... 

—- Ce femeie!... Dar de ce toate acestea?... 
de ce?... şi tocmai aseară când... 

Nu ştia nimic, nimic nu aflase în casa cu 
mosafiri din care plecase ca un hoţ tăinuit de 
întuneric... 

— Femeile plângeau... Margareta a leşi- 
nat... Cineva a vorbit de sistema de la mi- 
nele din Silezia... a răspuns un altul... Ce a 
răspuns?... ce a răspuns?... 

Nu-și mai aducea aminte. 

Cum sta întins în pat părea o scândură 
mișcată de valuri... Muzică, dans vorbe, vin... 

— Şi totuşi nu înţeleg ce femeie este Elco- 
nora... Preą-ma iubit, prea mi-a dat tot... 
prea am fost al ei aşa ca un bastonaș de 
„rouge” sau un pufuleţ de pudrieră... 

Il cuprinse frigul, începu să tremure... Stin- 
se lumina depe noptieră şi se înveli cu pla- 
puma ca în toiul iernei. 

Afară, în sală, cădeau picăturile rare de 
apă din hainele ude, lovind tinicheaua în ca- 
denţa leneșă a unui cântec monoton. 

Nu putea să doarmă... 

Când şi când cerul se spinteca în fulgere, 
luminând pentru o clipă încăperea, ca apoi 
să se facă şi mai negru întunericul... 

Işi aduse aminte de tabloul lui Henner, de 
sărutările Eleonorei şi simţi căldura piepţi- 
lor ei în care se sufoca... 

A fulgerat... s'a aprins încăperea pentru o 
clipă... Intre capul femeii şi al lui, se înteţi 
negrul orb al nopți cu tunetele ce i se spăr- 
geau în urechi. 

„La moarte!... Tâlharul...”. 

li ardeau buzele, sărutul femeii perzista 
încă... Se gândi la ea, se gândi la celelalte şi 
stins, îndepărtat părea că aude încă acordu- 
rile pianului... 

— Ciudat... în seara aceasta am fost aman- 
tul tuturor... Toate m'au iubit, toate mi-au 
strâns mâna, toate mi-au zâmbit şi fiecăreia 

i-am simţit respiraţia caldă a buzelor odată 
cu mirosul cărnei și parfumul părului... Băr- 
baţii vedeau, înțelegeau și nici unul nu mi-a 
spus nimic... 

Afară ploua mereu... 

„Jandarmii...!” „Kudac”... „Kudac...”. 

Şi somnul l-a furat purtându-l în vis, pe 
ape nesfârșite, plutind pe o coajă de nucă, 
cu capul plecat la pieptul domnișoarei Mar- 
gareta Bozovici care cânta la pian... 

Valurile apei neastâmpărate, îl udase tot, 
ca pe o cârpă... 

De dimineaţă s'a dus la mină și la mină n'a 
găsit pe nimeni. Porţile închise şi în faţa lor, 
ca în faţa unei cazărmi, patrulau jandarmii. 

Prin sat, la fel. Pretutindeni se vedeau sol- 
daţii atunci aduşi de la Oraviţa. 

Sunau goarnele în Anina că să le răspundă 
cele din Stejerdorf. 

Manevră... 

Muncitorii, toţi îmbrăcaţi în haine de săr- 
hătoare, străzile liniștite, iar prăvăliile în- 
chise ca în zi de Paști. 

Alexe se îndreptă spre Lorenz... 

Ar fi vrut să vorbească de cele petrecute 
în ajuns, de femeiile de aacolo, de tot ce sim- 
tise, de geamurile sparte şi întunericul ce a 
urmat sărbătoarei... 

Fără să-şi dea seama, buzele lui rostiră nu- 
mele aceleia ce-l stăpânea încă: 

— Eleonora... 

Sa oprit în loc, a stat așa, fără să gån- 
dească la nimic, privind în gol o serie de 
litere de foc ce se apropiau şi creșteau să 
scrie luminos: 

„Eleonora...” 

Nu Pa găsit acasă pe Lorenz. 

A trecut pe la casino cu acelaşi gând şi 
wa intrat. 

Minerii așezați pe la mese sau în picioare, 
pe lângă ziduri, umpleau sala până la ultimul 
loc așa că nu ar mai fi putut intra unul peste 
ceilalţi... 

Kudac era pe scenă şi vorbea: 

— Tot Kudac... îşi zise Alexe şi plecă să 
respire în voe... Il obseda femeia cu părul de 
aur. 

La cârciuma lui Precup alţi mineri, tot 
aşa de mulţi, cari ascultau pe oberşteigherul 
Oană, urcat pe două mese să le vorbească. 
La Tudose, la fel. Vorbea Gheorghe. Numele 
lui Kudac se pronunţa pretutindeni și de toţi. 
Se mişca printre oameni în fel şi chipuri, ca 
un diavol. „Kudac a spus...” „Kudac pe 
care...” „Kudac vrea...”. 

De pe drumuri, din toate părţile, veneau 
mineri să îngroaşe rândurile celor mulți, să 
împlinească grâdina casinoului şi locul din 
fața celor două cârciumi care nu văzuseră 
atâta lume în bătătură, de când se ştia om 
în Anina. 

Şi lucrătorii veneau, veneau să umple mai- 
danul închis anume, pentru jocurile sportive 
unde tineretul muncitor, asemeni părinţilor, 
se înflăcărau ţinând discursuri... 

De cum plecase de acasă, Alexe auzise cu- 
vântul „grevă” de sute de ori, de mii de ori, 

era pe buzele tuturor, era în aer, era în cer, 
pe pământ... L'a auzit, la pronunţat şi el şi 
nu i-a înţeles însemnătatea, n'a ştiut ce se 
întâmplase... Umbla pe drum ca un lunatec, 
uitase de Lorenz și uitase de seara din ajun 
când, deodată se lovi piept în piept, cu 
oberşteigherul Oană înconjurat de zeci de 
mineri printre cari l’a văzut pe Bozovici, Iu- 
rim, Vătăşel, Soare... Pe toţi îi ştia pe nume, 
erau oamenii lui de toate zilele cu cari se în- 
tâlnea pe fronturile de lucru. 

— Donimule Inginer, dumneata eşti tânăr... 
trebuie să fi cu noi, greviști... Cu noi e drep- 
tatea și nu cu măgarii de-acolo... şi cu mâna 
ridicată arătă ameninţător spre zidirea mare 
cu etaj pe frontonul căreia scria cu litere 
negre, mari: „Direţiunea”. 

— Cu voi sunt, răspunse Alexe, gândind 
la munca de toate zilele unde se găseau la 
olaltă... Cu voil... 

In clipa aceia, pe şosea trecea domnișoara 
Bozovici... Alexe îşi scoase pălăria să salute 
când toată mulțimea lucrătorilor strigă în- 
trun singur glas: 

— Trăiască domnul inginer Alexe!... 

— Trăiască greva... 

— Trăiască ingineriii!... 

— Trăiască domnul Alexe, strigă domni- 
şoara Margareta fluturând o batistă... 

— Trăiască mineri... 

Alexe, aproape că se  înspăimântase. Oa- 

menii se repeziră la el şi-l ridicară pe braţe 
purtându-l aşa ca pe un conducător. Alţi mi- 
neri se adunară şi pâlcul începu a creşte sgo- 
motos... S'au ivit jandarmii şi muncitorii au 
trebuit să se desfacă din grămadă câte patru, 
patru... Unii nu voiau să plece, soldaţii însă 
cu arma la mână și crunţi ca în războiu, înţe- 
pau cu vârful baionetei pieptul celor slabi şi 
mulţi. 

A vorbit Alexe cu comandantul lor, a vorbit 
muncitorilor şi linişte s'a făcut... 

Pâlcul de oameni s'a adunat din nou şi a 
plecat să se întrunească cu ceilalți... 

— Sosesc şi eu, a strigat Alexe şi oamenii 
au răspuns: 

— Uraa... 

Simţise ca o înviorare în tot trupul, își 
dădea seama că este cine-va... Uitase că e 
tânăr, că e proaspăt venit în mină, că are o- 
bligațiuni faţă de maică-sa şi uitase de parcă 
niciodată nu stătuse la aceiași masă cu direc- 
torul. Era un altul... 

Intrun colţ de minte îi străfulgeră imagi- 
nea ştearsă a unei gravuri, văzută în copilă- 
rie, care reprezenta pe Valter Mărăcineanu 
împlântând steagul biruinţei pe redută... 

Işi încordă muschii... puterile îi creşteau... 
era fier... 

Și el, omul visător de altădată, făptura sla- 
bă de cu câteva clipe mai înainte, cu forţe 

nebănuite, se vedea în fața unei armate, de 
muncitori... 

Se despărţise de cei mulţi și îi părea rău 
că nu sa dus cu ei. Işi făgăduise lui şi făgă- 
duise lor că se va înapoia să-i urmeze. Le-a 
spus că are treabă acasă şi acasă n'avea ni- 
mic de făcut, totuşi plecă să ajungă mai re- 
pede şi tot aşa de repede să se întoarcă. 

Urcă scările, deschise şi intră. Roti ochii 
de jurimprejur în  odae, aprinse o ţigară, 
trase câte-va fumuri şi o aruncă, şezu pe 
scan și aşteptă să treacă vreme de câte-va să- 
rituri ale minotarului. 

Era nervos, tremura şi ticăitul ceasului pă- 
rea că amuţise. 

— De ce întârzâi?... 

Se sculă, se duse la fereastră şi privi a- 
fară... 

Uşa se deschise şi intră Lorenz împreună cu 
Ionescu și imediat după ei aproape toţi cei- 
lalţi ingineri de la puţul central. 

— Trăiască greva, strigă Lorenz și scoțând 
şapca o svârli în tavan... Trăiască muncitorii 
şi să ne trăești tu, Alexel... Casa puţin în- 
căpătoare pe care o locuia, goală de mobile, 
suna ca o ladă la strigătele inginerilor... 

— Avem o grevă care putea să lipsească, 
spuse Lorenz şi scuipând în aer, își strâmbă 
fața cu dispreţ, ca imediat să continue: 

— Dar dacă o avem, o vom ţine până ce 
se va face dreptate oamenilor, nu noi am 

voit-o şi domnul director... Porcărie... după 
ce îi fură... Toţi oamenii puteau să rămână 
pe loc... Ticălosul... Nu e nici un păcat dacă 
Par împușca cineva, ca pe un câine... Eu... 
Hm... Bravo Alexe, să trăeşti!... 

Lorenz amesteca ideile şi cuvintele, tre- 
când de la unele la altele fără nici un şir, 
nu-şi putea stăpâni revolta. 

— Trebuia să facă săptămâna de lucru de 
şase zile sau chiar de cinci, dar nu să dai oa- 
menii afară din lucru în preajma iernei, după 
ce, ani de zile, i-ai furat munca... Ptiu!... şi 
din nou scuipă Lorenz, aprins la faţă ca apoi 
obosit să stea pe scaun atât cât i-a trebuit 
să respire odată, şi să sară în sus de trei ori, 
strigând: 

— Trăiască greva! 

Și înt”un moment de expansiune rară, cu 
ochii plini de lacrimi cuprinse cu amândouă 
mâni de gât pe Alexe şi îl sărută: 

— Te-am văzut și îmi pare bine că ai fost 
dumneata acela care cu curajul tinercței ici 
apărarea muncitorilor... Eu sunt slab... nu am 
putere, dacă m'aşi avânta cred că ași muri... 
Sommerfrisch-ul ma făcut bun numai pentru 
mină, nu şi pentru viață... Uite, doar ce am 
strigat niţel mai tare și glaslu mi se stinge... 
Alcxe era nerăbdător să plece. 

— Te grăbeşti?... 

— ? 

— Vreau să-ți vorbesc... tu nu știi ce sa 

discutat aseară de către director... Sunt lu- 
cruri pe cari trebuie să le ştii... Eu nu le-aşi fi 
crezut niciodată cu putinţă... Ascultă!... 

Lorenz povesti tot ce auzise dela Kurz, pe 
când Alexe roşea în obraji la pornirile sen- 
zuale pe cari i le da Eleonora. 

— Trebuie ca cineva să fie nebun numai 
la gândul că poate fura munca cuiva şi cl a 
făcut-o şi el hotărâse ca odată cu concedie- 
rile, celor rămaşi să le mărească cota de 
„manc”, să-i fure mai departe şi pentru cei ce 
plecau, iar pentru îndeplinirea acestei mon- 
strozități a crezut că îşi va găsi omul în tine. 

— In Alexe?... întrebă inginerii ceilalți. 

— Da. 

— Nu şi-a găsit omul. 

— Spunea el că ori cc inginer tânăr şi în 
deosebi cel mai nou venit în mină, ca să fie 
pe placul administraţiei, ca să câștige stima 
direcţiei şi să-și asigure locul pentru viitor, 
face tot ce i se cere... şi ţie i-ar fi cerut să 
furi, aşa cum lui Kudac i-a cerut, acum în 
urmă, să învrăjbească. 

— S'a înşelat, răspunse greoi Alexe, s'a în- 
șelai. Dacă sar fi gândit la aceasta n prima 
zi a venirei mele aci, poaie că aşi fi făcut-o. 
ași fi făcut-o crezând că îmi îndeplinesc un 
serviciu care nu dăunează pe nimeni, bine- 
înțeles dacă totul ar fi fost aşa de bine aran- 
jat ca nici odată să gândesc sau să înţeleg că 
ceeace fac c o josnicie, acum însă, acum când 

cunosc toate amănuntele și ale muncei și ale 
intenţiilor lui și a tot ce a făcut până acum. 
nu, niciodată... Știu preţul pânei pe care eu 
însumi o câștig ca și cei mulți... 

Mai de grabă... îmi tai mâinile. Am în- 
văţat să mă uit la soare, iar când lumina lui 
îmi lipsește, la adânc, mă încălzesc în suflet 
cu fiecare licărire de lampă şi fiecare bro- 
boană de sudoare ce alunecă pe trupul încor- 
dat al căutătorului de cărbune. 

Am învăţat să renunţ la viaţă din prima 
zi a venirei mele aci când am știut că roţile 
puțului se învârtesc să coboare colivia cu 
oameni la adânc şi din clipa în care am 
fost la Sommerfrisch, în dumineaca aceia de 
petrecere, când am privit umbrele diafane ale 
vieţei, pășind pe prundișul aleilor printre. 
„chaislongues”-uri, ca foi galbene ce pluteau 
pe faţa liniştită a unei ape ce o încreţea sbo- 
rul rândunici... Acum, uitându-mă la dum- 
neata, cu alţi ochii de cât aceia cu care te-am 
văzut în tren, ştiu ce mă aşteaptă înnainte de 
jumătatea vieţei... 

Pentru cele peste cinci mii de suflete ce 
trăim în ocrotirea acestor munţi, am învăţat 
să fiu om... 

Apoi, deodată, hotărît ca şi cum pierduse 
vreme îndelungată, își aduse aminte că tre- 
buie să plece. 

— Mă duc... ne aşteaptă... Cine vrea să vi- 
nă?... Dumneata știu că mă însoţești, îi spuse 

lui Lorenz şi luându-l de braț se îndreptă 
spre uşă. 

Inginerii camarazi, cari tot timpul tăcuse 
ca mobilele încăperei, au tăcut mai departe. 

Când au ajuns în drum se auzea de de- 
parte strigătele muncitorilor: 

— Trăiască greval!... 

— Greva... 

Sala casinoului unde duminicile şi sărbăto- 
rile sc adunau mincrii să uite necazurile vie- 
ţii, ascultând concertele uşoare de vioară şi 
pian sau corurile alcătuite din ai lor, sala ca- 
zinoului unde de multe ori, la un pahar cu bă- 
utură şi-au spus păsurile tovarăşii de echipe, 
sau unde toţi, adunaţi, tremurau ştiind că pe 
deasupra capetelor lor, flutură o nouă măsu- 
ră de restricţie, fie scăzându-se salariile, fie 
scăzând zilele de lucru, sala primitoare ca un 
cămin al celor mulţi, era ticsită de lume ca un 
stup înainte de a roii. 

Asemeni albinelor ce sbârnâie din aripi în 
uşa stupului, muncitorii se mișcau, eşind să 
respire aerul curat de afară, sau intrând să 
asculte vorbitorii cari se perindau pe aceiași 
scenă, de unde altădată le venea încântarea 
de o clipă, odată cu sunetele vioarei sau ale 
pianului care, acum odihnea cu capacul ridi- 
cat şi coardele prăfuite, aruncat deoparte ca 
o mobilă scoasă din uz. 

Când a intrat Alexe, sa uitat în urma lui 
să vadă cine mai vine și din câţi plecase de 
acasă, numai era decât unul singur; Lorenz. 

Oamenii le-au făcut loc uitându-se la ei ne- 
păsători ca şi cum sar fi întrebat: „ce caută 
mărimile administrației, printre noi ?” 

Alexe înainta greu să ajungă în faţă. 

In momentul acela, minerul care vorbise, 
îşi încheia cuvântarea în strigătele mulțimei: 

— Trăiască greva !... 

Câteva clipe tropăiră picioarele pe scân- 
duri, se bătea în palme și lumea se agita cu- 
prinsă de nebunie. Din toate părțile sălei stri- 
gătele se adunau să spargă plafonul... nu se 
mai cunoştea om pe om, toți erau unul. 

Un alt miner se apropie de rampa scenei 
cu o lampă în mână și făcând ochii mari, a- 
plecându-se de mijloc, de par'că sar fi găsit 
pe frontul de lucru, se uita cercetător în sală. 
ca altădată Diogene. 

— Caut un om... Ne trebue un om... Cap şi 
suflet... 

Şi cel de pe scenă, cu lampa întiusă înain- 
tea lui, să-i lumineze calea, adâncea sala cu 
ochii. 

— Unde ne sunt inginerii ?... 

— Nu ne trebuiesc... Avem pe Kudac... 

— Kudac!... 

— Pe Oană, Pandrea, Vlaicu din Bozovici, 
avem destui... 

— Avem pe-ai noștri... 

Dă-te jos Iurim, aci nu suntem la adânc să 
umbli cu lampa, suntem sus... e lumină... 

— Alexe | strigă Oană, Alexe e cu noi... e 
aci.. vine... Trăiască Alexe... 

— La o parte, la o parte... faceţi loc... 

— Să trăiască domnul inginer... 

Alexe abea se putea mişca frecându-se de 
cei mulţi cari cu ochii luminaţi de bucuria u- 
nei noui speranţe îi strigau în urechi: 

— E cu noi)... 

— Să trăeşti... 

— E miner.... 

— E al nostru... 

— Faceţi loc... loc... 

Ajuns în faţa scenei, un grup de muncitori 
au pus mâna, l-au ridicat pe braţe, și mai îna- 
inte de-al pune pe scenă, l-au arătat mulți- 
mii ca pe un bulgăre de aur. 

— Acesta e... 

Din nou mulțimea începu să strige, să a- 
plaude și să bată din picioare făcând să tre- 
mure toată încăperea, ca sgâlţâită de diavoli. 

Mânile se agitau, se aruncau pălăriile în 
sus de bucurie, iar femeile, soțiile minerilor, 
îşi deslegau barisurile depe cap, să le fluture 
strigând şi ele: 

— Bine ai venit ! 

— Bine ai venit! striga sala toată... 

— Bine ai venit, apărătorule!... 

După Alexe, ca umbra ce sc ține de om, 
înainta greu, suflând de oboseală, Lorenz. 

— Trăiască domnul inginer Lorenz. 

— Lorenz... 

— Bravo... 

— Trăiască inginerii... 

Mânile se agitau mereu și strigătele numai 
conteneau. 

— Jos Directorul!... 

— Afară câinele... 

— Asasinul... 

— Bravo Alexe!... Bravo Lorenz, voi sun- 
teţi oamenii care ne trebuijţi... 

— Ural... 


— Linişte!... strigă glasul lu Kudac. 

— Liniște... 

— Ssst!... ssss... SSS... 

Și sala se potoli de parcă goală ar fi fost. 

— Fraţilor!... începu Alexe, n'am venit în 
mijlocul vostru nici să vă înrăesc, nici să vă 
înbunez, am venit să ne sfătuim împreună... 
am venit la ai mei. 

N'am venit în numele nimănui, nici de aci 
din sală, nici. din afară, ci am venit în nu- 
mele părinţilor şi copiilor voştri, sutelor și 
miilor de mineri de la cari aţi învăţat să 
trăiţi aceiaşi viață fără de noroc, muncind 
pentru alţii... 

— Ural... 

— Aşa este... 

— Bravo!... 

Şi lumea bătea în pălmi cât putea. 

— „. sa spus despre noi, minerii, că sun- 

tem „viermii pământului”, ei bine, de viermii 
pământului şi de  pasările cerului poartă 
Dumnezeu grijă... Viermele are dreptul la 
viaţă şi dreptul acesta este al vostru, dreptul 
acesta vrea să vi-l fure azi, aşa după cum va 
furat munca de până acum. 

— Bravol... 

— Jos directorul!... 

— Să-l ucidem... 

— EI este acela care cel dintâi ar fi trebuit 
să plece urechea la fiecare cuvânt al vostru, 
căci fără de voi, nici el şi nici unul dintre a- 
cei ce alcătuesc administraţia acestei mine, 
war fi putut să trăiască. 


— Aşa estel... 
— Bine vorbeşte... 
— Jos... 


— Deasupra capetelor voastre stă ridicată, 
aşa ca să vă strivească, bocanca directorului, 
cu toată puterea pe care o reprezintă bogă- 
ţia... 

— Capitalul... 

— Jos Capitalismul... 

— Capitalul, după cum bine spuneţi voi, 
urmă Alexe... Să nu se uite însă un singur lu- 
cru, dacă băncile constituese un capital ce se 
poate închide într'o ladă de fier, să fie cât 
mai bine păzit, capitalul vostru este înmiit 
de mare, netăinuit şi reprezintă însăşi viața 
pe care fiecare dintre voi, atunci când scobo- 
rîți în mină, o puneţi contribuţie, fie scuipân- 

du-vă plămânii, fie otrăvindu-vă sufletul cu 
gaze sau când ieşiţi afară cu înșelătoarea ilu- 
zie a unei puteri pe care o dă băutura... Ca- 
pitalul vostru este viaţa însăşi pe care vor să 
o închidă cei nesătui nu ca pe aur, în casele 
de bani, ci în încăperea a patru scânduri. 

— Aşa este. 

— Bravo... 

— Ura... 

— „iar dacă în societățile bancare, drep- 
tul celui mai tare se dovedeşte prin bogăţia 
arginţilor, atuncea bogăţia voastră este mina, 
este munca şi acel capital care curge în vinele 
voastre care se cheamă sânge şi care pus în 
cumpănă atârnă ceva mai greu decât o ac- 
țiune. 

A voastră este mina şi voi trebuie să vă bu- 
curaţi de sporul muncei, nu ei... 

— Trăiască... Ura... Aşa este... 

— Ei au pus banii şi voi ați pus viaţa... 
Dacă banii lor au sporit, viaţa voastră se 
curmă azi, tot aşa ca a părinților voştri eri. 
cum se va curma a copiilor voştri mâne, când 
fiecare, la rândul lui va intra pe aceiaș gaură 
de puț, ca afară de sudoarea frunţei, mărgă- 
ritare ncpreţuite de cei ce v'au adunat aci, 
să le rămână suspinul care în toată clipa le 
va aduce aminte că sunt mineri şi sângele 
care înroşeşte perna pe care se odihneşte ca- 
pul şi crucile înşirate în cimitirul din Stejer- 

dorf, la jumătatea drumului între mină şi 
sanatoriu. 

Aceasta este dobânda capitalului vostru 
care se macină zi, de zi, până ce fiecare din- 
tre voi ese din rânduri, monedă ştearsă, cu 
mânile cruce pe piept, sau ca o arătare ce în- 
făţişează, în umbra voastră, chipul tubercu- 
lozei. 

Azi, mai înainte de vreme, a vrut să vă go- 
nească omul roşu, cu sufletul închis în registre 
şi trupul muiat în aur. Pentru el, fiecare din- 
tre voi sunteţi aceia care scoateţi cărbunele 
la suprafaţa pământului şi pentrucă nu vă 
poate vinde; când nu-i mai trebuiţi, ca pe u- 
nelte stricate vă aruncă în lume să creșteţi 
furdalul mizeriei, ca şistul ce a făcut pat căr- 
bunelui. 

— Așa el... 

— „. vor veni oamenii legii şi vor veni în 
chipul lor, ca duhul sfânt în chipul porumbe- 
lului, toţi cei ce vau furat şi vau batjocorit, 
în deosebi el, să vă pună să alegeţi între voi 
pe cei ce trebuie să moară de foame, ca şi 
cum voi m'aţi fi unul... Vor veni corbii cron- 
cănitori să sfâșie prada, să fie cât mai bogat 
ospăţul și pentru aceasta vă vor minţi pe 
unii, iar pe alţi, vă vor amăgi cu sunetul ar- 
ginţilor, dar de viermii pământului și păsă- 
rile cerului are Dumnezeu grijă, spune Sf-ta 
Scriptură şi cel întâi care nu va putea împlini 
poruncile intereselor bănești ale administra- 

ției, va fi directorul şi el va trebui să plece 
gonit, ca astfel să ispăşească, întâi vina lui 
şi-apoi a acelora ce l-au înscăunat. 

Deoparte o mână de oameni, ei; de alta un 
popor de robi, voi. Aşa a fost dela începutul 
începutului, o alcătuire proastă a societăţii... 
Mereu sau petrecut ceeace se petrece azi... 
Totdeaua, până acum, contra tuturor princi- 
piilor de drept din lume, puterea a fost de- 
partea celor puţini iar cei mulţi au trebuit să G 
se umilească, folosind cu munca lor, bogăția 
mereu crescândă și trândăvia celor nesătui. 

Ei vau lovit, ei v'au torturat, ei vă ucid... 

— Aşa e... 

— .„. a venit vremea ca astăzi să se tre- 
zească în voi toţi câţi au pătimit, părinţii vo- 
ştri, voi şi copiii voştri. Voi n'aţi fi făcut nici- 
odată pasul acesta; grija zilei de mâne va 
împiedecat şi ceeace n'aţi făcut voi de bună 
yoe, v'au îndemnat ei... 

— Nu... nu... nu... l 

Şi toată sala începu să freamăte ca prinsă r 
de clocotul răsbunărei. Fiecare avea câte ceva 
de spus, fiecare avea să-şi țipe adevărul pe 
care până atunci îl tăinuise, să-l afle lumea 
toată. 

Alexe a încercat să vorbească mai departe, 
să reia şirul cuvintelor întrerupte şi n'a fost 
chip... Mulțimea era înrăită şi nu voia să as- 
culte de nici un fel de iertare. 

Lorenz care tot timpul cât vorbise Alexe, 
stătuse înapoia lui, şi aprobase cu gestul 
spusele tânărului inginer, își ştergea fruntea 
de sudoare şi făcea semn oamenilor să tacă 
dar nu-l vedea nimeni. Flutură o batistă dea- 
supra capului, aşa ca să atragă atenţia lucră- 
torilor şi imediat, cu glasul stins, făcâd efor- 
turi peste puterile lui, spuse: 

— Dacă voi ştiţi să ascultați de cuvântul 
nostru, în găurile de sub pământ... ascultați 
şi aci... In mină poate să moară o sută, două... 
aci însă murim cu toţi... Ascultaţi... eu nu pot 
vorbi... Ascultaţi pe Alexe... 


— Ascultăm dar nu iertăm pe nimeni. 
— 'Tăcere!... 


Tăcere... 


Şi cuvântul trecea din om în om liniştind 
sala. 


— Cu graba nejudecată a voastră, strigă 
un muncitor, veţi strica... i 

— Linişte!... 

Alexe senin, cu mânile încrucişate pe piept, 
privea mulțimea agitată ce se potolea încct, 
încet, ca vremea depe furtună. Se făcu atâta 
liniște de nu se mai auzea nimic, afară de 
respirația grea, sufocantă, a lui Lorenz, în 
colo linişte... 

O femeie a suspinat.. cineva sa rezimat de 
uşă şi ușa a scârţâit. 

— M'aţi ascultat câtă vreme am vorbit de 
necazurile noastre de eri și de fiecare zi şi 
a-ţi coborit în sufletele voastre ca să retrăiţi 
pentru a cine ştie câtea oară, amărăciunile 
cari nu se uită, iar acum, când vreau să vor- 
besc de bucuriile de mâine, nu mă lăsați... 

V'am spus: am intrat în rândurile voastre 
fără să fiu chemat de nimeni şi în rândurile 
voastre vreau să rămân pentrucă sunt al vo- 
stru. 

— Să rămâi dar... 

— Cine a vorbit?... strigă Oană. 

— Eu, Vlaicu din Bozovici. 

— Te îndoeşti tu? îl întrebă Oană. 

— Nu mă îndoesc de nimeni de aci, din mij- 
locul nostru, nu vreau însă să iertăm pe vino- 
vaţi, oricine ar fi ei... 

— Jos Directorul!... 

— Jos criminalul... Jos... strigară muncito- 
rii, deodată, din mai multe părţi ale sălii... 

Toată lumea vorbea, nu se mai putea înţe- 
lege nimic. In clipa aceia se lipi de Alexe. 
Kudac, cu amândouă mânile ridicate în sus 
agitându-le ca pentru a potoli mulţimea. 

— Nici o vorbă!... Aţi tăcut?... Am să-l u- 
cid eu... 

— Trăiască Kudac!... 

— Am să-l ucid... 

Kudac a rămas cu amândouă mânile ridi- 
cate în sus ca şi cum ar fi jurat în fața mul- 
țimii. 

— Am să-l ucid... şi acum, ascultaţi-l pe 
el... pe domnul inginer... 

Alexe privea deasupra capetelor celor 
mulţi ca şi cum ar fi vrut să-şi adune gându- 
rile, iar când mulţimea se potoli, începu: 

— Voi cari aţi învăţat să suferiţi, trebuie să 
ştiţi să şi iertaţi. 

Nu se plătesc necazurile unui popor de 
muncitori, cu moartea unuia sau a doi sau 
chiar a o sută... Voi nu sunteţi ucigași... voi 
sunteţi albinele cari aţi adunat aurul pe care 
vi Pa luat o mână de oameni nesătui şi care 
cer încă, tot mai mult, tot mai mult şi când 
nu mai aveţi ce le da, vă fură şi când nu mai 
au ce vă fura, vă sugrumă... 

Mina este a voastră, aşa cum este haina de 
pe voi pe care o purtaţi şi în zile de lucru şi 
în zile de sărbătoare... Mina este a voastră 
cum sunt mormintele celor peste cari a cres- 
cut şi s'a uscat iarba... Şi pentru că în locul 
celor ce v'au avut în arendă, ca pe vile de 
muncă, se va înstări poporul muncitorimii, 
nu le faceţi lor, cei puţini, umiliţi şi mâncaţi 
de patimi, ceeace ei au făcut vouă... 

lertaţi-i şi iertarea va fi mai cumplită de 
cât pedeapsa, pentru că va veni de la cei ce 
au suferit. 

Casa voastră să rămână deschisă şi pentru 
cei buni şi pentru cei răi, fiecăruia găsindu-i 
loc la aceiași masă după care să nu lipsească 
pâinea... 

„Orbilor să le 'daţi lumină şi răilor zile de 
ispăşire”. 

Mâine, nu va mai fi nici asupritori, nici a- 
supriți, mâine nu va mai fi nici consilii de 
administraţie, nici directori cari vor pune la 
cale cum să vă fure munca; mâine va fi îm- 
părţeala dreaptă a ceeace toţi au făcut lao- 
laltă... 

Mina este a voastră așa cum vă sunt copiii 
şi părinţii... 

Al vostru este capitalul căci sufletul minei 
voi sunteţi şi zilele câte le aveţi este viaţa. 

Nu spălaţi mânile voastre de praful cărbu- 
nelui, în sângele călăilor de până eri... Nu 
vă murdăriţi... de azi, purcede viaţa dintr'un 
început. 

Nu răsturnarea situaţiilor şi topirea lor în- 
întruna singură. 

Iacă de ce am cerat să-i iertaţi, nu pentru 
ei, ci pentru voi, ca liniştea să stăpânească 
conştiinţa care nu poate fi minţită. 


Alexe terminând, se dete la o parte. Pe 
frunte îi curgea năduşeala. 

— Foarte bine ai vorbit, dar noi, tot vom... 

— Să vă astâmpăraţi!... strigară femeile. 

— Bravo... 

— Are dreptate domnul inginer, se auzi 
din nou glasul nevestelor... Are dreptate... 
Trăiască... 

— Bravol... 

— Deafară, lumea se îmbulzea să intre, iar 
dinăuntru, strigătele şi neastâmpărul mulți- 
mii ieşea pe ușile şi ferestrele sălii să se lo- 
vească de piatra munților, de păduri şi de 
oamenii neștiutori... 

Din munte în munte şi din om în om, să 
ştie lumea toată că „de azi viaţa purcede din- 
trun început. 

Se împlinise zece zile de când mina era pu- 
stie, satul ocupat militărește iar muncitorii 
dădeau viaţă drumurilor, umblând de colo 
până colo, fără de nici un rost. 

Casinoul şi cârciuma lui Tudose, în per- 
manenţă erau pline de oameni... 

La început, în fiecare zi se ţineau discur- 
suri și fiecare dintre lucrători se simțea da- 
tor să-şi spună părerile asupra grevei şi asu- 
pra nevoilor tăcute până atunci, socotind că 
a venit timpul să se împlinească, cerându-le. 

Unii vorbeau mai bine, alţii mai puţin bi- 
ne, însă fiecare dintre ei spuneau adevărul. 
Tovarășii îi ascultau, clătinau capul sau ri- 
dicau mânile în sus aşa ca să fie văzuţi, stri- 
gând: 

— Aşa este!... 

— Trăiască... 

— Jos cu el... 

Dar oamenii învăţaţi cu munca şi nu cu 
vorba, obosiră repede şi pentrucă nici unul 
dintre ei nu avea nimic nou de împărtăşit ce- 
lorlalţi, iar administraţia minelor și direcţiu- 
nea păreau că ar dori să se lungească cât mai 

mult zilele de nelucru, minerii odihneau ca 
vitele de povară, împreună cu pământul ale 
cărui măruntae numai avea cine să le răsco- 
lească. 

Veneau lucrătorii ca şi mai înainte, la locu- 
rile de adunări, se plimbau pe drumuri, ne 
având ce face, şi respirau aerul lipsit de fu- 
mul coșurilor înalte, ca bolnavii la Sommer- 
frisch. 

Autoritatea decora coronul cu uniformele. 
puştile şi goarnele soldaţilor ce chemau tru- 
pa la masa de prânz şi seară. 

Mina în care altădată mişunau oamenii ne- 
gri de cărbune, se transformă într'un canto- 
nament în care soldaţii liberi, jucau capra, 
fumau ţigări și dormeau pe băncile şi mesele 
din cancelarii, bucuroși de libertatea pe care 
le-a dat-o cărbunarii, scoţându-i din cazărmi. 

Deşi vremea sc îmbunase în ultimele zile - 
şi soarele strălucea încălzind pământul jilav 
de ploile ce-l udase, lumea era îngrijată ştiind 
că se apropie iarna. 

Pădurea de fagi își îngălbenise de mult 
frunza și se scutura încet, bolnăvicios, să se 
risipească peste sat ca o ploaie de aur şi a- 
ramă. 

Când nu se auzea sunetul goarnei, mânui- 
rea armelor sau tropotul bocancilor în marș, 
sau vorba îngrijorătoare a muncitorilor, li- 
niştea şi tristeţea, erau ucigătoare. 

Alexe cu capul greu de gânduri, se plimba 
în lungul și latul odăei numărând scândurile 
mici ale parchetului ce se încheeau întrun 
unghi drept cu vârful în jos şi vârful în sus, 
să tae în zigzac încăperea. Număra paşii pe 
cari îi făcea și când și când, oprindu-se în 
mijlocul camerei, privind în sus, număra 
trandafirii roşii şi albaștri din tapetul unei 
frize depe părete... 

Avea obsesia numărătoarei... 

— Dacă vor fi cu soţ, cei roșii, iar cei alba- 
ştri fără de soţ, atunci administraţia va înţe- 

lege că dreptatea este a noastră şi nu a direc- 
torului... Lucrul se va începe în mină şi ni- 
meni dintre noi nu va fi lăsat pe din afară, 
nici chiar eu, şi viaţa îşi va urma cursul o- 
bişnuit curgând mai departe pe căile săpate 
de când lumea şi pământul... De nu, vom 
schimba drumurile, vom schimba viaţa... vom 
schimba totul, totul... 

Dar cum? 

— „Unul, doi, trei... 

Trandafirii roşii erau fără de soţ, iar cei 
albaştri cu soţ, contrariu de cum îşi pusese 
în gând... 

Privi afară pe fereastră... 

Ii păru o copilărie să lege soarta grevei de 
numărătoarea trandafirilor. 

Cerul era fără de nour... 

O frunză galbenă purtată de vânt se lipi de 
geam. A 

Fără să ştie de ce se gândi la cei dela Som- 
merfrisch... 

— „Grevă”.... „grevă”... „grevă”... şi rămase 
pe gânduri... 

— Da, grevă... discursuri, vorbe... Fiecare 
are necazurile lui, fiecare vrea o soartă mai 
bună și toţi, dar toţi, uităm că suntem legaţi 
unul de altul, nu numai între noi dar şi cu ei... 

Muncă şi capital... 

Grevă... lipsă de pâne, lipsă de bani... tru- 
pul se moleșeşte în lenevie, ridici braţele la 

cer şi din cer nu coboară nici un ajutor... Ne- 
voile şi-au ajuns sfârşitul, după ani de sufe- 
rinţă, după secoli de aspirație către mai bine, 
se rup pentru o clipă legăturile odgoanelor. 
Libertatea pare strălucitoare ca însă-şi iz- 
bânda, bucuria creşte, creşte şi se revarsă ca 
spuma laptelui peste toată firea... 

Sărbătoarea muncii; biruința... 

Intre zidurile de piatră, închişi ca moliile în 
blănuri, stăpânii îşi numără banii, împart di- 
videntele acţionarilor, şi aşteaptă, sătui, să 
audă cum crapă de foame robii pământului 
viermii... 

Slabi ca sfinţii, nemâncaţi de săptămâni de 
aşteptare, trec pâlcurile de muncitori legă- 
nându-se în cântece triste, abea înţelese, cân- 
tece cu cari se înşeală pe ei pentru o nouă 
rezistență de câteva zile... 

Carl Marx, Enghels, Jaures, Bakunin şi toţi 
ceilalţi, au uitat că greva se face când omul 
este în cea mai grea strânsoare ci nu atunci 
când are şi pentru ca să isbândească o cerere 
dreaptă, a celor mulţi, trebue să treacă vre- 
me şi nici unul dintre apostolii aceştia, nu 
sa gândit că vremea macină pâinea... 

Cineva însă are dreptate... 

Cine a spus „să nu ridici viaţa altuia?” 

Am spus-o şi eu... 

„Grevă...” 

Se așeză la masă şi scrise pentru a doua 
oară în ziua aceia, maică-si: 


Dragă măicuță, 


Sunt bine, nu trebuie să te îngrijeşti de 
mine. Ziarele ţi-au adus vestea şi ţie, ca tutu- 
ror din ţară, că mina se odihneşte şi oamenii 
se frământă în frigurile grevei. 

Aşa e viața măicuţă, viaţa muncitorilor cari 
numai în asemenea împrejurări atrage asu- 
pră-le, privirea speriată a conducătorilor. 

In scrisorile de până acum ţi-am spus tot 
ce trebuia să ştii, ca să nu te nelinișteşti, as- 
tăzi însă am cetit numele meu în gazetele din 
Bucureşti în cari mă arată ca un instigator 
plătit... 

Tu ştii că nu e adevărat... copilul tău nu 
poate fi vânzător de neam sau tulburător de 
pace şi tu ştii că numai mila de oameni m'a 
apropiat de cei mulţi cari îşi cer drepturile 
lor... De ei mă simt legat prin însăși existenţa 
pe care o duc în de-avalma... 

Nu eu, dar nici unul dintre muncitori n'a 
răscolit patimele, ci ei, cei chemaţi să ne o- 
crotească, aşa ca un părinte copiii cu cari i-a 
dăruit Dumnezeu. 

La început a fost fierbere mare, iar acum 
liniştea e prea linişte ca să nu se schimbe în... 
nu ştiu ce, dar de schimbat trebuie să se 
schimbe... 

lartă-mă că nu ţi-am trimis până acum 
bani, banii de care ai atâta nevoie să-ţi ţii zi- 
lele şi să plăteşti dările căsuţei. 

Leafa trebuia să o luăm de acum câteva 
zile, însă suntem în grevă. E greu să mă mai 
pot gândi la aşa ceva. 

Trăim toţi ca unul şi ne ajutăm cum pu- 
tem... 

Inginerul Lorenz, despre care ţi-am scris, 
din zi în zi se dovedeşte tot mai mult, a fi 
un om de o bunătate rară, (păcat că nu e să- 
nătos). Strânsese, în cinsprezece ani, de când 
e inginer, câteva zeci de mii de lei pe cari a- 
cum le împarte cu noi... 

Ca el mai sunt şi alţi mineri... (oameni de 
rând). 

Din ce am căpătat dela el şi dela ceilalţi. 
îţi trimit cinci sute de lei pe care îi vei împărţi 
așa cum ştii, să poţi răbda mai departe zilele 
ce vor veni... 

Incă odată, fii liniştită, nu te îngriji de noi. 
Tu ești una, noi suntem câteva mii... 


Te sărut, Aleze. 


P. S. In rugăciunile tale, rogă-te mamă lui 
Dumnezeu pentru toţi minerii, aşa cum se 
roagă preotul în faţa altarului, pentru cei 
plecaţi pe ape. 

A. 

Se duse din nou la fereastră şi privi afară 
aceiaşi pădure şi aceiaşi munți... 

Inchise ochii... 

„„şi munţii s'au dat la oparte şi pădurea s'a 
rărit de crengi şi de copaci, cum sa rărit de 
frunze, lăsând loc unei spărturi de cer pe 
sub care se vede până departe, departe... 
câmpul întins în zarea căruia alergă, odată 
cu gândul, trenul negru cu sgomotul aburi- 
lor şi huetul de uzină aşezată pe roate... 

A trecut prin staţie ca o săgeată... 

S'a dus... s'a dus să gonească mereu peste 
câmp şi peste ape, hurducăind pe podurile 
de fier de parcă o ceată de meșteri fauri, zo- 
reau încheerea unor cazane... 

Şi tremul alerga răscolind în urmă-i praful, 
îndoind pomii din marginea liniei până ce 
atingeau cu vârfurile, pământul. A  fluerat 
lung... a intrat în gară... 

„Puf, puf puf”. 

Bucureşti. 

Toate drumurile, toate... unele drepte, al- 
tele cotite iar altele rupte în petece de apă 
de ploaie, duceau în marginea orașului, la 
casa lui, în poartă căreia, măicuţa cu o mână 
straşină la ochii, îl aşteaptă să vină dela 
şcoală... 

— Sărut mâna măicuţă. 

— Ai venit mamă?... i-e foame?... Eşti 
obosit?... Of, Doamne că nu se mai sfârşeşte 
odată şi cu şcoala asta, să eşi inginer, să fii 

om mare, să avem bani şi să nu mai alergi 
aşa să te osteneşti. 

„Om mare...”. 

Şi amândoi, ţinându-se de braţ sau oprit 
sub salcâmul din curte, la masa pe care îi 
aşteptau pânea cea de toate zilele... numai 
pânea... 


Se scutură... era să cadă, deschise ochii. 
Un băeat de mină trecu pe sub fereastră şi 
strigă: 

— Noroc bun domnule inginer... 

— Noroc bun Ștefane... şi aducându-și a- 
minte de scrisoarea de pe masă pe care o 
făcuse măicuţei, strigă după băeat: 

— Ascultă... stăi!... şi aruncând scrisoarea 
pe fereastră îi spuse: 

— Dă pe la poştă şi las'o la cutie... 

Era tot la fereastră, plecase băiatul cu 
scrisoarea, pe drum nu era nimeni, nimeni 
sau numai i se păruse, în faţa casei văzu că 
se opreşete o servitoare. O recunoscu... era 
aceiaşi care îl surprinsese pe când Eleonora 
îl îmbrăţişa. 

— Domriule inginer... 

Femeia se uită în dreapta, se uită în stân- 
ga (să nu fie văzută de cineva, sau auzită) 
apoi spuse încet, cu înţeles, lăsând să se ghi- 
cească că e părtaşa unei taine: 

— Coniţa... vă roagă... 

Mereu temătoare de a nu fi surprinsă, se 

uită în amândouă părţile ale drumului iar 
cu mânile, pentru că nu avea ce face cu ele, 
îşi motolea colțul şorţului... Stete o clipă pe 
gânduri apoi luând o hotărâre eroică, urcă 
scările într'un suflet și intrând în cameră, 
îi dete un plic, spuindu-i în cuvinte tăiate de 
respirația grăbită: 

— Coniţa... vă roagă... să veniţi... vă aşteap- 
tă... e singură... a spus să n'aveţi nici o grijă... 
ar fi vrut să vină dumncaei, dar... Vă 
aşteaptă... 

După ce vorbi de parcă ar fi înşirat măr- 
gele, eşi tot aşa cum venise, coborând scările 
câte două, două trepte... 

Alexe era încă la fereastră. Când privi în 
jos, pe drum, numai era nimeni... 

Se uită la plic fără să-l desfacă, bătu cu 
el în palmă de câteva ori, gândind în altă 
parte și-l aruncă pe masă fără să-l citească. 

Işi aduse aminte de seara aceia... Uitase 
dacă se mai gândise sau nu la ea. Servitoarea 
i-a amintit-o, ca titlul unei cărţi de o pagină 
cetită. Literele se aşezau unele lângă altele, 
formau cuvinte, cuvintel rânduri şi rându- 
rile... 

O vedea tot aşa de frumoasă ca şi atunci... 

Alături de ea, apărea şi dispărea, ca lu- 
mina unui far, chipul feciorelnic al Marga- 
retei. 

Buzele îi ardeau. Se simţea strâns în braţe, 
în braţele albe pe pieptul fierbinte... 

Ca şi atunci s'a rușinat simțind imboldul 
patimei. 

Clătină capul, se încheie la haină ca şi cum 
atunci s'ar fi îmbrăcat şi cu mânile în buzu- 
narele pantalonilor începu să se plimbe prin 
cameră. i 

Imaginea Eleonorei se pierdu adâncindu-se 
într'o perdea de ceaţă aşa ca să nu se mai 
vadă. 

Şi-a adus aminte de toate femeile, alte fe- 
mei pe cari le avuses și pe cari le uitase aşa 
cum uiţi numărul batistelor întrebuințate. 
Prea fusese bruscă manifestarea nestăpânită 
a dragostei fără de pudoare pe care femeia 
i-o oferise, fără să se fi aşteptat, cu aviditatea 
unei colecţionare de bibelouri, de păpuşi sau 
așa ceva ce se cumpără din magazine ca să 
placă o zi şi să fie uitate o viaţă, pentru al- 
tele. 

Scutură capul într'o mişcare nervoasă, se 
opri în mijlocul încăperii şi trecându-şi må- 
na cu degetele răsfirate prin păr, dându-l 
peste cap, îi păru că are în faţă silueta tine- 
rească şi chipul nevinovat al  domnișoarei 
Margareta Bozovici care cântase la pian până 
ce la văzut, ca apoi să se ridice în picioare, 
să zâmbească şi să-i întindă mâna ca unei 
cunoștințe, mâna pe care el a sărutat-o. 

O vedea ca și atunci... 

Muzică, dans... 

In zare, în colțul odăei unde se pierduse 

în ceaţă, chipul Eleonorei se desfăcea de în- 
tuneric... 

Işi simţea mâna strânsă... camera vecină... 
servitoarea... masa cu farfurii şi farfurioare... 
paharele... vin, şampanie... 

Trăi pentru a doua oară aceiaşi seară a ne- 
buniei la care nu se gândise. 

O clipă, două, trei... 

In urechi i se desluşi, întâi ca o uruială, 
apoi mai limpede ca o apă de munte ce 
rostogoleşte bolovani de piatră, sgomotul oa- 
menilor de afară, strigăte: trăiască greva...în 
numele legei... Kudac... Kudac... 

Ca trezit din somn, fără să-şi dea seama, 
Alexe începu să strige tare: 

— Kudac!... Kudac!... Ku... 


. . . . . . . . . . Dă . . . . . 

Toamnă... 

O dimineaţă cu cerul curat, cu soare cald 
şi linişte de sărbătoare. 

Greviştii cari nu ştiau nimic din ce le va 
aduce ceasul de mâine, trăiau într'o vecinică 
enervare. 

La început bătăioși, sfârşiră prin a se lăsa 
învinși de plictiseala inactivităţii. Le era urât 
şi ca să omoare vremea, unii dormeau, alții 
ceteau romane, iar alţii, puţini la număr, stu- 
diau Manifestul lui Karl Marx şi Enghels, pe 
care un străin, pripăşit printre ci în primele 
zile ale grevei, îl împrumutase în câteva 
exemplare... 

In fiecare zi, la ceasurile zece, se adunau 
lucrătorii la casino în jurul căruia, dela de- 
clararea grevei, se mutase viaţa din mină. 

Și viaţa era tristă şi monotonă, mai tristă 
de cât aceia din „adânc”. 

Zi frumoasă, zi limpede ca roua primă- 
verei, ultima ce deschidea porţile văzduhului. 
iernei care avea să vină cu acorduri din 
Quartetul Harpelor de Beethoven. 

Alexe şi Lorenz, pe înălțimile munţilor. 

printre copacii pădurei fără de frunze, gân- 
ditori, păşeau unul lângă altul, împlinind o 
singură idee. 

De acolo, de sus, cuprindeau cu o singură 
rotire de ochii, mina, muncitorimea, şi casa 
cu decorul de teatru în care Eleonora Zoltan 
chemase lumea la festinul neronian al lui 
Kurz. Amândoi prietenii au avut aceiaşi vi- 
ziune clară: de o parte mulţimea lucrătorilor, 
murdară de praful cărbunelui şi unsuroasă 
de năduşeală, fără să se spele, aşa cum ieșisc 
din mină, iar de altă parte, directorul roşu, cu 
sufletul adus de pe alte locuri să simtă bă- 
tăile inimii celor legaţi de comoara pămâu- 
tului. 

Lângă el, carnea albă a Eleonorei cu pri- 
viri ispititoare şi lângă ea Zoltan, apoi un al- 
tul, o alta şi iar un altul, se înșirau în haine 
de sărbătoare. 

Toţi cei chemaţi în scara cea de pomină..- 


— Izbânda trebuie să fie a noastră, a mi- 
nerilor, rupse tăcerea Alexe ca şi cum până 
atunci vorbise de acțiunea pornită care părea 
că începuse să  lâncezească, muncitorimea 
neștiind care va fi rezultatul. 

— Da... spuse Lorenz săltând din umeri cu 
neîncredere... trebuie!... Dar dacă nu va fi 
a noastră, atunci?... 

— Va fil... Nici nu vreau să mă gândesc la 
alte posibilităţi... Nu, nu se poate!... Tu nu 

înţelegi?... Ce se va face lumea aceasta... Ce 
va deveni tot ce vezi cu ochi?... 

Alxe întinse mâna peste valea cu casele 
uniforme, privind fără să clipească, schelăria 
de fier a puţului, şi muntele de cărbune ce 
crescuse, mai să acopere zidurile d piatră ce 
însemmau comoara de aur a cărbunelui. 

— Şi dacă totuşi... 

— Voi da foc la tot ce vezi... Voi dinamita 
mina pe toate galeriile, voi aprinde pădurea 
şi casele, câte le vezi, se vor transforma în 
candele luminoase... 

De sus din cer, cobora liniştea peste cape- 
tele lor. Din munte de undeva s'a desprins o 
piatră şi s'a prăvălit la vale... 

— Alexe, Alexe.. Te  preţuesc tot mai 
mult, nu pentru ce ai spus şi nu vei face nici 
odată... 

— Voi face!... 

— „ci pentru revolta pe care o cetesc în 
ochii tăi... Te invidiez pentru sănătatea ta şi 
peniru tinerețea pe care am pierdut-o. 

Clătină capul şi respiră greu, obosit... 

Se opri în loc... începu să tuşească... 

— Te vei face bine... 

— ?.. 

— Vei intra în sanatoriu. 

— In sanatoriu... Işi duse batista la gură 
şi arătând-o plină de sânge, repetă fără de 
nădejde cuvântul: 

— Sanatoriu... 

Amândoi tăceau. 

După un timp, bolnavul, ca şi cum nimic 
nu-l reţinuse din gânduri, continuă şirul dis- 
cuţiunei cu revoltă crescândă, răspunzând mai 
mult celor bănuite şi înţelese de el. 

— Pe deoparte concediază lumea săracă a 
muncitorilor, iar pe de altă parte organizează 
petrecerea la amanta lui și a tuturor, amanta 
care trebuia să te cucerească şi pe tine în in- 
teresul cauzei lui. 

Aelexe se uita cu neînțelegere în ochii prie- 
tenului. 

— Da, Eleonora, curtezana care pentru fru- 
museţea şi decăderea ei, închipuie într'o mă- 
sură apropiată pe celebra Popee a lui Neronc, 
trebuia să te cucerească în aşa fel ca să poată 
face din tine tot ce vrea, nu ea, ci el, Kurz... 

Dacă ași fi ştiut atunci, ce va urma serei a- 
celeia, aşi fi venit nici să te iau și nu te-aşi 
fi lăsat nici să te duci... 

— Eleonora curtezană... Alexe plecă capul 
rușinat. 

— Ori credeai altcum?... 

— Ra 

— Ha, ha... ha... şi Lorenz râse ca imediat 
să întrebe cu toată seriozitatea unui frate mai 
mare: 

— Cum te-ai simţit lângă ea?... lângă fru- 
museţea aceia rară cu inima de noroiu?... 

— N'aşi fi crezut niciodată... In seara aceia 
am iubit-o cu adevărat şi am urât-o în acelaş 

timp... Nam ştiut niciodată şi n'am bănuit 
că într'o oră se poate trece prin atâtea stări 
sufleteşti deosebite. 

Am iubit-o și am urât-o... Pusese stăpânire 
pe mine... 

Dacă mar fi fost greva, cine ştie... Cine 
ştie ce s'ar fi întâmplat. 

— Nimic. 

Lorenz se uită în ochii prietenului şi repetă 
din nou hotărît: 

— Nimic!... Nu sar fi petrecut nimic... Toţi 
câţi au trecut prin Anina și au plăcut-o sau 
au plăcut ei, au trecut prin mângâerile 
femeii. 

După tine ar fi venit un altul, după acela 
altul şi aşa mai departe... Ți-aduci aminte?... 
ţi-am spus în tren, în ziua în care veneai aci. 
că toate femeile minerilor înșeală. Toate... 
Am uitat însă atunci să complectez că ale 
minerilor de felul nostru, nu ale minerilor de 
rând, muncitori. Ele n'au vreme de gândit de 
cât la necazurile de fiecare zi. 

— Zoltan?... 

— Zoltan e soţ... Un copil care iubeşte şi 
iartă de teamă să nu fie pedepsit, să rămână 
fără de jucărie... Un copil mare cu trup de 
miner. 

Ceeace ştia toată lumea trebuia să ştii şi 
tu, eu n'am putut să vorbesc pentru că... 
ţi-aduci aminte?... odată ţiam vorbit şi de 
mine... 

— Ma chemat... 

— Când?... 

— Acum, de curând... 

— §i?... 

— Nu m'am dus. 

Lorez începu din nou să tuşească. Se 
opri în loc, ca și adineaori şi după câteva 
clipe, îşi şterse faţa  congestionată, de su- 
doare, cu aceiași batistă pătată de sâuge, apoi 
spuse: 

— Să mergem, oameni aşteaptă... dar, ai 
să te duci singur... Sunt obosit... N'ai obser- 
vat?... parcă am răguşit mai tare şi asta nu- 
mai acum, de când am plecat să vedem încă 
odată, groapa în care trăim... Poate am răcit... 
poate am vorbit... 

Din uou tusea îl opri în loc. Alexe îl ţinca 
de braţ. 

Amâdoi coborau acelaşi drum și aceleaşi 
poteci singuratece pe cari umblase, având 
mereu în faţă, priveliștea de toamnă sfârşită 
a coronului... 

Şi unul şi altul se uitau la casele uniforme 
ale lucrătorilor, ca şi cei ce le locuiau. La mi- 
nă, la casa directorului şi la vila inspectoru- 
lui în care, ca într'o lumină de scântee, adu- 
cerea aminte a lui Alexe, îl purtă prin toate 
camerile la braţul ei. 

Pe drumurile ce se înodau, ca plasa unui 
năvod, lucrătorii se duceau spre casino unde 
începuse să se strângă, grupe grupe, aştep- 

tând noutăţile zilei, aceleaşi azi ca şi eri, cu- 
prinse în cuvântul: 

„Rezistență !”. 

O sută sau două sute de paşi făcuţi în tă- 
cere, umblând amândoi ca unul, prietenii tă- 
ceau, Alexe să nu-l facă să vorbească, ca din 
nou să-l înece tusea, iar Lorenz să nu dea 
prilej nou, prietenului, de a vedea şi mai te- 
meinic zădărnicia mişcărei. Ochii lor se în- 
tâlneau, se priveau şi în acelaşi timp se uitau 
să vadă același şi acelaşi decor al coloniei. 

— Cum te simţi?... 

— Bine... 

Pentrucă Alexe rupse tăcerea, Lorenz 
care se uitase pe el, începu să vorbească a- 
mestecând cele ale grevi cu sfaturi priteneşti. 
apropiate de multe ori — în felul cum le spu- 
nea — de porunci ce trebuiau împlinite, pen- 
tru a câştiga cât mai mult în faţa celor mulţi: 

„Vei face!... Va trebui!... Nu vei lăsa... Cu 
orice preţ..””. 

— Nu pentru tine vorbesc, ci pentru ei 
îţi spun toate acestea. Numai aşa te vor as- 
culta, dacă te iubesc... Iubirea lor trebuie să 
o păstrezi. 

Pomenii încă de numele Eleonorei, de 
grevă, de Kurz, de Kudac, Oană, Vlaicu diu 
Bozovici şi când rosti numele acestui din 
urmă, se opri în loc şi privind în ochii tova- 
răşului de drum, cu fața luminată de cea mai 
curată simţire, urmă: 

— Fata lui Bozovici... Domnișoara Marga- 
reta, e un suflet rar... Inţelegi?... Să ţii minte 
ce ţi-am spus: Un suflet rar... Să te gândești 
la ea cât mai mult... 

— E o artistă... 

— Şi va fi o femee aşa cum ti-ar trebui ţie. 


Lorenz începu din nou să amestece în cu- 
vinte, gândurile aşa cum îi veneau, unele 
depe altele: 

„Greva... Kurz... Sanatoriu... 

Avea febră... 

Uşa se deschise şi în faţa lui Alexe apăru 
Kudac. 
— Ce-i?... 
— Nimic. 
— Mai văzut pe fereastră şi credeai că 
n'am să vin?... 
— Nu. 
— Atunci de ce m'ai strigat?... 
— Nu fte-am văzut, răspunse Alexe... și 
nici nu te-am strigat... 
— Nu se poate. 
— Nu te-am văzut... mi-am adus însă a- 
_minte de seara aceia şi m'am gândit la dum- 
neata, la numele dumitale... îmi părea că-l 
aud strigat ca și atunci din toate părțile. 
— Te-ai gândit şi mai chemat... 


Amândoi au rămas faţă în faţă, privindu-se 
câteva momente, unul pe altul, fără să-şi 
spună nimic. Se bănuiau fiecare de nesince- 
ritate. 

Sau aşezat în acelaş timp la masă, privin- 
du-se mereu, până ce Kudac începu să vor- 
bească: 

— Eram în casă şi mi sa părut că mă 
cheamă cineva şi acel cineva erai dumneata... 
Am eşit, m'am uitat, nu era nimeni... An tre- 
cut drumul şi din nou am auzit cum mă 
chemai şi am venit... De ce am venit?... nu 
ştiu. Nu ştiu de ce am venit... 

Nici unul, nici altul, nu clipeau. 

Afară a început să ningă. Cădeau primii 
fulgi de zăpadă... 

Sau sculat de la masă şi s'au dus la ferea- 
stră, în acelaşi timp, să vadă cum ninge... 

— A venit iarna... 

— Eri era încă frumos... 

— Cine ar fi crezut... 

— Prea de vreme... 

— Prea de vreme... Alexe vorbea şi ciocă- 
nea cu degetele în geam. 

Zăpada cădea bogată în fulgi mari... 

Inginerul şi bergmaestrul, nu se mai pri- 
veau de cât pieziș, ca din întâmplare, neştiind 
nici unul nici celălalt ce să creadă. Kudac în- 
cepu să se simtă străin în casă, ar fi vrut să 
plece, mâni nevăzute însă părea că îl ţin pe 
loc... Trebuia să vorbească... Se întorsese cu 
gândul la mişcarea lor. 

— Şi acum ce facem?... 

— Aşteptăm... 

— Aşteptăm, repetă Kudac, legănându-se 
pe picioare, aşteptăm... 

— Ce putem face altceva... Cred că direc- 
torul... 

— Directorul a trimis de trei ori după 
mine, în ascuns, să mă duc să-l văd... A făcut 
apel la vechea noastră prietenic, mi-a făgă- 
duit bani... mi-a... 

— Prietenie între dumneavoastră !? întrebă 
mirat Alexe... El director iar dumneata... 

— Prietenie, da... prietenie, repetă Kudac 
cu convingere. Prietenie... 

Oftă lung privind într'o parte ca după câ- 
teva clipe să vorbească singur ca pentru el 
de parcă îşi pierduse mintea: 

— Prietenie, prietenie... Apoi scuturându-l 
de braţ pe inginer, se apropie de el oglindin- 
du-se în pupilele ochilor lui liniștiți. 

— Dumneata nu şti ce wa legat de omul 
acesta... și nu ştie nimeni, nimeni... 

Oftă... lăsă capul în jos ca un vinovat şi 
tăcu. 

Pe faţă i se cetea amărăciunea. Toate cu- 
tele obrazului se adânciră mai mult, de parcă 
omul ar fi fost de hârtie motolită. Sprânce- 
nile i se arcuiră şi în colţul gurci, în dreapta. 
tremura ceva nevăzut... 

— Dumneata nu şti ce rău mi-a făcut câi- 
nele acesta, şi nu şti că răul acesta m'a îm- 
prictenit și mwa legat de el așa ca să nu mă 
mai pot desface niciodată. 

Capul bergmaestrului din nou se aplecă 
_sub apăsarea unei greutăți, apoi, deodată se 
îndreptă, lovi cu mâna n masă şi începu să 
se plimbe agitat prin cameră, oprindu-se 

când și când în loc, să privească în gol, sau 
să se uite pe parchet, mereu frecându-se cu 
mâna peste fruntea pe care broboane mari 
de sudoare începuse să roureze. Părea că vrea 
să-şi depărteze gândurile. 

Alexe se uita la el şi nu înţelegea prea 
mult din atitudinea omului, afară de un gând 
care se furişase în mintea lui, întrebându-se 
dacă nu cum-va frământările acestea, ale lui 
Kudac, erau preludiul unei mărturisiri de 
slăbiciune sau de trădare a cauzei pentru 
care luptase câteva zile... Cu ochii mari aţin- 
tiți la el, îi urmărea neastâmpărul. 

— Şti ce domnule inginer, am să-ţi spun... 
şi Kudac se opri privind în ochii tânărului 
fără să clipească... 

— „am să-ți spun... Poate că de aceia 
am şi venit aci... Trebuie să mai ştie și un 
altul ceeace până azi n'a ştiut de câtel şi 
cu mine... Am să-ți spun numai aşa ca o des- 
cătușare a mea... Nu aştept mici un fel de 
mângâiere, nici curaj, nici îndemn de a răb- 
da mai departe ruşinea care mă acoperă... 
Nu!... Am să-ţi spun, ca urechile mele să audă 
nenorocirea şi ochii mei să vadă unde am 
ajuns şi dacă omul din mine a murit, sau 
mai trăeşte. 

Vino... îl apucă de mână şi-l trase, să 
şadă împreună la aceiaşi masă. Cu amân- 
două braţele răzemate de spetezele a două 
scaune ce-l ocoleau, lungindu-se ca un ră- 

stihnit, privind în ochii lui Alexe, bregmae- 
strul începu: 

— Amândoi am fost la aceiaşi mină în Sile- 
zia, după ce mai nainte fusesem colegi până 
în ultimul an, la politechnica din Berlin. El 
a trecut peste mine, şi-a dat examenele şi a 
eşit inginer, eu n'am putut termina. N'am 
putut din cauza mea... 

Viaţa de student te fură... 

Dacă nu poţi resista, te pierzi... Nopțile le 
făceam zi şi zilele nopţi, nu ca să învăţ, ci 
ca să petrec... (tinereţea totdeauna e grăbită) 
şi am petrecut până ce într'o zi am văzut că 
trec pe lângă mine întâi: elevii din anul al 
patrulea, apoi cei din anul al treilea şi în 
sfârșit, am ajuns să văd că şi cei din anul 
întâi au trecut înaintea mea, așa ca pe un 
drum lung, fără să se mai uite nimeni în 
urmă... 

Am rămas pe loc eu, profesorii pe cari îi 
aveam, zidurile şcoalei, uniforma și servito- 
rul clasei care într'o zi m'a făcut atent să 
deschid ochii, spuindu-mi: 

— „Hei, domnule Kudac, numai moi doi 
am mai rămas dintre cei vechi... Grozav mă 
supără văzând că astăzi, cei tineri nici nu 
te respectă cel puţin... Dumneata puteai să 
fii de mult inginer. Te bat pe umeri, te în- 
ghiontesc toţi... Pe mine mă doare, nu numai 
că îţi spun pe nume, dar te şi tutuesc și uite, 

vezi, pe onoarea mea ţi-o spun, i-am auzit şi 
înjurându-te...”. 

—Şi cu mânile încleștate ca pentru rugă- 
ciune, Fritz, servitorul, se uita la mine cu 
milă ca la un om căruia nu-i mai poți fi de 
nici un folos.. apoi completă: 

— „Să numai bei cu ei... dacă vrei, vom 
merge împreună... Eu nici odată n'am să uit 
că mai cinstit în nenumărate rânduri şi pe 
urmă, ori cât de prieteni am fi, eu n'am să 
pot face cecace fac copiii aceștia cu dum- 
neata...”, 

Din ziua aceia n'am mai dat pe la şcoală. 
m'am lăsat de băutură şi pentrucă nu aveam 
nimic de făcut mai bun şi trebuia să-mi câ- 
ştig pâinea, am plecat să muncesc la minele 
din Silezia, acolo unde altădată îmi făcusem 
practica. 

Kurz era inginer şi lucra în mină de patru 
ani. Datorită lui am fost primit, fiind plătit 
ca pentru lunile de practică, cum însă prac- 
tica aceasta trebuia să-mi fie meseria ce nu 
se va termina întrun timp dat, după şase 
luni, am intrat în rândul muncitorilor cu tit- 
lul de bergmaestru, ceeace sunt și aci, mae- 
stru de mină... După alte şase luni, m'am în- 
surat cu cea mai frumoasă fată din localitate, 
fata unui oberşteigher şi am trăit trei ani, 
viaţă pe care nici nu cutezasem să o visez. 

Eram fericit... 

In tot acest timp, Kurz s'a dovedit a fi în- 

tradevăr un prieten bun, de aceia, la rândul 
meu, nu ştiam cum să-i arăt mai bine drago- 
stea frățļească ce o aveam pentru el, — îmi 
dăduse doar pâine. 

Eram nedespărţiţi unul de altul... Casa mea 
era casa lui, necazurile lui, erau ale mele; în- 
trun cuvânt, ne ştiam unul altuia şi cele mai 
tăinuite gânduri... Duceam aproape o viață 
comună, ca doi frați pe un pământ străin. 

Kudac oftă lung, clătină capul şi după cå- 
teva clipe de tăcere în care se pierduse în tre- 
cut, urmă ca pentru el: 

— Ce femeie frumoasă am avut!... Ce fe- 
meie... 

Scrâşni dinții. Faţa i se întunecă și conti- 
nuă : 

— Prietenia noastră a durat exact atât, cât 
i-a trebuit să mi-o fure... 

Venea în fiecare zi la mine şi eu mă du- 
ceam la el... Nu m'am gândit niciodată la a- 
ceasta... Pe ea o iubeam prea mult şi pe el îl 
credeam prea om. 

Stăteam la masă împreună, câte trei, așa 
cum stăm acum noi doi. 

Eu aci, ea lângă mine şi el, așa cum stai 
dumneata acum... Da, aşa stăteam... până ce 
într'o zi, într'o zi în care şi ea şi el îmi erau 
mai dragi ca totdeauna, Kurz mi-a spus: 

— Kudac, nu ştiu dacă te iubesc pe tine 
pentru tine, sau te iubesc pentru că ești băr- 
batul Hildei. 

Ochii lui se luminară ca două fare pe gale- 
rii şi priviră în ochii nevestei. 

Am râs și am tăcut. Prietenul, mi-am zis 
eu, ne iubește pe amândoi deopotrivă. 

Mi-a mai spus aceasta, pe urmă, încă de 
câteva ori și eu tot n'am înţeles... 

Inţeleg acum... 

Când iubeşti pe cineva te pierzi pe tine ca 
să-l afli pe el... 

Eram toată ziua la mină, făceam câte două 
schimburi, îmi făcuse el ca să pot câştiga 
mai mult, Pam prețuit pentru gestul acesta, 
în schimb Kurz se bucura de libertate, îl fă- 
cuse inspector peste mai multe puțuri şi tot- 
deauna avea grijă, ca în lipsa mea, să vină 
să-i ţină de urât Hildei, să-i vorbească frumos, 
să cetească romane, să o plimbe prin oraș şi 
să joace cărţi împreună, la aceiaşi masă, aş- 
teptându-mă să vin dela lucru... Alte ori, eu 
singur îl rugam să se ducă cu ea la casino, la 
concert, eu fiind prea obosit. Asta a mers așa 
vreme, până ce odată, venind acasă... 

Kudac își frecă fruntea și făcu o sforțare 
ca și cum cineva lar fi sugrumat... Intinse 
gâtul înainte, îşi duse mâna la guler şi trase 
de el să se lărgească... Se simţea înăbuşit... 

După câte-va momente de odihnă, urmă: 

— Am venit acasă şi n'am găsit pe nimeni... 
Se mai întâmplase şi altădată, nu m'am gân- 
dit la nimic rău... Imi era foame, am scos 

mâncarea din cuptorul mașinei şi m'am aşe- 
zat la masă să mănânc... 

Lângă farfurii un bilet... mi-arunc ochii şi 
cetesc: 


„Nu te supăra tu ești bun și ai să mă erfi... 
Adio”. 

Hilda 

Am alergat imediat la el acasă... 

Am găsit uşa încuiată. 

Ce era să fac?... 

M'am plimbat fără de nici un rost, ceasuri 
întregi prin faţa casei lui... Plecam pentru 
cinci minte ca să mă întorc să ciocănesc din 
nou în uşa care mereu a rămas închisă. 

Nimeni, nimeni... 

Oamenii din vecinătate se uitau la mine mi- 
raţi, — unul m'a și întrebat: 

— 'Ţi-e rău domnule bergmaestru?... 

M'am uitat la el şi nu i-am răspuns. 

Am plecat... Am intrat într'o cârciumă și 
am început să beau... 

A doua zi m'am dus la mină, Pam căutat şi 
nu Pam aflat. A treia zi Pam văzut, am înce- 
put să tremur şi într'o clipă mă hotării să-l 
ucid, în aceiaşi clipă însă simțţii că îngheţ de 
frig şi mă oprii din gânduri de parcă cineva 
mi-ar fi asvârlit în faţă o căldare cu apă de 
munte... Am strâns pumnii, mi-am tăiat po- 
dul palmei cu unghiile şi am plecat fără să 
fiu văzut, umilit şi vinovat... 

Am intrat în mină... 

Ca şi la noi acum, se săpa un nou orizont. 
In fiecare zi se exploda cu dinamită un ma- 
siv de gresie pe care mișcările pământului îl 
rupsese în falii. 

Am pus oamenii de au găurit cu burghiul 
fundul, pentru înaintare şi la câţiva metri, la- 
teral, alte găurii, aşa ca şi cum galeria urma 
să fie lărgită. Am trimis oamenii pe alt front 
şi singur am așezat în găuri, cartuşele cu di- 
namită, legându-le pe cele din fund cu cele 
laterale, cu un fitil ascuns, iar la unul din 
cartuşele de înaintare, am lăsat să atâme 
„bicforul”. 

M'am aşezat pe o grămadă de pietre fărâ- 
mate şi am aşteptat singur ceasuri întregi 
ştiind că va trebui să vină în inspecţie, când 

—yoi căuta să-l fac atent de cum sau continuat 
săpăturile şi în clipa aceia, să dau foc fitilu- 
lui aşa ca moartea să ne găsească pe amân- 
doi, pe acelaş loc. 

A venit... 

Era pentru prima oară când dădea ochii cu 
mine. Întâi mă ocolise el, apoi Pam ocolit eu 
şi acum ne-am găsit. 

Toată mina ştia de cele petrecute. 

Când ma vzut, am crezut că nu va -avea 
curajul să se apropie şi mă pregăteam chiar 
să-l strig, mai înainte de a se pierde în întu- 
nericul depe drumurile şi găurile subpămân- 
tene, dar nu s'a întâmplat aşa cum bănuiam... 

A grăbit paşii, s'a apropiat de mine şi cu 
ochii luminaţi de nădejdea ertărei... 

Kudac se opri de a mai povesti... Cu amân- 
două mânile își apăsa inima... 

— Ce este?... Ce ai întrebă Alexe. 

— Nimic... vorbesc... am... am aceiaşi emo- 
ție pe care... 

— Şi? 

— „«Doamne!... Nu aşi fi crezut niciodată... 
a căzut în genunchi, pe piatra frământată şi 
prinzându-mi amândouă mânile într'ale sale 
a început să plângă, să-şi ceară certare... Nu- 
mai ştiu nimic... . 

Am plâns împreună, am plâns şi eu... Lu- 
mina slabă a lămpilor ne îmbrăţişase la doi 
pași de întunerecul ce ne pândea. 

Nu i-am spus nimic... 

— Omoară-mă... fă-mi ce vrei... n'am mai 
putut trăi fără de ea... 

A isbucnit din nou în plâns, m'a cuprins în 
braţe, mwa sărutat şi Pam ertat şi Pam sărutat 
şi am plâns împreună de parcă ne pierdusem 
așa ca să nu ne mai aflăm niciodată. 

Mi-a fost milă de el... Pam prins de braţ, ca 
altădată, şi am plecat împreună din locul un- 
de ne găseam, să eşim la aer, pe orizont. 

Uitasem de tot ce făcusem până atunci pre- 
gătindu-i moartea. 

In urma noastră maestrul artificier care 
ştia că trebuie să explodeze dinamita, s'a dus 

în fundul orizontului, a văzut fitilul şi fără să 
mai aștepte, sau să întrebe pe cineva din cei 
ce găurise, a dat foc şi a fugit... In clipa aceia 
însă, observă că focul aleargă înaintea lui pe 
pereţii laterali ai galeriei... Era năucit... Ar fi 
voit ca dintr'o singură săritură să fie departe, 
în întuneric... mavu însă vreme să-și termine 
gândul şi din două părţi, în bubuituri puter- 
nice, se despică gresia în bulgări uriaşi, aco- 
perindu-l... 

Când au venit oamenii, la lumina slabă a 
lămpilor, de sub sfărâmăturile pietrelor, au 
văzut numai picioarele vârite în bocanci, re- 
stul trupului era sub stâncile mari ce închi- 
deau calea. 

A trebuit să-l adune, bucată cu bucată, car- 
ne însângerată şi ruptă ca trenţele hainelor. 

Nimeni ma ştiut de crima aceasta pe care 
o făcusem omorând un om de treabă, ca să 
dau viaţă aceluia care mă omorîse sufletește. 

Nimeni, nimeni n'a ştiut, poate nici el... 

S'a uitat lung în ochii mei aşa că a trebuit 
să întorc faţa să privesc în pământ. 

Nu mi-a spus nimic. 

Din cilpa aceia uitasem tot necazul pe care 
mi-l făcuse, ca să am alt necaz. Artificierul 
îmi sta înaintea ochilor... 

De atunci, fără să ştiu de ce, sau știind, fă- 
ră să-mi explic, mă tot ţineam de vrăşmașul 
meu ca umbra, fără să cuget la nimic rău. 

Imi era frică... Eram vinovat... 

Nu mi-am mărturisit niciodată crima, în 
schimb m'am umilit mereu în faţa lui, chiar 
atunci când nu-mi cerea aceasta... Ochii mei 
se rugau: 

„Nu mă denunța”... 

Şi niciodată nu mi-a vorbit de artificer... 

S'a căsătorit cu Hilda şi am rămas prieteni 
mai departe, prieteni în afară de casă, prie- 
teni în mină şi prieteni pretutindeni unde în- 
tâmplător ne întâlneam şi unde diferența de 
situaţii sociale nu ne împiedica de la aceasta. 

Casa lui n'am cunoscut-o. N'am încercat 
niciodată să-l văd la el, așa cum mă vedea el 
pe mine, altădată, pe când eram cu ea. 

Nu m'a chemat niciodată la masă, nici la 
un pahar cu vin şi nici să stăm de vorbă, sin- 
guri, în grădină, noaptea târziu, când a doua 
zi aveam sărbătoare sau nu intram la adânc. 

Au trecut doi ani, doi ani în care în fiecare 
seară, înainte de a mă culca, oricât de obosit 
aşi fi fost, mă gândeam la ea ca la o icoană 
şi îi sărutam fotografia... 

Nu ştiam dacă mai trebuia sau nu să mă 
răzbun, şi dacă uneori mă gândeam la aceas- 
ta mai stăruitor, îmi apărea în fața minţii 
fundul galeriei şi chipul cuminte al artificie- 
rului... 

Niciodată n'am intrat acolo. 

Imi era frică... Ani de zile am tremurat la 
gândul că odată şi odată, tot se va afla că 
am ucis. 

Tăcerea lui Kurz m'a scăpat de temniţă, 
deşi ar fi putut să mă pârască, cu atât mai 
mult cu cât ar fi scăpat de mine pentru tot- 
deauna... De ce n'a făcut-o, nu ştiu... poate că 
el nici nu se mai gândea la trecut, sau nici nu 
bănuia, doar eu, de câte ori priveam în ochii 
săi, întâi o vedeam pe ea, apoi cartuşele de 
dinamită şi... trupul zdrenţuit al  artificie- 
rului. . 

Ce m'aşi fi dat să mă ştiu scăpat de întâm- 
plarea aceasta. 

Pe ea am văzut-o tot mai rar, nu pentru că 
nu voiam, dar pentrucă mă ocolea. 

N'aşi fi crezut niciodată... 

La început mă învrăjbeam, mai apoi însă. 
m'a durut, m'a durut pentrucă... Eh!... 

Mă certam de multe ori în gând, de slăbi- 
ciune... Mă hotăram să o caut, să-i vorbesc, să 
fiu rău, să-i spun cuvinte grele să o doară şi... 
în aceleaşi momente o iertam. 

Ce fericit aşi fi fost dacă mi-ar fi cerut ce- 
va, dacă mvar fi întrebat un cuvânt, ceva fă- 
ră de nici o importanţă, o vorbă sau cel puţin 
să nu mă fi ocolit, să-mi fi zâmbit sau nu, să 
mă fi privit măcar de departe așa cum te uiţi 
la o piatră, un pom sau la un stâlp pe care 
vrei să-l fereşti... 

Nu, niciodată, niciodată... 

Când mă găseam aproape de el, eram ve- 
sel, ași fi vrut să stau ceasuri întregi numai 
așa, să stau lângă el, fie chiar să fiu privit de 

sus, sau să mă batjocorească, — n'a făcut 
nicodată aceasta — ori cum, îmi plăcea şi e- 
ram mulţumit că era lângă mine. 

Poate, acasă, îi va vorbi, îmi ziceam eu, îi 
va spune că am fost împreună... 

Pentru mine era deajuns că va fi auzit nu- 
mele pomenindu-mi-se. 

In sufletul ei va fi rămas ceva. Şi pen- 
tru asta mă uitam la omul din faţă cu drag. 
căci omul acesta se va duce să o desmierde aşa 
cum altădată o desmierdam eu... In urechi îi 
va suna numele de Kudac şi cine ştie dacă 
pentru o clipă nu se va naşte în ea trecutul... 

Pentru clipa aceia şi pentru trecutul ace- 
la m'am umilit... 

Pentru fărâma aceia de timp trăiam în 
preajma lui a doua oară, viaţa pe care am 
avut-o cu femeia pe care am iubito. 


A trebuit să plec. 

Datorită mu ştiu căror împrejurări, am fost 
trimis de direcţie la o altă mină unde mi s'a 
spus că voi fi de folos mai mare administra- 
tiei, aceasta numai pentru o lură. Mi sa dat 
o leafă bună şi m'am dus, nu pentru bani, ci 
pentrucă trebuia. 

Opt luni am stat acolo şi în fiecare lună 
mă amăgeam cu gândul că mă voi înapoia 
de unde plecasem, până ce, în urma stăruin- 
telor mele de a reveni, mi s'a făcut cunoscut 
că sunt liber să părăsesc serviciul dacă nu-mi 

convine să rămân acolo unde am fost trimis. 
„Direcţiunea”, spunea ordinul, „are nevoie 
de serviciile dumneavoastră, acolo unde vă 
găsiţi”. 

Ce era să fac?... am rămas. 

In tot acest timp am căutat să ţin mai de- 
parte legăturile cu el prin scrisori, dar nu 
pentru el, o repet, ci tot pentru Hilda, me- 
reu cu credinţa că scrisorile mele vor fi cetite 
şi de ea, că se va gândi la mine cel puţin atât 
cât i se va aduce corespondenţa și că în felul 
acesta ne vom regăsi o clipă, aceiași de altă- 
dată. 

Niciodată Kurz, n'a pomenit de ea, nici în 
treacăt... să fi scris un rând baremi, câte-va 
cuvinte... „am fost cu Hilda”... „am vorbit cu 
ea” sau Hilda e bolnavă”... în sfârşit un cu- 
vânt... 

Nimic... 

Intre timp auzisem că l-a făcut subdirector, 
nu ştiu cine mi-a comunicat... De atunci n'am 
mai primit de la el. 

Eu îi scriam regulat, credeam că e bolnavă 
ea și din pricina asta e supărat şi... dar câte 
n'am crezut... 

La nici una din scrisorile mele n'a mai răs- 
puns. i 

Am înţeles că şi ultima legătură pe care o 
mai puteam face, se rupsese. 

Il uram, vream să fug, să mă duc să-l u- 
cid... 

In fiecare zi mă găndeam numai şi numai 
la aceasta, altă preocupare nu aveam, nici 
în mină, nici când eşeam din mină, nici când 
mă culcam seara, obosit de muncă şi aprins 
de băutură... Am băut mult în vremea aceia... 
Eram ca şi în primele zile când îmi luase fe- 
meia. 

Pentru că nu puteam să-i fac nimic, înge- 
nuchiam în faţa icoanei plângeam şi mă ru- 
gam de nenorocirea lui... 

Intr'o zi venind acasă, — de data asta Kurz, 
nu eu, — a găsit pe masă un bilet scris, aşa 
cum îl găsisem eu, atunci când mă aşezasem 
să mănânc. Era scris de mâna ei, aceiaşi 
mână: 


„Adio”... 

Hilda 

Plecase... 

Ce va fi făcut el, nu ştiu, doar ce mă pome- 
nesc că îmi deschide uşa. Cel dântâi gând îl 
adusese la mine... 

Era să mă omoare... Ochii îi erau injectaţi 
de parcă lacrămi de sânge vărsase... Tremu- 
ra aşa cum tremurasem eu la vremea mea 
fără să mă fi văzut el... 

In ziua aceia şi noaptea care i-a urmat, am 
stat şi am plâns împreună. Ne înfrăţise a- 
ceiaşi durere. 

De data aceasta îmi vorbea de ea, îi pome- 

nea numele şi eu mă bucuram şi plângeam 
de drag că am cu cine să schimb o vorbă des- 
pre aceia care mi-a fost femeie şi că omul a- 
cesta este el şi el sunt eu... 

De-atunci, mereu, de câte ori ne-am găsit 
împreună, am băut şi am povestit de ea, pâ- 
nă acum înaintea grevei... 

A căutat-o pretutindeni, ca şi mine, fără să 
o afle. A fost la Viena, la nişte rude ale ei şi 
nu i-a dat de urmă. A plecat de acolo la Bres- 
lau, la alte rude şi a plecat, nici numai ştiu 
unde, şi n'a găsit-o... Pierise ca fumul. 

Imi părea bine că nu o găseşte, gândind 
însă mereu la ea, îl iertam pe el. 

Vream să o văd, să o văd ca pe o arătare. 
pe drum, printr'o fereastră, ori şi unde, ori 
cum, numai să o văd... 

Au trecut zece sau cincisprezece zile, Kurz 
se înapoie din alergăturile pe cari le făcuse 
să-mi spună ceeace ştiam: 

— „N'am găsit-o”... 

Era atât de abătut, era aşa de plâns încât 
de data asta mi se făcu milă de el tot aşa cum 
îl urâsem atunci când îi pregătisem moartea. 

Aşi fi vrut să o aibă şi niciodată să nu mai 
ştiu nimic de ea. 

Era mai slab de cât mine. 

Când sa napoiat la mină, abia atunci a 
văzut că odată cu dispariţia ei plecase şi un 
inginer tânăr, venit din Anglia, dela Cardif. 


www.dacoromanica.ro 


VIERMII PĂMÂNTULUI 207 
S 


ca specialist pentru introducerea unui nou 
sistem de exploatare. 

A vrut să se ducă după el şi se gândea tot 
mai temeinic la aceasta. Mi-a scris şi mi-a ce- 
rut sfatul ce să facă și dacă eu aşi vrea chiar 
să-l însoțesc. 

I-am răspuns: „da”... să plecăm împreună... 

Zilele treceau... Noi gânduri, noi planuri... 
Il aşteptam... eram gata în toată clipa să um- 
blu în căutarea ei. 

Nu intrasem de două zile în mină, trimise- 
sem vorbă că sunt bolnav... stam la masă cu 
capul sprijinit în mâni, cu fotografia ei în 
față... Cineva ciocăni şi ușa se deschise... Era 
factorul cu o telegramă. 

Kudac se deschee la vestă şi scoase dintr'un 
buzunar ascuns, un portofel şi din el, înve- 
lită în două hârtii să nu se rupă, telegrama. 

Ceti: 

„Numai pe tine te-am iubit... Am vrut să 
mă întorc acasă, să-ţi cer iertare. A spus că 
mă va omori... Am vrut să mă apropii de ti- 
ne şi nu mi-a dat voie, la început erai prea 
aproape şi mai apoi prea departe. Iartă-mă 
pentru tot răul care ţi l-am făcut. 

Hilda 

In același timp a primit și el o telegramă. 

„Plec în America”... 

Hilda 

Amândoi am venit aci la mină... Sunt cinci 
ani de atunci... 

Kudac tăcu, privi o clipă în ochii lui Alexe 
apoi lăsă capul în jos și a rămas aşa fără să 
mai spună nimic, numai muşchii feţei erau 
întrun vecinic neastâmpăr de parcă omul, o- 
bosit de amintirea trecutului, îşi continua po- 
vestea în gând, numai pentru el. 

Deodată se ridică depe scaun, începu să 
gesticuleze, sprâncenile i se arcuiră, ca atunci 
când intrase în casă și tot ca atunci, se fră- 
mânta plimbându-se prin cameră, strângând 
pumnii şi scrâșnind dinţii; apoi, ca și cum 
şi-ar fi spus pentru el, repetă de câteva ori în 
şir. 

— Trebuie|... (Trebuie)... şi se repezi să 
iasă. 

Alexe îl prinse de mână. 

— Unde te duci?... 

— La el... 

— Ce faci Kudac?... 

A rămas... 

Ochii blânzi, ochii înlăcrimați de iubirea 
pierdută, se întunecară, fața i se făcu pă- 
mântie şi buzele îi tremurau fără să şi le 
poată stăpâni. 

Incepuse să plângă. 

Alexe clătină capul şi se uită cu milă la cel 
ce îi sta în faţă, la omul care povestind își ri- 
dicase o greutate depe suflet ca să o lase să 
cadă din nou, mai grea, să-l doară mai mult... 

Ar fi vrut să-i dea curaj în nenorocirea în 
care îl vedea şi n'a făcut-o, nu ştia ce să-i 
spună, cuvintele ar fi fost goale, de prisos... 

A plecat şi el capul şi a retrăit pentru o fă- 
râmă de timp, părţi fragmentate din cele po- 
vestite de Kudac, Kudac cel fără de noroc, 
care ani de zile s'a agitat, slab, fără să poată 
face altceva decât să plângă şi să viseze în a- 
şteptarea minunei care întârzia să vină în 
chipul femeiei ce se va înapoia. 

Ușa se deschise şi în pragul ei apăru Lo- 
renz, grav de parcă se pregătea să intre în 
colivie, să coboare în mină. Stete o clipă în 
loc, uitându-se la amândoi, apoi închise uşa. 
îşi scoase şapca şi o trânti pe scaun. 

— Ce este întrebă Alexe, uitându-se la noul 
venit care şi el părea agitat... Ce s'a întâm- 
plat?... 

— Naţi auzit nimic?... 

i Ren 

— Măgarul de director a hotărît să ne dis- 
trugă, dacă nu pe toți, pentru un moment. 
dar cel puțin pe noi câţi suntem aci, împreu- 
nă cu destui alţi între cari Oana, Bozovici, Iu- 
rim, Gheorghe şi Vătăşel, cel cu trei copii tu- 
berculoși la Sommerfrisch care i-a cerut săp- 
tămânile trecute ajutorul de boală pentru 
copii... 

Acela de s'a certat... 

— A da, spuse Alexe, aducându-și aminte, 

se supărase directorul pentrucă omul fusese 
mai hotărît. 

— Da, pentrucă sămmanul ceruse până 
atunci de câte-va ori şi nu i se dăduse, amâ- 
nându-l mereu... Pentru această  necuvinţă, 
spune el, ca să se răzbune de ce n'a putut face 
atunci, vrea să-l dea afară ca instigator deși 
eu nu lam văzut decât o singură dată la ca- 
sino, şi atunci plângând că-i moare băiatul 
cel mare... Mi-a cerut câteva sute de lei... 

Afară începuse să viscolească ca în toiul 
iernei. 

— Să ne dea afară pe noi, strigă Alexe... 
Pe mine, dar pe el... 

— Asta nu se poate interveni Kudac... Nu te 
va da afară nici pe dumneata, nici pe dum- 
neata, spuse inginerilor, şi nu va da afară pe 
nimeni, cu atât mai puțin pe nenorocitul a- 
cela... 

— Cine a adus vestea? întrebă Alexe. 

— Eu... Mi-a spus casierul. Lui i-a dictat 
numele tuturor acelora care urmează să pă- 
răsească mina, Stejerdorful şi Anina... acum, 
pe vreme ca aceasta... 

Zăpada purtată de viscol se lipea de grea- 
muri întunecându-le ca nişte storuri lăsate. 

— In fruntea listei eşti dumneata, Alexe; 
apoi eu, Kudac şi ceilalţi... A da, uitasem, 
printre cei de pe listă mai e bătrânul de la 
şist, rcumaticul care împinge vagonetele şi 
focarul de zi dela cazane. 


www.dacoromanica.ro 


VIERMII PĂMÂNTULUI 211 


In odae se făcu linişte. Ultimele cuvinte ale 
lui Lorenz se stinseră într'o răguşeală sugru- 
mată... 

Alexe cu ochii pierduţi în gol privea pe fe- 
reastră, undeva departe, poate acasă, în mar- 
ginea Bucureștiului, poate în altă parte, poate 
la fulgii de zăpadă. 

Kudac își mişca nervos degetele mânii 
strângându-le şi deschizându-le. Lorenz pe 
scaun, în pauze ritmice ca o locomotivă trasă 
pe linie moartă, gâfâia pe un scaun... Il obo- 
sise vorba, îl obosise scările... 

Afară viscolea. 

— Şi va fi mai bine atunci?... întrebă A- 
lexe. 

Lorenz, care îşi mai adusese aminte de ce- 
va de seamă, începu să vorbească greoi, o- 
prindu-se când şi când să respire adânc. 

— Ordinele dela Bucureşti... au fost... să nu 
se concedieze nimeni... 

Să se reducă săptămâna... de lucru, la cinci 
zile și jumătate... şi...l poftea pe Kurz, să se 
ducă la Bucureşti cu primul tren... 

Tot contabilul... mi-a spus că în locul va- 
goanelor suprimate, din comanda căilor fe- 
rate, s'a primit o altă comandă... din partea 
Serviciului Maritim care până acum... se a- 
proviziona cu cărbuni dela Cardif... Cum căr- 
bunii englezești numai pot fi livraţi la Ga- 
laţi ca până acum, se cerea... Maritimului, să 
recepţioneze şi să ia în primire cărbunii chiar 

la Cardif... Cheltuelile de navlu... au făcut 
cărbunii să fie prea scumpi... Comanda de a- 
colo a fost retrasă şi trecută nouă, ceeace în- 
seamnă... că mina n'ar fi simţit de loc lipsa 


căilor ferate... Inţelegeţi?... 
=? 


— Ei bine, totuşi, directorul a găsit momen- 
tul să-şi mărească veniturile cu câteva milioa- 
ne, dând lumea afară din lucru, fără preaviz 
şi pe o vreme ca aceasta... şi.. acolo unde ti- 
căloşia lui întrece orice măsură, e că a cerut... 
oamenilor... ca ei între ei să se omoare, să ho- 
tărască tine pleacă și cine rămâne... 

Lorenz se opri din vorbă; tuşi de câteva 
ori şi după o odihnă de câteva momente, con- 
tinuă: 

Acum, pentru la zece şi un sfert, a che- 
mat o delegaţie de mineri, cari să fie pur- 
tătorii de cuvânt. 

Pe Vilmuş şi Dudu... ca prin ei să facă cu- 
noscut muncitorilor, că mâine va intra toată 
lumea în mină, afară de cei trecuţi pe listă 
cari vor trebui să părăsească, de îndată şi lo- 
calitatea, iar cei ce vor reintra în lucru, tot 
mâine... înainte de a cobori colivia, să sem- 
neze o declaraţie prin care nu au de făcut 
nici o obiecţiune, în cazul când direcţia va 
găsi cu cale, fie pentru bunul mers al insti- 
tuţiei, fie pentru motive... de economie, sau 
chiar de a pedepsi pe cei răi, la trei luni 
dela semnarea actului, să-i concedieze... 

Din nou tusea, îl împiedecă pentru câte-va 
clipe de a mai continua... 

Abia târziu, după ce bău puţină apă, cu 
vocea tot mai stinsă urmă: 

— In afară de aceasta, fiecare miner este 
obligat a semna o declaraţie prin care... se 
desolidarizează... de instigatorii grevei... cari 
îi va arăta direcţiunea, 

— Lucrătorii ştiu? 

— Nu toţi, de aceia i-am convocat în adu- 
nare la casino pentru ora unsprezece... 

— Da... şi Alexe rămase pe gânduri. 

Kudac care tot timpul ascultase şi nu ascul- 
tase, vorbind mai mult cu gândurile lui, clă- 
tinând capul şi deschizând braţele ridicân- 
du-le în slavă, de parcă ar fi voit să răsbune 
întreagă omenire, îşi strnse pumnii şi scrâş- 
nii din dinţi. 

Ochii păreau ai unui halucinat iar pe frun- 
te o vână i se umflă să plesnească. 

— Trebuie!... 

— Mă duc înainte... nu zăboviţi mult şi ve- 
niţi... Tare mi-e greu... şi Lorenz se sculă 
depe scaun întinzându-şi trupul. 

— De-acum se adună şi oamenii... Zăpada 
aceasta... şi punând şapca pe cap, eşi... 

Kudac tremura ca într'un acces de epilep- 
sie... 

— Kudac!... Kudac!... Linişteşte-te... Stăi... 
Culcăte... Bea puţină apă... apă... am să... 

Ochii lui nu clipeau, rămăseseră holbaţi, 
Buzele îi tremurau şi vâna din mijlocul frun- 
ţii se umfla şi se desumfla în ritmul pulsa- 
tiei... Işi acoperi faţa cu amândouă mânile 
de parcă sar fi ferit să fie văzut... Stătu așa 
cât ai număra până la cinci. 

Ca şi cum trecuse o criză de inimă, se frecă 
în dreptul ei şi spuse: 

— De-acum e gata... n'am nici o dorinţă pe 

care să te rog să mi-o împlineşti pentru că şi 
fără de aceasta, de-acum încolo... 
„ Isbucni în plâns, întinse mâna să-și ea ziua 
bună, imediat însă braţele lui încolociră gâ- 
tul inginerului şi a rămas aşa, aninat ca un 
un copil de gâtul tatălui, pe un peron de 
gară. 

Il sărută grăbit de câteva ori, se desprinse 
de el, își şterse ochii şi deschizând ușa fugi 
cu capul gol... 

Aerul rece de afară bufni în odae înfrigu- 
rând încăperea. 

Kudac alerga prin zăpada proaspăt aşter- 
nută, pe drumul minei... 

Alexe a suspinat lung, și-a şters ochii de 
lacrimi şi fruntea de sudoare... 

Se duse la fereastră, deschise geamul şi 
uitându-se pe urmele lui strigă: 

— Kudac!... Kudac.... 

Dar Kudac numai auzea... alerga, înotând 
în zăpadă, bătut de viscol, legănându-se ca 
un om beat, trecând porţile de pier ale minei. 

Eleonora a aşteptat toată ziua şi a doua zi, 
venirea lui Alexe. 

A întrebat servitoarea de zeci de ori dacă 
i-a dat scrisoarea, ce a spus, cum a privit-o 
şi ce crede ea... 

La început, servitoarea a asigurat-o, după 
„părerea” ci, că „va veni”, că „domnul ingi- 
ner o iubeşte”, că „s'a uitat așa frumos la 
mine”... 

— Şi crezi că... 

— Sunt sigură, doamnă, sigură... 

Ceasurile goneau şi Alexe tot nu venea... 

Eleonora cu ochii pe fereastră, sau la clan- 
ţa uşei, când aceasta se deschidea, aștepta, 
aştepta mereu şi vremea trecea greu... 

Chemă servitoarea şi din nou îi ceru amă- 
nunte de felul cum Pa găsit. 

— Era îmbrăcat?... 

— Da... 

— Ce făcea?... 

— Stătea... 

— Bine... 

A doua zi, întrebările Eleonorei se repetau, 

dornică să înţeleagă cât mai bine şi mai mult 
chiar de cât îi spunea femeia. 

— Vezi?... n'a venit... 

— N'a venit... şi după un moment de gân- 
dire ca şi cum ar fi voit să adune în mănuchi 
tot ceeace credea că o poate interesa pe stă- 
până, sfârşi prin a ridica din umeri. 

— Ştiu şi eu, doamnă, dacă nu e bolnav 
atunci tot va veni... 

Dumneavoastră sunteţi atât de frumoasă... 
şi pe urmă când te cheamă o cucoană mare, 
așa cum sunteţi dumneavoastră... 

Dacă nar: fi vorbit la întrunirea lucrători- 
lor, aşi fi crezut că e bolnav, dar așa... 

Servitoarea își strânse buzele, săltă din 
sprâncene nedumerită şi după ce stătu puțin 
pe gânduri așa ca şi cum ar fi voit să-şi aducă 
mai bine aminte de cum l-a găsit, să poată 
tălmăci situaţia, spuse cu oarecare nehotă- 
râre și ciudă în acelaş timp de parcă ea ar 
fi fost aceea care îl aştepta: 

— Drept să spun, mi se pare că doamna 
s'a înșelat... O, şi eu m'am înşelat de multe 
ori... pe cine socoteam că mă iubeşte mai 
mult tocmai acela... Așa sunt bărbaţii, nici 
nu mai ştii în care să te încrezi. Când i-am 
dat scrisoarea, s'a uitat lung la mine îusă 
parcă nu mă vedea, era așa... nu ştiu cum... 
cu ochii pierduţi... de aceia am şi crezut că 
poate să fie bolnav... Mi-a fost ruşine, am lă- 

sat ochii în pământ şi am plecat... nu mai 
știu cum era... 

Eleonora îşi muşcă buzele... o întrebase de 
atâtea ori să-i spună amănunţit tot ce a făcut 
la el în casă, numai și numai să poată sin- 
gură să înţeleagă adevărata situaţie, dar, cu- 
vintele ei erau unele la început, şi altele la 
sfârșit. Nu putea desprinde nimic din ele. 

A făcut-o idioată şi a gonit-o. 

— Fugi!... Nu eşti bună de nici o treabă... 
De ce mai întrebat când vine?... 

== Ta. 

— Dobitoaco!... 

După ce şi-a gonit servitoarea, Eleonora 
nu-şi găsea locul, se plimba agitată, de colo 
până colo. Totul o supăra. Nimic nu-i era pe 
voe. Zoltan îşi lăsase o haină pe scaun, și a- 
ceasta dete prilej de adevărată furtună cas- 
nică... A spart o statuctă mică de porcelan, de 
pe etajeră, a tot învârtit arcul unui ceas bră- 
țară, până ce l-a rupt, motiv de nouă supă- 
rare și noui nervi. 

De unde în prima zi când a trimis scrisoa- 
rea lui Alexe şi era în aşteptarea lui, nu știa 
cum să fie mai drăgăstoasă faţă de bărbat, a 
doua zi l-a certat şi pe el ca şi pe servitoare. 
La făcut nesimţitor, brută şi salaor al minei 
care nu ştie nimic pe lume decât să vorbească 
de calitatea cărbunelui şi de exploatarea lu, 
sau să repete mereu, ca şi cum ar învârti la o 
manivelă, aceleaşi cuvinte de toate zilele. 

— „Sunt obosit... lasă-mă... vreau să dorm...” 

— Azi eşti enervată Eleonora, spuse Zoltan 
dulceag ca un băiat de prăvălie în fața clien- 
telei... Ai dreptate... Greva asta te face să su- 
feri grozav... Mi-e frică şi mie... Nu ştiu ce 
se poate întâmpla... Eu, dacă îmi dai voe şi 
dacă vrei să mă asculţi... 

— Ce să ascult? 

Zoltan îşi freca mâinile îndoindu-se de spi- 
nare în fața femeii... 

— Aşi crede că... ai face bine dacă ai vrea 
să te duci la Oraviţa şi de-acolo la Timişoara... 
să rămâi acolo până ce se va termina come- 
dia aceasta... N'ai văzut?... puţin a rămas ca 
în seara aceia să nu ne omoare cu pietre... A- 
colo ai să te distrezi, ai să petreci o să fie un 
fel de revelaţie a unei fericiri îndepărtate pe 
care eu nu ţi-o pot da aci la mină... Ce zici?... 

Zoltan rămase un moment în aşteptarea 
răspunsului pe care i-l va da nevasta, Eleo- 
nora însă îşi întoarse spatele. El trecu înain- 
tea ei şi repetă: 

— Acolo ai să petreci, ai să fii liniștită... 
Asta până ce va trece greva... 

Eleonora tăcea... se uita la vârful unghiilor 
pe cari și le curăța... 

Zoltan continuă mereu să se ţină după dân- 
sa trecându-i mereu înainte. 

— Ce zici?... Te vei duce la cinematografe... 
Acolo e viaţă şi... Ah, Doamne, în seara aceia 

de n'ar fi venit jandarmii la timp, ar fi fost... 
cine ştic ce sar fi putut întâmpla... 

Femeia tăcea, poate că nici nu auzea ce ii 
spunea bărbatu-său. In capul ei şi în faţa o- 
chilor, ca într'o imagine aevea, dela o unghie 
de deget la alta, trecea chipul lui Alexe în 
diferite poze aşa cum îl cunoscuse şi aşa cum 
îl dorise şi cum îl avusese... 

Zoltan, vorbea şi se plimba prin odăile cu 
uşile deschise, trecând dintr'o cameră în alta, 
oprindu-se să privească cercetător la toate 
nimicurile, toate bibelourile de pe etajere şi 
măsuţe, în timp ce în urechile nevesti-si, pă- 
rea că se înfundase toată vata unei farmacii 
întregi, aşa ca să nu mai audă nimic... 

— Nici nu ştii cât de mult te iubesc... Aco- 
lo te vei plimba, iar când te vei întoarce, to- 
tul va fi sfârşit... 

Vorbea şi se uita la un pisic de porțelan 
care putea fi şi un breloc, parcă nu-l vă- 
zuse niciodată până atunci deşi el îl adusese 
dintr'o plimbare făcută la Bucureşti. 

Aşeză câteva cărți pe o policioară, ceti titlul 
uneia, o puse la loc şi tăcu o clipă ca şi cum 
şi-ar fi adus aminte de cuprinsul ei, era vorba 
de o dragoste nefericită în care bărbatul îşi 
înşela nevasta. 

Zoltan se scutură, se depărtă cu spaimă să 
stea într'un fotel larg, să se gândească la el: 

„Eu nici odata...” 

Se simțea atât de bine, atât de curat din 

punctul acesta de vedere, ca nici un alt băr- 
bat pe lume. Se uită la Eleonora şi în clipa 
aceia fără să-şi dea seama îşi schimbă glasul 
mai mieros de cum era, şi din mic, pe cât se 
făcuse, afundându-se în catifeaua moale a 
scaunului se strivi ca o boabă de strugure 
sub călcâi... 

Tăcu un timp ghemuit acolo ca o paiaţă de 
mătase pus să înfrumuseţeze un fund de 
scaun, apoi, deodată ca şi cum Par fi sgâlțâit 
cineva, începu să vorbească singur: 

— Ai fi crezut tu vreodată, că băiatul acela 
tânăr... 

— De cine vorbeşti, întrebă soţia uitându- 
se la el fără să-l vadă. 

— De Alexe... El care a fost la noi în mo- 
mentul de panică, să ajungă un conducător 
al mişcării celor mulţi... 

— Era așa de cuminte... spuse Eleonora 
suspinând... mi-e milă de el. 

Zoltan era fericit că-i răspunsese şi con- 
tinuă: 

— Il iubeam... 

— Şi eu.. 

— Dacă stau bine să mă gândesc, abia a- 
cum îmi dau seama că el trebuie să fi ştiut 
ceva... 

— Vorbești prostii, se răsti Eleonora. N'a 
ştiut nimic... 

— Nu se poate... 

— Na ştiut nimic înţelege şi Eleonora se 

uită cu nişte ochi rotunjiţi de ciudă ca ime- 
diat să urmeze cu oarecare dojană: 

— Tu totdeauna vezi ceeace nu este şi nici- 
odată nu înţelegi lucrurile astea pe cari... 

— Eu cred... 

— Destul!... nu mai crede nimic, strigă din 
nou nevastă-sa... Ai să mă înebuneşti cu ce 
crezi tu... Nu ştia nimic! Ii părea şi lui tot 
aşa de rău ca și mie, mai multam ştiut eu. 
dar n'am crezut că vor ajunge lucrurile chiar 
aşa. 

Zoltan răuşise să-şi supere nevasta. 

Ar fi vrut să o vadă că zâmbeşte. că e bucu- 
roasă şi nu ştia cum să facă să o împace ca 
viaţa în casă să-şi urmeze cursul normal... Se 
gândi la toate prietenele ei, la toate şi aştep- 
ta ca uşa să se deschidă să vină careva... 

— Să trimitem după Margareta... Vrei?... 

— De ce?... 

— Aşa... 

— Hm... dar el?... Unde este el acum?... 

— Cine?... 

— Alexe... 

— A, da... Alexe, este aici, în Anina... 

— Imi pare bine de explicaţii. 

— În fiecare zi, dimineaţa şi seara, e la 
casino... Ţine discursuri... 

— E un om deştept... un om energic, nu ca 
tine... De ce nu-l chemi să-i vorbeşti ?... Chea- 
mă-l şi spune-i că... uite, vezi... 

Eleonora se apropiă drăgstoasă, zâmbind... 

— Dacă vine aci poate că tu, poate că eu. 
îl vom convinge să... dar ce vorbesc... Dacă 
întradevăr mwai fi iubit, nai fi ascultat și 
din prima zi când l-am văzut la casino, l-ai 
fi chemat, fie la un ceai, fie la o masă, fie 
numai aşa, poate că azi... și Eleonora sus- 
pină umezindu-şi ochii, ca să vorbească mai 
departe. 

— Mi-e milă de el... mi-e milă și... 

— Mam gândit eu la toate... m'aşi duce eu 
singur să-l caut, dar ce va zice directorul? 

— Directorul... Toată viaţa ai fost un laş, 
un fricos, niciodată n'ai fost în stare să faci 
ceva fără să fi primit peniru asta ordine... 

— Bine, acum însă e târziu, orice ași face, 
soarta lui este hotărâtă... şi el şi Lorenz, vor 
fi goniţi... 

— "Ţi-a spus Kurz?... 

— Da... în fiecare zi: „Alexe şi Lorenz vor 
fi destituiţi. 

— Bine, atunci, am să vorbesc eu. 

Kurz era la mină. 

In faţa unei cafele negre, fumând, cu ca- 
pul rezemat într'o mână, privea  rotocoalele 
de fum pe cari le asvârlea în tavan. 

Cine Par fi văzut, ar fi crezut că directorul 
gândeşte la cine știe ce lucru mare, realitatea 
îusă era alta, nu gândea la nimic, era într'o 
stare de odihnă absolută, înfrățită prostaţiei. 

Se obişnuise cu greva minerilor şi nu el 
era acela care să o regrete. 

— „Nu azi, mâine, nu mâine, poimâine și 
lucrătorii vor sfârși prin a veni singuri să-şi 
ceară iertare, lipsa pe care o duc îi va forţa, şi 
atunci voiu primi pe cine vreau şi voiu goni 
pe cine vreau”... 

Fuma, bea cafea şi urmărea cercurile de 
fum care se spărgeau în plafonul încăperei 
sau mai înainte chiar de a ajunge până a- 
colo... 

— „Aşa se va sparge greva...” 

Dăduse ordin ca a doua zi muncitorii să iu- 
tre în mină, cu excepţia celor trecuţi pe listă... 
işi trimisese vestitorii și liniştit aştepta întoar- 
cerea lor... 

Greva?... Nu l-a tulburat deloc, hotărâse 
aşa cum a vrut... 

— „Cine nu se supune pleacă...” 

Mina era pustie... nici un sgomot, nici un 
om prin curte, nici un om la „fund...” 

La postul de comandă, sus la colivie, ca un 
căpitan de navă, de unde în zilele obişnuite 
de lucru, urmărea cadranul celor două cea- 
soarnice şi semnul de pe cablu, ascultând su- 
netele în toaca de fier ce ordona coborârea 
sau ridicarea coliviei, Vornicul, la fel ca şi di- 
rectorul, pe scaunul său, cu capul rezemat în- 
tro mână, privea în tavan, fără să fumeze. 
gândind la ce va aduce ziua de mâine. In må- 
nile lui sta vieţile celor ce se adânceau în 
muncă și sufletul lui era cu ei... 

Rămăsese la.locul lui, înţepenit pe scaunul 
de fier cu manivelele de comandă în dreapta. 
la stânga şi sub picioare, nu pentru că ar fi 
fost contra greviștilor sau ar fi crezut altfel 
decât ei, dar pentru că aşa hotărâse cei mulţi: 
să stea acolo ca, în tot momentul, când munci- 
torii ar fi vrut să coboare în mină, să nu lip- 
sească și în afară de aceasta, cei câţiva cari 
se mai găseau în preajmă-i şi cari coborau 
ziua și noaptea să inspecteze mina, să-l gă- 
sească acolo unde trebuie să fie... 

De două ori pe zi şi de două ori pe noapte, 
se pierdea câte unul dintre cei câţiva pe gau- 
ra puțului, prin galerii, să vadă dacă funcţio- 

nează pompele sau dacă aerisirea se face în 
condițiuni bune. 

Nu se ştia nici ziua, nici ceasul când oame- 
nii vor cobori, ca şi mai înainte, să înceapă 
lucrul. 

Mecanicul şef ţinea cazanele sub presiune 
ast-fel ca aburii să poată folosi ascensorului. 

Dincolo, la puţul numărul trei, deasemeni 
funcţiona cazanul cu vapori şi turbina de ae- 
risire, atât. 

Directorul, obosit de liniştea ce-l înconjura. 
uitase de el şi uitase de ce întârzie şi ce cau- 
tă în cancelaria minei... I se părea că se gà- 
seşte în noapte, târziu, în camera de culcare 
şi sculându-se depe fotoliu îşi scutură trupul 
de toropeală... 

Se întinse şi căscă lung de i se înlăcrimară 
ochii. 

Işi luă şapca de pe biurou, o puse pe cap 
şi vru să iasă când uşa se deschise şi apăru în 
faţa lui, galben, abia răsuflând, Vârnav, ma- 
estrul de incendiu, şeful pompierilor şi repe- 
de. bâlbâindu-se, raportă: 

— La orizontul... la... orizontul şapte, incen- 
diu... foc mare... gaze... Ce facem? cu cine in- 
tru în mină?... Domnule director... 

Şi maestrul amuţi cu ochii în ochii lui Kurz, 
frământându-se aşa cum se frământase două- 
zeci de ani de când stingea incendiile din mi- 
nă; văzând însă că directorul tace, începu 
din nou: 


15 

— Pe orizontul şapte, gaze... sunt singur... 
greva... 

— Câţi oameni avem aci?... întrebă Kurz 
liniştit caşicum nimic nu se întâmplase.. 

— Nu ştiu... 

— Câţi oameni avem?.. strigă Kurz. 

Vârnav deschise ochii de parcă dormise 
până atunci şi răspunse rar socotind în minte 
pe toţi cei cari îi ştia că au câte o însărcina- 
re în mină, de când cu greva. 

— Afară de Vornicu, dela comanda coli- 
viei... 

— Lasă-l pe acela... alţii... 

— Focarul Moldoveanu, mecanicul șef Io- 
niță dela aburi, loşca servitorul dela uşa 
dumneavoastră... Dumneavoastră şi eu... Afa- 
ră de aceștia nimeni. 

— Bine, cheamă pe toţi afară de cel dela 
colivie. Pune măștile, telefonează la puţul 
trei să pornească mai tare turbina de aerisire 
şi... Așa. Dute, vin şi eu... Asta este opera voa- 
iră, opera criminală a grevei... Grevă va tre- 
buit... 

Trânti cu șapca de birou şi începu să strige 
la Vârnav care sta să-l asculte. chibzuind în a- 
celaş timp ce poate să facă cinci oameni... 

— Haidel... eşi odată!... Pleacă!... 

Ar fi vrut să mai spună ceva Kurz, dar nu 
mai avea cui, fugise maestrul. 

Kurz, care în tulburarea vestei ce i se adu- 
sese începuse să se plimbe prin biurou, se o- 

pri brusc, îşi puse şapca din nou pe cap în- 
desând-o bine şi eşi înjurând pe toţi minerii, 
pe Karl Marx pe Enghels, pe Lassalle şi pe 
toți născocitorii socialismului şi ai grevei... 

Nici pe lisus nu L-a uitat. 

Tot drumul ce duce dela biurou până la 
puț, urcând cele câteva zeci de trepte ale 
scării de fier, până la colivie, gura nu i-a stat 
o clipă... 

Pe urma lui, la câţiva paşi, grăbea să ajun- 
gă Kudac... grăbea să-i vorbească neștiind ni- 
mic de cele ce se petrecea în vremea aceia 
pe galeriile orizontului şapte. 

Când Kurz se opri în capul scării, în sala 
în care icoana sfintei Varvara priveghea tă- 
cerea, Kudac era lângă el. 

— Ce cauţi aci? îl întrebă directorul, ui- 
tându-se cu răutate la omul care grăbise să-l 
ajungă. 

— Am venit... 

Kudac privea în ochii prietenului de altă- 
dată... Obosise alergând. Zăpada se pusese 
mare şi vântul îl biciuise până atunci înro- 
şindu-i obrajii. 

— Sunteţi nişte criminali!... E foc în mină 
şi nici un om... nici unul... Ceată de tâlhari şi 
de bandiți... In deosebi tu, tu canalie căruia 
ţi-am dat zile şi te-am ajutat iar drept mul 
țumire îmi faci neajunsuri, trecând de par- 
tea lor, de partea străinului acela de Alexe 

pe care dacă aşi fi vrut, puteam să-l dau afa- 
ră a doua zi de la venirea lui în mină... 

Tu, să instigi la grevă, când rolul tău era 
altul, era acela de a fi lângă mine, nu lângă 
ei... Ptiul... 

Kudac își ştergea ochii şi faţa udă de ză- 
padă ce se topise. 

Maestrul de incendiu se apropie grăbind 
cu ceilalți câţiva oameni după el, cu măştile 
puse şi două aparate de stins focul, să coboa- 
re în mină. Nimeni n'avea vreme de zăbovit... 
intrară în colivie cineva a bătut semnalul de 
plecare și colivia începu să cadă vertiginos. 
Când a vrut Kurz să se apropie de oameni, 
să pună piciorul pe platforma ascensorului 
era târziu. Braţul lui Kudac îl ţinuse pe loc. 

Colivia plecase lăsând deschisă gura întu- 
necată a puţului. 

— De ce mai oprit?... 

Fără să aștepte nici un răspuns, Kurz ri- 
dică mâna şi își lovi vrăjmaşul peste ochi... 

—- N'am nimic de vorbit cu tine... Marş.... 

— Am de vorbit eu, răspunse bergmaestrul 
frecându-se cu mâna acolo unde simţea fier- 
binţeala loviturei. 

— Nu vreau să ascult nimic... Să ieși din 
curtea minei... leşi|... 

— Rămân și trebue să m'asculți, răspunse 
Kudac, avem o răfuială veche la care sa a- 
dăogat aceasta nouă. 

Urmă o clipă de tăcere. 

Kudac se uită la director fără să spună ni- 
mic în vreme ce acesta își muşca nervos, 
mustăţile pe cari mereu le trăgea în gură.... 
Clătină capul şi continuând o discuţie în 
gând, spuse tare, cu dispreţ şi ură în acelaşi 
timp: 

— Prietenul meu... 

Lui Kudac îi ardeau obrajii ca focul, ochii 
îi erau injectaţi de sânge şi buzele-i învineţi- 
te tremurau fără să şi le poată stăpâni aşa că 
făcu o sforţare să poată răspunde: 

— Da... eu... prietenul tău pe care Pai bat- 
jocorit şi căruia i-ai aruncat ani de zile ruşi- 
nea în faţă, odată cu fumul ţigărilor pe cari 
le fumai... Tu, prietenul meu care vorbindu- 
mi de ea, turnai otrava în sufletul meu, cu 
fiecare cuvânt mărturisit, fie că era aşa, du- 
pă cum spuneai, fie că nu... Şi te-am ascultat 
şi am băut din paharul cu vin pe care mi-l 
dădeai, seara şi noaptea târziu, până ce a- 
meţeai de băutură, ca în toată clipa să gân- 
desc cum să mă răzbun şi dacă este sau nu 
momentul potrivit... Totdeauna a fost câte 
ceva care să mă împiedice... momentele tre- 
ceau în fiecare seară pentru că mai tare de 
cât voinţa mea era imaginea ei pe care o ve- 
deam că se strecoară între noi... In fiecare 
seară te iertam ca să-mi făgăduesc că te voi 
ucide a doua seară... 

Serile treceau, serile se repetau... serile şi 
făgăduelile de cari nu mă mai puteam ţine... 

Ţi-aduci aminte de moartea artificieru- 
lui?... ţi-aduci aminte? Lucrurile acestea nu 
sc uită aşa de repede. Era la câteva zile după 
ce îmi luaseși pe Hilda... 

— Cum... Tu... 

Kurz se schimbă la faţă dându-se un pas 
înapoi... 

— A murit în locul tău... 

— Tu!... 

- — „Şi serile se repetau... Veneam mereu şi 
mereu îmi scăpai din cauza... din cauza fie- 
rei mele, a slăbiciunei... Râdeai, vorbeai şi tu 
nu ştiai şi n'ai ştiut niciodată ce gândeam eu 
şi de ce te ascultam... 

— Veneai să mă, omori... 

— Da, să te omor... 


Mărturisindu-se, Kudac devenea tot mai 
slab, tot mai nehotărât, ochii începură a-i lă- 
crima, cuvântul nu mai 'avea nimic din repro- 
şul omului care se deşteptase, picioarele îi 
tremurau şi cum sta așa, slab și fără putere, 
umilit aproape, ca şi cum ar fi voit să-şi cea- 
ră iertare de gândurile rele ce i le nutrise. 
Kurz îl privi de sus până jos ca şi cum s'ar fi 
întrebat în gând dacă omul acesta ar fi putut 
vreodată să-i facă ceva şi deodată isbucni în- 
trun hohot de râs: 

— Ha, ha, ha... 
` — Nu râde Kurz!... 

— Ha, ha, ha... 

Şi directorul râdea aşa de sgomotos de par- 
că nu de el ar fi fost vorba şi râsul lui um- 
plea sala mare şi râsul lui hăuia în gura des- 
chisă a puţului, ca o orgă stricată... 

Deodată se opri brusc, îşi arcui sprâncenile 
şi după ce se uită adânc în ochii lui Kudak, 
apropiindu-se pentru aceasta, cap în cap, îl 
întrebă răstit: 

— Şi acum ce vrei?... De ce îmi spui toate 
acestea... sau ai venit să... 

— Da, am venit pentru ce crezi... m'ai fă- 
cut părtaşul fără de legiuirilor tale, am pe- 
depsit muncitorii pentru că ai vrut, i-am fu- 
rat pentrucă așa era porunca ta şi te-am as- 
cultat pentru că aşteptam clipa prielnică răs- 
bunărei celei mari... A venit... Mina este a 
muncitorilor... Dă drumul lucrului pentru toți 
minerii şi făgădueşte-mi că le vei plăti zilele 
nelucrate, nu din vina lor, ci din vina ta... Ei 
n'au voit greva, ei wau ştiut că-i furi... Acum 
o ştiu cu toţi... le-am spus-o eu... Făgădue- 
şte-mi şi te voi ierta şi de data aceasta. Mi-e 
silă de tine... Eu nu voi sta... eu mă duc... mă 
duc... 

Kudac vorbise cu aceiaşi umilinţă a omului 
slab, sdrobit sufleteşte, cu aceiaşi renunțare 
a celui ce nu mai are nimic bun pentru ce să 
mai trăiască. 

— Eu mă duc... 

Directorul se uită la prietenul de altădată 
cu ură. Il privi lung, gura i se strâmbă să râ- 

dă, se stăpâni, îşi încruntă sprâncenile şi ime- 
diat îi aruncă în faţă aroganţa autorităţei pe 
care o avea: 

— Ticălosule!... Ieşi!... să nu te mai văd în 
faţa ochilor, dacă n'aşi avea de lucru acum, 
eu singur te-așşi asvârli afară şi aşi da ordin 
jandarmilor să te aresteze... ieşi!... 

Mânios, Kurtz făcu câţiva paşi să se depăr- 
teze de put. 

— Nu pleca... avem încă de vorbă strigă 
furios Kudac şi îl prinse de braţ... Nu vrei? 

— Nul... 

Kurtz se smuci, ridică mâna şi îl lovi peste 
faţă cu toată puterea. Kudac îl prinse în bra- 
te... din nou îi scăpă însă din strânsoare şi 
pumnii directorului începură să cadă grei... 

Cu multă anevoie bergmaestrul se îndreap- 
tă, înălțându-se şi începu să lovească adversa- 
rul cu atâta putere încât acesta începu să se 
clatine pe picioare... Pumnii cădeau şi dintr'o 
parte şi dintr'alta... sau prins în braţe a- 
mândoi și au început să lupte, să se doboare 
unul pe altul... Kurz îşi lipi gura de fruntea 
bergmaestrului, în rânjet, muşcând ca din- 
trun măr, însângerându-i faţa, dar Kudac nu 
mai simţea durerea şi porni să râdă şi să gâ- 
fâe ca un nebun, ţinând strâns la pieptul său 
pe director. Il împingea încet, încet spre 
gura puţului... Kurz se răsuci să se de- 
părteze, îngrozit de gândul care îi fulgeră 
prin minte... 

Brațele de fier ale lui Kudac îl readuse în- 
să din nou pe acelaşi loc, opindindu-se în 
el ca întrun mal... Kurz se înțepeni pe pi- 
cioare şi începu să strige şi strigătelor lui nu 
răspundea decât golul sălii şi acelaşi hăuit al 
puţului... Işi aruncă ochii la icoana Sfintei 
Varvara în fața cărei ardea candela şi se ru- 
ga în gând să-l ocrotească, să-l scape... 

— Vă iert... gemu Kurz simțind cum îl pără- 
sesc puterile... Ochii îi erau ieşiţi din orbite 
de spaimă... şi nu venea nimeni... şi nu era ni- 
meni... Kudac nu răspunse decât cu gâfâelile 
oboselei... încă o sforţare şi încă una... 

— Kudac... 

In fundul sălii, între două vagoanete moarte 
pe linii, se iviră Vlad şi Bozovici, cei doi lu- 
crători ce aveau să vorbească cu directorul 
în delegaţie... 

Era prea târziu. 

Picioarele lui Kurz pierdură pământul şi 
cât ai clipi din ochi amândoi, îmbrăţișaţi cum 
erau, sau dus pe gura puţului... 


După zece minute, colivia plină de sânge. 
aducea la suprafața pământului, pe acopezi- 
şul de fier şi bârne, trupurile sdrenţuite, 
strânse în braţe, strivite de parcă era unul... 

Pe fruntea lui Kudac se vedeau urmele din- 
ților cari mușcase. 

Ugolino şi Rugieri. 

La casino lume multă, mai multă ca tot- 
deauna. 

Toţi ştiau de hotărârea directorului. 

Numele celor sortiţi să părăsească mina și 
coronul, trecea din om în om odată cu frea- 
mătul nemulțumirei generale ce creştea ca o 
tălăzuire de ape nestăvilite. 

Când a venit Lorenz şi Alexe, mulțimea 
aceia de oameni necăjiţi, isbucni în urale şi 
aplauze ce nu mai sfârşeau. 

Zadarnic a încercat Alexe să  liniştească 
gloata muncitorilor ridicând mânile în sus, 
făcându-i să înţeleagă cuvântul ce se pierdea: 

— Linişte|... 

Părea că nebunia le prinsese minţile. Stri- 
gătele de „bravo!”... „trăiască greva!”... se 
rupeau pentru o clipă în apostrofe şi urlete a- 
meninţătoare la adresa directorului, ca iar să 
se audă „bravo!...” „trăiască greva”... 

Alexe se uita la ei fără să poată rosti un 
cuvânt... 

Unul cetea tare lista cu numele celor ce 
erau concediaţi, un altul, striga şi mai tare: 
„să-l ucidem!”... 

Braţele ridicate şi pumnii încleştaţi se agi- 
tau într'o tensiune nervoasă generală... 

Târziu, abia de s'a potolit larma și Alexe a 
putut să se facă auzit: 

— Fraţilor!... cunoaşteţi lista cu numele ce- 
lor condamnaţi peirei... 

— Am auzit-o... 

— O ştim... 

— Ei bine, eu sunt cel întâi care sunt gata 
să mă dau la o parte din calea voastră... 

In sală se făcu liniște de parcă goală ar fi 
fost... 

— „E iarnă, continuă Alexe, nevoile sunt 
mari şi poate că cel ce deţine soarta voastră 
în mânile sale se va mulţumi cu jertfirea 
mea a lui Lorenz şi poate a lui Kudak... 

In numele nostru vă vorbesc vouă... E iar- 
nă, aveţi familii, copii cari vă cer mâncare 
şi noi nu vă putem da nimic... 

— Ori toţi, ori niciunul... 

Din nou se rupse tăcerea şi aproape, fie- 
care, câte unul sau în  gloată, începură din 
nou să strige şi să se agite... 

— Atunci refuzaţi să intraţi în mină, con- 
tinuă Alexe. 

— Refuzăm... 

— Ori toţi, ori niciunul strigă acelaşi de 
adineaori. 

— Incă odată, începu şirul vorbirei Alexe, 
eu nu vreau să port pe conştiinţă suferinţele 
şi lipsurile ce le veţi îndura din cauza grevei... 

Am venit în mijlocul vostru fără să fi fost 
chemat şi fără să fiu gonit, sunt gata să plă- 
tesc cu capul meu mişcarea voastră pentru 
dreptate... Nu vreau să fiu piedică pentru 
izbândirea cauzei voastre care de acum în- 
colo este câștigată, căci fără de voi nimic nu 
se va putea face şi să ştiţi, dacă, plecând de 
aci, hoinărind fără de lucru sau muncind în 
altă parte, de pretutindeni unde voi fi, nu 
voiu înceta de a pune urechea la pământ să 
ascult glasul ce va veni depe fronturile de 
lucru, de pe orizonturi, glasul minerilor şi 
dacă va fi nevoie, voi striga şi în temniţă 
fiind, până ce se vor găsi urechi să audă şi 
minţi să înțeleagă... 

Nam nici o avere afară de o casă săracă 
într'o margine de oraş unde mama, bătrână 
şi slăbănoagă, aşteaptă să-şi ducă zilele vieţii 
mai departe din câştigul trudei mele... 

De la ea am învăţat să iubesc adevărul și 
să am milă de omul sărac și de câine. Câinele 
Bulum mi-a apărat casa şi viaţa de răifăcă- 
tori, era un buldug cu ochii de copil şi faţa 
de catifea neagră... iar omul sărac, muncito- 
rul, a venit nu odată, ci de foarte multe ori 
să ne încălzească odaia cu un braţ de lemne 
şi sufletul cu un cuvânt de mângâiere. Omul 
acesta a venit cu pâne şi cu sare şi aşa am 
trăit din mila săracilor ca să pot termina stu- 
diile, să vin aici, să vă găsesc pe voi tovarăşi 

de muncă şi să-l găsesc pe „el” cel fără de su- 
flet... 

— Jos cu el... 

— «+ pentru fiecare dintre voi m'am apro- 
piat de mişcare, iubindu-vă în aceiaşi măsură 
în care urăsc nedreptatea ce se face... 

— Ural... 

— Bravol... 

— Bravol 

— Eşti al nostru! strigă Oană... nimeni nu 
te va rupe din lumea aceasta, ne trebue un 
steag şi steag te avem iar dacă va fi nevoe... 

—- Ura!... ura... 

— Să te duci să vorbeşti directorului, strigă 
cineva... 

— Nu!... şi Oană ridică mâna în sus din 
mijlocul sălei unde se găsea. 

— Nuuuu... El e în stare să se ducă să cea- 
ră dreptatea numai pentru noi nu şi pentru 
el... 

— Aşa-il... 

— Să se ducă... 

— Să plece altul... 

— S'a dus Vlad şi sa dus Bozovici... îi aş- 
teptăm... trebue să sosească... spuse Gheor- 
ghe... “au dus nu să cerșească milă, ci să 
ceară dreptate pentru toţi... 

— Au venit au venit strigă cineva de lângă 
uşă... 

— Cine?... 

— Bozovici... Vlad... 

— Bozovici... 

— Bozovici... Bozovici... 

Câţiva puseră mâna pe el şi-l ridicară în 
braţe, așa ca să fie văzut mai bine... 

— Ce veste ne aduci?... 

— Fraţilor, Kudac... 

In aceiași clipă, fără să mai dea răgaz ves- 
titorului, să continue ce avea de spus, toată 
lumea începu să se întrebe mirată şi să strige: 

— Unde este Kudac?... Ce este cu Kudac... 
Kudac... 

— Ne-a vândut, poate, spuse unul şi cuvân- 
tul îl repetă altul... 

— Tăceţi!... bătu Alexe cu pumnul în masă, 
nu pângăriţi pe unul din cei mai buni ai voş- 
tri... Lăsaţi-l pe Bozovici să termine ce are 
de spus... 

— Tăcere!... 

— Linişte!... 

— Spune Bozovici... 

— A murit Kudac... 

Cuvintele acestea au căzut ca un trăsnet în 
mijlocul oamenilor. Toţi amuţise... 

— A murit dar odată cu el a murit şi Kurz... 
ľa aruncat pe gura puţului, la adânc... şi cum 
erau prinși unul de altul, sau dus amândoi... 

— Cărbunari!... Kudac, cel mai devotat 
cauzei şi-a jertifit viaţa pentru noi... Ştiam 
că așa se va întâmpla... 

Plecaţi-vă capul cu smerenie şi unul dintre 

voi să spună rugăciunea pe care o ştie orice 
miner şi pe care o îngânaţi în faţa Sfintei 
Varvara, înainte de a cobori colivia. 

Din ochii lui Alexe curgeau două şiruri de 
lacrămi... 

Minerii şi-au plecat capul şi după ce Vlad 
a spus tare tatăl nostru, toată sala a cântat 
cântecul minerului, aşa cum se cuvine celor 
morţi la datorie... 

Odată cu vestea morţii lui Kudac și a lui 
Kurz, se răspândi şi vestea incendiului din 
mină. 

Intro clipă, muncitorii alergară chemaţi la 
datorie... se duceau să-și apere bogăţia în ca- 
re s'au născut şi au trăit săraci... 

Au trecut pe la lămpărie de şi-au luat lăm- 
pile, măştile de incendiu şi, aşa îmbrăcaţi 
cum erau fără să se mai poată schimba, au 
umplut colivia vopsită cu sângele celor doi 
morţi și au coborât câte șaisprezece, şeaispre- 
zece, în nenumărate rânduri, îngrijaţi de ce- 
iace se petrece la adânc. 

In prima colivie, odată cu steigherul Oană, 
Bozovici şi ceilalți mineri, au coborit Alexe 
şi Lorenz. 

S'au aşezat ventilatoarele şi fumul negru și 
gazele otrăvitoare, erau gonite departe, prin 
burlanele prinse unul de altul, până pe ori- 
zont, de unde le fura curentul dela turbina 
puţului trei să-l verse afară ca pe o gură de 
horn... 

Când aerul se curăţi şi fumul nu mai um- 
plea frontul unde se ivise focul, muncitorii, 

unul lângă altul, ca dinții în ferestrău, abia a- 
vând loc să se miște, puşi în linie, au început 
ridicarea din două părţi, pe două rânduri, a 
batalurilor de lemn, bătând lut între ele şi 
„Şpulung”, că imediat ce se ridică digul de 
un metru, să treacă în urma acestuia, la zidi- 
rea în beton a peretelui ce va izola pentru 
totdeauna focul cel vecinic al pământului... 

Abia după masă târziu, după ce doctorul 
Bur, împreună cu comandantul Jandarmilor. 
au făcut ancheta şi autopsia cadavrelor, Iu- 
rim, Vlaicu şi Gheorghe, şi-au umplut câte 
trei mânile de sângele închegat al prietenului 
şi vrăjmașului lor, despărţind trupurile a că- 
ror carne părea că se înfrăţise pentru tot- 
deauna. 

In ziua aceea şi toată noaptea, nici Alexe. 
nici Lorenz şi nici unul dintre cei ce lucrau 
la zidirea focului, mau ieşit din mină. Abia 
a doua zi au avut vreme să se intereseze de 
bergmaestru când toţi lucrătorii, îmbrăcaţi în 
uniforma cernită a minerilor erau adunaţi în 
biserică şi în faţa bisericei, până sus pe munte 
la piciorul crucei pe care răstignit, încărcat 
de zăpadă, veghia Mântuitorul... 

Munţii, pădurea, casele și cărbunii, erau 
albi... 

Zăpada multă ce căzuse ziua şi noaptea, lu- 
minase pământul, numai pâlcul mare al mi- 
nerilor veniţi la înmormântare, era negru şi 
negru mai era trenul neastâmpărat care aler- 

ga dintr'un loc într'altul, pe zece linii, să lege 
vagon de vagon... 

Fanfara minerilor cânta marşul funebru 
al lui Beethoven și între timp, când încetau 
instrumentele de alamă, ca să nu se audă 
plânsul şi nici suspinul coronului, cânta co- 
rul, cântecul lor de totdeauna cu același re- 
fren: 

„Glik, auf... glăk auf”... 

In urma celor petrecute la mină, un ius- 
pector al Ministerului Muncii, şi un delegat 
al administraţiei Societăţei exploatărilor de 
cărbuni, amândoi sosiți dela Bucureşti, îm- 
preună cu procurorul dela Tribunalul Timi- 
şoara, au anchetat „cazul”. 

Rezultatul a fost că muncitorimea nu a fă- 
cut altceva de cât să-și ceară drepturile ei: 
„Toţi să fie plătiţi pe zilele de grevă, care nu 
din vina lor s'a produs, să nu mai tie furaţi 
pe viitor, şi să se respecte legea care prevede 
că mai înainte de a se face concedierile lu- 
crătorilor în masă sau individual, să li se dea 
un preaviz de cincisprezece zile, restituindu- 
se în acelaşi timp reţinerile făcute pentru ca- 
sa de ajutor când aceștia nu au anii sufi- 
cienţi pentru a li se plăti pensiile”. 

„Concedierile să fie motivate și să se facă 
începând cu cei mai noi angajaţi şi dintre a- 
ceștia cu cei dif alte localităţi și numai în 
cazul unei imperioase necesităţi. Pentru cu- 
noașşterea acestei necesități,  direcțiunea să 
fie obligată a afișa cu trei luni, sau în cel mai 
rău caz, cu treizeci de zile mai înainte, data 

la care expiră livrarea unei comenzi con- 
tractate, şi de asemeni, direcţiunea să afişeze 
timp de cincisprezece zile, orice nouă co- 
mandă că în tot momentul minerii să cunoas- 
că situaţia reală a exploatărei”. 

Atât şi nimic mai mult. 

Cum cererile muncitorilor erau drepte şi 
justificarea lor legală, anchetatorii au tre- 
buit să constate că adevărul era de partea 
celor mulţi, că au fost furaţi şi că fostul di- 
rector făcuse un act de autoritate nejustifi- 
cată când a hotărît concedierea celor trei 
sute cincizeci, act de care numai el - singur 
era vinovat, cu atât mai mult cu cât de ceea- 
ce intenţiona să facă, nu anunţase consiliul 
de administraţie care în asemenea împreju- 
rări are cuvânt hotăritor. 

In afară de acestea nu s'a putut dovedi cu 
nimic, amestecul cuiva în drama desfășurată 
la gura puţului, astfel că după cinci zile de 
anchetă cu cercetări, interogări şi declaraţii, 
oamenii veniţi să facă lumină, nau putut 
descoperi nimic în sarcina celor mulţi. 

In ceeace priveşte spiritul general de res- 
vrătire ce cuprinsese minţile tuturor, ancheta- 
torii au fost de părere că sar fi datorit in- 
stigaţiilor făcute de Kudac, toți muncitorii 
însă, până la unul, în declaraţiile lor au res- 
pins această învinuire ce se aducea fostului 
lor camarad. 

Lucrurile terminate, anchetatorii au con- 

vocat pe toţi lucrătorii în sala casinoului 
unde procurorul, în numele legei şi a dreptu- 
rilor omului, (pentru prima dată când un 
procuror vorbeşte îri numele acestor drep- 
turi), a făcut apel la sentimentele lor de ve- 
chi cărbunari, să fie liniștiți şi să intre în mină 
de îndată, întru cât nici unul nu va fi conce- 
diat, după asigurările reprezentantului socie- 
tăței. 

— Celor rămaşi pe urma morţilor din 
noaptea când s'a declarat greva, li se vor a- 
corda pensiuni şi ajutoare, iar în ceeace pri- 
vește salarizarea pe timpul zilelor de grevă, 
aceasta se va hotărî de către societate și mi- 
nisterul muncei cari în comun vor vedea da- 
că se va putea face sau nu... Vă mai încuno- 
ştiințez că în urma adresei ministerului de 
interne, comandantul jandarmilor va fi mu- 
tat din localitate... 

Şi oamenii au intrat în mină... 

Armata, cu uniformele soldaţilor ce înpes- 
trițase în ultimul timp coronul şi  obişnuise 
lumea cu regularitatea de cazarmă ce se 
mişcă şi trăeşte în sunetul goarnei, sculân- 
du-i din somn sau chemându-i la masă, în- 
cărcată în tren, a plecat înapoi la Oraviţa. 

La mină nu înlocuise nimeni pe Kurz, lu- 
crările de birou, administrative, se continuau 
cu aceiaşi regularitate ca și mai înainte şi de 
aceiaşi funcţionari, iar exploatarea se făcea 
sub directa conducere a lui Alexe căruia Zol- 
tan, fie din laşitate fie din respect pentru e- 
nergia de care dăduse dovadă în timpul miş- 
cărei, sau ştiind că astfel se apropie într'o 
măsură mai mare de sufletul mulţimi, îi tre- 
cuse atributele de şef. 

Munca în mină se făcea în condițiuni su- 
perioare de cum se făcuse înainte, conștiința 
fie cărui ins, fiind conştiinţa mulţimii. 

Orice acţiune întreprinsă, orice măsură 
pentru buna orânduire a exploatărei, mai 
înainte de a fi aplicată, era cercetată de toţi, 
ca o nevoie în familie pe care o discută pă- 
rinţii şi copiii. 

Fiecare avea cuvântul şi cuvântul fiecăruia 
era acela al lui Alexe care gândea cu ei îm- 
preună. 

Fără să strice nimic în ordinea erarhiei so- 
ciale, Alexe recunoştea în Zoltan autoritatea 
superioară de om priceput în meserie, lipsit 
însă de curaj şi iniţiativă, totuşi înaintea ori- 
cărei hotărîri ce urma să fie luată, o împăr- 
tăşea inspectorului care niciodată nu avea 
nimic de obiectat şi râdea ca şi mai înainte, 
cu seninătatea unui copil, iubind cu adevărat 
oamenii pe cari tot cu adevărat îi urîse mai 
înainte. 

Alexe numai era inginerul tânăr venit de 
curând la mină, ci era socotit de oameni ca 
al locului, ca însăşi năzuinţa lor care se în- 
trupase în el. 

Intreaga colonie îl recunoștea ca diriguitor. 

Până şi bolnavii dela Sommerfrisch, oa- 
meni cari nu-l văzuse niciodată sau cari îl 

„văzuse numai întâmplător, vorbeau de el ca 
de un frate înţelegător al necazurilor lor şi 
al vieţei comune, viaţă nouă pe care o crease 
„vrăjitorul” acesta în câteva zile, punând su- 
flet acolo unde nu era și viaţă acolo unde zi- 
lcle se numărau odată cu pulsaţia bolnavi- 
lor. 

A înfiinţat o cusă de ajutor, în afară de a- 
cea oficială a ministerului muncei, casă în 
care fiecare miner, sănătos sau bolnav, avea 

o parte din bunurile pe care omul trebuie să 
le recunoască fratclui. 

Munca furată de fostul director, sub forma 
de lipsuri la socotirea vagonetelor, a fost în- 
lăturată şi fiecare lucrător îşi primea un spor 
de leafă pe care până aci se obişnuise să-l 
creadă că nu le aparţine. 

Cu sporul acesta, din primele zile s'au fă- 
cut minuni, adunându-se fondurile necesare 
pentru ajutorarea celor mai lipsiţi şi mai 
greu împovăraţi de familie cari au suferit şi 
vau îndatorat pe tot timpul grevei. 

Tot aşa, sau împărţit ajutoare, bolnavilor 
şi s'a restituit o parte din banii agonisiţi de 
Lorenz, bani pe care acesta îi pusese la îu- 
demâna celor mai nevoiaşi pe timpul cât a 
stat mina. 

Tot în această casă de ajutorare şi-a găsit 
sprijin trei reumatici îmbătrâniţi de muncă 
şi boală, cărora încă de mult li se pusese în 
vedere să plece din coron neavând pe nimeni 
care să-i înlocuiască la adânc... 

Erau singuri bătrânii căci copiii lor se mu- 
tase de mult întâi la Sommerfrisch şi-apoi la 
cimitirul din Stejerdorf... 

Nici o numire nouă nu se făcuse de socie- 
tate în locul lui Kurz, nu i se simţea lipsă ni- 
căiri, nici la Anina nici la Bucureşti. 

Alexe era numai suflet şi inimă... a trebuit 
să sacrifice mult din produsul muncei lui, în 
favoarea gloatei şi a trebuit pentru buna o- 

rânduire a lucrului să renunţe la ceasurile 
de odihnă muncind câte zece şi douăsprezece 
ore în șir în mină şi afară din mină, pe care 
o iubea deopotrivă cu viaţa ce să frământa 
într'însa. 

Zăpada cădea liniştită... 

Iarna era în toi şi în sufletele oamenilor 
reînviase primăvara nouă... 


www.dacoromanica.ro 


Frământările sufleteşti şi neodihna din ul. 
timul timp, redeşteptase şi înrăise boala a- 
morţită o clipă în gâtul şi plămânii lui Lo- 
renz ca să-l trimeată din nou la sanatoriu un- 
de spunea el: 

— „Voi avea timpul să gândesc la o nouă al- 
cătuire socială care trebuie să vină odată cu 
răsăritul soarelui de primăvară”... 

Nici acum n'ar fi schimbat mina pentru 
Sommerfrisch, dar din ziua în care a umblat 
cu Alexe pe înălțimile munților, îmbrăţişând 
de acolo cu o singură privire lumea care îi 
era dragă, glasul i se stinsese aproape com- 
plet numai în câteva zile. Afară de aceasta, 
aproape în fiecare zi, de o săptămână încoa, 
avea puternice emoragii de sânge. 

La început, când i-a spus Alexe să pără- 
sească lucrul şi grijea mişcării, căutându-și 
de sănătate, a răspuns: 

— Sunt atâtea de făcut şi ica să te las acum 
singur, ar însemna să stricăm tot ce am înfăp- 
tuit... Eu sunt mai vechi în mină, cunosc relele 
mai bine ca oricare altul şi pe cele ce se văd, 
şi pe cele ce nu se văd... Am schimbat cinci 

directori şi tot atâţi inspectori... Trebuie să 
rămân... Boala așteaptă... am patruzeci de 
ani, până la cincizeci mai este vreme... La 
cincizeci de ani mor tuberculoșşii dacă au 
putut să treacă de treizeci... 

Fără să pară de loc îngrijat, sau perfect 
convins că ceeace trebuie să vină nu se poa- 
te înlătura, Lorenz își hârjâia viaţa odată 
cu răguşeala înfundată în gâtlej, ca să tu- 
şească, să se congestioneze la faţă și să scuipe 
sânge. 

— Trebuie să pleci imediat. Mâine nu 
vei mai intra în mină, dacă într'adevăr ţii 
la noi, altfel voi fi nevoit să plec eu, să mă 
duc departe căci nu vreau ca după cele fă- 
cute până aci, bune sau rele, să am convin- 
gerea că eu însumi te-am ucis cu un ceas mai 
de vreme... Voi spune muncitorilor, voi striga 
în mină, voi striga pretutindeni şi vei trebui 
să asculți. 

Amândoi stăteau afară, în uşa casinoului, 
să-i ningă zăpada. 

În sală era cald, fum de tutun şi miros a- 
cru de bere. 

Lorenz lăsă capul în jos... Respirația i se 
scurtase şi pieptul i se ridica grăbit ca al u- 
nei păpuşi de ceară, întrun panopticum, pă- 
puşă ce vrea să închipue ultimele clipe ale 
muribunzilor. 

Abia acum observase (el s'a gândit la pă- 

puşile de ceară din panopticum) şi îşi dădu 
seama de răul în care se găseşte... 

Clătină capul şi pentru întâia dată a înţe- 
les deşertăciunea vieţei... 

Işi trecu prin minte, ani de când se ştia... 
şi anii au fugit aşa repede... Depărtă amân- 
două mânile la un lat de palmă, una de alta. 
ca şi cum ar fi ţinut între degcte un fir de aţă. 

Ochii i se limpeziră şi i se păru că vede 
mai clar ca niciodată, şi cum se uita la A- 
lexe, îl găsi și pe acesta slăbit şi băgă de sca- 
mă că tuşește uscat ca şi el. 

„Nu, nu e departe să mă ajungă”, gândi 
Lorenz, „atât că cl e mai tânăr...” 

— Ne-am înţeles, întări Alexe cuvântul. 
privind în ochii prietenului. 

— Da... mă voi odihni. Ai dreptate, altfel 
dacă şi tu şi eu vom sta acolo, cine ştie ce se 
mai poate întâmpla. 

Au tăcut amândoi şi au rămas unul în 
fața celuilalt fără să-şi mai spună nimic. 

Alexe gândea la ultimele cuvinte ale lui 
Lorenz... „şi tu şi eu să stăm”... 

— „Da... poate că are dreptate... poate că 
sunt bolnav şi nu ştiu”... 

I s'a oprit gândul la maică-sa, apoi la el, pe 
când era elev şi pe când îi era de ajuns să 
audă numai că cineva e bolnav de oftică, ca 
să-l ocolească, să fugă cât mai departe şi zile 
întregi să trăiască sub groaza unei boli imagi- 
mare, desinfectându-şi mânile și gura... 

In momentul acela se apropie de ei docto- 
rul Bur, mestecând între dinţi un capăt de ți- 
gară de foi, suflând fum pe nas şi pe gură. 

Chelia îi strălucea ca sticla, nu purta pălă- 
rie nici iarna, nici vara, ochii mici ca de vie- 
zure clipeau des. 

— Ce mai puneţi la cale revoluţionarilor?... 
Obişnuiţi să răscoliţi pământul, aţi răscolit şi 
oamenii... apoi, adresându-se lui Lorenz, du- 
pă ce a râs de gluma făcută. 

— Ei, când vii?... 

— Zilele acestea, răspunse abia înţeles Lo- 
renz, vădit tulburat în socotelile lui. 

— Zilele acestea... Nu zilele acestea, ci mâ- 
ne... acuma chiar... 

Ce stai aci în fumul uzinelor şi la ce mai 
intri în mină ?... Neapărat mâine dimineaţă să 
vii la sanatoriu... Dacă vrei, trec să te iau cu 
trăsura... mergem împreună... 

Şi eu i-am spus, interveni Alexe. 

— Dar dumneata cum te simţi?... 

— Eul... 

— Da, dumneata... 

— De ce mă întrebi?... 

— Cum de ce te întreb!... nu vezi că ai slă- 
bit... tușeşti şi pe urmă... 

— Dar n'am nimic... 

— Trebuie să o ei de la început... uite cum 
tuşeşti... 

In adevăr, Alexe tuşise... Nu băgase de sea- 
mă nici odată până atunci. 

Imediat își aduse aminte de cuvintele lui 
Lorenz... 

Din nou a tuşit... 

— Simţi ceva? 

— Nu ştiu, n'am avut vreme să mă gân- 
desc până acum la asta. 

— N'ai face rău dacă... 

— Întâi să es eu şi-apoi să intre el, spuse 
Lorenz încet. 

— Da, Lorenz, răspunse Alexe, aşa ca să 
vorbească controlându-și în acelaşi timp res- 
piraţia, funcțiunea plămânilor, tusea... 

— Poate să fie numai o răceală simplă... şi 
doctorul întinse mâna inginerilor... Se uită în 
ochii lui Lorenz o clipă... 

— Ne-am înţeles!... Mâine dimineaţă... 

Se depărtă, morfolind mereu capătul de ți- 
gară între buze, mutându-l când într'o parte 
a gurii, când în alta. 

Din ceasul acela Alexe își simțea puterile 
mai slăbite... Inima îi bătea mai repede şi fă- 
cea sforțări să-și oprească în gât, tusea care 
îl sâcâia mereu de parcă cineva îl gâdila du- 
pă omuşor, în vreme ce pe piept în sus, stă- 
ruia să se ridice un nod care se reîntorcea 
de unde plecase, făcând mereu, fără astâm- 
păr, acelaşi drum pe coşul pieptului. 

— Mi-e frig, spuse Lorenz... intru înăuntru. 

— Dute... Vin şi eu... 

Alexe a rămas să privească schimbul de 
lucrători cari treceau la muncă să coboare în 

mină cu aceiași obişnuinţă cu care intrau în 
casă atunci când se întorceau dela lucru. 

Se uită după ei şi pentru prima dată cer- 
cetă înfăţişarea lor din punct de vedere al 
sănătăţei... 

Din trei, unul tușea... toţi erau slabi şi toţi, 
ca unul, păşeau asemeni umbrelor ce nu au 
nimic comun cu cele pământeşti. 

Nu se gândeau nici la ei, nici la ai lor... 
fiecare ducea viaţa, așa cum îşi ducea haina 
pe umeri, conștienți de ce aveau de făcut la 
adânc și de ce îi așteptau la capătul drumu- 
lui care din zi în zi, se înădea, lungindu-se 
așa ca în cele din urmă, să numai poată a- 
junge... 

Nepăsători și conştienţi sinucigaşi cari în 
locul toxinelor sau al ștreangului, își alesese 
moartea cea mai agonică: munca forţată sub 
pământ, cu variaţiunea unor clipe de mulţu- 
mire pe cari le da iluzia de viaţă atunci când 
scăpau de exploziile grizou-ului. 

Atât înțelegeau viaţa. 

Aceasta era adevărată bucurie pentru ei. 

Cu fiecare clipă de prelungire a agoniei ce 
ducea la acelaşi sfârșit, căpătau încredere în 
ci şi puteri nebănuite, fără să aibă timp a 
simţi curenţii de aer după galerii sau nădu- 
şeala care se răcea pe trupul lor cum nu sim- 
teau nici umezeala pietrei prin care se fil- 
trau apele, pietre de cari se răzimau sau pe 
cari odihneau... 

Nu simțeau nici lipsa de aer, nici praful de 
cărbune ce le sgâria plămânii şi le umplea gu- 
ra, ci trăiau bucuria unei reînvieri ce se re- 
peta la intervale timp neregulat. 

— Noroc bun, domnule inginer... 

— Noroc bun... răspunse Alexe salutului 
celor ce se duceau să intre în sânul pămân- 
tului. 

Trecuse mai bine de o lună de când înceta- 
se greva. 

Munca în mină, se continua în liniște cu a- 
ceiași resemnare şi aceiași toropeală de fără 
gând, înfrățită turmei, ca şi cum nimic nu se 
întâmplase niciodată. 

Când şi când, seara, prin cârciumi în faţa 
paharelor cu rachiu, sau la casino, bând be- 
re, minerii îşi aduceau aminte de Kudac şi o- 
dată cu amintirea lui, se ivea şi imaginea în- 
tunecată a omului roșu, a lui Kurz, iar de aci, 
ca pe o sfoară cu noduri sau un şir de mătă- 
nii trecute printre degete, se oprea gândul 
la evenimentul cel mai important, pentru ei, 
care a fost greva, la întruniri, la ce a vorbit 
fiecare dintre oratori, la Alexe şi la legăturile 
temeinice cari se făcuseră între lucrători şi 
conducători... 

Și iar, în vălmăşagul, amintirilor, răsărea 
aceiaşi figură uscată ca de hârtie mototolită, 
cu ochii vii, a bergmaestrului Kudac care, 
deşi trăise mai mulţi ani în mină, fusese un 
necunoscut pentru ei, până în ziua când lu- 

mea toată a văzut în moartea lui pe martirul 
cauzei... 

— Dumnezeu să-l ierte... Kudac a fost un 
om... 

— Dar ce oml... 

Lucrătorii îşi plecară capetele, clătinându- 
le cu uimire şi părere de rău de parcă în faţa 
lor sta încă masa de carne şi sânge ameste- 
cată cu aceia a vrăşmașului ucis... 

— Dumnezeu să-l ierte... 

S'au băut paharele până la fund ca să le 
trântească de pământ, să le sfărâme în tăn- 
dări... 

Au cerut alte pahare şi au băut înainte. 

S'au colectat minerii lcu cu leu și cea din- 
tâi grije le-a fost, deşi în iarnă, să-i facă mor- 
mântul cât mai frumos. 

Drept monument, au zidit din piatră de 
şist, o stâncă colţuroasă pe care au săpat sus, 
în spre vârful ei, două ciocane încrucişate, 
simbol al muncii la adânc iar sub ele au 


scris: 
„14 Noembrie” 


„Lovarășului de muncă Kudac care sa jert- 
fit pentru cauza minerilor”. 


Au împrejmuit locul cu un gard de fier. 

Două sălcii, deoparte şi de alta, păzeau 
mormântul în faţa bisericei, în drumul celor 
vii, să rămână ca o mărturie pentru cei de 

azi şi pentru cei de mâine, când se vor abate 
la biserică pentru închinare. 

Consiliul de administraţie al exploatărei 
cărbunilor, nu hotărîse nimic încă, ce va fa- 
ce la mină, după cele petrecute. 

La chemarea lui Alexe, lucrătorii au co- 
borît şi câteva zile în şir au ostenit să ridice 
întăriturile ce se slăbiseră gata să năruie ga- 
leriile şi să oprească apele de a inunda mina 
părăsită. 

Ca automate mânate de acelaşi mecanism, 
oamenii au dus cu ei la adânc, viaţa molco- 
mă şi surdă pe care au împrumutat-o pă- 
mântului. 

Totul era în ordine, totul era în mișcare. 

La fabrica de cocs la fel, ferăstraele cari 
până atunci de ani de zile dăduse suflet co- 
loniei de muncitori, hărjăiau sgomotos în 
pulsaţia ritmică a ceasului, scoțând din iner- 
ţie, odată cu vagonetele ce aninau de cablu- 
rile funicularului, întreaga regiune. 

Muntele de cărbune creştea de la zi la zi, 
iar coşurile înalte împânzeau, ca totdeauna, 
cerul cu scama neagră a fumului. 

Ceasul de pe frontunul „Direcţiei” încre- 
menit o bucată de vreme, se porni în sărituri 
de secundă, odată cu fluerul sirenelor ce 
chema la muncă şi trimitea acasă, schimbu- 
rile de lucrători. 

Trenurile cărau zilnic acelaşi număr de 
vagoane, ca şi mai înainte, la destinaţii deo- 
sebite. 

Totul era cum fusese, mai puţin Kudac, 
mai puţin Kurz şi mai puţin furtul vagonete- 
lor din producţia fiecărei echipe de muncă. 

Aproape în toate serile, muncitorii se în- 
truneau acasă la Alexe unde împreună chib- 
zuiau cât mai bine la orânduirea muncii şi 
la împlinirea organizaţiei lor, în lipsurile pe 
cari le dovedise greva. 

S'au făcut cooperative de unde fiecare mun- 
citor se putea aproviziona cu tot ce îi trebuie, 
până la completarea unei a treia părți din 
salariu, plătind din cincisprezece în cincispre- 
zece zile târguelile făcute, fără de nici un be- 
neficiu de capitalizare. 

Femeile şi fetele minerilor făceau cu schim- 
bul oficiul de vânzătoare. 

Ochiul, mintea şi braţul lui Alexe, erau 
pretutindeni. 

Totul se făcea sub directa lui privighere, 
la care era ajutat de cei mulţi şi la cari se a- 
dăogase inginerii, dintre cari n'a lipsit nici 
inspectorul Zoltan. 

Prisosul de salarii rezultat pe urma 
„mancurilor” de altdată, cari nu mai erau, 
oamenii primindu-și salariile pline aşa cum 
nu le avusese în trecut, încropea nevoile. 

Administraţia avea aceiași cheltuială ca şi 
înainte, aceasta a fost dovedită cu prilejul 
verificărei scriptelor când un expert conta- 
bil venit dela Bucureşti a găsit două rânduri 
de registre, de plată şi de extracţie, pe cari 

le ținuse Kurz, unul pentru muncitori şi pen- 
tru el în care o pătrime din produsul fiecă- 
ruia era trecută ca „manc” şi altul în care e- 
rau trecute şi aceste râșne pentru adminis- 
traţie, diferenţa de sumă trecând în buzuna- 
rul său şi a contabilului care a trebuit să 
fugă a doua zi după moartea omului roşu, 
fără să ştie nimeni de ce; abia mai târziu s'a 
aflat de ce fel de contabilitate ţinuse. 

Rapoarte săptămânale comunicau admini- 
straţiei, activitatea minei... se îndreptau tran- 
sporturile de cărbuni la clientelă și se trimi- 
teau conturile spre încasare centrului care pe 
temei de borderouri, trimitea salariile munci- 
torilor împreună cu sumele necesare exploa- 
tărei şi întreţinerei. 

Totul era într'o ordine cum nu fusese nici- 
odată. 

Pentru buna orânduire a minei, consiliul 
de administraţie al exploatărei cărbunilor, 
hotărise înaintarea la gradul de inspector a 
lui Alexe şi Lorentz cari împreună cu Zoltan 
să poarte grijea şi răspunderea exploatărei 
minelor din Anina, a fabricei de cocs şi a ce- 
lei de cherestea. 

Când au ştiut de aceasta lucrătorii, în pri- 
ma Duminică ce a urmat înștiințărei gene- 
rale ce se afișase, strânşi laolaltă, cu muzica 
în frunte, s'au dus la casa lui Alexe undeo 
delegaţie de alţi muncitori îl adusese pe Zol- 
tan. 

Toţi s'au descoperit şi au aclamat pe noui 
conducători, în deosebi pe Alexe, ca pe unul 
de ai lor. 

Pe drumul alb, de sub fereastră, a vorbit 
Bozovici, a vorbit Oană și a vorbit o văduvă 
de miner al cărei bărbat fusese împușcat în 
prima seară a răsvrătirei şi care acum, cu un 
copil în braţe, după ce a amintit de cei că- 
zuţi în lupta de isbăvire, mulțumea Sfintei 
Varvara care le-a trimis pe Alexe, omul lui 
Dumnezeu, să aibă milă de răscolitorii pă- 
mântului ca şi de cei ce sunt bolnavi în sa- 
natoriul dela Sommerfrisch, de văduve şi de 
orfani... 

— Să trăeşti!... Dumnezeu să te ţie!... Noroc 
bun!... 

— Noroc bun... să trăești... noroc bun... 

— Să trăești... 

Şi mulțimea de muncitori şi femei, striga 
ameţită de bucurie, fluturând pălăriile, ba- 
tistele şi legăturile de pe cap sau de la gât. 

Muzica a cântat cântecul minerilor... 

Lui Alexe, emoția îi umplu ochii de lacri- 
mile bucuriei. 

Inima îi bătea cu putere de parcă ar fi 
voit să easă din el, iar pe coşul pieptului, se 
ridica şi cobora năduful... Fruntea îi era 
brobonată de sudoare... îi era cald de parcă 
stătea în dogoarea focului, deși pretutindeni 
cât cuprindeai cu ochii, zăpada înveșmânta 
munții, pădurea şi pământul... 

— Mineri!... a spus Alexe, făcând sforţări 
să fie auzit cât mai departe, nu bucuria de a 
fi conducătorul vostru mă face să lăcrimez, 
ci încrederea pe care am putut să o capăt su- 
fletelor voastre și faptul că de acum încolo 
sunt sigur şi voi de asemeni, că banul pe care 
îl agonisiţi cu atâta trudă, în fundul pămân- 
tului, nu va mai fi furat... 

— Ural... 

— „Vom da „Cezarului ce este al Cezaru- 
lui”... şi ascultând de cuvântul Mântuitorului, 
ne vom „supune legilor” şi vom apăra bogă- 
ţia pământului pe care Dumnezeu a hărăzi- 
t-o oamenilor... 

Incheiând, vă rog pe toţi ca în clipa celei 
mai mari bucurii a noastre, să plecăm cape- 
tele întrun moment de reculegere pentru a- 
mintirea alor noştri: Kudac, Gheorghe, Va- 
sile, Ilarie şi Burlan, morţi pentru izbânda 
noastră... 

— Şi acum, făcând cu toţi semnul crucei. 
să ne rugăm Stăpânului lumi şi patronei mi- 
nerilor, pentru însănătoşirea acelui care ne 
vede ne aude și se bucură de bucuria noastră 
de pe patul lui de suferință de la Sommer- 
frisch... 

— Trăiască inginerul Lorenz... şi ochii mul- 
țimii se ridicară în slavă odată cu mâna pen- 
tru închinăciune... 


www.dacoromanica.ro 


In sanatoriul dela (Sommerfrisch, Lorenz 
bolea mereu... 

El care vorbise cu atât dispreţi de tubercu- 
loză, întins pe pat, învelit cu pătura aşa în- 
cât numai ochii i se mai vedeau, ochii mă- 
riți, căzuţi în orbite cu cari privea afară pe 
fereastra deschisă, munţii, pomii şi casele 
de vată. 

Treizeci și cinci de zile de când aștepta să 
vadă că începe să-i treacă răgușeala, (acesta 
fusese semnul de însănăţoşire în trecut), ră- 
guşeala însă din zi în zi îi întuneca glasul în- 
cât abia se mai auzea pe el. 

Se simţea mai slab ca totdeauna, o obosea- 
lă vecinică îl lipise de pat aşa ca să nu se mai 
scoale. 

In fiecare zi, perna albă pe care îşi odihnea 
capul, era pătată de sânge. 

Sânge era în batistă şi sânge în gură... 

Tuşea, tușea, tuşea... 

Bolnavii ceilalți, din sfert în sfert de oră, 
îmbrăcaţi bine, să nu răcească, ieșeau în pare 
să se plimbe pe aleele nămeţite, așa cum se 

plimbase altădată, primăvara, printre bosche- 
tele de liliac înflorit. i 

Pavilionul muzicei, tăiat în hârtie albă, se 
lipise pe cerul fără de culoare şi-l bătea vån- 
tul tremurându-i un colț de straşină desfă- 
cută. 

Pavilionul era pustiu... 

Pavilionul era de hârtie... 

La fiecare două zile, Alexe era la patul lui 
Lorenz. Vorbeau despre ce se face în mină, 
despre viața nouă şi starea mulțumitoare a 
lucrătorilor, viața nouă pe care el o dorise a- 
tât de mult, care strălucea întrun fund nu 
prea depărtat, ca o lampă pe orizont... 

Şi ochii bolnavului se luminau de bucuria 
așteptată și împlinită, gândind la buna stare 
de lucruri ce mulțumea şi pe robii pământu- 
lui şi administraţia minelor... 

A mai întrebat Lorenz ce face domnişoara 
Margareta ?... Oana?... Iurim?... Gheorghe?... 
De toţi... dacă Zoltan râde mereu, aşa ca mai 
inainte... 

Voia să aibă veşti din coronul de care îi era 
dor şi pe care par'că nu-l mai văzuse de 
ani... 

Nici unul nici altul, n'au pomenit nimic de 
boală. Lui Alexe îi era teamă şi poate că tea- 
mă îi era şi lui Lorenz, totuși fără să vrea, o- 
dată, a spus Alexe, uitându-se în ochii bolna- 
vului cu milă pentru prieten şi omul care su- 
feră atât de mult: 

— Cum te simţi? 

Bolnavul părea că nu auzise întrebarea. 

Din nou l-a întrebat: 

— Cum îţi merge?... 

Lorenz se uita pe fereastră şi fără să întoar- 
că privirea de acolo unde şi-o pironise, a răs- 
puns: 

— Ce frumoasă este iarna!... ce frumoși 
sunt munții!... 

Cât de frumoasă este viața... 

Inchise ochii o clipă ca să-i deschidă ime- 
diat ca şi cum ar fi vrut să surprindă o miş- 
care, un gest, sau numai o privire alta de cât 
cea obişnuită... 

S'au oglindit o clipă, unul în ochii celui- 
lalt, ca în cioburi de sticlă... 

— Pleacă... nu te supăra... Toată noaptea 
n'am putut să dorm. 

Lorenz scoase de sub pătură, mâna albă 
subţiată de boală, ca a unui copil şi o întinse 
prietenului... 

— Nu te superi... mi-e somn... sunt obosit ca 
niciodată... 

Alexe luă mâna ce i se întinse caldă de ag- 
ternut, ca unei fete... şi o ţinu într'a sa, în- 
târziând. 

Pe sub piele se vedeau încheeturile oase- 
lor înșşirate în noduri... i-a dat drumul. 

A plecat... din uşă a întors capul, privind 
înapoi la patul prietenului... 

Aceiaşi mână îi flutură o salutare odată 
cu zâmbetul trist. 

Când a eşit afară, Alexe şi-a şters o lacri- 
mă, a plecat capul şi ameţit de milă şi gân- 
duri, se împletici până la sanie. 

In urma lui şi a zurgălăilor dela gâtul cai- 
lor, se îngropa în linişte, sanatoriul... ` 

Lorenz a rămas să privească ca şi mai în- 
nainte fereastra şi pe fereastră afară peisa- 
giul alb cu cocoaşe de zăpadă. 

A venit un servitor, i-a băgat mâna sub pă- 
tură şi pătura sub picioare, făcându-l pa- 
chet... 

— Te-ai desvelit... 

Polnavii intrau şi ieşeau, vorbind şi râzând, 
fără de griji, ca cei porniţi spre însănătoșire 
să petreacă în escursii prin localităţi de alti- 
tudine. 

Se aşezau pentru câteva secunde în aşter- 
nut, aşa îmbrăcaţi cum erau, sau treceau pe 
lângă masa din mijlocul salonului, pe care 
cutiile desfăcute cu sardele, sau feliile cu unt 
şi borcănaşele cu miere, îi îmbiau la mân- 
care. 

Altădată era şi el asemeni lor, azi nu pu- 
tea să iasă, nu putea să mănânce şi nu putea 
să doarmă... 

— Cum te simţi?... l-a întrebat în diminea- 
ţa aceia doctorul Bur. 

De ce nu te scoli?... ai mâncat ceva?... 

In clipa aceia, Lorenz îl ura pe doctor ca pe 
un duşman de moarte. 

„Ticălosul... râde de mine... își bate joc”... 
gândi bolnavul şi pentru că îi era greu să în- 
toarcă capul închise ochii să nu-l vadă... 

Doctorul băgă mâna sub aşternut, tatonân- 
du-i pulsul... 

— De ce mă întrebi cum sunt?... cum mă 
simt?... 

— 2 

— Dumneata cum mă găsești? 

— 2 

— Nu-i aşa că bine?... 

— Da, da... 

— Hm]... Altădată, pe când eram aşa cum 
sunt toţi bolnavii aceştia din jurul meu, m'ai 
certat, nu mai mi-a aduc aminte pentru ce și 
mi-ai spus: 

„Dumneata ești bolnav rău și dacă nu 
vrei să asculți de ordinele mele și cuvântul 
îngrijitorilor, vei muri”... 

— Atunci, mâncam, nu scuipam sânge, tu- 
şeam mai puţin, fumam chiar şi în câteva zile 
de şedere aci, crescusem în greutate cu nu 
ştiu câte chilograme.. Azi, mă usuc de la ceas 
la ceas şi spui că sunt bine... 

Te-am înţeles doctore... ceeace mă doare 
însă e că mă vindec înainte de vreme... Abia 
în primăvară împlinesc patruzeci şi doi de 
ani... până la patruzeci şi cinci, aşi mai fi a- 

vut încă trei... Trei ani... Ce paşi fi putut face 
în aceşti trei ani... Dar ce vorbesc eu. 

Fiecare zi de şedere aci omoară în mine şi 
naşte în același timp atâtea minuni ce le-aşi 
împlini şi la cari nu m'am gândit nici odată 
cât am fost sănătos. 

— Nu trebuie să te gândești la nimic... Lu- 
mea merge şi fără intervenţia dumitale... 

— Ai dreptate... 

Intrun colţ al salonului, un tânăr fecior 
de miner, citea cu glas stins, altor bolnavi, 
versurile lui Coşbuc: 


„De rupi din codru o rămurea, 
„Ce-i pasă codrului de ea?... 
„Ce-i pasă unei lumi întregi 
„De moartea mea”... 


— Vream să spun, să nu te obosești ca să 
fiu silit să repet ceeace știi: „ești bolnav şi 
trebuie să mă asculţi dacă ţii la viață”... 

— Prea târziu... Dacă spuneai ceeace ai 
spus acum, mai de mult, mai înainte chiar de 
a fi venit aci şi tot târziu ar fi fost... 

Into seară, la casino, la aceiaşi masă, A- 
lexe şi Bozovici au stat de vorbă şi au băut 
ca doi prieteni. 

Niciodată nu simţise lucrătorul, o mândrie 
mai mare ca atunci. i 

Intreg localul, cu lumea de pe la mesele 
vecine, era mărturie a distincţiei ce i se a- 
cordă. 

Inginerul conducător al minei, îl cinstea pe 
el, unul din miile de muncitori, care nu în- 
semna nimic în exploatarea de toate zilele, a 
minei. 

O picătură de ploaie dintro spargere de 
nouri ce inundă pământul, vierme neluat în 
seamă. 

Bozovici asculta şi Bozovici gândea... 

Cuvintele căpătau, pentru el, însemnătatea 
unor momente de cari îşi va aduce aminte, 
totdeauna. 

Mai vorbise inginerul şi cu alţii, cu niciunul 
însă, nu stătuse atâta timp la masă... băuse 
chiar, invitat de aceştia dar nu aşa cum bea 
cu el... 

In fiecare dintre oameni, Alexe vedea o 

părticică dintr'un tot, copii ai aceleiaşi fami- 
lii, pe toți îi iubea şi îi respecta, cu el însă 
era mai mult de cât prieten... 

Era fericit Bozovici... 

Când s'a dus acasă, a spus nevestei şi a 
spus Margaretei. 

— Am stat la masă cu domnul Alexe... am 
băut, am vorbit şi... 

— El vorbeşte cu toţi... e un om foarte cum- 
secade... 

— Da, dar cu mine a fost altfel de cât cu 
ceilalți... a fost prieten. Şi era bucuros, de par- 
că inginerul ar fi fost un rege pe care oame- 
nii s'au obişnuit să-l cunoască şi să-l iubească 
dedeparte, ca pe o minune a lui Dumnezeu de 
care nu e dat tuturor să se apropie de cât nu- 
mai atunci când vrea El. 

Bozovici cânta, Bozovici fluera şi se plim- 
ba prin cele două camere pe cari le ocupa, 
cu o mândrie ce-l făcea mai bun şi mai iubi- 
ior de oameni... 

Mamă şi fică şi-au întâlnit privirile într'o 
clipă întârziată şi fără să-şi spună nimic nici 
una nici alta, au lăsat capul în jos rușinate 
«de a se fi surprins în acelaşi gând nemărtu- 
risit. 

A doua zi Bozovici s'a găsit din nou cu A- 
lexe, au vorbit ca şi în ajun şi s'a bucurat la 
fel ca să spună acasă că iar au fost îm- 
preună... 

Ochii mamei şi ai ficei s'au întâlnit pe a- 

ceiaşi linie, a aceluiaşi gând. De data aceasta 
fără nici o sfiiciune, până ce a trebuit să 
deschidă ușa unei vecine ce venise să rupă le- 
gătura între ele. 

(Totdeauna ne plictisesc vecinele)... 

A treia zi, iar s'au întâlnit oamenii, de data 
aceasta pe drumul ce ducea spre casa lui Bo- 
zovici. 

Au vorbit de mină, de măsurile pe cari le 
credeau că ar putea să uşureze şi să îmbună- 
tăţească anumite stări de lucruri în viaţa celor 
sortiţi să trăiască opt ore din douăzeci şi pa- 
tru sub coaja pământului. 

I-a cerut părerea dacă n'ar fi bine că ase- 
meni pompelor, să se instaleze din loc în loc 
şi între fronturi, nişte aparate cu oxigen cari, 
în cazuri de isbucniri violente de gaz, să poa- 
tă fi întrebuințate de lucrători, până la insta- 
larea ventilatoarelor. 

— Da... asta ar însemna cel mai mare bun 
ce s'ar putea aduce lucrătorilor, 

— Mam gândit de mult... 

Amândoi, unul lângă altul, se duceau pe 
acelaşi drum pe care în fiecare zi îl făcea 
Bozovici singur în calea de acasă la mină și 
dela mină acasă, până ce au ajuns în dreptul 
porți. 

Sau oprit... Discuţia a fost întreruptă ca să 
se schimbe în banalităţile de fiece zi ale o- 
mului. 

— Are să se supere doamna, pentru întâr- 
ziere... Ne-a furat vorba... 

Numai eu sunt de vină... lacă, e a treia zi 
de când te fac să pierzi ceasul mesei şi ca să 
nu te certe, am să intru pentru puţin timp. 
împreună cu dumneata, să te scuz... Nu vreau 
ca din cauza mea... 

— Vai de mine, cu cea mai mare plăcere... 
e onoare... 

— In casa fiecărui om cinstit mă simt aca- 
să la mine... Suntem prieteni, suntem mun- 
citori şi în calitatea aceasta trec pragul ca- 
sei dumitale... 

Când au intrat, masa era pusă. 

Adela cetea iar Margareta cânta la pian. 

Când s'a deschis uşa, amândouă surprinse, 
s'au sculat dela locul lor întâmpinând pe noii 
veniţi întrun cuvânt. 

— Noroc bun... 

— Sărut mânile... 

— Noroc bun... 

Femeile încremeniră cu zâmbetul pe buze, 
păreau ameţite, o clipă numai și imediat, fie- 
care, prietenoase, au întins mânile pe cari 
noul venit le sărută şi le scutură voiniceşte, 
aşa cum se obişnueşte în lumea muncitorilor. 

— Bună seara... 

— Bună seara... Ce plăcere, mai spuse ma- 
dam Bozovici... ce surpriză... 

Pierdute pe moment şi mamă și fiică, fie- 
care se uita în dreapta şi în stânga, neștiind 

cum să apropie scaunele şi să-l ajute să-şi ia 
dolmanul de piele... 

— Am venit să vă cer iertare pentru întâr- 
zierile ce le face, de câteva zile, în tovărăşia 
mea, domnul Bozovici... 

— Numai pentru atât aţi venit? întrebă 
Margareta. 

— Şi am mai venit pentru ceva... Am venit 
să vă rog şi Alexe se înclină în faţa Margare- 
tei în mod curtenitor, să cântaţi la pian bu- 
cata aceia care... sau ori ce bucată doriţi 
dumneavoastră. 

Margareta tăcu... Işi aruncă fugar privirea 
în ochii mamei, caşi cum i-ar fi cerut sfatul, 
aceasta însă n'avu vreme nici să clipească. 

Şi una şi alta se simțeau sub stăpânirea u- 
nei tensiuni nervoase pe care o dă împlinirea 
unor gânduri nelămurite încă, ce se limpe- 
zesc într'o stare de voioşie. 

In loc să răspundă privirii Margaretei, ma- 
dam Bozovici se găsi obligată să-şi ceară er- 
tare de cum se găseau în casă: 

— La noi e sărac, n'avem lucruri frumoa- 
se... nu suntem pregătiţi cu nimic, dar, dacă 
vreţi să ne faceţi plăcere, vă rugăm să staţi 
la masă... masă de mineri... suntem săraci... 

— Doamnă Bozovici, nici eu nu sunt bo- 
gat... Fiecare trebuie să muncim şi cred că a- 
ceasta este singura bogăţie de care trebuie să 
ne mândrim. Aşa că vedeţi dumneavoastră, 
suntem foarte bogaţi. 

— Luaţi masa cu noi? întrebă Margareta 
ca şi cum nici n'ar fi auzit ce se vorbise până 
atunci. 

— Da... numai cu aceiaşi rugăminte, să 
cânţi bucata pe care am auzit-o la casino în 
ziua serbărei dela Sommerfrisch... 

— Nu ştiu care bucată... nu-mi aduc a- 
minte... şi Margareta roși minţind. 

— Ştiu eu, interveni doamna Bozovici. 

Margareta se uită la mamă-sa. 

— Ştii tu?... şi întrebarea părea a fi mai 
mult un reproș. 

— Da... In ziua aceia mi-ai spus... 

— Mamă... 

— Să trecem la masă. Poftim domnule in- 
giner... și Bozovici arătă locul pe care Alexe 
trebuia să-l ocupe. 

— „n'am spus nimic, continuă Margareta 
să vorbească cu Adela, poate că te înşeli tu 
sau poate că mă înşel eu... In tot cazul întâi 
să luăm masa. 

Tot timpul cinei, fiecare şi-a adus aminte 
de anumite momente ale grevei şi furaţi de 
un trecut așa de apropiat, unul câte unul a- 
mănunţeau gestul, cuvântul și impresiile de 
atunci. 

— Iţi aduci aminte, domnule Alexe, că şi 
eu am fost alături de dumneata în ziua în 
care muncitorii te-au ridicat pe braţe... am 
fluturat batista să mă vezi și nu ştiu ce m'a 
oprit să strig alături de ei, „trăiască greva!...” 

căci doar de aceia am făcut gestul, pentru 
grevă şi pentru dumneata... 

— Ai strigat spuse inginerul şi poate că în- 
tro măsură mai mare, dumneata ai fost aceia 
care... 

Alexe îngăimă vorba, se roșise la faţă și 
după câteva momente repetă ca şi cum ni- 
mic alt nar fi avut de spus: 

— Da, ai strigat. 

La rândul ei roși şi Margareta, pentru a 
doua oară în seara aceia. 

Fugi în camera vecină de unde se întoarse 
aproape imediat așa ca şi cum ar fi fost che- 
mată de cineva sau ar fi avut de luat ceva. 

— Am strigat pentru dumneata şi sunt fe- 
ricită că am putut astfel să contribui și eu la 
realizarea situaţiei de azi. 

— Nu mi-ai spus niciodată aceasta până a- 
cum interveni madam Bozovici. 

— Nu ţi-am spus pentrucă era ceva firesc, 
era... era ca şi cum deschizi ochii dimineaţa, 
când te scoli din somn... Am fost mişcată... 
M'a furat entusiasmul mulţimii... Sunt fată 
de miner... 

— Da, da... ai dreptate. Bine ai făcut, spuse 
în acelaşi timp Bozovici şi Alexe. 

După masă Margareta a trecut la pian. 

A cântat aceiaşi bucată de Mozart. 

In casă nici o mișcare, nici un cuvânt. 

Linişte de parcă toţi încremeniseră, nu- 

mai muzica umplea golul, muzica şi gân- 
durile... 


Era târziu când a plecat Alexe, condus de 
Bozovici până la poartă. 

Din ușă, privea pe urma lor Adela şi Mar- 
gareta. 

Când s'au depărtat din dreptul porţii, a- 
ceiași mână care a fluturat în aer îndemnând 
la grevă, se agita și aceiaşi voce argintie stri- 
gă inginerului: 

— La revedere... 

— La revedere... la revedere... 

Zece paşi făcuţi, Alexe se opri în umbra 
unui felinar. 

— Domnule Bozovici am plecat din casă 
dela dumneata fără să spun ce mă făcuse 
să intru, acum că ne găsim numai noi doi, 
în zăpadă şi în noapte, te rog să întrebi pe 
domnișoara Margareta, dacă... Uite vezi, de-ar 
fi fost Lorenz sănătos, sau dacă cel puțin, 
m'ar fi fost la sanatoriu... ar fi vorbit el... 

— O întreb eu... 

— Dacă vrea să-mi fie soţie... și fără să 
aştepte nici un răspuns din partea mineru- 
lui, îi strânse mâna. 

Noroc bun... intră în casă să nu răceşti... e 
frig... Noapte bună!... şi dispăru. 

— Noroc bun... atât a putut să spună Bozo 
vici şi a rămas pironit locului unde era. 

Alexe era departe când minerul îşi scutură 
ghetele de zăpadă în tindă. 


In casă, până dimineaţa a ars lampa și ni- 
mănui nu i-a fost pic de somn. 

De cinci ori a întrebat Margareta: 

— Şi... cum zici că a vorbit?... cum a 
spus?... 

— Ei lasă-mă în pace, tu vrei să repet de 
cincizeci de ori același lucru... Iţi face plă- 
cere, ştiu... 

— Ha, ha, ha... şi Margareta cu o bucurie 
copilărească îmbrăţișă deodată pe tată și pe 
mamă, făcând un bloc, sărutându-se îm- 
. preună... 

Trecuse sărbătorile Crăciunului, trecuse şi 
Anul Nou. 

Alexe se ducea în fiecare seară, duminicile 
şi sărbătorile, la Bozovici, în familie, unde 
lua masa cu ai casei, sau plecau împreună 
să se plimbe prin munţi, să se dea cu skiurile 
sau cu „bobu-l”, singurele petreceri pe cari 
le aveau minerii în vreme de iarnă. 

Tot coronul ştia că domnul inginer va lua 
în căsătorie pe domnișoara Margareta Bo- 
zovici. 

Pentru apropierea aceasta, Alexe crescu și 
mai mare în faţa muncitorimii. Fiecare îl 
privea cu drag; mulţumirea era comună tu- 
turor. 

Ca şi mai înainte, ginere şi socru, intrau 
în mină, se duceau la casino şi pretutindeni 
unde își întâlneau tovarăşii de muncă, erau 
aceiași ca şi mai înainte. 

Nimic nu se schimbase în viaţa de toate 
zilele, fiecare îşi împărțea timpul de lucru 
după nevoile şi îndatoririle lor. 

Alexe era pretutindeni unde îl căutai. In 
mină, în birou, la cocs şi la cherestea. Intr'o 

măsură, închipuia pe latifundiarul capitalist 
care se interesează de veniturile proprii. 

In cancelarie, primea raporturile ingine- 
rilor, în biroul de geodezie, urmărea datele 
necesare exploatărei, faţă de arătările celor 
însărcinaţi să ţină la curent harta straturi- 
lor, a galeriilor şi „şuturilor” sfredelite între 
fronturile de lucru pe „traviese”; depresiu- 
nea pământului sau scoborârea faliilor, ca 
apoi să fie văzut în birourile administraţiei. 
urmărind expedierea comenzilor sau a situa- 
ţiei reale a cheltuelilor zilnice, în raport cu 
veniturile. 

La cocs ştia numărul vagoanelor de căr- 
bune ce intra zilnic şi numărul vagoanelor 
„arse”... rafineriile de reziduri, creuzotul şi 
tot ce interesa cuptoarele, ca apoi să treacă 
la fabrica de cherestea să controleze efectua- 
rea comenzilor necesare armăturilor de la 
„adânc” şi a celor din afară, pentru susţi- 
nerea pieţei. 

Nimic nu scăpa ochiului ager al celui ce 
întradevăr purta grijă în aceiaşi măsură in- 
stituţiei și lucrătorilor, așa cum nu făcuse 
nici unul din înaintașii lui. 

Pentru Kurz la vremea lui, ca să-şi înde- 
plinească îndatorirea de director, era destul 
să întrebe la telefon pe inginerul silvic sau 
pe cel de la cuptoarele de ars, ce este pe- 
acolo şi rare ori, în cazul cel mai bun, să se 
ducă dintr'un birou în altul, cu şapca pe cap 

și mânile în buzunarele pantalonilor, să fu- 
meze şi să se uite, cu ochii mari, la spinările 
cocoşate ce se așterneau înaintea lui, de-asu- 
pra biurourilor. 

Inspecţiile acestea le făcea de două-trei ori 
pe lună, restul timpului, mulțţumindu-se cu 
rapoartele ce i se dădeau şi pe cari le modi- 
fica aşa cum înţelegea că cer interesele lui, 
ridicând exploatarea zilnică a cărbunelui sau 
producţia cherestelei, când socotea că e bine 
să arate intensitatea acţiunei, sau diminuând 
aceleași cote, reducându-le așa cum credea 
că ar interesa societatea. Toate acestea nu- 
mai pe hârtia de corespondenţă, realitatea 
totdeauna fiind alta decât aceea pe care o 
arăta. 

Altfel îi plăcea să se plimbe pe domenii și 
să fie salutat până la pământ ca un senior pe 
feudele ce se întindeau până spre Reşiţa, de- 
acolo spre Bozovici, iar în sus, cuprinzând 
Oraviţa şi jumătatea drumului spre Timi- 
şoara. 

Azi nimeni nu se mai gândea la el, se 
schimbase viaţa în coron, Alexe era pentru 
muncitori camaradul ale cărui ordine erau 
păreri exprimate. Nici o mândrie, nici o sa- 
trapie. Se amesteca în rând cu cei mulţi şi 
nu odată a fost văzut ajutând la greu, ca 
orice râşnar sau miner, la ridicarea vagone- 
telor pe linie sau la susținerea grinzilor, 
atunci când pe frontul de inspecţie oamenii 

munceau la lucrările de consolidare, punând 
„ştreipuri”. 

La incendii totdeauna era în fruntea echi- 
pelor. Nu era nici o deosebire între el şi 
muncitorii pălmași, toţi erau de o potrivă as- 
cultând unul de altul şi de multe ori ingine- 
rii, se supuneau experienței maestrului de 
incendii Vârnav, sau bergmaestrului Oană 
care luase locul lui Kudac. 

Seara, pentru o oră sau două, oricât de o- 
bosit ar fi fost, se ducea să asculte muzică. 
să vorbească sau să citească romane cu toţi 
ai casei lui Bozovici, iar la întoarcere acasă, 
singur, la lumina becului de pe noptieră. 
cerceta revistele de specialitate şi cărţile de 
studii asupra diferitelor sisteme de exploa- 
tare a cărbunelui în Europa şi America. 

Dacă a doua zi era duminică, Alexe scria 
acasă tot ce se petrecuse mai de seamă în 
cursul săptămânei, făcând-o, astfel, părtaşă 
la viaţa  întreprinderei şi a coronului pe 
maică-sa. 

Măicuţă, 


Nu mi-ai scris dacă ţi s'au ajuns banii pen- 
tru cumpărăturile ce trebuia să le faci... Chel- 
tueşte ori cât... nu te gândi la nicio economie 
Dumnezeu mi-a dat destul, de când am fost 
avansat, ca să pot împlini lipsurile de până 
acum cari te-au amărât atât de mult. 

In ultima ta scrisoare pari a fi îngrijată 
de sănătatea mea despre care nu ţi-am scris 
nimic de trei săptămâni, neavând vreme să 
mă gândesc la ea. 

Nu te prăpădi cu firea, poate că datorită 
muncei sau nesocotinţei ce i-am arătat-o, m'a 
ocolit. 

A fost o răceală uşoară... Imi dau seama 
de aceasta abia acum când îţi scriu. 

Prietenul meu, prietenul bun Lorenz, bo- 
leşte greu în sanatoriu. 

Margareta e un înger de fată... Fotografia 
ta pe care o aveam, mi-a cerut-o și a pus-o 
pe pian ca să te vadă mereu. 

Numai fotografia ta e pe pian. 

Crăciunul şi sărbătoarea anului nou, le-am 

petrecut împreună ca de altfel, toate zilele. 
La masă ai avut şi tu un tacâm, Margareta 
a pus în mijlocul farfuriei, portretul tău... 
„să fim împreună”, spunea ea. 

Acum mă simt mai acasă... ceasurile libere 
pe cari le am le împart cu ea şi ai ei. 

Mama Margaretei e ca şi tine, mai tânără 
însă, iar tatăl, un om de ispravă. 

Singură tu îmi lipseşti ca să nu-mi împart 
gândul și sufletul în două. 

Iti vorbesc mereu de ea şi uit că poate a- 
celaşi lucru ţi l-am mai scris până acum de 
două trei ori... 

Mâine e Duminică, după ce mă voi duce pe 
la birou să cercetez corespondenţa, voi ple- 
ca înainte de masă, împreună cu Margareta 
la Sommerfrisch, să-l vedem pe Lorenz. De 
sigur, vom afla acolo cel puţin douăzeci de 
mineri. 

L'au iubit oamenii prea mult şi îl cerce- 
tează. 

Ce suflete mari au muncitorii, măicuţă... 

Păcat că nu-i putem da zile din zilele 
noastre. 

Te sărut, Alexe 

P. S. Ţi-a scris şi Margareta. 


Când s'a culcat era ceasul unu din noapte. 

A doua zi Margareta n'a putut merge la 
Sommerfrisch, în schimb Alexe a găsit to- 
varăşi de drum în Bozovici şi Oană. 

Inaintea lor plecase Vârnav, lurim, Gheor- 
ghe, Vlaicu şi încă alţii, mulţi... 

Lorenz era fericit. 

Se sculase din pat şi dădu-se roată salonu- 
lui, oprindu-se pe la bolnavi să le vorbească. 

Simţea că-și recăpătase puterile... tuşea 
mai puţin şi de câteva zile numai scuipa 
sânge. 

Când au intrat cei trei prieteni, Lorenz 
se culcase, era în pat şi sta cu ochii mari 
deschişi să vadă, să vadă cât mai mult viaţa 
ce se mişcă în jurul lui, în chipul bolnavi- 
lor mai puţini gravi și a muncitorilor ve- 
niţi mai înainte, cari se muţumeau să-i u- 
reze însănătoşire, ca apoi, după câteva clipe 
de şedere, să iasă unul după altul afară 
să-şi şteargă ochii de lacrămi. 

Priveliştea din fereastra deschisă la care 
se uita bolnavul, ca la un tablou, îl obosise. 
Era unicul tablou ce-i sta în faţă de dimi- 
neaţă până seara. 

Noaptea desprindea cadra din ramă şi fe- 
reastra rămânea goală și neagră ca o 
groapă... 

Nici ziua, nici noaptea nu-i mai plăcea să 
se uite într'acolo, din pricina asta, a pus pe 
alţi doi bolnavi în putere, de i-a întors pa- 
tul așa ca să numai vadă nici monotonia a- 
celuiaşi peisaj, nici groapa a cărei beznă 
proaspăt săpată se adâncea tot mai mult. 

Intunericul culca bolnavii în paturi şi în 

liniştea în care viaţa sfârșea, paturile tuşeau 
tremurându-și păturile mototolite. 

— Noroc bun... 

— Noroc. 

— Cum merge?... 

— Bine... foarte bine... şi ochii lui Lorenz 
îi pătrunse ca două cuțite. 

Zâmbea, era bucuros crezând că se va face 
bine... 

— Am să mă însănătoșesc... Azi, m'am 
sculat, am umblat prin salon fără să simt 
nici o oboseală... am mâncat cu poftă, ceeace 
n'am făcut de mult, am tușit foarte puţin și 
după cum vedeţi, răgușeala aproape că mi-a 
trecut definitiv. Acesta este semnul că mă 
fac bine... In alte dăţi de câte ori îmi trecea 
răguşeala, mă făceam bine... 

Dacă nu mi-ar fi picioarele umflate aşi fi 
uşor... ele mă fac să obosesc... ami să le înfă- 
şor mereu în comprese și cred că au să-mi 
treacă... Trebuie să fie reumatismul... 

— Da, ai să te faci bine şi Alexe abia de 
își mai putea stăpâni lacrămile să nu curgă. 

Oană i-a vorbit de ce este la mină, iar Bo- 
zoici i-a spus câteva glume făcându-l să 
râdă. 

— Să te faci bine, să vii la nuntă... 

— Da... 

— Era să vină şi Margareta însă... 

— Nu... Nu, să nu vină... E tânără şi aci e 
un adevărat focar de contagiune... Abia aş- 

tept să mă fac bine să plec... mi-e teamă 
grozav... nu vreau să beau apă după nimeni, 
mi-ajunge mie câtă boală am, nu vreau să 
mai iau şi pe a altora. 

Aci totul e numai boală: 

Pernă, cearşaf, pat, păreţi, doctoriile şi 
cred, chiar doctorul Bur... Nu ştiu de ce dar 
cum îl văd parcă mi se face mai rău... 

Abia aştept să plec... Numai aerul e cu- 
rat şi atât numai cât intră pe fereastră ca 
într'o clipă să se încarce şi el cu microbi... 

Dacă mă voi face ceva, ceva mai bine, am 
să încep să es prin parc. Imi face mare plă- 
cere să văd oamenii pe cari i-am avut to- 
varăşi buni şi în mină şi afară din mină... 
Altădată poate că am fost şi eu mai rău..- 
ţi-aduci aminte cum te învățam să ţipi la 
oameni ?... 

Ţi-aduci aminte?... 

— Da... 

— Era mentalitatea lui Kurz... pentru el 
muncitorii nu însemna nici cât grăuntele de 
cărbune. 

— Vorbind mult nu te obosești? întrebă 
Alexe. 

— Acuma nu, spusei, mă simt foarte bine... 
şi cuprinzând dintr'o privire pe Alexe şi Bo- 
zovici, spuse acestuia din urmă: 

— Ştii domnule Bozovici, că într'o măsură 
oarecare, am fost şi eu acela care am con- 

tribuit cu ceva la căsătoria care se va face 
între el și domnişoara Margareta? 

— Da, spuse Alexe... In ziua aceia, pe 
munte, când coboram să ne ducem la casino. 

— Domnule Bozovici... transmitei domni- 
şoarei urările mele... de... bine... 

Deodată ochii bolnavului se întunecară și 
buzele începură să se miște într'o sforţare. 
ca întârziat să poată spune, încet, ca pen- 
tru el: 

— Cine ştie dacă voi mai eşi de-aci... dacă... 

— Dar tu singur ai spus că te simţi bine. 

— Da, mă simt şi totuşi... Lăsaţi-mă, am 
obosit... am obosit... simt cum o greutate 
mare mi se lasă pe piept... Duceţi-vă... 

Un soare puternic şi cald pătrundea pe fe- 
reastră până la patul bolnavului, 

„A murit Lorenz!...” 

Vestea a căzut în colonie ca o ploaie to- 
rențială pe vreme de secetă; o adusese docto- 
rul Bur care se înapoiase de la Sommerfrisch. 

Deşi aproape toată lumea se aştepta la a- 
cest desnodământ, totuşi surprinderea a fost 
mare. 

Nimeni n'a mai avut odihnă. | 

Muncitorii au eşit din mină, au arborat 
steagul negru deasupra schelăriei de fier a 
puţului, la direcţie, la casino, la cocs şi la 
cherestea... 

„A murit Lorenz!...” 

A murit într'o după amiază caldă de iar- 
nă îmbătrânită, când soarele făcea să picure 
streașinele şi să aburească pădurea. 

Casinoul şi cârciumile se umplură de oa- 
meni trişti, lucrătorii de toate zilele, cari. 
dacă vorbeau, cuvântul era șoaptă să nu tul- 
bure durerea celuilalt. Umpleau paharele, le 
goleau şi iar le umpleau pe tăcute. 

Nici unul n'a căutat să afle amănunte sau 

să găsească cuvinte de revoltă contra aceluia 
ce numără zilele omului odată cu răsăritul 
şi asfinţitul soarelui. Obişnuiţi cu moartea, 
ca și cu munca, tăceau... 

Tăceau şi beau... 

Un automobil camion încărcat cu lucrători, 
şi cosciugul de scânduri nerândeluite, așa 
cum putuse să-l înjghebeze pe moment, a- 
duceau mortul în coron, acasă. 

Alături de ei, înir'o altă maşină, doctorul 
şi Bozovici îi însoțeau. 

In faţa bisericei s'au scos prapurele și clo- 
potul vestea cerului, munţilor şi pădurei, 
moartea omului. 

Şi clopotele sunau. 

Clopotele... 

Muncitorii au plâns, au plâns femeile şi au 
plâns copii de durerea părinţilor. 

Când au sosit, se înserase. In faţa bisericei. 
la lumina becurilor şi a făcliilor smolite, 
câteva sute de oameni, descoperiţi, au cântat 
cu ochii în pământ, acelaşi imn al minerilor 
ce se pierdea până departe, dincolo de zări 
cu refrenul: 

Gliik auf, gliik auf... 

Biserica a fost plină de lume toată noap- 
tea. Veneau prietenii, veneau muncitorii, ve- 
neau femeile şi veneau cei ajutaţi de mort. 


Alexe, Bozovici, Oană, inginerul Ionescu și 

Bufnea, sau sfătuit până târziu, chibzuind 
rostul înmormântărei... 

A doua zi coronul întreg, până şi copii, u- 
nul câte unul, au trecut pe lângă cosciug şi 
au lăsat să le cadă din mâni câte o cetină de 
brad și din ochii o lacrimă. 

Biserica era verde şi mirosea a răşină de 
parcă se mutase pădurea în casa Domnului. 

Afară, fanfara minerilor cânta marșul fu- 
nebru al lui Chopin. 

Pe cer, soarele strălucea ca în ajun şi pi- 
curau streşinele. 

Patru mineri au săpat groapa în cimitir la 
Stejerdorf şi i-au aşezat pe fund cărbuni a- 
duși special de pe frontul cel mai adâncit. 
Alţi lucrători îmbrăcau în covoare şi brad, 
patul cu care avea să-l poarte pe braţe şi u- 
meri, cei cărora le-a fost drag. 

O coroană din flori albe de liliac şi alta 
de ciclamee roşii din partea lui Alexe şi a 
Margaretei, aduse de la Timişoara, aminteau 
celor mulţi, prietenia între mineri. 

Când a pornit convoiul, sirenele dela mină, 
fabrica de cocs şi cherestea, au început să 
fluere lung răscolind hăurile munţilor, odată 
cu tânguirile clopotelor şi cântecul de jale al 
marşului mortuar vestit de patruzeci de a- 
lămuri. 

In fruntea convoiului crucea, după cruce 
preotul, apoi năsălilie şi tot ceeace era viaţă 
de om în colonie. 

In cimitir, în faţa groapei, după ce preotul 
a cetit rugăciunile morților, pomenindu-i nu- 
mele şi cerând îndurarea A Tot Puternicului, 
pentru sufletul chinuit în lumea aceasta, dacă 
„a păcătuit, cu voie sau fără voie, cu ştiinţă 
sau fără ştiinţă”, şi mai înainte de a cânta 
„vecinica pomenire”, Alexe, abea stăpânin- 
du-şi lacrămile tremurând, a cetit: 


„Prietene scump, de-acum ochii noştri nu 
te vor mai vedea... Cuvântul tău nu se va 
mai auzi şi miile de muncitori pe cari i-ai 
iubit şi în mijlocul cărora ai trăit, nu vor 
mai veni să-ţi ceară sfatul şi nici nu vor mai 
avea cui să-şi plângă necazurile căci numai 
este urechea care să-i asculte. 

„Mina în adâncul căreia ai coborât zi de 
zi, robindu-te, te-a furat dintre noi să te as- 
cundă în groapa aceasta de întuneric, strâm- 
tă şi umedă, să odihnești mereu, mereu, așa 
cum nu te-ai odihnit în viața aceasta. 

„Mina ucide...” mi-ai spus în prima zi în 
care ne-am văzut. 

„Nam ştiut atunci să dau înţeles cuvin- 
telor tale, acum însă știu ca toţi răscolitorii 
pământului, căutători de cărbuni ce au ve- 
nit să-și ia rămas bun dela tine. In aminti- 
rea lor vei trăi cea de a doua viaţă, alături 
de Kudac, asemeni părinţior ce trăesc în 
copii lor, așa cum părinţii tăi au trăit în tine 
până în clipa cea de pe urmă. 

„Părinţii... păr...” 

Alexe isbucni în plâns fără să mai poată 
scoate un cuvânt. Oană îl prinse de mijloc 
să nu cadă... Margareta era lângă el şi lângă 
ea era mamă-sa. 

Abia de l-au putut duce câţiva paşi la o 
parte, să-și revină. 

Cineva a continuat mai departe cuvântul 
funerar... 

Preotul închee rugăciunea și când minerii 
lăsau cu frânghiile racla cu trupul fostului 
şef, pe cărbunii ce acoperise fundul groapei, 
Bozovici plângând a aruncat lângă el o lam- 
pă de miner... 

— E lampa cu care umblai în mină să-ţi 
lumineze calea... Pe sub pământ ai trăit şi 
sub pământ ești... Ia-o cu tine să-ţi lumineze 
drumul în lumea pe care ai plecat... 

Departe se auzeau fluerele sirenelor de la 
mină, de la fabrica de cocs şi cherestea... 

Muncitorimea toată, ca într'o procesiune în 
care rugăciunile oamenilor se topesc întruna, 
cântau: 

Glük Ki glük Ja 

Dieu a început să se e risipească... femeile 
îndeosebi şi cei tineri, ţinând marginile dru- 
mului pe dreapta şi pe stânga, au lăsat loc 
liber prin mijloc, ritualului miner... 

— „Salamandra|...” a strigat un glas. 

Şi mineri cei mai bătrâni, în frunte cu Bo- 

zovici, au luat-o înainte întrun şir de, unul 
câte unul, ca un șarpe uriaş, negru, ce se 
târâe prin mijlocul şoselei, înodându-se în 
cercuri ca să se îndrepte mai apoi şi iar să 
se încolăcească şi să se îndoae, închipuind 
într'o măsură oarecare, căile sub pământene 
ale căutătorilor de cărbuni. 

La casino, au intrat tot aşa... Au ocolit de 
trei ori masa mare întinsă în mijlocul căreia 
erau aşezate câteva butoaie de bere, iar de 
jur împrejur, sute de pahare. 

Aci, îi aşteptau Alexe, Zolian şi ceilalţi in- 
gineri, plecaţi mai înainte. 

Paharele s'au umpplut şi fiecare îl avea 
pe al său. 

Când totu a fost gata, Bozovici care era şe- 
ful „Salamdrei”, dintr'o aruncătură de ochii 
cuprinse pe toţi ca într'un control. Privirile 
tuturor era la el ca în aceiaşi clipă şi în 
aceiaşi măsură să prindă gestul pe care şeful 
urma să-l facă, ca ei să-l repete. Toţi erau în 
picioare. 

Din nou ochii lui Bozovici a ocolit cercul... 
a luat paharul şi pentrucă totul era în or- 
dine, lovi de trei ori cu fundul în masă şi îl 
dădu pe gât pe nerăsuflate... 

O clipă de atenţie la gestul șefului şi în 
acelaș moment, fiecare a trântit paharul de 
pământ sfărâmându-l în ţăndări... 

Era ultimul salut ce se aducea mortului... 

Ascultă Zoltan trăesc de atâţia ani în ce- 
tatea cărbunelui şi n'am intrat niciodată în 
mină... Vreau să văd și eu ce faceţi voi acolo... 
Vreau să văd... să mă conving eu însu-mi 
dacă întradevăr oamenii aceștia, adică voi 
toţi la un loc, sunteţi altfel ca ceilalţi cari nu 
sapă la cărbune... cu ce e mai grea osteneala 
voastră de cât a săpătorilor de pământ sau 
de piatră, în munte... Munca e aceiași şi nu 
înțeleg de ce voi sunteţi constituiți într'un 
corp aparte, mineri, şi spuneţi cuvântul ace- 
sta cu atâta mândrie și aveţi atâta dispreţ 
pentru celelalte munci?... 

— Hm... 

Zoltan zâmbi şi uitându-se în ochii ne- 
vestei, îi spuse încet, blajin, aşa după cum 
îi era firea. 

— Tu nu-ţi dai seama Eleonora că nu 
poate fi nici vorbă de o apropiere între mun- 
citorul obișnuit din bătătură sau depe dru- 
muri şi mineri... De zece ani de când suntem 
împreună, de când în fiecare zi mă auzi vor- 
bind pe mine şi pe alţii de câte se întâmplă 
la adânc şi nu te-ai convins de situaţia excep- 

țională a celor ce trăese pe sub pământ și 
sapă şi sfredelesc ca viermi neadormiţi?... 

— Da dar vezi tu, dcă meseria aceasta ar 
fi aşa de grea, nu înţeleg cum de s'ar mai 
păsi oameni cari să o facă. 

— Pânea, Eleonora, pânea... 

— Pânea o găseşte pretutindei... 

— Da la toate brutăriile, răspunse Zoltan 
râzând. 

— 2 

— Pretutindeni în schimbul muncei iar 
ca să muncești, trebuie să găseşti unde şi să 
faci ceeace ţi se cere... Şi-apoi mai este încă 
ceva... Fiecare învaţă să facă ce a văzut la 
părinţii lui. Meseria este ceva care se moșie- 
neşte tot aşa ca şi caracterul, bin înţeles în- 
tro măsură mai mică, dar... 

— Cu atât mai mult, dacă ştie că meseria 
de miner e grea, de ce nu face alta mai 
uşoară? 

— Pentrucă ţi-am spus, munca se moște- 
neşte ca o pereche de case, sau ca o tuber- 
culoză osoasă, sau ca alcolismul, sau mai 
ştiu şi eu ca ce boală sau defecte ereditare... 
Pe urmă tu uiţi că noi trăim aci unde sin- 
gura noastră bogăţie şi singura rațiune de 
muncă a omenilor, este exploatarea cărbu- 
nelui. 

— Şi când se va isprăvi? 

— Vor pleca mai departe să-şi caute aiu- 

rea bucata de pâne... Nimeni n'a emigrat de 
drag ci de nevoie. 

— Ei bine, tocmai de aceia vreau să intru 
în mină. 

— Cum o să intri?!... Acolo oamenii lucrea- 
ză despuiaţi... e murdărie... praf de cărbune... 
umezeală şi, în afară de aceasta, în toată 
clipa se poate întâmpla o nenorocire... Aci. 
afară, ai unde fugi, poţi scăpa, dar acolo... 

— Vreau. 

— Explozii... 

— Vreau!... vreau să intru... un om inteli- 
gent, ori unde ar fi poate să se ferească... 
N'am auzit niciodată ca inginerii să moară 
la „fund” ci numai lucrătorii... Chiar tu mi-ai 
spus că totdeauna ei fac prostii... 

— De ce nu vrei să înţelegi că... 

— Tu nu vrei să înţelegi. 

— Femeile... 

— Am văzut altele venind în vizită numai, 
prin Anina şi au intrat pe când eu care sunt 
aci și te am pe tine să nu știu ce se petrece 
acolo?... 

— Eleonora, minerii sunt superstiţioşi... de 
câte ori au ştiut că intră o femee în mină, de 
atâtea ori s'a întâmplat câte o nenorocire, 
fie că s'a surpat vre-o galerie, fie că sa dat 
de focuri vecinice, fic că au fost explozii... 
Totdeauna a fost ceva. 

— Am să mă îmbrac ca tine şi nare să mă 
cunoască nimeni.. am să-mi mânjesc faţa şi... 

— Au să te cunoască. Noi mineri ne cu- 
noaştem numai după umbră... toți suntem la 
fel... au să te cunoască și pe tine... Pe urmă, 
azi şi mâine Alexe urmărește el singur, să 
vadă care este situaţia zăcămintelor de căr- 
buni întru cât fundul a început de mult să 
scadă, — de anii— şi vrea să știe cât va mai 
putea dura exploatarea la puţul acesta... 

— Cu atât mai mult azi după masă, co- 
borîm. 

Zoltan a plecat capul îngrijat şi n'a spus 
nimic, a stat o clipă, două, așa, apoi întrun 
gest de neînțelegere clătină capul: 

— Şi de ce toate astea?... 

— ?... 

— La revedere... 

leși să se ducă la mină. 


Eleonora nu Pa mai văzut pe Alexe din 
seara aceia și deși i-a spus lui Zoltan să-l 
cheme, Zoltan nu Pa chemat, îi fusese frică 
de director... L-a chemat și ea și tot n'a ve- 
nit. La înmormântarea lui Lorenz, a fost la 
Timişoara, a lipsit, iar la casino înadins 
parcă, de câte ori se ducea ea, lipsea el... Nici 
pe Margareta n'a văzut-o... De trei ori s'a dus 
la ea şi de trei ori n'a găsit pe nimeni a- 
casă... o servitoare mică ieşea şi spunea me- 
reu aceleaşi cuvinte: 

— Nu e nimeni acasă... 

— Dar unde sau dus?... 

— Nu ştiu. 

— Nu e nimeni, nimeni?... 

— Nimeni. 

Singura cale care îi mai rămăsese Eleo- 
norei, să-l poată întâlni, era să intre în mină 
ştiind că acolo nu va avea unde să fugă şi 
în cele din urmă vor da ochi împreună, să 
poată vorbi. Auzise tot ce se credea despre 
ea, de către muncitori, cu ocazia grevei, că 
fusese tovarăşa tuturor relelor puse la cale 
de Kurz şi că sărbătoarea pe care o organi- 
zase în seara aceia, era actul care să o scoată 
de sub orice bănuială. 

Şi mai ţinea Eleonora să-l vadă și să-i 
vorbească, nu pentrucă Var fi iubit mai mult 
pe el de cât pe ceilalţi, dar pentrucă voia cu 
orice preţ să-l îngenunchie așa cum îngenu- 
chiase pe toţi cei de mai înaintea lui. 

Ajunsese la hotărîrea pe care o luase şi 
tremura. Ii era frică de mină. 

De trei zile, în fiecare seară și dimineaţă, 
se închina în faţa icoanei ca cea mai curată 
şi nevinovată femee, să o ferească Dumne- 
zeu de vre-o nenorocire, să nu i se întâmple 
nimic rău. Şi s'a mai închinat să-l găsească 
în birouri, să nu fie nevoită să coboare. 

Pentru aceasta întreba mereu pe Zoltan: 

— Dar voi n'aveţi o oră anumită când in- 
traţi în mină?... 

— Ba da... 

— Când coborâţi la adânc?... 

— Da... nimic însă nu ne opreşte să cobo- 
râm mai înainte de oră dacă nevoile o cer 
sau mai târziu când deasemeni interesele 
conducerei, ne opresc în faţa planurilor sau 
la „conferinţă”. 

De când cu noua conducere Alexe hotărâse 
ca în fiecare dimineaţă, toţi inginerii, mai 
înainte de a coborâ, să treacă prin biroul lui 
să vadă dacă nu sunt noi dispoziţiuni de dat, 
iar de obiei, seara, se întrunea cu muncito- 
rii să discute tot de nevoile minei. 

— Ce vrei?... greva a făcut schimbări mari 
în viaţa de toate zilele a oamenilor. 

Tot timpul, până cu cinci minute înainte 
de a pleca la mină, Eleonora n'a făcut decât 
să tremure, să se închine și să gândească 
dacă trebuie sau nu să se mai ducă. 

Se  închisese singură în odae. şi făcând 
sgomot la pian, lovind clapele cu degetele, 
aşa ca să nu fie auzită, se întreba tare: 

„Să mă duc... să nu mă duc... să mă... 


— Ei ce faci, strigă Zoltan de la uşă, sgâl- 
țâind clanţa, mergi?... E târziu... 

— Da acum... un moment... şi din nou se 
întrebă: 

Să mă duc... să nu mă duc... să mă duc... 

— Da, sunt gata. 

La braţu lui Zoltan vorbea şi râdea ca ni- 
ciodată... Era aşa de drăgostoasă încât pen- 
tru întâia oară Zoltan se simţea cu adevă- 

rat fericit iertând din toată inima greşelile 
de până atunci ale femeii, greşeli pe cari le 
ştia şi pe cari nu i-le spuse niciodată. 

Când au ajuns la mină, Alexe coborâse 
deja. 

Eleonora se strângea tot mai mult de bra- 
țul lui Zoltan încleştându-se ca un naufragiat 
de colacul de salvare. 

— Ţi-e frică?... 

Eleonora nu răspunse, se uită în ochii băr- 
batului zâmbi şi strângându-l mereu de braţ 
ca întrun cleşte, ochii îi străluceau de la- 
crămi. 

— Ce zici?... 

— Intrăm. 

Au urcat amândoi scările de fier ce duceau 
pe platforma de sus în sala cea mare a ascen- 
sorului... deacolo au eșit ca să coboare câte-va 
trepte să se ducă la camera de schimb unde 
urma să se îmbrace asemeni tuturor mine- 
rilor. 

Când Zoltan i-a cerut femeei de la bae un 
costum de lucru pe lângă hainele lui, aceasta 
sa uitat la Eleonora şi i-a spus aproape po- 
runcitor: 

— Dumneata ce cauţi aci? 

— Vreau să intru mină... 

— Şi ce-ai să vezi?... aci nu e treabă pen- 
tru femei... 

— Sunt curioasă... vreau... 

— Ce o să vezi?... pe muncitori îi găseşti şi 

prin coron, pe urmă ei lucrează în pielea 
goală, despuiați... şi băeşiţa îi întoarse spatele 
bombănind şi vorbind peniru ea, destul de 
tare ca să fie auzită. 

— ŅN’au fost destule nenorociri în ultimul 
timp... după grevă, trebuie să mai aduci şi 
altele... 

Eleonora a intrat în cameră chemată de 
Zoltan să se desbrace. S'a crăpat uşa şi mâ- 
na femeei de serviciu aruncă înăuntru o pe- 
rechie de pantaloni, o cămaşă o haină şi o 
perechie de bocanci grei împreună cu o pă- 
lărie soioasă, murdară de cărbuni. 

Afară, băeșiţa vorbea cu un râșnar ce 
împingea vagonetele cu şist la furdal. 

— Iar are să se întâmple ceva... își făcu 
cruce şi continuă: 

— Cucoana domnului inspector Zoltan se 
îmbracă să coboare în mină. 

— Dar ce i-a venit?... 

— Uite, să nu mă bată Dumnezeu, dar pe 
semne că nu e mulțumită cu greva ce ne-a 
lăsat nemâncaţi atâta vreme şi vrea altceva. 

— Nebună... 

Cinci minute mai târziu, Zoltan, împreună 
cu Eleonora, după ce au trecut pe la lămpă- 
rie, braţ la braţ au reintrat în sala mare cu 
podina de fier. 

Pe peretele dinspre răsărit, Eleonora a 
văzut icoana uriaşă a Sfintei Varvara în 
dreptul căreia ardea candela în mijlocul 

unei coroane mari, pe care mineri o reînoiau 
în fiecare an la ziua sfintei. 

Eleonora îşi mişca cu greu picioarele şi de 
emoție şi de greutatea bocancilor. Zoltan rå- 
dea, uitându-se la ea cum era îmbrăcată, 
fără să simtă mâna care tremura şi strângea 
brațul. 

— Ținete de lanţ... 

Colivia se desprinse ca dintrun cârlig și 
căzu să ajungă în fundul pământului... 

Eleonorei i se făcuse frig... Pe cap, pe ume- 
ri şi pe mâni, picura apa rece şi murdară a 
infiltrațiilor. 

Colivia cădea mereu, alunecând pe lângă 
ochiúl de lumină din capul primului ori- 
zont... 

Alt ochi de lumină și altul... 

Urechile îi văjâiau, lăsă lanţul să strângă 
braţul bărbatului... Se vârâse în el aproape 
să facă un trup. 

O cuprinse o ameţeală... Simţea cum se 
prăbuşeşte în gol... 

Când s'a oprit colivia şi a eşit Zoltan, omul 
din capul orizontului și-a scos pălăria salu- 
tând... a văzut-o şi pe Eleonora... 

— O femee... şi cu o mişcare nestăpânită. 
se lovi peste obraji... 

— O nenorocire... 

Eleonora n'auzise. 

Zoltan întrebă dacă domnul inginer Alexe 
e în mină... 

— Da, pe frontul trei, la Gheorghe... 

Ar mai fi vrut să spună ceva... să-i spună 
să lase pe doamna să urce înapoi, să iasă, 
dar buzele îi tremurau şi n'a putut rosti un 
cuvânt. 

Câţi-va paşi și nouii veniţi se pierdură 
clătinând fărâma de lumină a candelei ce se 
stinge, dispărând în noapte. Câteva minute 
în urmă, râșnarii şi toţi lucrătorii ce se 
mișcau pe galerii şi fronturile de lucru, 
ştiau că a intrat o femee și că femeea e chiar 
soţia lui Zoltan. 

Toată lumea era îngrijorată şi îngrijorarea 
se lipea dela unul la altul, ca praful de căr- 
bune... In mintea tuturor sta proaspătă amin- 
tirea trecutului: 

— „Odată, tot aşa a intrat o femeie în 
mină şi s'a întâmplat o explozie în care a 
murit trei oameni...”. 

— „Odată, a intrat o femeie în mină şi sa 
surpat o galerie îngropând cinsprezece...”. 

— „Odată, a intrat o femee şi a isbucnit 
gazele cu atâta violenţă în cât a  asifixiat 
muncitori depe cinci fronturi de lucru...”. 

— „Odată a intrat o femee...”. 

Fiecare povesteau adevăruri sau închipuiri 
imaginare pe cari le dădea superstiţia... 

Alexe se găsea la punctul indicat de omul 
dela gura orizontului. 

Pe frontul de lucru erau trei lucrători, de 
partea cealaltă a „traviesei”, la zece metri de- 
părtare, se pusese cruce, semn că exploatarea 
se terminase. Crucea arăta muncitorilor lo- 
cul unde nu mai intra nimeni, lăsat în pără- 
sire să se surpe şi unde se poate arunca în 
celaşi timp şistul scos ce face înveliş cărbune- 
lui de pe celălalt front. 

Oamenii lucrau... Alexe se uita cercetător 
la întărituri... Una din bârnele podișului de 
sus plesnise sub greutatea şistului și inginerul 
tocmai să pregătea să spună oamenilor să 
schimbă lemnul, sau să-l susțină cu un pop. 

Deodată se auzi un sgomot asemuitor ace- 
luia când se desumflă o cameră de automo- 
bil şi pe păretele de cărbune din fund, în- 
cepu să bolborosească şi să fiarbă o pată de 
spumă albă cât un scuipat. Sgomotul era pu- 
ternic ceeace însemna că isbucnirea gazelor 
era violentă. Intro clipă Alexe şi oamenii fu- 
giră... 

— Gaz... 

— Gaz... gaz... 

Alergau toţi să dea alarma, să fugă cei de 
pe rostogol... 

In chiar clipa aceia Zoltan cu Eleonora se 
apropiară. 

— Fugiţi!... fugiţi strigă Alexe şi după el 
lucrătorii... 

— Fugiţi!... 

O explozie cutremură galeria şi o flacără 
mare lumină pentru o clipă întunericul. 

Galeria se năruise... 

La lumina focului Alexe îşi recunoscu ca- 
maradul... 

Unul dintre mineri ce lucrase pe front, fu- 
gind, uitase lampa. Aerul era plin de pul- 
bere fină a cărbunelui care în amestec cu 
gazul, a dat grizuul... lampa era defectă şi 
astfel s'a produs nenorocirea. 

Cu măştile pe faţă, Alexe şi cei trei lucră- 
tori revenind într'o clipită, abea au putut 
scoate pe orizont pe cei doi soţi... Eleonora 
leşinase... s'a crezut la un moment că nu e 
nimic grav... Zoltan se lovise la genunchi; se 
împiedecase şi căzuse. 

Abia la gura orizontului sub lumina becu- 
lui electric, s'a văzut chipul ars de flacără, al 
Eleonorei. 

— De ce ai adus-o în mină? 

— A vrut să.. a vrut să te vadă, să... vadă 
mina... 

S'au aşezat ventilatoarele iar postul de 
incendiu care coborâse na avut nimic de 
făcut... 

Afară de isbucnirea gazelor, explozia dă- 
rămase o parte din plafonul frontului, nă- 
ruind cărbunele şi şistul în aşa chip că nu 

se mai putea pătrunde înăuntru, încolo, 
nimic. După două ore de aerisire, deschi- 
zându-se uşile largi ale orizontului principal, 
aceiaşi lucrătorii şi alţii, împreună cu Alexe. 
lucrau la refacerea frontului şi la întărirea 
acoperişului rămas fără susţinători... 

Ventilatorul a funcţionat toată ziua... 

Două săptămâni mai târziu, Eleonora cu 
oglinda în mână, îşi privea frumuseţea pier- 
dută. 

Arsura n'a fost prea puternică, lăsase însă 
urme în aşa fel că jumătatea obrazului era 
roşie de parcă se opărise cu apă fiartă şi așa 
a rămas pentru totdeauna. 

Zoltan era lângă ea. , 

— Dacă nu era Alexe, ne prăpădean: 
amândoi, ne asifixiam... 

— Dacă nu era Alexe, poate că... şi Eleo- 
nora se apropie de bărbatu-său ca şi în 
ziua aceia în care a intrat în mină., 

— Ai să mă iubeşti aşa cum sunt? 

— Da Eleonora, am să te iubesc mai mult 
chiar, pentru că de-acum vei fi... numai... vei 
fi tot a mea... i 

Şi Zoltan o cuprinse în brațe sărutându-i 
obrazul pătat în timp ce Eleonora plângea 
frumuseţea pierdută. 

Zăpada se topise de mult... Munţii şi pădu- 
rea s'au îmbrăcat în verde iar oamenii voios 
renăscuseră parcă, la o nouă viaţă. Drumu- 
rile erau animate şi în aer, miros de sărbă-— 
toare. 

Noaptea învierei... 

Clopotele dela biserică sunau vestind lu-- 
mii înălţarea la cer a Celui ce a suferit şi a 
murit pentru oameni. 

Şi clopotele cântau şi clopotele râdeau în 
sunete metalice, bucuria cea mare care de 
două mii de ani, în fiecare primăvară dă- 
rueşte lumii credinţă și iubire. 

Roţile puţului se învârteau ridicând din 
fundul pământului, sufletele chinuite ale mi- 
nerilor, profilând pe cerul înstelat, noi lu- 
mini, luminile de licurici ale lămpilor, ase- 
menii lumânărilor aprinse în mânile celor 
ce stăteau în faţa bisericei, nemai având loc 
înăuntru, ca să asculte cântecele de slavă şi 
rugăciunile înălțate Fiului Omului... 

Crucea de sus din munte, în spatele bise- 
ricei, era chenăruită în luminile galbene plă- 
pânde ale lumânărilor ce clipeau asemeni 
puzderiei de stele. 

Noaptea era caldă... 

Sărbătoare era pe pământ, în cer și în 
suflet... 

Și clopotele sunau... clopotele cântau... clo- 


„ 


potele vesteau... „Christos a înviat!...”. 


www.dacoromanica.ro 


De când intrase Alexe în casa lui Bozovici, 
Margareta şi maică-sa numai avură odihnă, 
erau într'o vecinică fierbere şi grije, gân- 
dind la tot ce trebuiau să facă în timpul cât 
mai rămăsese liber până la nuntă. 

Şi una şi cealaltă, umblau cu câte un car- 
neţel în buzunar în care în tot momentul şi 
imediat ce îşi aduceau aminte de câte ceva, 
însemnau să nu uite, ca atunci când vor avea 
timp să discute împreună. 

Nimic nu era fără importanţă, totul erau 
lucruri şi fapte cari trebuiau mai întâi chib- 
zuite. Totuşi, treceau de multe ori zile fără 
să se hotărască asupra cutărui sau cutărui 
amănunt însemnat ce nu trebuia să se uite, 
de aci şi inutilitatea carnetelor. 

De atâta grije, mama numai avu vreme să 
mai cetească o pagină din roman, aproape 
că uitase și numele personagiilor şi acțiunea 
„Iunelului” iar Margareta, numai cânta la 
pian de cât numai când venea „el”. 

De trei zile, amândouă se uitau pe un jur- 
nal de mode şi alegeau rochia de mireasă şi 
încă nu se fixase asupra niciunui model. 

— Asta e frumoasă... 

— Şi asta, dar parcă mai frumoasă este 
astălaltă... 

— Nu cred să-ţi vină bine... tu nu eşti 
grasă... 

— Atunci asta cu clinuri pe şolduri. 

— A nu, nu-mi place... 

— 0f!... Doamne... nici nu m'ai ştiu care 
dintre ele să o fac. = 

Luau alt jurnal, îl cercetau şi pe acela, a- 
poi altul şi nici una nu se putea hotări la 
acelaşi model. 

Faţă în faţă, privindu-se în ochii fără să 
ştie nici una nici alta ce să facă plictisite, 
aruncară jurnalele pe masă ca imediat să-şi 
aducă aminte de vre-un model văzut, să le 
reia şi să se uite din nou la desene. 

— Ei, ce zici mamă, cum să o fac?... 

— Aşa cum vrea el, lasă-mă în pace, numai 
mă întreba nimic. 

— Alexe nu se pricepe. 

Madam Bozovici plictisită se sculase depe 
scaun şi se pregătea să intre în bucătărie. 

— Hai... spune... 

— E târziu... vom mai vedea mâine... Tre- 
buie să vină şi el şi tatătău... scoală şi pune 
masa. 

— Eu i-am spus că astăseară îi voi arăta 
modelul. 

— Il vei arăta mâine... 

— De azi, mâine, de mâine, poimâine... Ce 
crezi că mai e timp?... 

— Ti-am spus să mă laşi în pace, răspunse 
Adela enervată, trebue să văd de bucătărie... 
pune masa... acum îi vezi că intră pe uşă. 

N'apucă să termine cuvîntul şi Alexe îm- 
preună cu Bozovici intrară în casă. 

— Ţi-am spus Marga?... uite că au venit 
şi tu... 

— Dar ce sa întâmplat? Intrebă Alexe 
sărutând mâna mamei şi ficei. 

— De sigur, rochia, spuse râzând Bozovici. 

— Am întrebat-o cum să o fac?... ce model 
să aleg... şi dumneaei îmi spune să pui masa. 

— Şi tu te-ai supărat nu? 

Alexe o sărută pe frunte netezindu-i părul 
în mângâere. 

— Ia să văd şi eu... şi luând jurnalul cu 
modele spuse deodată, fără prea multă cer- 
cetare: 

— Uite aşa să o faci sau dacă nu-ţi place, 
ca ori care alta. Toate sunt de mireasă. 

— Da, dar eu vreau una să-ţi placă şi ție... 
Uită-te bine şi spune-mi care îţi place? 

Alexe luă din nou jurnalul şi după ce-l 
privi câte-va momente puse degetul arătând 
un desen: 

— Asta... 

— Şi eu tot pe aceia o alesesem... 

— Nu aţi mai isprăvit? Intrebă madam 
Bozovici pe Margareta intrând din bucătărie. 

— Am ales amândoi aceiași rochie. 

— Bine că a dat Dumnezeu... de trei zile 
numai asta fac amândouă, spuse Bozovici, 
dacă nu te uitai şi tu, mai treceau încă trei 
zile fără să ştie pe care să o facă, te miri 
chiar dacă astăseară din cauza aceasta, vom 
avea ce mânca. 

Margareta așşeză farfuriile şi tacâmurile, 
trase scaunele în dreptul fiecărui loc... 

— Poftim, dumneata care credeai că nu o 
să mai mănânci astăseară din cauza rochii 
mele... 

a pe ete SAE acetat e le S du 

Aşa au trecut zilele şi serile în casa lui Bo- 
zovici, până în ziua nunții, numărate și de 
mamă şi de fică: 

— Mai sunt şapte... 

— Mai sunt şase... 

— Mai sunt trei... 

— Mâine, mâine... 

In noaptea aceia şi mama și fica, aproape 
către ziuă s'au culcat. 

Fluerul sirenelor chema primul schimb de 
oameni la lucru. 

Soarele se ridicase roată de foc, pe după 
munți, să aprindă pădurea şi să înroșească 
schelăria de fier de deasupra minei în care 
începea o nouă zi de viață şi de muncă. 

